
i. ČUDNOVATI LORD 


između Meksika i Teksasa, leži luka EI Refugio. Usprkos veličine 

Rio Grandea i mnogih pomoćnih sredstava, kojima je priroda 
obdarila El Refugio, ostao je taj grad godine 1866. još uvijek izvan 
prometa. Razlog tome nalazio se djelomično u nesređenim prilikama 
onih krajeva a djelomično u tome što unutrašnjost, kroz koju protječe 
rijeka, još nije bila otvorena za svjetsku trgovinu. 


U zalivu povrh ušća silne Rio Grande del Norte, pogranične rijeke 


Tako se desilo da u luci, kad se u njoj usidrio sir Henry Dryden, 
grof od Nottinghama sa svojim brodom punim oružja, municije i 
novaca za Huareza, nije osim jednog bijednog brazilijanskog 
jedrenjaka bilo nijednog većeg broda. Dryden je imao dva mala 
parobroda na vijke, građena za plitki gaz i uz to nekoliko čamaca, 
određenih da njegov teret otpreme rijekom. 

Sadržina njegovog broda bila je pretovarena a oba parobroda i 
teglenice, koje je brod trebao vući, ležale su usidrene uzvodno. Tamo 
su čekali na povratak Jastrebovog Kljuna, glasnika, kojeg je englez 
poslao Huarezu, da najavi njegov dolazak. 

U maloj, udobno uređenoj kabini jedinog od oba parobroda 
stanovao je sir Henry. Nestrpljivo je očekivao izviđača i brinuo se, da 
mu se nije desila kakva nesreća. Pozvao je svog kormilara u kabinu. 
Bila je večer i već se smračilo. 

— Prema proračunu, koji mi je učinio, morao bi Jastrebov Kljun 
već biti ovdje, — primijeti Dryden. — Ne smijem gubiti vremena. Ako 
ne dođe, počekat ću samo još sutrašnji dan, a onda ću krenuti. 

— Bez vodiča? — upita kormilar. 

— Među ljudima su dvojica, koji poznaju jedan dio rijeke. Osim 
toga se nadam da ću putem sresti Jastrebov Kljun. 

— A ako mu se pri povratku desila kakva nesreća? 

— Onda moram pokušati, da obavim posao bez njega. 


— Ali ako mu se nešto desilo putem onamo i on nije stigao do 
Huareza? 


— To bi naravno bilo zlo, jer onda ne bi Predsjednik ništa znao o 
mojoj prisutnosti a mojoj pošiljci prijeti opasnost. Ali nikako ne mogu 
ostati ovdje. Ako Francuzi nešto nanjuše, možemo očekivati, da će se 
požuriti ovamo i sve zaplijeniti. 

— Računam, da će ih proći volja da to učine! 

Te su riječi bile izgovorene sa poluotvorenih vratiju kabine a kad 
su obojica pogledali onamo, prepoznali su čovjeka, kojega su tako 
željno očekivali. 

— Jastrebov Kljun! — poviče Dryden sa očitim olakšanjem. — 
Hvala Bogu! 


— Da, hvala Bogu! — reče lovac na krzna i pristupi bliže. — To je 
bila jurnjava! Mylord, nije nikakva šala izvesti ovakvu vožnju uz rijeku 
i opet niz nju. A kad sam stigao, nisam vas nikako mogao pronaći. 
Nisam imao pojma da ležite na ovom mjestu. 


— Ali sad ste me ipak pronašli. No recite mi, kako ste se proveli! 

— Hvala, mylord, posve dobro. 

— A vaša zadaća? 

— Izvršena je. Jeste li spremni za vožnju? 

— Da. Dvadeset ljudi je uzeto u službu za pratnju. Mislim, da će to 
biti dosta. Vi ste dakle govorili sa Huarezom? 


— Da, ali ja sam se s njime našao u tvrđavi Guadalupe, a ne u El 
Paso del Norte. 


— Ah! Dakle je doznao za vas i pošao vam je u susret? 

— Ne, mylord. Računam, da nije ništa znao. Došao je tako reći iz 
vlastite pobude. Ondje gore su se desile neobične stvari, mylorde, pa 
vam ih moram ispričati. 

Pri tome su njegove oči tražeći prešle kabinom. Dryden to 
primijeti i pokaže sklopljiv stolac: 

— Sjednite i pričajte! 

— Hm! Nisam udešen za tako dugačke pripovijest mylord. Grlo mi 
se kod govora vrlo brzo osuši, pa bih, kad biste vi... 

— Dobro! — prekine ga Dryden, smijući se. — Odmah ću se 

pobrinuti za kapljicu, koja ima svojstvo, da može ovlažiti suha grla. 
Otvori zidni ormar, izvadi iz njega bocu i natoči punu čašu. 
— Evo, pijte, mister Jastrebov Kljun, a sigurno ste i gladni! 


— To ne poričem, ali glad može čekati! Jelo mi smeta u govoru. 
Riječi hoće napolje a zalogaj unutra, putem se susretnu i računam, da 
se tu ne može ništa pametna izroditi. Ali kapljicu ruma smijem uzeti 
na jezik, a da me ona ne smeta. 


S time skromno gutne iz svoje čaše. Pravi westman je rijetko 
pijanac. 

— Znatiželjan sam, što ćete mi pričati — reče Dryden. 

Jenki kimne glavom i lukavo se nasmiješi. — A ja sam znatiželjan, 
kako ćete vi to shvatiti — primijeti. 


— Dakle važne stvari za naš pothvat? 
— Da, ali istodobno važne i u drugom pogledu. 
Jastrebov Kljun učini silno tajanstveno a uz to šaljivo lice. 


— Došao sam dakle u tvrđavu Guadalupe, k starom Pirneru — to 
je divan, stari momak, ali ipak silan magarac. 


Govornik se kod toga okrene u stranu, zašilji usta i pljune svakako 
zbog sjećanja na svoje razgovore sa Pirnerom, takvom sigurnošću, da 
je mlaz šiknuo tik kraj Drydena i izletio kroz otvoreni prozorčić 
kabine. Dryden trgne glavom unazad. 

— Molim, — opomene ga — jeli taj hitac bio meni namijenjen? 

— Bez brige, mylord! — odgovori mirno Lovac na krzna. — Ja 
pogađam onamo, kamo hoću. Niste se nalazili ni u kakvoj opasnosti! 
Došao sam dakle u Guadalupe i našao Crnog Gerarda. Mislio sam, da 
će me on odvesti u El Paso del Norte, ali to nije bilo potrebno, jer me 
je Huarez pretekao. To je imalo svojih razloga. Znate li, da je borba već 
započela? 

— Niti riječi. 

— No, Huarez se počinje micati. Uz njega su Apači. Njihovom 
pomoću je kod Guadalupa porazio neprijatelja. Sada je predsjednik 
otišao u Cihuahuu, da osvoji taj grad, a zatim će poći, da se s vama 
sastane. 


— Gdje? 


Na otoku Rio Sabinas u Rio Salado. Izračunano je tako, da 
stignemo na mjesto sastanka u isto vrijeme, i to ako vi krenete sutra 
ujutro, mylord. 


— Otplovio bih još večeras, ako tama nije zapreka. 


— Ona nam ne smeta. Rijeka je dovoljno široka a voda svjetluca i 
u tami tako, da se može razlikovati od kopna. 


— Hoće li Huarez sam doći ili će poslati zastupnika? 

— Računam, da će doći sam. 

— Naravno sa dovoljno pratnje? 

— To se razumije! Neće biti pomanjkanja na ljudima, jer čim se 
pojavi u Cihuahui, sve će se sjatiti oko njega. 

— Vi dakle znate, da je potukao Francuze? 

— Posve tačno, jer sam bio prisutan i pomagao sam. 

— Jeli Huarez lično poveo svoje u borbu? 


— Zapravo jest, premda sam nije sudjelovao u bici. Glavna ličnost 
je bila, barem predbježno, Crni Gerard, koji je morao braniti tvrđavu, 
te Medvjeđe Oko, poglavica Apača. 


Jastrebov Kljun je snažno naglasio ovu riječ. Dryden brzo podigne 
glavu: 


— Medvjeđe Oko? Kako slično ime! 

— Medvjeđem Srcu, zar ne? — upita lovac. 

— Da, svakako — odgovori Englez. — Jeste li poznavali tog 
Indijanca? 

— Prije ne, ali sada da — ravnodušno promrmlja Jastrebov Kljun. 


— Što kažete! Vi poznajete jednog poglavicu imenom Medvjeđe 
Srce. Gdje ste ga sreli? 


— Sada u tvrđavi Guadalupe. 


— Onda je to samo slučaj. Indijanci sebi često nadjevaju 
životinjska imena. Neki od njih je uzeo to ime. 


— One! Indijanac neće uzeti ime, koje nosi već netko drugi. 

— Niti onda, ako pripada drugom plemenu? 

— Onda pogotovo ne. 

— Kojem plemenu je pripadao Medvjeđe Srce, kojeg ste vidjeli u 

Guadalupi? 

— On je Apača Medvjeđe Oko je njegov brat. 

— To me neobično čudi, mister Jastrebov Kljun. Moram vam reći, 
da je taj Medvjeđe Srce već prije mnogo godina nestao. 


— To je tačno, mylord. Njegov brat Medvjeđe Oko ga je dugo 
uzaludno tražio i držao je da su bijelci ubili poglavicu. 

— Ali vi velite, da ste vidjeli Medvjeđe Srce! Onog, koji je nestao? 

— Da, upravo njega i nijednog drugog. 

Tada lord skoči. — Kakva vijest! Mister Jastrebov Kljun, vi ni ne 
znate, što ste mi time donijeli! 

Lovac na krzna sakrije lukavo trzanje usana i potvrdi: 

— To je onaj pravi. 

— Niste li doznali, gdje je bio kroz to vrijeme? 

— Gdje je mogao biti? Skitao se po savani ili bilo gdje drugdje. Ti 
Crvenokošci su prave skitnice. 

— Oh, on to nije bio! Mislite li, da će ostati uz Predsjednika i 
zajedno s njim doći na rijeku Sabinas? 

— Mislim, mylord. 

— Hvala Bogu! Vidjet ćemo ga i razgovarati s njim. Doznat ćemo 
što znade o svojim tadašnjim drugovima i što je sve proživio. Kad 
nađemo neki trag, poći ćemo njime, dokle god možemo. Je li bio još 
netko s njim, mister Jastrebov Kljun? 

Upitani učini najnevinije lice na svijetu. 

— 0 da — odgovori polagano. — S njim su bili jedan Španjolac, 
neki Mindrello, jedna Indijanka imenom Karja, neka senjora Emma i... 

Englez je stao uzbuđeno šetati gore-dolje. 

— Ova senora Emma je bila udata. Na svaki način se uz nju nalazio 
neki senor, prema kojemu je bila naročito nježna. 

— Jeste li možda čuli njegovo ime? 

— Zvao se Antonio Unger i bio je uostalom poznati lovac, čije je 
lovačko ime glasilo Munja. Bio je tu i njegov brat, kapetan. 

Tada lord čvrsto položi lovcu ruku na rame. Ali ta je ruka drhtala 
kao i njegov glas, kad je upitao: 


— Jesuli to bili svi, koji su tamo bili zajedno? 

— Moram promisliti. mylord. Da, sad se sjećam još jednoga, nekog 
čovjeka ogromna rasta, kome je brada dopirala do pojasa. On je 
zapravo bio liječnik, ali je bio isto tako glasoviti lovac. Zvali su ga 
»Gospodar Stijene«. 

— Sternau? — upita Dryden bez daha. 

— Sternau — kimne Lovac na krzna. — Da, tako se zvao. 

— Dalje, dalje! Nije li bio tamo još jedan, jedan jedini? 

— Još jedan stariji čovjek, kojeg su zvali don Fernando. Mislim, da 
je stari Pinnero rekao, da je taj senjor neki grof Rodriganda. 

Sada se lord nije mogao više svladati. — Divno, prekrasno! — 
klicao je. — Ali zar nije bio nitko više, baš nijedan? 

— Još jedan, ali to je sada i posljednji. To je bio čovjek, koji je 
usprkos, razlici u godinama jako nalikovao starom grofu, izvanredno 
nalikovao. Sternau mu je govorio »ti«. Mislim, da ga je zvao »Mariano«. 

— Dakle je i on spašen! Bože, hvala ti! Pričajte, Jastrebov Kljun, 
pričajte! 

— Rado ću to učiniti, mylord. Doznat ćete sve, što sam ja saznao. 
Ali, mylord, moje je grlo opet tako tvrdo i hrapavo, da... 

— Ovdje stoji boca. Natočite! 

Jastrebov Kljun učini, kako mu je ponuđeno: malo gucne te počne 
sa svojim izvještajem. Lord i kormilar su silno napeto slušali svaku 
njegovu riječ. Kad je lovac na kraju dovršio, dometne: 

— Tako, to je sve što znam. Sve potankosti ćete doznati od te 
gospode, čim stignemo do rijeke Sabinas. 

— Da, kad bismo bar mogli krenuti! — reče Dryden. — Ali vi ste 
sigurno odviše umorni? 

— Pih, dobar lovac ne zna što je umor. Ako želite krenuti, mylord, 
stojim vam na raspolaganju. Jesu li vaši ljudi na okupu? 

— Svi. I kotlovi su naloženi. 

— Raspodijelite teglenice na oba parobroda. Tako će nastati dva 
hoda. To je neugodno, no drugačije ne ide. Ja ću biti vođa na prednjem 
parobrodu. A vi? 

— Na istom parobrodu? 


— Mi nećemo nikada, kao što se to obično radi, uveče pristati uz 
obalu, već ćemo uvijek ostati usred rijeke. Jesu li vaši ljudi dobro 
naoružani? 


— Jesu, svi. Osim toga imam i topova na čamcima. Dakle se ne 
moramo ničega bojati, mister Jastrebov Kljun. 


— Nadajmo se, no usprkos tome nećemo ništa zanemariti. 
Pripremite sve za odlazak, a ja ću se pobrinuti za ostalo! 


Lovac je prešao iz čamca u čamac i našao među ljudima, 
najmljenim za vožnju, nekoliko znanaca. I ostali su na njega učinili 
dojam, da se na njih može osloniti. Naložio je kormilaru drugog 
parobroda, da se drži što bliže prve teglenice, a zatim se vrati lordu. 
Sad su bila izbačena užeta i čamci povezani jedni za druge. Brodska 
sirana je dala znak da se podignu sidra i doskora su oba broda krenula 
uzvodno, jedan iza drugog. Bilo je doduše tamno, ali su zvijezde sjale 
a osebujno svjetlucanje vode pružilo im je dostatan oslonac, da se 
snađu. Naprijed na provi sjedio je Jastrebov Kljun marljivo se 
ogledavajući. Uz njega se smjestio lord, pitajući ga za stotine 
pojedinosti. 


Ako se od grada Rio Grande City, koji leži na lijevoj obali Rio 
Grande, vozi uz rijeku, dolazi se na desnoj obali uskoro do mjesta Mier. 
No iza toga proteže se pruga od nekih petnaest zemljopisnih milja 
rijeke, prije nego što se stigne do Bellevillea, gdje Rio Salado utječe u 
Rio Grande. Na toj dugoj pruzi vide se gotovo samo šume na obim 
obalama. Te su šume oivičene gustim šikarama, ali prestaju nedaleko 
od rijeke. Ovdje se uzdižu orijaška stabla poput silnih stupova prema 
nebu. Pod tim krovom od stupova se lako prolazi čak i na konju, dok 
šikara na obali znatno usporuje brzinu. 


U dubokoj sjeni šume jahala je velika četa jahača uzduž obale uz 
rijeku. Svi su bili dobro naoružani, no njihovi su konji izgledali 
neobično umorni. 


Dvojica su jahala na čelu. Jedan od njih je bio Pablo Cortejo, 
smiješni kandidat za predsjedništvo Meksika. Crte lica su mu bile 
mračne, činilo se da je loše volje. I na svakom pojedinom od njegovih 
ljudi se primjećivalo, da dijele loše raspoloženje svog vođe. Ovaj je 
poluglasno razgovarao sa svojim susjedom, pri čemu se mogla čuti 

mnoga kletva. 


— Prokleta zamisao, naprijed staviti dva parobroda! — reče 
Cortejo. 


— Ali još prokletija je zamisao, što nikada ne pristaju uz obalu. 
Računali smo sa noćnim prepadom. Ali iz toga neće biti ništa! 


— Neka vrag odnese tog Engleza! Od San Huana jašemo uz njega 
kao za okladu, tjeramo svoje konje gotovo u smrt a sve bez ikakvog 
uspjeha. 


— Mi ga možemo uhvatiti samo lukavošću, senor! 

— Ni tvoj prijedlog ne vrijedi ništa. Englez ipak ne pristaje! 
— Ine treba. Neka samo on sam dođe na obalu. 

— To neće učiniti. 

— Prepustite to meni, senjor! 

— Ti to dakle hoćeš zaista pokušati? 

— Da, ali samo za obećanu nagradu. 

— Dobit ćeš je. Kada ćemo stići na određeno mjesto? 


— Za pola sata. Vrlo je prikladno za našu namjeru. Jednom sam 
prošao onuda i tamo sam logorovao. 


— Čini mi se da tvoja zamisao nije loša. Ako uhvatimo Engleza, bit 
će i ostalo naše. Ali najprije ga moramo imati! 


— Dobit ćemo ga, senjor, ja sam u to uvjeren. 


Čovjek je tačno izračunao vrijeme. Nakon pola sata, stigli su do 
mjesta, gdje je rijeka naglo zaokretala. Kroz tako nastali poluotok, koji 
je duboko zadro u rijeku, sastojao se od kamenitog tla i bio je pokriven 
samo niskim raslinstvom. Sa ovog se mjesta mogla slobodno 
pregledati cijela širina rijeke, a isto tako se sa nje moglo jasno 
pregledati poluotok. Tek nekih pedeset koraka od obale počinjala je 
šuma. Sa rijeke se nije moglo razabrati, što se u njoj dešava. Četa se 
zaustavila ovdje u Šumi. 


U međuvremenu je lord Dryden došao u blizinu tog mjesta, ni ne 
sluteći da ga desnom obalom slijedi tako značajna četa ljudi, koji su 
namjeravali da otmu njegov tovar. 

Sunce se već spustilo prilično duboko, kad je prednji parobrod 
došao do zavoja. Lord i Jastrebov Kljun stajali su kraj kormilara. 

— Koliko imamo još do otoka Salado? — upita on Lovca na krzna. 

— Doći ćemo onamo sutra u podne, a onda zaokrenuti u Salado. 
Tu ćemo načiniti veliki kut. Tko poznaje put i ima dobrog konja, stići 
će do mjesta gdje nas očekuju u najkraće vrijeme. Ali pogledajte, 
mylord! Ne stoji li ondje na goloj obali jedan čovjek? 

— Sigurno. Sad je sjeo. 

— One — promrmlja kormilar. — Taj nije sjeo, nego se srušio. 
Čini se da je čovjek ranjen. 

— Sad se opet podigao, ali teško — dopuni Jastrebov Kljun. — 
Maše. Izgleda, kao da želi da ga povedemo. 


— Zar nećemo poslati čamac? Ne smijemo uskratiti pomoć 
nesretniku, koji nemoćan leži u prašumi. 

— Poslušajmo najprije! Doziva — reče Jastrebov Kljun. 

Vidjeli su kako čovjek stavlja ruke oko ustiju. 

— Huarez! 

Doviknuo je samo tu jednu riječ i ona je očito izazvala željeni 
dojam. 

— Predsjednikov glasnik — reče lord. — Moramo poslati po njega. 
Ja ću sam poći na obalu da govorim s njim. 


— To nećete učiniti, mylord. Ovdje se nalazimo u prašumi i vi se 
ne smijete izvrći nikakvoj opasnosti. Dovoljno je da pošaljemo čamac 
da dovede čovjeka. 


Kormilar je izdao nalog i doskora su dva čovjeka veslala prema 
obali. U međuvremenu su oba mala parobroda prekinula vožnju. 
Usprkos sumraku moglo se jasno razabrati, kako su oba veslača izašla 
na obalu, pričvrstili čamac i otišli do čovjeka, koji je ostao ležati. 
Govorili su s njim ali su se bez njega vratili u čamac i opet zaveslali 
natrag. Dok je jedan od njih ostao u čamcu, drugi se popeo na palubu. 

— No, zašto ga niste poveli sa sobom? — upita lord. 

— Paojeskonja i pri tome se teško ozlijedio. Trpi strašne boli, ako 
ga se dotakne. Stoga nas je zamolio da ga ostavimo ležati; veli da je 
smrtno ozlijeđen i da će na svaki način morati umrijeti. U šumi mu je 
pobjegao konj i bacio ga o stablo. Kad je opet došao k sebi, dovukao se 
do obale. 

— Ali zašto nam je mahnuo, ako odbija našu pomoć? — upita 
Jastrebov Kljun. 


— On je Huarezov glasnik. Dobio je nalog da stane uz rijeku i 
sačeka lorda Drydena da mu javi važnu vijest. 


— To nije jako vjerojatno. Huarez zna gdje nas ima čekati. Ako 
nam je zaista poslao glasnika u susret, može to biti samo zato jer je 
promijenio mjesto sastanka ili je pronašao razlog da nas upozori na 
neku pogibelj. Uostalom, zašto taj čovjek tamo prijeko ne izruči tebi 
svoju vijest? 

— Zatražio je da govori sa samim lordom Drydenom, jer je vijest 
odviše važna, a da bi je mogao reći nekom drugom. 

— To mi je sumnjivo. Jesi li vidio njegovog konja? 

— Nisam. Pobjegao mu je. 

— Nijeli bilo u blizini nikakvih tragova? 

— Nije se moglo ništa primijetiti. Tlo je kamenito. 

— Jesi li promotrio obližnji rub šume? 

— Jesam. Nije se vidjelo ništa sumnjiva. 

— Dakle ću morat; poći onamo — primijeti lord. — Moram znati, 
što mi Huarez poručuje. 

— Glasnik će to reći i nekom drugom — nepovjerljivo se usprotivi 
Jastrebov Kljun. — Tko zna koliko ljudi može biti sakriveno iza onog 
drveća! 


— Onda neću poći na obalu. Mogu iz čamca govoriti sa čovjekom. 


— Ali vas mogu iz šume metkom ubiti. — Pljune u rijeku. — Ah, 
mylord, došao sam na odličnu ideju! Ja ću sam poći. Predstavit ću se 
kao sir Hanry Dryden i računam, da neću loše glumiti lorda. 


Pri tome učini vanredno lukavo lice. Lord pogleda njegov dugački 
nos, žilav, isušen stas, razgaljena i rutava prsa, razderano odijelo, koje 
je visjelo na njemu i veselo reče: 

— Da, ija mislim, da ćete biti izvanredni lord. 

— No, neće uzmanjkati ni potrebno dostojanstvo — odgovori 
lovac. — Iste smo dužine, mylord. Nemate li možda kod sebe jedno 
odijelo, kakvo se nosi u Londonu ili New Yorku? 


— Oh, nekoliko. 

— Cilinder, rukavice, kravatu i naočale, a možda i kišobran? 
— Razumije se. 
— No, ne biste li mi mogli te sitnice dobrostivo posuditi? 


To pitanje je izazvalo brzi i veseli dogovor, a rezultat je bio, da će 
Jastrebov Kljun poći na obalu kao lord Dryden. Pošao je s Englezom u 
njegovu kabinu i za kratko vrijeme se pojavio na palubi odjeven u 
spomenute odjevne predmete.Tada se dugim, važnim koracima 
uputio do mjesta, gdje je bio odložio oružje i opet uzeo revolvere i nož. 


Ovdje u prašumi bio je Jastrebov Kljun vanredno čudnovata 
pojava. Odijelo od sivog sukna, gamaše, lakaste cipele, sivi cilinder, 
žute rukavice, kišobran i izgled, koji bi čak i u velikom, živahnom 
gradu, a pogotovo ovdje, morao biti u najvećoj mjeri napadan. Kad se 
vratio, primijeti: 

— Sada su moguća dva slučaja. Ili je onaj momak na obali zaista 
Huarezov glasnik, ili je cijela stvar stupica, pripravljena da padnete u 
nju. Naslućujem ovo drugo. Obistini li se moja slutnja, onda sada još 
ne znam tačno, kako će se svršiti pustolovina. 


— Što moramo u tom slučaju uraditi, mister Jastrebov Kljun? 
— Ovdje ostati usidreni dok se ne povratim. 
— Aako se ne povratite? 


— Onda pričekajte do prekosutra ujutro i onda oprezno otplovite 
dalje. Na svaki način ćete naći Huareza. Ali molim vas, da držite oštru 
stražu. Ako me ovdje prijeko uhvate, onda imaju namjeru, da se 
domognu vašeg tereta. Onda će vas dakle tokom noći pokušati napasti. 


— Pazit ćemo. 

— Napunite topove kartečama, ali tako da se to preko ne primijeti! 
Topovi su i onako pokriveni voštanim platnom. Dakle će se jedva moći 
primijetiti, što se dešava. 

— Ali vi? Bojim se najgorega za vas! 

— Ne brinite! Mone neće zadržati. Sve kad bi me i htjeli uhvatiti, 
ja ću pobjeći.Onda ću požuriti Huarezu, 

— Ali kako ćete doći do njega? 

Upitani ispljune mlaz duhanskog soka preko palube. — Na konju. 

— Ali vi ga nemate, 

— Jane, ali oni tamo imaju. Uostalom, vrlo dobro poznajem put, 
koji leži između nas i rijeke Sabinas. Sada je još dosta svijetlo. Prije 
nego što se smrači stići ću do prerije i ako konj bude išta vrijedio, bit 
ću u zoru kod Huareza. Ovaj će tada dakako odmah krenuti da ove 
skitnice zgrabi za perčin. 

— Ali kako ću znati da li su s vama neprijateljski postupali ili jeste 
li umakli? 

— Neprijateljski postupak ćete očima vidjeti a bijeg ušima čuti. 
Čim jednom sjednem na konja, sigurno me više i neće uhvatiti... 
Poznajete li zov meksikanskog jastreba? 

— Da, vrlo dobro. 


— Dakle, ako tako zovnem onda sam slobodan. Kod drugog zova 
sijedim na konju a kod trećeg sam posve siguran da ću umaći. Ako 
onda iz daljine čujete još i četvrti zov, onda je to znak, da sam na putu 
do Huareza. 

— Mi ćemo oštro paziti, mister Jastrebov Kljun — uvjeravaše ga 
Englez. 


— Dobro. Pustolovina može dakle početi! 

Jastrebov Kljun zagrabi u džep svojih novih novcatih hlača od 
sukna, izvuče iz njega ogroman komad duhana za žvakanje i odgrize 
pošteni komad. 

— Ali, sir, lord obično ne žvače duhan — nasmije se kormilar. 


— Pih! I lord žvače — uvjeravaše ga preobučeni Lovac na krzma. 
— Zašto bi se baš lord odrekao najvećeg užitka na svijetu? Svi lordovi 
žvaču ali to možda ne pokazuju. 


S tim riječima stisne kišobran pod ruku i skoči u čamac. Tada dade 
ljudima, koji su čekajući u njemu sjedili, znak da zaveslaju. Mali čamac 
je kliznuo preko rijeke i uskoro stigao na obalu. Prividno ozlijeđeni 
Meksikanac je najvećom nestrpljivošću očekivao taj trenutak. Oči mu 
ubojnički zasjaše i on promrmlja: 

— Ah, konačno. Ali ti Englezi su ipak prokleto budalasti. Čak ovdje 
u prašumi se ne mogu odreći svojih mušica. Splean ih lišava razbora. 
Carajo! Kakvu nosinu ima taj momak! 


Jastrebov Kljun izađe na obalu i polagano se približi onome, koji 
je ležao na zemlji, dok su oba njegova veslača ostala u čamcu. 

Zapovjedio je veslačima da smjesta pobjegnu, čim bi se pokazalo nešto 
neprijateljsko. Već unaprijed se odrekao toga, da skoči u čamac i spasi 
se. Ranjenik je hinio kao da se jedva može podići na lakat. 


— Oh, senjor, kakve boli trpim! — zastenja. 

Jastrebov Kljun pusti da mu naočale kliznu na vrh nosa, iskosa 
promotri čovjeka, lagano ga gurne vrhom kišobrana i reče unjkajući 
engleski: 

— Bolovi? Where? Boli? 

— Nepodnošljivo! 

— Ah! Jadno! Vrlo jadno! Kako zove? 

— Ja? 

— Yes! 

— Frederico. 

— Što si? 

— Govedar. 

— Huarezov glasnik? 

— Da. 

— Kakva vijest? 

Meksikanac je razvukao lice i zastenjao kao da mora podnositi 
najstrašnije muke. To je Jastrebovom Kljunu dalo vremena, da 
promotri okolinu. U blizini nije primijetio nikakvih napadnih tragova 
a ni na rubu šume nije mogao razabrati ništa sumnjiva. Najzad 
ranjenik istisne: 

— Jeste li vi lord Dryden? 

— Ja sam Dryden. Što imaš reći? 

— Huarez je na putu. On vas moli da pristanete na ovom mjestu i 
da ga ovdje počekate. 

— Ah! Ovom dijelu! Gdje je on? 

— Dolazi niz rijeku. 

— Odakle kreće? 


— IZ EI Paso del Norte prije dva tjedna. Put se ne može prevaliti u 
kraćem roku. 


— Lijepo! Dobro! Ali ću ipak poći dalje. Ako Huarez dolazi niz 

rijeku, srest ću ga. Laku noć! 


Preodjeveni se dostojanstveno okrene gradeći se kao da će otići 
natrag na obalu. Ali tada čovjek naglo skoči i odostrag ga obuhvati 
rukama. 


— Ostanite, mylorde, ako vam je život drag! — poviče. 

Jastrebov Kljun je imao dovoljno snage i spretnosti da se obrani 
od tog čovjeka. Ali je pretpostavio drugačije ponašanje. Ostane 
ukočeno stajati, kao uzet od straha i zaprepašteno reče: 

— Zounds! Do vraga, što je to? 

— Vi ste moj zarobljenik! — zahropće čovjek. Tada ostane 
»Englez« neko vrijeme otvorenih ustiju. 

— Ah! Prevara! Niste bolesni? 

— Ne — nasmije se Meksikanac. 

— Lopove! Zašto? 

— Da vas uhvatim, mylord! 


Pri tome prezirno pogleda »Engleza«, koji je očito bio tako 
zapanjen i kukavan, da nije mi pomislio na obranu. 


— Zašto uhvatiti? — upita Jastrebov Kljun. 

— Radi vašeg lijepog tovara, koji se nalazi tamo na brodu. 

— Moji će me osloboditi! 

— Oh, nemojte to vjerovati! Vidite tamo, da su vaši veslači već 
pobjegli. A tu, okrenite se! 


Mornari su se smjesta povukli, kako im je prije bilo naloženo, čim 
su primijetili, da se Jastrebov Kljun dao dobrovoljno svladati. Ovaj se 
sada okrenuo i ugledao četu jahača, koji su nahrupili iz šume. Za 
nekoliko sekundi su ga opkolili. Hinio je da je silno začuđen i u 
najvećoj je neprilici cupkao kišobran. Jahači skoče s konja. Cortejo se 
približi zarobljeniku, ali kad je stajao ovom nasuprot, učini razočarano 
lice. 

— Tko ste vi? — grubo upita »Engleza« njegovim jezikom. 

— Oh, tko ste vi? — zaunjka ovaj vrlo ukočeno. 

— Pitam tko ste vi? — strogo zapovjedi Cortejo. 


— Aja, tko ste vi! — odgovori Jastrebov Kljun. — Ja sam Englez, 

najfiniji odgoj, otmjena obitelj, odgovaram tek nakon vas. 
— No dobro! — Zovem se Cortejo. 


Zadivljenost tobožnjeg lorda je vidljivo porasla. — Cortejo? Ah, 
Pablo? 


— Tako se zovem, — reče ponosno upitani. 
— The deuce! To je jedinstveno! 


I ovaj je povik dolazio iz iskrena srca. Jastrebov Kljun je bio 
neobično iznenađen što ovdje vidi Corteja a to mu je istodobno bilo 
drago. 


— Jedinstveno, zar ne? — nasmije se Cortejo. — To niste očekivali. 
A sada, recite vi meni, tko ste vi, senor! 


— Zovem se Drydan — odgovori upitani. 


— Dryden? Ah, to je laž! Ja vrlo dobro poznajem lorda Drydena. 
To niste vi! 


Jastrebov Kljun se brzo snašao. Jednog čovjeka, kao što je on, nije 
takvo nešto moglo zbuniti. On zašilji usta, ispljune dugi, tanki mlaz 
duhanskog soka tik kraj Cortejova nosa i hladnokrvno odgovori: 


— Ne, ja to nisam. 

Cortejo je trgnuo glavu unazad. Ljutito reče: 

— Pazite, senor, kamo pljujete! 

— Činim to. Pogađam samo koga hoću. 

— No, onda se nadam, da ja nisam onaj koga želite pogoditi. 
— To mogu ipak učiniti. 

— To ja zabranjujem! Dakle vi niste lord Dryden? 

— Dryden? Nisam. 

— Ali zašto se izdajete za Drydena? 

— Jer jesam. 


Jastrebov Kljun je svojim mirom ipak prilično zbunio Corteja. 
Meksikanac ljutito poviče: 


— Do vraga, kako da to shvatim? Vi niste a ipak jeste to? 
Jastrebov Kljun upita ne promijenivši izraz lica: 

— Jeste li bili u staroj Engleskoj? 

— Nisam. 


18 


— Ah, onda nije čudo, da ne znate. Lord je samo najstariji sin, 
kasniji sinovi nisu lordovi. 


— Prema tome ste vi kasniji sin jedinog Drydena? 

— Yes. 

— Kako glasi vaše ime? 

— Sir Lionel Dryden. 

— Hm jeli zaista tako? Ali vi niste vašem bratu ni najmanje slični. 
Jastrebov Kljun pljune tik kraj govornikova lica. 

— Nonsens — glupost! 

— Zar to kanite poricati? 

— Yes — kimne on. 

— Poričete da niste slični svome bratu? 


— To dapače vrlo odlučno poričem. Ne da ja nisam sličan svome 
bratu, nego on ne izgleda kao ja. 


Cortejo nije u prvi čas znao što da odgovori na takav nazor. 
Najradije bi se grubo izderao, ali Englezova sigurnost i neustrašivost 
su ga se dojmile. Zato nakon kraće stanke reče: 


— Ali ja očekujem vašeg brata. 

— Henrija? Zašto čekate njega? 

— Doznao sam, da će on pratiti tovar. 

— Zabluda, ja ga pratim. 

— Ali gdje je sir Henry? 

— Kod Huareza. 

— Ah! Dakle on je već ispred vas! Gdje se nalazi Huarez? 

— Znam samo, da je u EI Paso del Norte. 

— A dokle ćete vi s vašim tovarom? 

— Do tvrđave Guadalupe. 

Preko Cortejova lica preleti pobjednički smiješak. 

— Tako daleko neće doći. Vi ćete ga dovesti samo dovde. Morate 
ovdje pristati i sve mi izručiti. 

Englez baci pogled naokolo. Taj pogled bio je naoko ravnodušan, 
kao duhom odsutan. 

Ipak je u njemu bila sakrivena oštrina, kojom je lovac mjerio sve 
konje. U tom trenutku je znao, kojeg će konja zgrabiti. 


— Vama izručiti? — upita zatim. — Zašto vama? 
— Jer nužno trebam sve što vozite sa sobom. 
— Ah, vrlo nužno?Ali na žalost ne mogu ništa prodati. Baš ništa. 


— Oh, senor, ne radi se o prodaji. Dobit ću naprotiv cio teret 
zajedno sa parobrodima i čamcima na poklon. 

— Na poklon? Ja ne poklanjam ništa. 

— Oipak, jer ću vas prisiliti na to! 

— Prisiliti?— nasmije se lovac na krzna bezbrižno. 

Kraj toga slegne ramenima, zašilji usta i tako vješto ispljune mlaz 
duhanskog soka, da je taj sok pogodio gornji dio Cortejovog šešira i 
tada počeo kapati sa širokog oboda. 


— Karamba! — poviče pogođeni, — Što vam pada na pamet! Znate 
li, kakva je to uvreda? 


— Udaljite se — mirno reče Jastrebov Kljun. — Ja sam Englez. 
DžentIlmen može pljunuti kamo hoće. Tko neće biti pogođen, mora se 
izmaći. 

— Ah! Odučit ćemo vas od tih šala! Sada morate izjaviti, da ćete mi 
predati teret! 

— To neću učiniti. 

— Prisilit ću vas! Vi ste moj zarobljenik! 


Jastrebov Kljun ponovo počne cupkati svoj kišobran i reče: 

— Zarobljenik? Ah! Čudno! Vrlo čudno! Već odavno želim da me 
netko zarobi! 

— No, onda vam se želja ispunila. Sad morate zapovjediti svojim 
ljudima da ne voze dalje. 

— Dobro! Učinit ću to! 

Lovac na krzna je to rekao takvim tonom, kao da je posve 
sporazuman s Meksikancem. Stavio je kišobran pod pazuh, položio 
ruke na usta i tako glasno povikao preko vode, da su gana brodu mogli 
jasno razumjeti: 

— Ostanite ovdje! Tu je Pablo Cortejo! 

Spomenuti ga zgrabi za ruku i trgne natrag. 

— Demonio! Što vam pada na pamet! Zašto ti ljudi trebaju znati, 
tko sam ja? 

— Pa zašto mi to niste rekli? — ravnodušno upita englez 


— Sigurno ne zato, da to dalje urlate. Uostalom nisam mislio, da 
se brodovi ovdje zaustave. Mislio sam štoviše da ovdje pristanu, da se 
mogu iskrcati. 

Jastrebov Kljun polako zakima glavom i iskreno odgovori: — To 
neće učiniti. Ja im to zabranjujem. 

— Mi ćemo vam spriječiti svako zabranjivanje! Koliko ljudi imate 
sa sobom? 

— Ne znam! Kadšto ponešto zaboravim. Sjetim se opet kasnije. 


— No, to ćemo lako doznati. Zapovjedite sada, da parobrodi 
pristanu! 

— To neću učiniti! 

Sada Cortejo položi Jastrebovom Kljunu ruku na rame i prijeteći 
reče: 

— Sir Lionel, čamci moraju pristati uz obalu, prije nego što se 
smrači. Ako ne budete smjesta izdali nalog za to, morat ću vas prisiliti! 

— Prisiliti? Ah! Čime? 

Jastrebov Kljun je još uvijek držao kišobran pod pazuhom i sada 
je obje ruke mirno gurnuo u džepove. Činilo se, kao da nema pojma u 
kakvoj se opasnosti nalazi, barem je izraz njegovog lica bio tako 
ravnodušan. 


— Batinama! — opomene Cortejo. — Dat ću vam odvaliti pedeset 
udaraca! 


— Pedeset? Samo? 

— Sir Lionel Dryden, vi ste ludi! 

— Well! Ali i vi! 

— Ako vam je pedeset premalo, dat ću vas tako dugo batinati, dok 
vam ne bude dosta. 

Jastrebov Kljun podigne ramena i učini neopisivo prezirno lice. 

— Batinati? Mane, Engleza? 


— Da. Pa da ste hiljadu puta Englez i deset puta sin i brat nekog 
lorda, ja ću vas ipak dati bičevati, ako me ne budete smjesta poslušali! 

— Pokušajte! 

— Sjašite! — zapovjedi Meksikanac. 

Cortejo nije primijetio, kakav je pogled tobožnji Englez dobacio 
nekoj divnoj riđoj kobili, čiji je jahač upravo sjahao sa sedla. Nije 
primijetio niti to, da je Englez već napola izvukao ruke iz džepova i da 
je u svakoj držao po jedan revolver. On je štoviše prijetio: 

— Sada ćete biti pred mojim očima bičevani poput kakvog jadnog 
skitnice, ako odmah ne poslušate! 

— No, vidjet ćemo, hoće li to vaše oči zaista ugledati! 

Jastrebov Kljun stavi začas kišobran u zube. Tom smjelom čovjeku 
nije ni prigodom opasnosti, kojoj se izložio, palo na pamet da žrtvuje 
kišobran. Idućeg trena izvukao je oba revolvera i svom snagom 
gurnuo revolverske cijevi Corteju u oči. Odmah zatim su u bijesnom 
tempu odjeknuli njegovi hici, a svaki od njih oborio je po jednog 
čovjeka. Cortejo je ležao na zemlji i nije ništa vidio. Udarao je rukama 
i nogama oko sebe i urlao poput jaguara. Njegovi ljudi su se na časak 
smeli. 


Nitko nije od nastranog lorda očekivao takav nagli napadaj. Ali 
ovaj trenutak zaprepaštenja je ovome posve dostajao. Nakon što je 
ispalio posljednji hitac iz svojih revolvera, ispustio je glasni uzvik 
jastreba. U idućem trenutku odjeknuo je već drugi poklik, jer je 
Jastrebov Kljun već sjedio na riđem konju. Zabo mu je pete u slabine a 
kobila je poletjela prema šumi. Na rubu šume okrenu se hrabri Lovac 
na krzna još jednom, a kad je primijetio, da Meksikanci još uvijek 
nepomično stoje na mjestu, on je po treći, a malo zatim po četvrti put 
ponovio zov grabljivice. Zatim nestane među orijaškim drvećem. Tek 
sada su se Meksikanci snašli. 


— Za njim! Za njim! — zaurlaše. 

Dok je većina od njih skočila na konje, ostalo ih je nekoliko uz 
Corteja, da mu dadu potrebnu pomoć. 

— Moje oči, ah, moje oči! — jaukao je on. Zaista je strašno izgledao. 
Obje očne šupljine su mu bile krvave. 

— Kvodi, nosite me k vodi! — urlao je. — Ohladite mi oči! Ohladite 
mi oči! 

Ljudi su ga zgrabili i odvukli do rijeke da vodom ranjeniku 
olakšaju strašne boli. Kasnije je hladna voda pomogla. Prestao je 
jaukati a nakon što su mu oči povezane mokrim rupcem, bio je Cortejo 
u stanju da se kojom riječju umiješa u razgovor, što su ga njegovi 
podređeni vodili u blizini. Ljudi, koji su pošli u potjeru za Jastrebovim 
Kljunom bili su se naime vrlo brzo vratili. Rekli su da nisu mogli 
pronaći bjegunčeva traga. U istinu im je međutim bilo mnogo više 
stalo do čamaca sa njihovim bogatim sadržajem, nego do ludog 
Engleza, koji osim svoja dva revolvera nije uza se imao ništa, što bi ih 
moglo odštetiti za njihov trud. 


Samo vlasnik riđe kobile se ljutio, što je izgubio konja. Ali tu je bila 
zamjena. Jastrebov Kljun je sa svojih dvanaest strelovitih metaka 
šestoro ljudi teško a petoricu lako ranio. Konji te šestorice bili su sada 
slobodni, pa je čovjek izabrao između njih najboljeg za sebe. Ali teški 
ranjenici su im silno smetali. Pitao se, što da se otpočne s njima. 


— Ja bih znao mjesto, na kojem bi se mogli skloniti — reče 
dotadašnji govornik gerilaca. 

— Gdje? — upita Cortejo, čiji su bolovi popustili. 

— Najprije moramo uvidjeti, da ovdje na ovoj obali nisu sigurni. 
Ali prijeko imam nekog starog znanca, koji po prilici tri sata hoda 
odavde na lijevoj obali ima svoju kolibu od balvana. Tamo neće biti 
opasnosti i mogu sačekati svoje ozdravljenje. 


— Ah, kad bih mogao s njima! — uzdahnu Cortejo. 

— Pa tko vam to brani? 

— Zar mogu otići odavde? 

— Zašto ne? I tako ne možete ništa vidjeti i ništa koristiti. 

— Možda će se jedino oko noćas oporaviti. 

— Moguće. Ali ipak je bolje, da se liječite senjor. Ostavite vaše 
zapovijedi ovdje! Mi ćemo ih tačno izvršiti. 

— Ne. Ostajem. 

Drugi se nakon toga pokušaja povuče. Spustila se noć i ljudi 
zapališe vatru. Uz nju je sjedio vođa, zadubljen u misli. Kasnije ustane 

i domahne nekolicini drugova, koji su očito bili najistaknutiji, da ga 
slijede. 

— Što hoćeš? — upita ga jedan. 

— Došao sam na divnu misao, — reče on. — Ali o njoj Cortejo ne 
treba ništa znati. 

— Govori! 

— Ali recite mi najprije što u istinu mislite o tom Corteju! 

Oni su šutjeli, neodlučni, da li da kažu istinu. Najzad jedan 
odgovori: 

— Reci najprije, što ti držiš o njemu. 

— No, ja mislim, da je on budala. 

— Ah! Ali to nisi prije pokazivao. 

— Onda bih bio veliki magarac. A jeste li ikada pomislili, da bi taj 
Cortejo mogao postati predsjednikom? 

— 0... nismo. 

— No dakle. On je za to odviše glup. Pantera Juga se udružio s 
njime da ga iskoristi. Ne bismo li i mi to mogli učiniti? Mislim, zar ne 
bismo mogli za sebe uzeti one čamce prijeko? 

— Bez Corteja? Karamba, to bi svakako bio izvanredan plijen! 

— No, što kažete na tu zamisao? 

— Odlično! 

— Da, odlično! — ponoviše ostali. 

— Ilako izvedivo — primijeti voda. 

— Meni ne izgleda tako. Što će Cortejo na to reći? 

— Niti riječi, jer ga nećemo pitati. Osim toga neće ništa primijetiti. 
Kad bih samo znao, jeste li vi ljudi, s kojima se dade iskreno govoriti. 
Mislite li, da bi i kokot zakukurikao, kad bi Cortejo najednom nestao? 


— Da, njegovi pristalice. 

— Pa to smo mi. 

— Njegova kćerka. 

— Što nas se tiče njegova kćerka! On je slijep i ne zna, što se s njim 
događa. Brz, siguran ubod i stvar je obavljena. 

— Umorstvo? Brr! 

— Glupost. Mnogo ljudi je već umrlo. Pomislite na to, što se sve 
nalazi na čamcima! 


— Kažu da ima nekoliko hiljada pušaka. One stoje vrlo mnogo 
novaca. 


— Govori se čak i o topovima. 

— Još mnogo više, znam od samog Corteja, da se nalazi i novčana 
pomoć iz Engleske. Ima mnogo novca! 

— Ascuas! 

— Da. Zar da taj novac ostavimo Corteju, da ga baci kroz prozor, 
zbog svog luđačkog nastojanja da postane predsjednikom? 

— Znaš li pouzdano o tom novcu? 

— Posve pouzdano. Špijuni su to doznali. 

— Onda bismo bili luđaci, da mu prepustimo novac. 

— Uzet ćemo ga sebi. Corteja treba odstraniti! Kad valja dijeliti 
milijune, nema mnogo razmišljanja. Glavno je, da u tišini obavimo 
pripreme. Zaći ćemo među naše ljude i saznati njihovo mišljenje, prije 
nego im objavimo svoje namjere. 

— Ali Cortejo je bio naš vođa, nikada nije bio škrt a često je stisnuo 
oba oka. Nije li nam tek nedavno dozvolio da opljačkamo haciendu del 
Erina? Ja ipak ne bih htio da ga ubijemo. Mogli bismo ga se riješiti na 
drugi način. Sagradimo na primjer malu splav i stavimo ga na nju. 
Može ploviti niz rijeku, dok ga netko ne nađe. 

— To bi bilo rješenje. Mislim, da taj prijedlog nije loš. Što mislite o 
tome vi ostali? 

Svi su bili sporazumni. Nakon kratkog vijećanja bilo je zaključeno, 
da Corteja postave na splav. Netko dodade: 

— Što ćemo s ranjenicima? Ako podijelimo s njima, bit će naš dio 
manji. Držim da su i oni suvišni. 

— To je istina. 

— Ne bismo li ih stavili Corteju na splav? 

— Ne — reče jedan, koji još nije bio posve besavjestan. — To su 
naši drugovi. Najprije počekajmo i pustimo ih ležati! Dovoljno je da se 
riješimo Corteja, jer ćemo tako umjesto njega mi postati vlasnici 
plijena. Ali bez vođe ne ide. Potrebno je da nekoga izaberemo i mislim 

da se sada dogovorimo. 

Svi su pristali na taj prijedlog i nakon kratkog dogovora izabran je 
vođom čete onaj, koji je prvi iznio po Corteja tako koban plan. Sada su 
se stvorile pojedine grupe u kojima su se vodili tihi dogovori. Grupe 
su se približavale jedna k drugoj i konačno se pretopile opet u cjelinu. 
Razgovor je bio tako tih i tajan, da je ranjeniku konačno postalo 
napadno. 

— Što se dešava? Zašto šapućete? — upita Cortejo sumnjičavo. 

— Pitamo se, što da poduzmemo, — odgovori vođa. 

— Što da poduzmemo! Valjda su parobrodi još ovdje? Oni će čekati 
na Englezov povratak. Mi ćemo ih prije toga zauzeti. 

— Ali kako? Kad bismo barem imali čamce! Mislite li, da bismo 
trebali sagraditi splavi? 

Cortejo se malo zamislio, 

— To nije pogodno. Splavima se teško upravlja. Oh, kad bih mogao 
vidjeti, bili bi parobrodi i čamci za jedan sat naši. 

— Prilično teško, senor! Mi nemamo čamaca a splavi ne smijemo 
sagraditi. 

— Posve tačno. Ali tko nam priječi, da otplivamo prijeko? 

— To je istina. Ali ne znaju svi plivati. 

— Zarje to potrebno? Ne raste li ovdje dovoljno šaša i trstike? Ako 
svatko napravi dobar zavežljaj, na kojega se može nasloniti gornjim 
dijelom tijela, onda bih volio vidjeti onoga, koji neće preći prijeko. 

— Ali municija će se smočiti. 

— Neće, jer puške će ostati ovdje. Dovoljno je da svatko uzme 
svoju mačetu. Ako plivamo pojedinačno, neće nas primijetiti. Uspet 
ćemo se na parobrode čamce i prije nego posada išta nasluti, mi ćemo 
je poklati. Onda će se tovar odvući na kopno. Oh, kad bih mogao pri 
tome sudjelovati! 

— Pa možete sudjelovati, senjor! Mi ćemo za vas urediti veću splav 
i povesti vas sa sobom, 

— Ali ja ne mogu s njom upravljati, — ljutito primijeti Cortejo. 

— To nije potrebno. Dobit ćete dva ili tri čovjeka, da vam 
pomognu. 

— To bi išlo. Boli su ponešto popustile. Ja se doduše nadam, da ću 
sutra opet moći vidjeti jednim okom, ali ako do onda pričekamo sa 
napadom, mogao bi nam piljen lako umaći. 

— Zato se i mi slažemo s vama, da navalimo što je moguće prije. 

— Dobro, — reče Cortejo. — Vidite li još svjetlo na brodu? 

— Nijedno jedino. 

— Spavaju. Misle, da je pogibelj prošla. To su glupi ljudi. Morate 
se unaprijed razdijeliti, tako da svaki znade, na koji parobrod ili na koji 
čamac se ima uspeti. Zatim moramo ugasiti vatru, jer bi nas njen sjaj 
izdao. Odite i nasijecite trstike i granja! A meni onda sagradite splav. 

— Kamo želite, da vas odveslamo, senor? 

— Moram vidjeti. 

Ljudi dobaciše značajne poglede i pođoše na rad. Na svaki način je 
od Corteja bilo glupo, da se dade u svom stanju odvesti do parobroda. 
No on nije imao povjerenja u svoje ljude i vjerovao je, da mu je sadržaj 
čamca sigurniji, ako je lično prisutan, pa sve ako i ne može sudjelovati 
u borbi. Upravo time je došao u susret mračnim namjerama ljudi. 
Meksikanci su svojim dugim mačetama nasjekli dovoljno trske i 
granja, da naprave svežnjeve, koji bi olakšali plivanje. Za Corteja je 
sagrađena mala splav. 

— Kolika je? — upita, nakon što su mu javili da je gotova, 

— Dva i po metra dugačka i dva metra široka. 

— Premalena je, — reče. 

— Oh, senor, dovoljno je velika, — odgovori onaj, koji je iza 
Cortejovih leđa izabran vodom. — To je samo za jednog čovjeka. 

— A gdje će biti oni, koji će me odveslati? 

— Plivat će uz nju i kroz to će davati splavi određeni smjer. Veća 
bi bila odviše napadna, pa bi je lako primijetili sa brodova. Vi biste se 
na taj način izvrgli opasnosti, kojoj vas nikako ne smijemo izložiti, 
senor. 

To je vrlo brižno zvučalo i Cortejo se umirio. 


— Dobro, — reče — onda neka ostane kod te male splavi. Sada 
treba još samo dati posljednje upute. Najvažnije znate. Samo vam 
moram opetovati, da ne smijete dirati sadržaj parobroda i čamaca. 


2 


Teret pripada meni. 

— A ne bismo li i mi mogli računati s jednim dijelom, senor 
Cortejo? 

— Ne. Pa vi znate, u koju svrhu će sve biti upotrijebljeno? 

— Ali pomislite, senor, da to sve ipak nije vaše vlasništvo! Vi to 
oduzimate, a mi vam pri tome pomažemo. To je isto, kao kad neki ratni 
brod zarobi neprijateljski brod. Onda i posada dobiva svoj plijen. 

— To ćete i vi dobiti. 

— U kojem iznosu? Koliko? 

— To ovisi o vrijednosti plijena. Razdijelit ću među vas desetinu 
vrijednosti. 

— Nije li to premalo, senor? 

— Šutite! Na brodovima se nalaze milijuni, a od svakog milijuna 
će na vas otpasti stotinu hiljada. Izračunajte dakle, kolika će tu svota 
doći po glavi! 

— Ah, tako još nismo promatrali tu stvar. Sada ona drugačije 
izgleda i ja izjavljujem, da smo sporazumni. 

— To i ja mislim. 

Da je Cortejo mogao vidjeti lica gerilaca i poglede što su si ih 
dobacivali, imao bi posve drugo mišljenje. 

— Ugasite vatru! — naredi. — Vrijeme je da počnemo. 

Ova zapovijed je odmah izvršena. Meksikanci su bili uvjereni, da 
će njihov plan uspjeti. Drhtali su od pohlepe, da se što prije domognu 
blaga. Vatreno oružje, koje bi stradalo u vodi, su ostavili i to tako, da 
ga je svaki kasnije mogao lako naći. Zatim su zgrabili svoje zavežljaje 
i zašli u vodu u takvim odredima, kako im je bilo zapovjeđeno. Corteja 
su odveli na splav, kojom su imala upravljati dva dobra plivača. — 
Naprijed! — zapovjedi on. 

Na tu poluglasnu zapovijed počelo je plivanje. Ljudima je bilo lako 
plivati pomoću zavežljaja trske i već su prešli polovinu udaljenosti, 
kad sa prvog parobroda sunuše uvis rakete. Prestrašiše se, jer je cijela 
rijeka kroz to bila obasjana gotovo danjim svjetlom. Sa 
zaprepaštenjem su primijetili, da je posada na svojim mjestima. 

— Pali! — odjeknu lordov glas. 

Topovi prasnuše, a na trenutak je izgledalo da se uzbibala sva 
voda rijeke. Pod udarcima karteča prskala je voda uvis. Odasvud se 
začuše prestrašeni krikovi i kletve, a glave mnogih plivača nestadoše 
sa površine rijeke. Jedna je kugla pogodila i jednog od dvojice plivača, 
koji su upravljali Cortejovom splavi. 

— Santa Madonna, pomozi — poviče on. — Pogođen sam u ruku. 
Ne mogu više! 

Kraj toga ispusti ranjenik splav, a kad su u istom trenutku ponovo 
poletjele rakete, opazi njegov drug kako on zaostade. 

— Pridrži se neozlijeđenom rukom — opomene ga Cortejo. 

— Prekasno je, senjor — zahropće drugi. — Jadnik se morao 
odmah vratiti. 

— Kakav je položaj? Ta ja ne mogu ništa vidjeti. 

— Sa broda su bačene rakete. 

— Karamba! I pucali su topovima. Jesu li pogodili? 

— Jesu, senor. 

— Onda neka se požure, da što prije dođu na palubu. 

— Oh, od toga nema ništa! Svi bježe prema obali. 

— Grom i pakao! Svi? Onda je napadaj propao? 

— Potpuno, senor! 

— Oh, zašto ne mogu vidjeti! Sve bi se posve drugačije razvijalo! 

— Ništa ne bi bilo drugačije. Vid ne spašava od karteče. 

— Odveslaj me na obalu! 

— Ne pada mi na pamet — odgovori čovjek, prešavši naglo na 
posve drugačiji ton. — Neću vas više veslati. 

— Ah! Zašto? 

— Jer je zabranjeno, da vas opet dovedem na obalu. 

Cortejo se ukočio. Odjednom je naslutio u kakvoj se opasnosti 
nalazi uslijed svoje sljepoće. 

— Tko je to zabranio? — upita napeto. 

— Drugovi, — odgovori čovjek, pošto se uputio prema obali. 

— Pobuna dakle, uzbuna? 

— Nazovite to kako hoćete. Već sam vas mogao ostaviti. Ali dokle 

nam splav još pomaže, razgovarat ću s vama. 
— Karamba! A zašto me više neće slušati? 
— Jer vas ne trebaju. Vi nam samo smetate. 
— Sjeti se nagrade! 
— Ta nam ne treba. Sve nam je draže. 


— Ah! Dakle to namjeravate? Čovječe, reci mi istinu! Zar će me 
zaista ostaviti? 


— Da. 


Strašan je strah zavladao Kortejom. — Što će učiniti sa mnom? — 
upita zadrhtavši. 


— Najprije su vas htjeli ubiti, no onda su zaključili, da vas na ovoj 
splavi prepuste struji. Ostalo će se samo desiti. 


— Demonio.Iti si to htio učiniti? No, ja ću te u tome ipak spriječiti. 

Cortejo je ležao pružen na splavi. Glava mu se nalazila u blizini 
mjesta, na kojem se plivač podržavao za splav. 

— Kako ćete to izvesti? — naceri se čovjek. 


— Ovako! — odgovori Cortejo i premda nije mogao vidjeti, čvrsto 
zgrabi čovjekovu ruku. 


— Ah — reče ovaj — hoćete me zadržati? To vam neće uspjeti. 
Vidjet ćete kako se lako dade obraniti od slijepca, 


— Dat ću ti dvostruku nagradu. 


— Premalo je. Ne dam se potkupiti ine smijem vas dovesti natrag. 
Zbogom! 


Sada su sa splavi bili već došli blizu obale. 

— Ne, neću te pustiti! — S tim riječima Cortejovi prsti dvostrukom 
snagom obuhvatiše Meksikančev zglob. 

— No, onda ću upotrijebiti silu! — poviče ovaj. Pri tome izvuče 
drugom rukom mačetu iz pojasa i položi poput britve oštru oštricu 
noža na Cortejovu ruku. — Nalažem vam, da me pustite, ili ću vam 
odsjeći prste! 

Tada Cortejo brzo povuče ruku. 

— Tako! — podrugljivo se nasmije drugi. — Plivajte, kamo hoćete! 
Samo pazite, da ne padnete Englezima u ruke. 

Tada snažno gurne splav, tako da je ova opet pošla prema sredini 
rijeke i zapliva na obalu. 

Cortejo osjeti udarac. — Zar si otišao? — upita. Nije bilo odgovora. 

— Odgovori! Molim te, za ime božje, odgovori! 

Ali koliko god je napeto osluškivao, nije mogao ništa čuti. 

— Sam! Sam! Slijep i napušten! Kraj živog tijela. Predan sigurnoj 
smrti! Što da radim? Kako da se spasim? 

No ipak je još imao dosta energije, da ne napusti igru. 

— Ah! — reče. — Tko me priječi, da sam doveslam do obale? Tada 
ću poći do njih i održati strogi sud. Među njima će biti mnogi, koji 
pristaju uz mene. Dakle naprijed! 

Pablo Cortejo se spusti sa splavi, pridrži se za nju i stane je gurati, 
kako je držao, prema obali. Ali on nije mogao ništa vidjeti. Splav se 
okrenula i neprestano se dalje okretala. On to primijeti već po tome, 
što je naizmjence plivao sa strujom i protiv nje. Bilo mu je nemoguće 
da održi pravac. 

— Neide! — jaukne, nakon što se silno izmučio. — Izgubljen sam! 
Za mene nema spasa. Sve kad bih i vikao u pomoć nemam se čemu 
nadati. Ovaj lord bi me čuo i poslao jednog od svojih čamaca: onda bih 
mu pao u ruke. Može me spasiti samo sretan slučaj. Moram sačekati, 
možda će me struja nanijeti na obalu. 


Nesretnik se uspne natrag na splav i pruži se po njoj. Naprezanje 
u vodi ga je umorilo. Ponovo su ga oči boljele i on skine rubac, da ih 
ohladi vodom. Tako ga je struja nosila dalje niz rijeku. Premda su u 
onim krajevima dani veoma vrući, noći su tamo hladne. Cortejovo je 
odijelo bilo promočeno, pa je ubrzo počeo zepsti. Uz to se pojavila 
groznica i bol, koja usprkos upotrebi vode nije jenjavala. Nije se 
usudio jaukati, makar bi najradije od boli glasno urlao. Tako su 
prolazile četvrtine satova, koji su se za njega rastegli u vječnost. 


Konačno osjeti Cortejo neki udarac. Splav je udarila o obalu. On 
popipa rukom i uhvati neku granu, za koju se pridrži. Nakon tačnije 
pretrage opazi, da je splav dotjerana tako duboko na plitku obalu da 
čvrsto sjedi. Ostade još ležati zbog svojih očiju, koje su nužno trebale 
hladne vode. Njena neprestana upotreba imala je za posljedicu, da je 
ublažila bol. I groznica je popustila. Sada ispuže na obalu, dobar 

komad puta kroz šaš i grmlje, da bi potražio mjesto za logorovanje. 

— Najprije se moram sakriti — promrmlja — da me ne nađu moji 
ljudi, ukoliko bi me možda tražili. 

Samo pomoću opipa se Cortejo mogao uvjeriti, da se nalazi na 
mjestu, koje mu pruža zaklon. Onda se ispruži na zemlju. 

— Tako se barem nisam utopio! — reče sam sebi. — Još imam 
sreće. Tko zna, na kakav način ću još naći spas! 

Napor, bol i groznica su Corteja tako oslabili, da je pao u san, koji 
je doduše bio nemiran, ali mu je za to vrijeme ipak donio zaborav. 
Konačno ga hladnoća probudi i osjeti po dašku vjetra, koji se podizao 
i magle, koja se dizala, da se približava jutro. I tada na svoje neizrecivo 
veselje primijeti, da mu lijevo oko još nije posve oslijepilo. Kad je 
sunce svojim prvim zrakama obasjalo vodu, tako da se cijela površina 
vode pozlatila, učinilo mu se, kao da to zlato blista u njegovom oku. To 
nije bila zabuna. Oko je bilo doduše još jako upaljeno, ali mu se vid od 
četvrt sata do četvrt sata poboljšavao, a kad je došlo podne, već je 
mogao razabrati svoje ruke, ako bi ih primakao tik pred oči. 

Tako prođe još neko vrijeme. Onda Cortejo posluhne. Učini mu se, 
da je čuo topot konjskih kopita. Da, zaista, sada odjekne glasno rzanje, 
koje je moglo potjecati samo od nekog konja. 

Tko dolazi? Tko je to? Tko se približava? Da li da Cortejo zaviče? 
Mogao je biti neprijatelj. 

Kad se čamac sa Jastrebovim Kljunom otisnuo od parobroda sva 
je posada napeto očekivala, što će se desiti. Promatrahu događaj bez 
daha od napetosti, kad najednom odjekne jedan hitac i odmah zatim 
zaštekće cio niz hitaca. 

— O Bože, ustrijelili su ga! — požali lord. 

— One — odgovori kormilar. — Ja doduše nemam dalekozor, ali 
držim naprotiv, da Jastrebov Kljun njih strijelja. 

Odjeknu prvi jastrebov zov i odmah zatim drugi. 

— Hvala Bogu, on je slobodan! Vidite li ga tamo na konju? — upita 
lord, ispruživši ruku. 

— Vidim! Lovac na krzna galopira prema šumi. 

Odjekne treći Jastrebov zov i odmah zatim četvrti. Jahač je nestao. 

— Odjahao je k Huarezu! — poveseli se ser Henry. 

— Hvala nebesima! Vrlo sam se bojao za njega. Ali još nije spašen. 
Gledajte, progone ga! 

I Meksikanci nestadoše u šumi. 


— Neće ga dostići — primijeti kormilar. — Ali koga nose tamo na 
obalu? 


Lord upravi svoj dalekozor onamo. — To je Cortejo. Mora da je 
ranjen u lice. Peru ga. Više ne mogu razabrati. 


Momčad na brodovima je čula Cortejovo urlanje i jaukanje koje je 
postajalo sve tiše i najzad se posve smirilo. 


— Rana je sigurno vrlo bolna — reče kormilar. 

— On je to zaslužio — izjavi lord. — Mnogo bih dao za to, da tog 
čovjeka dobijem u ruke! 

— Huarez dolazi, pa će ga uhvatiti. 

— Nadam. se. Na žalost je sada tamno. Tko zna, što se može desiti. 
Možda će napustiti mjesto, jer im je njihova ratna lukavština 
iznevjerila. 

Pokazalo se da je to mišljenje neosnovano, jer su se uskoro 
povratili brojni progonitelji. Utaboriše se, a kad se spustila, noć, čak su 
prijeko zapalili vatru, čiji sjaj se zlobnim zrakama odrazio u vodi. 

— Oni ostaju, mylord — reče kormilar, — Jeli to zlo po nas? 

— Zlo nije, iako naslućujem, da će nas posjetiti. Htjeli su me se 
domoći, a sa mojom osobom i tovara. Prevarili su se pa će stoga, da bi 
polučili svoj cilj, morati pokušati napasti. Mi ćemo pripaziti i čuti ih 
kad dolaze. Dat ću unaprijed namjestiti topove tako, da mogu tući 
cijelu površinu vode. Na svaki način grade splav. 

Otada je prošlo preko pola sata, kad se na obali ugasi vatra. Zlatnih 
zraka nestade a nad rijekom zavlada najdublja tama. Vrijeme je 
prolazilo. 

Tada najednom poviče kormilar, koji je neprekidno promatrao 
površinu vode: — Čini se da dolaze! 

— Da upalim svjetlo? 

— Da, vrijeme je. 

Nekoliko časaka kasnije šiknulo je nekoliko raketa uvis. Mogla se 

jasno razabrati cijela površina vode. Od obale pa do polovice puta 
dolazili su plivajući gerilci, glava do glave. 

— Pali — naredi Dryden. 

Glasan prasak bio je odgovor, a slijedilo je praskajuće kloparanje. 
Lađa se zanjihaše gore-dolje. Na rijeci se začu krik za krikom, povik za 
povikom, a onda sve opet utihnu i zamrači se. 

— Još raketa! — zapovijedi kormilar. 

Uvis poleti novi niz raketa i tada opaziše, da pucnjava nije bila 
uzaludna. Izgledalo je doduše da nije ubijeno mnogo neprijatelja, ali 
se jasno moglo razabrati, da svi opet jure prema obali. Neka splav je 
plovila niz vodu, a onaj koji je ležao na njoj bio je očito mrtav. Da je 
Dryden slutio, da je taj čovjek Cortejo, sigurno bi bio poslao čamac, da 
ga se domogne, 

— Bježe prema obali, pobijedili smo — klicaše kormilar. 

— Ovaj put jesmo — odgovori lord. — Ali moramo očekivati, da 
će pokušati još jednom napasti. 

— Zar ne bismo tome izbjegli? Jednostavno ćemo otploviti komad 
puta uz vodu. 

— Ali ovdje moramo sačekati Jastrebov Kljun. 

— On će nas svakako naći. Prije sutrašnjeg poslijepodneva se ne 
može vratiti, a onda ćemo mi već odavno opet biti ovdje. 

— Ne vjerujete, da bi nas ovi razbojnici mogli slijediti? 

— Po tom mraku kroz šumu i obalno šikarje? To je nemoguće. 
Porazbijali bi glave. 

— Ali ne izvrgavamo li sei mi opasnosti? 

— Ne. Pred nama doduše leži opasan zavoj, ali mi ćemo polagano 
voziti. 

— No dobro, sporazuman sam! 

Kormilar izda potrebne naloge, koje su poluglasno predavali sa 
čamca na čamac i uskoro se brod polagano pokrene. Prijeko na obali 
su stajali Meksikanci u dubokoj tami. Vođa dade najprije zapaliti 
vatru, tako da je svaki mogao naći svoje odloženo odijelo i vatreno 
oružje. 

— Neka vrag odnese te lupeže! — bjesnio je vođa. 

— Kako su došli na to da puste rakete uvis, kad smo bili na putu? 

— Čuli su nas — odgovori, netko. 

— Nemoguće, mora da su imali neki drugi razlog. 

— Mislim da znam, koji — reče treći. — Upozorili smo ih time, što 
smo ugasili našu vatru. Lako je bilo shvatiti, zašto to činimo. 


— Tačno! Tako je. Moramo opetovati napadaj, ali ćemo ovaj put 
ostaviti vatru da gori. 


— Onda će nas vidjeti da dolazimo. 

— Neće. Poći ćemo komad puta uzvodno, zaplivati što god dalje 
možemo prijeko i onda pustiti da nas struja odnese nizvodno, tako da 
im se približimo s druge strane, odakle nas ne očekuju. Ali pogledajte 
prijeko! 

Sve se oči uperiše na rijeku. Iz dimnjaka obih parobroda letjele su 
iskre. Tada se začuje klopotanje brodskih vijaka. 

— Karamba, oni bježe — poviče vođa. 

— Da, umaći će nam. 

— Ali mi sutra možemo za njima opet u potjeru. 


Sada su dimnjaci izbacivali duge jezike iskara, jer su strojevi bili 
loženi drvom. Meksikanci su vidjeli kako ovi snopovi nestaju iza 
riječnog zavoja. 

— Što da se sada radi? — upita jedan. 


Vođa se mračno zagleda u zemlju. — Preostaje nam samo jedno: 
da im zatočimo put. Na konjima smo brži od teglenica. 


— Kad ćemo krenuti? 
— Tek kad svane dan. Sad pođimo spavati. 

2. PONOVNO VIDĐENJE NA RIO GRANDEU 


Rio Salado, stigao je u to vrijeme Huarez sa svojima. Usprkos 

tami pretražena je obala rijeke, ali se nije našao nikakav trag od 
očekivanog Engleza. Zato je uređen logor, nakon što su nahranjeni 
konji. U ovom logoru je drugačije izgledalo nego u logoru gerilaca. 
Ovdje su redovite straže čuvale sigurnost sviju. 


N: priličnoj udaljenosti od tih Meksikanaca, kod sliva Sabinasa i 


Jahanje je bilo naporno. Zato su svi čvrsto spavali sve do jutra, kad 
su se lovci stali spremati da u okolici potraže neku divljač za lov. 
Medvjeđe Srce i njegov brat Medvjeđe Oko bili su prvi, koji su se vinuli 
na sedla. No tek što su se uspeli na uzvisinu, odakle se pružao 
slobodan vidik, začudi se Medvjeđe Srce: 

— Uff! Tko je to? 

— Dolazi li tkogod? — dovikne im Huarez. 

— Da, tamo! 

Indijanac ispruži ruku, da označi pravac. Logor je bio sakriven za 
grmljem, kroz čije se otvore vidjela prostrana prerija. Preko ravnice je 
u bijesnom galopu jurio jedan jahač. Bio je već tako blizu, da su se dale 
razabrati sve pojedinosti na njemu. 

— Neobičan je to čovjek — nasmije se Huarez, koji se također 
popeo na visoku obalu. — Kako dolazi ovakva pojava u preriju? 

— Prema odijelu izgleda da je Englez — primijeti Sternau. 

— Možda je glasnik sir Henryja Drydana. 

— Hm! Zar bi lord imao konje na brodu? Uostalom taj čovjek ne 
jaše poput Engleza, već poput Indijanca. 

— Uspravio se u sedlu. Čini se da traži. Pokažimo mu se! 

Izašli su iz grmlja i jahač ih je odmah ugledao. Najprije je izgledalo 
da se trgnuo, a onda je upravio konja prema njima. Kad je došao bliže, 
zamahnuo je desnicu sa kišobranom a ulijevoj ruci cilinderom i glasno 
i veselo povikao. 

Nekoliko časaka kasnije zaustavi se pred njima, skoči iz sedla i 
pokuša uz pomoć šešira i kišobrana da izvede nekoliko finih poklona, 
što mu je jezivo neuspjelo. 


Ugledaše veliki nos, zagledaše se u sivo odijelo, nisu mogli 
objasniti tu stvar, ali je iz svačijih ustiju odjeknulo jedno ime: 
— Jastrebov Kljun! 


— Da, Jastrebov Kljun. Čast mi je, gospodo i senores — reče jahač, 
ponovo se naklonivši. 


Pri tome zabode kišobran u zemlju, natakne cilinder na njega i 
strgne kaput, kojeg položi preko šešira. 

— Prokleta maškarada! — zareži. — Jednom sam glumio Engleza, 
ali nikada više, moja gospodo! 

— Glumili ste Engleza? — začudi se Huarez. — Zašto? 

— Da dozvolim da me uhvate. 

— Ah! Ne razumijem vas. Htjeli ste da vas uhvate? 


Lovac na krzna izvuče smotak duhana za žvakanje i odgrize 
komad. — Da. I zaista me je jučer na Rio Grande uhvatio neki Pablo 
Cortejo. 


— Pablo Cortejo? — upita Sternau. — Mislio sam, da je u San 
Huanu? 


— Onije, sir! Ako gu hoćete vidjeti i uloviti, moći ćete ga odmah 
iza podneva imati. 

— Pričajte, senjor! Jeste li sretno našli sir Henryja Drydena u El 
Refugio? 

— To se razumije. I mi smo smjesta krenuli prema Sabinasu. 

Tada Jastrebov Kljun ispriča sve do svog jučerašnjeg doživljaja. 

— Dakle lord nas očekuje na onom zavoju rijeke? — upita Huarez. 

— Da, senjor, jer ja sam mu obećao, da ću vas dovesti. 

— Onda moramo poći! Možete li nas voditi ili ste odviše umorni? 


— Umoran? — upita Jastrebov Kljun pljunuvši mlaz duhana tik 
kraj predsjednikova nosa. — Dajte mi samo drugog konja! 


Održaše kratko ratno vijeće, čiji je rezultat bio, da je dio ljudi 
ostao, a ostali su odmah morali krenuti lordu u pomoć. 

Četvrt sata nakon što je Jastrebov Kljun stigao, jurila je četa 
najbržim galopom preko ravnice, a Sternau i Jastrebov Kljun su joj kao 
vođe bili na čelu. Možda nakon dva sata puta, pojavi se pred njima 
jedan jahač, koji im prekrsti pravac. Prije nego što se snašao, bio je 
opkoljen, no izgledalo je, da ga to ne plaši ni ne zabrinjuje. Bio je to 
čovjek srednjeg stasa, preko pedeset godina star i jako potamnio od 
sunca. Huarez ga upita: 


— Poznajete li me, senjor? 

— Da. Vi ste predsjednik Huarez. 

— Dobro. Tko ste vi? 

— Ja sam lovac. Od prijeko iz Teksasa. Stanujem na lijevoj obali 
rijeke. 

— Kako se zovete? 

— Grandeprise. 

— Prema tome ste Francuz? 

— Nisam, nego Jenki francuskog porijekla. 

— Kamo ste nakanili? 

— Kući. 

— Odakle dolazite? 

— Iz Monklove. 

Huarez još jednom oštro pogleda čovjeka i onda upita: 

— Jeli vam poznato ime Cortejo? 

— Jeste. Čuo sam ga. 

— Vjerojatno poznajete i samog čovjeka, ili ne? 

— Ne. 

— Kad ste pošli iz grada? 

— Jučer ujutro. 

— Jeste li sreli veću četu jahača ili jeste li opazili štogod drugog 
sumnjivog? 

— Nisam. 

— Poznaje li tkogod od nas ovog čovjeka? 


— Da, ja ga poznajem — odgovori Jastrebov Kljun. — Jednom sam 
prenoćio kod njega. Sigurno će me se još sjećati. 

— To je dovoljno. Naprijed! 

Četa opet krene i odjuri. Lovac Grandeprise mrko pogleda za 
njima. 

— Neka vrag odnese tu veliku gospodu! — promrmlja. — Da 
Jastrebov Kljun nije bio prisutan, ispitivanje bi mnogo duže trajalo. Što 
se mene tiču drugi ljudi? Imam dosta posla sam sa sobom! 


S time odjaše, vodeći uz sebe tovarnog konja, malo skrenuvši sa 
pravca prema mjestu na Rio Grande del Norte, na koje je imao doći 
nešto niže nego Huarez. 


Sada na čelu čete nisu jahali samo Sternau i Jastrebov Kljun već im 
se priključio i Mariano. Bio je grozničavo uzbuđen. Išao je u susret 
ponovnom viđenju, koje je godinama smatrao nemogućim. Konj mu je 
trčao gotovo preko svih svojih sila, pa ipak mu je galop bio prespor. 

Sternau to primijeti i reče: 

— Taj konj će krepati, Mariano. Pusti mu da odahne! 

— Naprijed! — bio je nestrpljivi odgovor. 

Konji sve trojice muškaraca bili su izvrsni trkači. 

Tako se desilo, da su oni daleko odmakli pred ostalima. 


Moglo je biti gotovo oko podne. Sternau najednom primijeti neko 
gibanje na obzorju. Smjesta zaustavi životinju i izvuče svoj dalekozor. 
Oba njegova pratioca također zaustaviše konje. 


— Što je? — upita Mariano, ljutit zbog tog otezanja. 
— Neki jahači dolaze ravno prema mama — odgovori Sternau. 


— Odrijeke? — upadne Jastrebov Kljun. — Može biti samo Cortejo 
sa svojim ljudima. Dajte mi dalekozor! 


Međutim su se i jahači približili. 

— Dat ću se objesiti, ako to nisu Cortejovi ljudi primijeti Jastrebov 
Kljun. 

— Vidite li to tačno? — upita Sternau. 

— Ne posve, jer su zato još odviše udaljeni. 

— Onda počekajmo! 

Uto prispije i Huarez s ostalima. Javiše mu slutnje Jastrebovog 

Kljuna. 

— Što da radimo, senjor Sternau? — raspita se Huarez. 

— Zaći ćemo tu na lijevo iza grmlja i sastaviti tri odreda, jedan 
naprijed, jedan u sredini i jedan odostraga. Prvi i treći mora zaokružiti 
neprijatelja, čim Jastrebov Kljun dade znak. Naprijed! 

Cijela se četa zaklonila iza grmlja i poslušala raspored, koji je 
Sternau izvršio. Jastrebov Kljun je bio uz ovog. On se nemirno vrpoljio 
na sedlu i upita: 

— Senjor, smijem li se malko našaliti? Ja sam jučer pobjegao ovim 
ljudima. Neka imaju veselje, da me opet uhvate. 

— To je preopasno za vas. 

— Pih! Molim vas još jednom vaš dalekozor! 

Sada je kroz granje još jednom promotrio četu, koja se približavala 
i pošto je složio dalekozor, reče: 

— To su oni. Na čelu im jaše lupež, koji se izdavao za 
predsjednikova glasnika. Separe, dopustite mi moju šalu! 

Pri tome Jastrebov Kljun sjaha i povuče konja pred grmlje. Sam 
sjedne u travu, gurne cilinder na zatiljak j rastvori kišobran nad 
sobom. Izgledalo je, kao da već dugo ovdje sjedi. Osim toga okrene četi, 
koja se približavala, leđa. Sa naočarima na nosu, činilo se kao da se 
posve zadubio u misli i da nema pojma o tome da mu se netko 
približava, još ga nisu bili primijetili. Tada su došli već tako blizu, da 
su ga morali vidjeti. Vođa začuđeno zaustavi konja. 

— Demanio! — poviče. — Pogledajte prijeko, tamo sjedi netko na 
zemlji! — Njegovi pratioci pogledaše u pravcu njegove ispružene ruke 
i ugledaše veliki kišobran i ispod njega sivi cilinder. 

— Tako mi svih svetaca, to je Englez! Sad smo dobili igru. 

S tim riječima vođa potjera konja, a ostali pođoše za njim. 
Zaustaviše se kraj Jastrebovog Kljuna. 

— Halo, senor, jeste li to vi ili je to vaš duh? — upitaše ga sa svih 
strana. 

Tek sada se Jastrebov Kljun mirno okrene, lagano podigne, skloni 
kišobran, kroz naočari promotri ljude i odgovori: 


— Moj duh! 

— Ah, a ne vaše tijelo? 
— No. Jučer su me ustrijelili ili zatukli! 


— Ne govorite gluposti, sir Lionel! Jučer vam je uspjelo da nam 
pobjegnete. Danas vam to neće po drugi puta uspjeti. 


— Pajani neću da vam pobjegnem, već bih htio ostati uz vas. 
— Gdje ste noćas bili? 

— U šumi. 

— Ali vi imate drugog konja. Odakle to? 

— Nemam drugog konja. 

— Jučer ste odjahali na riđanu, a ovaj ovdje je vranac. 

— Vranac je samo riđanov duh! 


— Ne šalite se! Jučer ste ranili dvanaestoricu naših ljudi. Danas 
ćete morati to platiti. Znate li, gdje se sad nalaze vaši parobrodi i 
čamci? 

— U vašem posjedu. Htjeli ste sve uzeti. 


— Ali to nam na žalost nije jučer uspjelo. Vaši su ljudi pucali 
kartečama na nas. To ćete platiti! Ustanite! Poći ćete snama uz rijeku, 
gdje ćemo naći vaše brodove. Predat ćete nam sve ili ćete izgubiti 
život, to dobro shvatite! 


Jastrebov Kljun zašilji usta i pljune govorniku duhanov sok na 
šešir. 

— Gdje je vaš vođa? — upita. 

— To sam ja. Uostalom ostavite se vašeg prokletog pljuvanja, 
inače ću vas naučiti kakva je razlika između pljuvačnice i sombrera 
jednog kabalerosa! 


Tobožnji Englez slegne ramenima. 

— Kabalerosa? Psaw! Htjedoh pitati za Corteja. 

— Vaši su ga ljudi umorili. On se za vrijeme pucnjave nalazio na 
rijeci, te je ustrijeljen ili se utopio. 

— Šteta, bio bih ga rado objesio. 

— To ćemo učiniti mi sa vama. Ali najprije pođite s nama! 
Naprijed, sir Lionel, inače ću vani ja pomoći! 

— Pomoći, na kakav način? 

— Na ovaj! 

Vođa izvuče svoj revolver i položi ga Jastrebovom Kljunu na čelo: 

— Ako smjesta ne uzjašete, protjerat ću vam kuglu u glavu! 

— Iskušajte sami ovu kuglu! — odgovori ugroženi. 

Poput misli brzim zahvatom istrgne čovjeku revolver, upravi cijev 
na njega i opali. Meksikanac padne s konja, pogođen u prsa. Ostali 
izvukoše svoje oružje da osvete smrt vođe, ali ne dospješe. Više od 
stotinu jahača provali napolje. Napadnute brzo opkoliše, prije nego 
uspješe da bilo kojem napadaču naude. 

— No, gdje ćemo naći brodove? — otvori Huarez savjetovanje o 
sada stvorenim zaključcima. 

— Tačno ondje, gdje sam ih ostavio — izjavi Jastrebov Kljun. 

— Ali gdje će se iskrcati roba? 

— Narijeci Sabinas, kao što je bilo određeno. 

— Onda ne bi bilo potrebno, da cijela četa jaše snama. 

— Ne bi. Morali biste se istim putem vratiti natrag. 

— Ali ako nas očekuju nove borbe? 

— Sigurno neće. 

— Ja se slažem s Jastrebovim Kljunom — izjavi Sternau. — Drago 
mi je da je ova upadica tako sretno dovršena, ali mi se ne sviđa, što 
Cortejo nije u našim rukama. Ovakva gamad običava imati žilav život. 
Bilo bi mi drago, da nađemo njegovo tijelo. 

— Potražimo ga! — primijeti Huarez. 

Dobro. Uzmimo samo pedeset jahača sa sobom! Uz tih pedeset 
ostat će senor Huarez, Mariano i ja. Ostali neka se vrate u logor i tamo 
nas pričekaju. 

Tako je i bilo. Dok se ostali sa upravo ulovljenim plijenom 
povratiše, nastaviše ona pedesetorica put sa trojicom spomenutih i 
Jastrebovim Kljunom kao vođom na čelu, a svi su gorjeli od želje da 
dođu do brodova. Do tamo nije više bilo daleko. Jastrebov Kljun 
pokaže kroz drveće i reče: 

— Sada postaje pred nama svjetlo. Ovdje je rijeka! 


Tako se zaustaviše na mjestu, gdje je jučer imao biti uhvaćen lord 
Dryden. Naokolo pokazaše jasni tragovi da su ovdje prenoćili 

Cortejovi ljudi. Ali prijeko usred rijeke još su ležali usidreni brodovi. 


Dryden je već cijele sate bio na palubi. Kad su se brodovi istog 
prijepodneva vratili na svoja jučerašnja sidrišta, bili su neprijatelji već 
otišli, ipak nije trebalo vjerovati, pa su se čuvali poći na kopno. No 
čamci su stajali spremni. 

— Jesu li zaista otišli? — upita kormilar pristupivši Drydenu. 

— Sigurno! — odgovori lord. 

— A hoće li Huarez doći? 


— Svakako, ako ga je Jastrebov Kljun zaista našao. Pogledajte 
onamo! — reče pokazujući na obalu. 


Iz šume su izlazili jahači. Među onima, koji su jahali na čelu mogao 
se lako prepoznati jedan, obučen u sivo odijelo, koji je nosio sivi 
cilinder a u ruci držao kišobran. 


— To je Jastrebov Kljun, — ustvrdi Englez. 
— Aostali? 
Dryden stavi dalekozor na oči. 


— Vidim Huareza —odgovori. — To je onaj nama nadesno. A na 
lijevoj strani — ah, odvest ću im se u susret! Odvežite čamac! — 
zapovjedi lord. 


Nekoliko časaka kasnije pojurio je mali čamac naprijed. 

Kad je lord pristao na obalu, pristupi mu Jastrebov Kljun. 

— Mylord, ovdje vam vraćam vaše odijelo — nasmije se on. — 
Ništa ne manjka, pa čak ni kišobran! A ovdje su senjor Mariano i 
Sternau. 

— Sine, moj dragi sine! — ganuto poviče lord, privinuvši Mariana 
na svoje srce. — Nadam se da je sada sve zlo prošlo. O kad bi barem 
sada Amy bila ovdje! Godinama je čekala... 

— Dakle je još slobodna, još se nije udala? 

— Da, sine moj! Ali prije nego što ti to ispričam, dozvoli da 
pozdravim doktora Sternaua! 

Spomenuti se uspravio pred njim u cijeloj svojoj širini i visini. Oči 
su mu sjale najiskrenijim veseljem. 

— Mylord! 

— Gospodine doktore! 

S tim poklicima raširila su obojica ruke i zagrlila se. 

— Neka Gospod blagoslovi vaš dolazak u novo započetu sreću, 
gospodine doktore, i neka učini da iz propaćenih boli izniknu 
bezbrojna veselja. 


— Hvala vam, mylord! Nakon svake noći sviće zora. Ja sam čeznuo 
za tom zorom, kao pokajnički grešnik za utjehom oproštenja. A Bog je 
bio milosrdan. No nemojmo zaboraviti senjora Huareza, koji također 
ima pravo na našu pažnju! 

— Oh, ja sam sretan, što sam svjedok vašeg ponovnog viđenja — 
odgovori predsjednik blago i ozbiljno. 


— Ovaj čas nas je svladao — reče Sternau. — On je naš gospodin i 
gospodar, kojeg moramo slušati. Recite, mylord, jeste li znali da vama 
nasuprot stoji Pablo Cortejo? 

— Da, Jastrebov Kljun mi je to doviknuo. 

— Jeste li se borili s njim? 

— Ne znam jeli on lično sudjelovao u borbi. 

— Niste li to mogli razabrati? 

— Bilo je tamno. 

— Jastrebov Kljun drži da ga je oslijepio. 

— To je moguće. Čuo sam kako urla od boli i vidio kako su mu 
njegovi ljudi riječnom vodom hladili lice. 

— U tom slučaju nije mogao sudjelovati u borbi. Mnogo nam je 
stalo do toga da doznamo što se dalje s njim desilo. Pred kratko 
vrijeme smo naišli na njegovu četu, koju smo zarobili. Vođa je rekao 
da je Cortejo mrtav, ili pogođen od vaših metaka ili se utopio u rijeci. 
Je li to vjerojatno? 

— Najvjerojatnije je, da su ga umorili njegovi vlastiti ljudi. 

— Nije. 

— Onda neka ovih pedeset ljudi pomno pretraži obalu. Mi ćemo 
rezultat očekivati na parobrodu. 


— Stavljam vam na raspolaganje sve svoje male čamce, gospodine 
doktore, tako da ovi ljudi mogu preći i na drugu obalu. Ali sad se 

ukrcajte, da pođemo na palubu! 


Kad su stigli na brod, sjeli su na palubu, da ukratko ispripovijedaju 
ono najvažnije. Lord je izvijestio o svom putu u Englesku. Na žalost 
nije imao vremena, da sam pođe u Njemačku. 

— Dakle su svi naši na životu? — upita Sternau. — Moja majka i 
sestra? Don Manuel i moja Roseta? 


— Svi su oni bili prigodom mog odlaska u Meksiko živi i zdravi! 
— A lady Amy se sad nalazi kod njih? 


— Da, do mog povratka. Sad će opet sve biti dobro. Nadam se da 
je vrijeme iskušenja prošlo. Svi smo mi strašno patili, ali nam je nada 
dala snage da to podnesemo. 


— Morat ćete mi jednom, kad bude mirnije, više ispričati. Sad nas 
odviše zaokuplja sadašnjost. 

Huarez se obrati njima. — Predlažem da se sada ne vratimo jašući, 
već da se brodovima 


odvezemo do Sabinasa. Što mislite o tome, senjor Sternau? 

— To je za nas udobnije — odgovori upitani. 

— Ali naši konji? 

— Pa, možemo ih predati Apačima, koji će odmah poći natrag, čim 
završe svoju potragu za Cortejovom lešinom. No predbježno se 


možemo nadati da će otkriti tog nitkova ili barem neki trag od njega. 
To je za sada vrlo važno. 


Lord je crvenima stavio svoje čamce na raspolaganje, da ih 
prevezu na lijevu obalu. No ovi su ih upotrijebili na drugi način. 
Nekoliko njih je naime usprkos širini rijeke preplivalo zajedrio s 
konjima prijeko, da bi na drugoj obali pojahali pretražujući niz rijeku, 
dok je drugi dio to isto učinio na ovoj strani. Treće odjeljenje se 
razdijelilo po čamcima, pa su pretraživali obje obale s vodene strane, 
spuštajući se niz rijeku. Rezultate ovih pažljivih pretraga moralo se 
prije svega strpljivo sačekati. 

Međutim je lord s Huarezom pošao u kabinu, dok su Sternau i 
Mariano ostali na palubi, da ne smetaju pregovorima. Dryden nije 
donio samo potporu u novcu i oružju, već je imao s predsjednikom 
sklopiti važno utanačenje, koje se odnosilo na držanje Engleske prema 

daljnjem boravku Francuza u Meksiku. 


Sternau i Mariano su puni sreće čavrljali o domovini i budućnosti. 
Tolike stvari su ih uzbuđivale, da je vrijeme prolazilo, a da to oni nisu 
ni primjećivali. Tada sa obale odjekne glasni zov. 


— Neki Indijanac — reče Mariano. — Šta samo hoće? 
Sternau priđe brodskoj ogradi i poviče prijeko. 

— Neka moj bijeli brat dođe — odgovori Apač. — Trag. 
— Čiji? 

— Ne znam. Pogledaj sam. Ja sam samo glasnik drugih. 


Pošto su svi čamci bili otišli, odveže Sternau mali čamac i odvesla 
na obalu, gdje ga je Indijanac čekao. 

— Pođi sa mnom — reče ovaj jednostavno, okrenuvši se opet niz 
rijeku, odakle je i došao. 

Sternauov konj je još stajao ondje gdje je sjahao s njega. On ga 
odveže, uzjaha te u galopu pojuri za Indijancem. Dosta je dugo jahao a 
Indijanac se zaustavio teknakon što su prevalili dobrih sat puta. Ondje 
su čekali svi jahači koji su pretraživali desnu obalu a i čamci su ležali 
na zemlji. Prema položaju u kojem su stajali ti ljudi moglo se razabrati, 
da se među njima nalazi prostor, ka kojemu brane pristup svojim 
konjima. 

Ondje je na zemlji sjedio neki Indijanac. Pera, koje je imao u 
perčinu su označavala, da zauzima neki viši položaj. Vjerojatno je on 
upravljao potragom te se podigao, kad je spazio Sternaua. 


— Neka Matava-Se dođe k meni! — reče on. 

Sternau sjaše, preda uzde svog konja nekom drugom i pristupi 
čovjeku, koji je govorio. Ovaj pokaže na zemlju. 

— Neka moj bijeli brat pogleda! 

Stennau pogleda na zemlju, sagne se i pozorno promotri. 

— Ah, trag jednog jahača — reče. 

— Primjećuje li moj brat broj njegovih konja? 

— Da. Jednog je jahao a drugog vodio. Imao je dakle dva konja. 

— Neka moj brat pođe dalje! 

Indijanac pokaže pri tome rukom prema obali, pođe tim pravcem 

pazeći neprekidno na trag. 

— Odjahao je u rijeku — reče — no prije je sjahao da nareže 
trstike. Htio je dakle prijeći rijeku pa je usjekao nekoliko snopova 
trstike, koji su imali njegovom konju olakšati teret, služeći kao pojas 
za plivanje. 

— Moj brat je tačno pogodio. Tko je mogao biti taj čovjek? 

— Možda onaj lovac, kojeg smo danas sreli. Pravac njegovog puta 
je po prilici bio upravljen na ovo mjesto. 

— Morali bismo potražiti tragove. 


— Crveni ljudi su to učinili. Neka Matava-Se priđe ovamo i 
promotri trag! 

Indijanac pokaže jedno mjesto, koje je bilo utapkano konjskim 
kopitima. Ovdje nešto razabrati, značilo je na svaki način majstorstvo 
istraživalačkog umijeća, no ipak Sternau reče nakon nekoliko sekundi: 


— Ovdje su pasli konji, dok je on rezao trstiku, pri čemu su se oni 
malo posvadili. Može se pretpostaviti da su se malo grizli. Pri tome je 
možda palo i nekoliko dlaka. Morat ćemo potražiti, možda ćemo neke 
naći. 

— Crveni ljudi su tražili. Neka moj brat promotri ovu dlaku iz repa 
nekog konja! 

Indijanac pruži Sternauu konjsku strunu. 

— Smeđi ili crni konj — reče Sternau. 

— A ovaj snop? 

Crveni pokaže u drugoj šaci nekoliko u grudu zgnječenih dlaka, od 
kojih nijedna nije bila dugačka. Sternau ih pomno promotri i odgovori: 


— Crvenkastosmeđa! Ta dlaka potječe sa donjeg dijela vrata. 
Jedan je konj bio dakle crn a drugi crvenkastosmeđ. To je dakle lovac, 
kojeg smo danas sreli i niko drugi. On je imao dva takva konja. 


— Uff! Crveni ljudi su bili još pomniji. 

Kod tih riječi pokaže Indijanac natrag prema šumi, iz koje su 
upravo izjahala dva Apača na pjenom pokrivenim konjima. 

— Gdje su bili? — upita Sternau. 

— Neka moj brat sam govori s njima! 

Kad su Apači prišli, upita ih Sternau. 

— Moja braća su sigurno pošli po tragu unazad? 

— Matava-Se je pogodio — potvrdi jedan. — Trag vodi u pravcu 
mjesta, gdje smo sreli lovca. 

— To je dakle bio on? 

— On je bio. 

Sternau je shvatio, da mu još nisu sve rekli. 

— Ali zašto su moja crvena braća posvetila tom lovcu toliko 
pažnje? — upita on vođu. — Jesu li otkrila još štogod? 

— Da. Misli li Matava-Se da je lovac prešao preko rijeke? Ratnici 
Apača su to isto mislili, ali kad su jahali dalje niz rijeku, naišli su opet 
na njegov trag. 

— On je dakle ovdje uzjahao u rijeku a malo niže je opetizjahao iz 
nje? To je teško razumljivo. Za napojiti konje, ne treba ujašiti u vodu, 
a ako je htio tako brzo opet iz nje izaći, nisu potrebni pojasevi od 
trstike. Dakle ostaje samo mišljenje, da je htio prijeći, ali da ga je nešto 
u tome spriječilo. 

— Matava-Se ima vrlo oštre misli. 

— Ah! Zar su moja crvena braća nešto našla? 

— Jesu. Neka moj brat pođe sa mnom! 


Indijanac se progura kroz trstiku a Sternau pođe za njim. Ovdje su 
teško napredovali, ali im se trud i napor ubrzo naplatio. Tek što su 
učinili nekih stotinu koraka i Indijanac zastao na rubu vode, ugleda 
Sternau splav sastavljenu od snopova trstike i granja. Bila je tako 
dugačka i široka, da se jedan čovjek mogao pomoću nje dobro držati 
na vodi. 

— Neka moj brat promotri ovu splav! — reče Indijanac. 

— Vidim ju. Je li moj crveni brat našao znak, iz kojeg bi se dalo 
zaključiti, tko ju je upotrijebio? 

— Jasan znak. — Evo! 

Indijanac posegne za pojas i izvuče šareni rupčić, koji je bio složan 
ina obim uglovima svezan u uzao. Izgledao je kao da ga je upotrijebio 
čovjek, kojega je boljela glava ili zub. No kad je Sternau tačnije 
promotrio rupčić, reče: 

— Ovdje unutra ima zaljepljene krvi. Rubac je nosio netko tko je 

imao ranjene oči. Gdje ste ga našli? 

— Visio je na nekoj grani na splavi. 

— Kako je taj Cortejo neoprezan! To je dakako bio on. — pri tome 
je pregledao tlo. Našao je više tragova. — Jesu li ratnici Apača dalje 
tražili? — upita. 

Indijanac kimne glavom. — Neka me moj brat slijedi! 

Ovdje je kroz gust šaš bio ugažen put. Obojica pođoše njime i 
stigoše uskoro na mjesto, na kojem je iz rijeke izlazio dvostruki 
konjski trag. 

— Ah, ovdje je lovac izišao iz vode — reče Sternau. 

— Iodjahao je onamo — doda Indijanac, pokazavši nadesno. 


Pošli su tim novim tragom do male čistine u šašu, gdje je tlo bilo 
utapkano. 


— Jesu li moja braća štogod našla? — upita Sternau. 

— Ovdje jeležao Cortejo — odgovori Apač — a ovdje je bijeli lovac 
došao do njega. 

— Samo, kamo vodi taj trag? 

— Vodi opet u šumu. 

— Jeste li pošli tim tragom? 

— Nismo. Htjeli smo najprije upitati Matava-Se. 

— Dobro. Misli li moj brat, da je lovac poveo Corteja sa sobom? 

— Da. Posadio ga je na drugog konja. 


— Onda neka moj brat pođe sa još nekoliko ljudi i slijedi trag, da 
vidi, kamo vodi. Neka mi ratnici Apača zatim donesu vijesti! 


— Kamo? 

— Na haciendu del Erina. 

— Uff! 

Indijanac reče samo tu jedinu riječ i vrati se natrag k svojima. 
Jedan njegov znak je dostajao i petorica njegovih drugova je uzjahalo 
i pošlo za njim, kad je ne govoreći nijednog sloga, odjahao za tragom 
lovca Grandeprise. 

Sternau sada izda nalog da se daljnje traganje obustavi i čamci 
povrate do brodova, uzjaše na konja i odjaše natrag, Kad se opet 

povratio do parobroda, ovdje su ga već vrlo nestrpljivo očekivali. 

— Jeste li štogod našli? — povikne mu Huarez u susret. 

— Jesmo — odgovori on. 

— Njega samog? 

— Ne, na žalost samo njegov trag. 

— Jao! On dakle još živi! 

— Svakako. Evo, ovaj rupčić imao je povezan oko očiju. 

Kod tih riječi uspne se Sternau na brod i pokaže maramu. 

— Što znate dakle o njemu? — upita lord. 

— Prvo, da su mu sigurno povrijeđene oči. I drugo, da je na maloj 
splavi otplovio niz rijeku. 

— Prema tome može biti tačno, što je naslućivao moj kormilar, da 
su ga se njegovi vlastiti ljudi oslobodili. 

— Onda je proživio nekoliko vrlo teških sati. Nije šala, morati 
slijep plivati na splavi. 

— Vi dakle pretpostavljate, da je zaista oslijepio? 

— Da, barem predbježno. Da je barem posve malo mogao vidjeti, 
ne bi mu palo na pamet, da ostavi rubac. Na neki način mu je spuznuo 
s glave i on ga nije mogao naći. Njegovu malu, iz trstike sagrađenu 
splav, donijela je struja na obalu. Osjetio je tlo i ispuzao na obalu, gdje 
je pronađen u šašu. 


— Tko ga je našao? — upita predsjednik. 

— Lovac, kojeg smo danas sreli. 

— Onda su naši na žalost prekasno došli. 

— Da, na žalost. Ovaj lovac je s njim, kako se čini, odjahao u 
južnom smjeru. 

— Još uvijek je to probitačno. Dakle je ostao u zemlji. Jer da je 
prešao na drugu obalu, dakle da je otišao u Teksas, izbjegao bi našoj 
moći. Imate li pojma, kamo je pobjegao? 

— Imam — odgovori Sternau. — Na haciendu del Erina. Tamo je 
njegova kćerka. Kao slijepac nalazi se u posve bespomoćnom stanju i 
mora prije svega misliti na to, da dođe do ljudi, u koje može imati 
povjerenja. To je u prvom redu njegova kćerka. 

— Mislite li, da će ga taj lovac odvesti do haciende? Kakav razlog 
bi imao za to? 


— Cortejo mu je sigurno obećao visoku nagradu. To je vjerojatno. 
Ali je isto tako moguće, da se obojica već poznaju. 


Sternau učini iznenađen pokret. 


— Ovo mišljenje me dovodi do jedne misli — reče. — Možete li se 
sjetiti, senor Huarez, kakav odgvor nam je dao lovac, kad smo ga 
upitali kako se zove? 


— Da. Rekao je da se zove Grandeprise. 


— A jedan Grandeprise je Cortejov saveznik. Jer Henrico Landola 
se zvao i Grandeprise. 


— Mislite, da je u rodu s ovim lovcem? 
— Na svaki način je to moguće. Ime Grandeprisa nije tako često. 


— Morali bismo se dakle požuriti, da obojicu dobijemo u ruke. Što 
ste odredili u tom smislu? 


— Poslao sam nekoliko Apača njihovim tragom. Neka se ovi ljudi 
uvjere kamo vodi taj trag i onda mi donesu vijest na haciendu del 
Erina. 


— Zar ne bi bilo bolje, da ste umjesto tih običnih tragača poslali za 
tom dvojicom četu progonitelja? Onda bi nam Cortejo brzo pao u šake. 


— Varate se. U prvom redu bi se progon morao obustaviti čim se 
smrkne. Ali Grandeprise će iskoristiti noć, da postigne što veću 
moguću prednost. 


— Zar su njegovi konji bili tako dobri? 

— Jahat će cijelu noć i uzeti iz prvog stada nove životinje. 
Progonitelji ga ne bi stigli. 

— Ali zar ćemo dozvoliti da nam Cortejo umakne? 


— Nećemo. Svakako je jedino moguće uhvatiti ga na haciendi. A to 
nam neće uspjeti bez vaše pomoći. 

— Što želite? — upita predsjednik. 

— Iz pisma Cortejove kćerke, koje smo uhvatili, proizlazi, da se u 
haciendi sakupio veliki broj Cortejovih pristalica. Trebat ćemo dakle 
vojnika, senjor. 

— Koliko? 

— Tko bi to znao! Nemam pojma kako je jaka posada haciende. 

— Razmotrimo, dakle, koliko ljudi bih mogao dati! Učinit ću sve 
što budem mogao. Sada je hacienda važna tačka, jer leži u blizini 
velikog prometnog puta između juga i sjevera. Da se domognem nje i 
Corteja, spreman sam na svaki napor. Mislim, da bi bilo dobro, kad 
bismo što prije krenuli odavde. 

— Moramo na žalost čekati na čamce. 

— Kad bi se mogli vratiti? 

— Najranije za jedan sat. 


— Brzo ćemo nadoknaditi to zakašnjenje, ako povećamo brzinu 
parobroda. 


Sternau je imao pravo. Apači su vratili čamce teke nakon jednog 
sata. Kotlovi obih parobroda su bili naloženi i sve spremno za odlazak. 
Nakon što su Crveni primili zapovijedi, da se povrate istim putem u 
logor, parobrodi su otplovili. 


Za vrijeme vožnje imao je Huarez vremena, da se s lordom o 
svemu tačno dogovori. Njihovo međusobno utanačanje sastavili su 
pismeno i obojica su potpisala. Usred prašuma uz Rio Grande del 
Norte sklopljen je tog dana ugovor, koji je prisilio Napoleona da 
povuče svoje čete iz Meksika i Huarezu opet preda gospodstvo u 
zemlji. 

— Želio bih, da stignemo na haciendu prije Corteja — primijeti 
Sternau prigodom jednog razgovora sa Marianom. 

— To bi bilo vrlo dobro. 


— No kako ne poznajemo snage tamošnje posade, trebali bismo 
za taj pothvat barem tisuću ljudi. Ali toliki broj nam Huarez još ne 
može prepustiti, 

— Pa uzmimo manje! — poviče Mariano.— Zašto se hacienda ne 
bi mogla zauzeti s manje ljudi? Ne radi se o broju, već o hrabrosti. 


— Imaš pravo. Mogli bismo i lukavštinom zauzeti haciendu. Ali 
put donde je još previše nesiguran. 


— Tako će nam Cortejo umaći. Stići će na haciendu mnogo prije 
nas. 


— Zaboravljaš da mora zaobilaziti, jer ga naši odredi ne smiju 

vidjeti. 
— To je istina. Ako brže pojašemo, možda ćemo ipak preteći 
Corteja. 


— Predmnijevam da je slijep ili barem bespomoćan, iako ima 
pratioca. Svakako ga bole oči. Sigurno ima groznicu. To znatno 
umanjuje brzinu njegovog jahanja. 

3. ZNAK MIXSTEKA 


eđutim su parobrodi sa svojim teretom dobro odmakli. 

Jastrebov Kljun je stajao na provi prvog parobroda. On je 

preuzeo vodstvo cijele kolone brodova. Sljedećeg jutra zašli su 
iz Rio Grande del Norte u Salado i približavali su se sve više mjestu, 
gdje je utjecala Sabinas. 


Sternau je stajao na palubi, zadubljen u promatranje okoline, kad 
mu pristupi Huarez i upita: 

— Imaju li vaši pojma o vašem povratku? 

— Nemaju. Prilikom našeg iskrcavanja u Guaymasu imao sam 
namjeru da im pišem, ali odande šalju poštu oko rta Horna, i to traje 
mjesecima duže. 


— Ovdje je na žalost izvanredno nesigurna. 

— Onda će moji rođaci morati još dugo čekati — primijeti Sternau 
turobno. 

— Rado bih vam pomogao, senor, ali Francuzi mi to onemogućuju. 
Dvaput sam pokušao, da im predam posve nedužne privatne listove 
za otpremu, ali oni su me odbili. — Ogorčeno je izgovorio ove riječi. 
Ipak je odmah nastavio: — Kako bi bilo, da ih pokušamo nasamariti? 
Pišite kući, i to dva posve jednaka pisma. Ako ne stigne jedno, možda 
će ipak drugo stići na cilj. 

— Kojim putem? 

— Pošaljite jedno u Tampico a drugo u Santillamu. Imam u obim 
mjestima pouzdane povjerenike, koje će vrlo veseliti, ako budu mogli 
pismo predati kakvom brodu na daljnju otpremu. 


— Atko će ih odnijeti onamo? To je opasno! 


— U mojim četama imam više ljudi, koji su dosta poduzetni, da 
izvedu ovakvu zadaću. Uostalom, ne može biti niti govora o opasnosti. 
Sve kad bi i uhvatili kojeg glasnika i otvorili pismo, naći će u njemu 
samo privatne vijesti, koje donosiocu neće moći škoditi. 

— Onda u pismu ne smijem vas spomenuti. 


— Ni to nije potrebno. Što može glasnik, ako se odašiljač nalazi 
kod mene? 


— Kad bih dakle smio pisati? 


— Odmah, ako vam je to moguće. Čim dođemo u logor, izabrat ću 
dva čovjeka, koji će odmah krenuti u spomenuta mjesta. 

Sternau je poslušao taj savjet i napisao opširan list svojim 
dragima. Upravo kad je završio drugo pismo, prvi parobrod je ispustio 
glasan zvižduk. Stigli su do logora. Kako se s rijeke dalo razabrati, 
vladao je tamo živahan život. U njemu nisu više bili samo jahači, već 
su ovamo stigla i volovska kola, ponuđena od tamošnjih stanovnika. 
Cijeli se skup mogao jasno razabrati, jer su se ovdje nalazili na 
otvorenoj preriji. Čamci su otisnuti od parobroda prema obali, gdje su 
ih privezali. Smjesta započe iskrcavanje. 


Sada se pokazalo, kakva pomoć je bila predana predsjedniku: 
mala burenca puna zlatnika, hiljade pušaka, noževa, pištolja i 
revolvera, velike zalihe puščanog praha, olova, gotovih naboja, 
poljskih brzojavnih aparata s mnogo milja žica za vodove, nosiljke za 
ranjenike i svi mogući predmeti potrebni za borbu i za njegu 
bolesnika. Čamci su bili nakrcani od dna pa do visoko iznad palube tim 
predmetima, a muškarci, koji su radili da sve to preuzmu i slože na 
kola, morali su priznati, da je to za Huareza takva potpora, kojoj se 
vrijednost sada nije mogla procijeniti. Dryden je lično upravljao 
iskrcavanjem a Huarez primanjem i pakovanjem. Sternau je pomagao 
lordu i upita ga služeći se njemačkim jezikom: — Što će se dogoditi sa 
parobrodima? 

— Vraćaju se u EI Refugio. Ja ostajem kod Huareza engleski 
opunomoćenik? 

— Da. — A jeste li pomislili, kakve vam opasnosti prijete mylord? 


— Jesam. Ne smijem se obazirati na te opasnosti. Moja prisutnost 
daje predsjednikovim postupcima međunarodno pravnu važnost. 
Vidjet ćemo, hoće li ovi Francuzi s vojskom, kod koje se nalazi 
zastupnik Velike Britanije, i nadalje postupati kao s razbojničkom 
bandom. Za nekoliko dana pojavit će se i predstavnik Sjedinjenih 
Država, a onda — napolje s Francuzima! 

— Mariano će se htjeti vama pridružiti, ali on ima još drugih 
dužnosti. 

— Mislim, da će se to sve moći vrlo dobro sjediniti. Prije nego 
uđemo u Meksiko, neće se dati u stvarima Rodrigande ništa učiniti pa 
je najbolje, da svi ostanete sa mnom kod Huareza, čija će vojska tako 
brzo porasti, da ćemo za kratko vrijeme biti u glavnom gradu. Znam 
da je francuski car primio ozbiljan ultimatum vlade Sjedinjenih 
Država. Ako Napoleon ne povuče svoje čete iz Meksika, pustit će Unija 
da krenu njezine. 

— Protiv Francuza? 


— Da. Ja čak slutim, da su veću toku tajni pregovori, da se ustanovi 
način i vrijeme, u kojem bi se Francuzi trebali povući. 

— Vi smatrate, da će oni postepeno Huarezu predati zemlju? 

— Ne, to ne. To ne mogu učiniti, a da se silno ne obrukaju. 

— Nego što drugo? 

— On, vrlo jednostavno: Francuzi su nadvojvodu Maksa učinili 
carem. Oni će ga potaknuti da se dobrovoljno odrekne, a koliko 
poznajem njega, a naročito caricu i njegove savjetnike, on to neće 
učiniti. Dakle će Francuzi biti prisiljeni prepustiti ga samom sebi. Oni 
će se povući i predati mu grad za gradom. Ali on neće imati snage neko 
mjesto braniti dulje vremena i stoga će zemlja pripasti Huarezu. 
Uistinu će biti tako, kao da Bazaine neposredno vraća zemlju Huarezu. 

— A car Maks? 

— Morat će snositi posljedice činjenica. Vjerovao je Napoleonu a 
ovaj ga napušta. Ne preostaje mu ništa drugo nego da s Francuzima 
napusti zemlju ili da se brani do posljednjeg čovjeka i zajedno s njim 
— umre. 

— Bože moj! Pa valjda se ne radi o njegovoj smrti! 

Lord slegne ramenima. 

— Kakva sudbina. Kad bih mogao biti kod njega, da ga opomenem! 

— Ne biste imali uspjeha, kao ni general Mejia, o kojem se zna, da 
je najiskreniji carev savjetnik. Gotovo bi se mislilo, da se Maks smatra 
predodređenim za cara. Kad je 1851. posjetio Španjolsku i stajao u 
grobnici katedrale u Granadi pred ljesovima svojih predaka 

Ferdinanda i Izabele, sastavio je neobičnu pjesmu. Poznajete je? 
— Ne. 
— No, ja sam je pročitao i doslovce zapamtio. Glasi: 


Evo, gdje baklje taman sjaj 

sred mraka unuka vodi, 

gdje se gnijezdi strah, 

gdje kraljevskoga sjaja čuva prah 
postelja hladna, jedna uska raka. 


Pokraj lijesa zamišljen je stao, 

kraj toga praha, što preci su mu bili 
i premda su ih svi zaboravili, 

on molitvu je njima prošaptao. 


Zatutnja tada grob, 

i tutnjava se ista 

iz trošnog duba još jedanput javi, 

iz zlatnog žezla što se ovdje savi nekad 
a sada »plus ultra« na istoku blista. 


Na žalost nije tražio to žezlo 

na istoku, već na Zapadu. 

Njegov će sjaj ugasiti, 

a kosti unuka, koji je propao zbog kratkog carstva, 
neće biti položene u carsku grobnicu, 

već zatrpane, možda iza nasipa 

nekog meksikanskog gradića. 


— Dao bog, da sam loš prorok! Ali dosta o toj stvari! Tu dolazi 
jedan, za kojeg se vidi da želi s vama govoriti. 

Onaj kojeg je lord mislio, bio je Anton Unger, Munja. Bacio je 
ispitivajući pogled na marljivo, brzo kretanje koje je okolo vladalo i 
upita: 

— Kako dugo će trebati, dok ovdje bude gotovo, gospodine 
doktore? 


— Vjerojatno dobra dva dana. 

— Ah! A hacienda del Erina? 

— O tome ćemo kasnije govoriti, dragi moj. 

Unger se poigra sa svojim revolverima. 

— Tek onda? Ne bi li bilo bolje odmah o tome govoriti? Čuo sam 
od Apača, da je Cortejo umakao... 

— Da, na žalost. 


— On će otići do haciende. Tamo je njegova kćerka. Čitali ste njeno 
pismo, koje smo našli kod vođe. Bojim se za mog tasta. Ne mogu dulje 
čekati i odjahat ću na haciendu. 


Sternau se prestraši. — Što pomišljate! Okolina je puna gerilaca. 
Zarobit će vas. 


— To ne vjerujem. Bivolje Čelo će jahati sa mnom. On poznaje sve 
stranputice u tom kraju. Neće nas nitko sresti. 

— Dobro. Pa pretpostavimo, da ćete sretno stići, što ćete učiniti? 

— Osloboditi Pedra Arbelleza. 

— Vas dvojica? 

— Da. Pođite sa mnom do Bivoljeg Čela! 


Anton Unger je pošao, ne sačekavši Sternauov odgovor, natrag 
preko dasaka, koje su sa broda vodile na kopno, a Sternau ga je 
slijedio. Prijeko su zajedno stajali Bivolje Celo i Medvjeđe Srce. 
Mixteka im pođe u susret i upita Ungera. 

— Što će učiniti Gospodar Stijene? 

— Savjetuje mi da pričekam. 

— Naše je čekanje trajalo dosta dugo! 

— Moj brat Bivolje Čelo želi zaista poći? — upita Sternau. 

— Da — izjavi Mixteka. — Ja sam slobodni Indijanac, a hacienda 
je Karji, mojoj sestri, bila domovina, a senor Arbellez mi je bio prijatelj 
i brat. Idem da ga spasim. 

Iza tih riječi i poglavičine ozbiljnosti razabrao je Sternau, da je on 
čvrsto odlučio, da izvede svoju namjeru. Odgovaranja ne bi na tome 

ništa izmijenila. Ipak mu primijeti: 

— Ali kako će ga moj brat spasiti? Kraj je krcat gerilcima! 

Mixteka učini znak omalovažavanja. 

— Bivolje Čelo se smije gerilcima! 

— Ali njih ima mnogo! 

— Mixteka ima još više! 

— Ah, moj brat će sazvati svoje suplemenike? To zahtijeva mnogo 
vremena. 


— Ne, to traje jednu noć. Kad poglavica Mixteka dade na brdu El 
Reparo plameni znak, iduće večeri je oko njega sakupljeno tisuću 
muškaraca. 

— Jeli to sigurno? Moj brat nije tako mnogo godina bio kod kuće. 


— Sinovi Mixteka nisu nikada zaboravili svoju dužnost. I moj brat 
Medvjeđe Srce ide sa mnom. 


— Uff! — složi se poglavica Apača. 
— A tko će onda voditi one Apače, koji su kod Huareza ? 
— Medvjeđe Oko. 


Sternau pogleda odlučna lica sve trojice muškaraca; zagleda se 
nekoliko minuta u zemlju i onda reče: — Moja braća imaju pravo. Ne 
možemo čekati dok nam Huarez stavi čete na raspolaganje. Naš 
prijatelj Arbellez je u opasnosti, a naša je dužnost, da mu pomognemo 
što je prije moguće. 

Tada oči Bivoljeg Čela radosno zablistaše. — Znao sam, da će 
Matava-Se jahati s nama — reče on. — Treba poći u tvrđavu 
Guadalupe po Karju i njenu bijelu prijateljicu i neka one ostanu kod 
Huareza. 


Huarez, lord i ostali bili su nemalo iznenađeni, kad su im četvorica 
muškaraca saopćila svoju smionu namjeru. Najprije su pokušali da ih 
odgovore. Kad to nije donijelo ploda, izjavi Mariano, kapetan Unger i 
Mali Andre da će im se priključiti, a nato nisu ni Mindrello i stari grof 
htjeli ostati. Don Fernando je upozorio da ima sa Cortejovima 
izravnati veliki račun. Sternau se doduše isprva protivio da se grof 
Fernando izvrgne opasnostima jahanja, no konačno je popustio, 
rekavši, da bi naglo ponovo pojavljivanje baš ovog čovjeka moglo 


59 


učiniti najtrajniji utisak na Josefu. Možda ju je moglo navesti na 
priznanje. 

— Uzmite sa sobom nekoliko Apača! — zamoli ih. 

— I toga ćemo se odreći — odgovori Sternau. — Što nas bude 
manje, lakše ćemo neopažani doći do haciende. 

— Kad bih imao više ljudi, dao bih vam ih toliko, da ne biste morali 
kriomice činiti taj put. Ipak se nadam, da će se povjerenje, koje ima 
Bivolje Čelo u svoje Mixteke, ispuniti. Onda ću za kratko vrijeme doći 
do vas. 

Nakon srdačnog oproštaja devetorica uzjahaše i odjahaše. 

Tek kad se Huarez trećeg dana spremio na odlazak, čuo je o četi 
američkih dobrovoljaca, koja je stigla. Odmah je odredio sve potrebno, 
da ih priključi k sebi i tada je krenuo za prijateljima da im pomogne, 
ako bi to bilo potrebno. 


Ovi su krenuli zaobilaznim putem. Stoga su trebali duže, nego bi 
to inače bio slučaj, ali su ipak neprimjetno stigli do haciende, ne 
dopustivši da ih netko vidi. Projahali su oko nje i pošli prema brdu El 
Reparo. Bilo je to ono brdo, u čijoj se unutrašnjosti nalazila špilja sa 
kraljevskim blagom i na čijem vrhu su se odigrali dogadaji uz 
Krokodilsko jezero. Stigli su u njegovu blizinu i jahali su prema njemu 
kroz grmlje, kad Bivolje Čelo, koji je jahao naprijed, naglo zaustavi 
svog konja. 

— Jedan jahač — reče pruživši ruku. 

Ostali pogledaše u označenom pravcu i prepoznaše čovjeka, koji 
je sjedio na zemlji, dok mu je konj pasao u blizini. 

— Moramo jahati oko njega, da nas ne primijeti — reče Munja. 

Sunce je zalazilo a brijeg je bacao sjenu, no ipak se moglo 
pregledati priličan komad puta. 

— Odjašimo onamo! — predloži Mixteka, pošto je tačnije 
promotrio čovjeka. — To je govedar sa haciende del Erina. 
Prepoznajem ga, premda je ostario. 

— Jeli pouzdan? 

— Emilio je uvijek bio poglavici Mixteka prijateljski naklonjen. 


60 


— Onda ćemo vidjeti, je li to još uvijek! 

Tako su nastavili put, bez da su se skrivali. Kad ih je čovjek 
ugledao, brzo je ustao, skočio na konja i zgrabio pušku, 

— Emilio se ne treba bojati — dovikne mu Bivolje Čelo. — Ili je 
možda postao neprijatelj Mixteka? 

Nagovoreni je kao ukočen sjedio na svom konju. — O Dios! — 
poviče najzad. — Bivolje Celo! Zar mrtvi ustaju? 

— Ne. Ali se živi vraćaju. Poznaješ li ove ljude? 

Emilijeve su oči išle od jednog do drugog. Njegovo lice je 
poprimalo izraz sve većeg, radosnijeg iznenađenja. 

— Valgame Dios, vidim li dobro? Pa to je senjor Sternau? 

— Toje on. 

— I Medvjeđe Srce, poglavica Apača? 

— Da, tvoje su oči još dobre. 

— Moj spasitelj! A mi smo mislili da ste mrtvi. Gdje su ostali? 

— Ioni žive i brzo će doći za nama. 

— Onda će naći žalosne prilike na haciendi. Tamo su neprijatelji. 

— Koliko ljudi? 

— Oko šest stotina. 

— Tko je vođa? 

— Pablo Cortejo. No on je pred neko vrijeme odjahao i sada 
zapovijeda njegova kćerka Josefa. 

— Što rade ti ljudi? 

— Jedu, piju i spavaju. Muče govedare, čekajući na Cortejov 
povratak. 

— Gdje je senor Arbellez? 


— Uhvaćen je. Bacili su ga u podrum, gdje treba polako da umre 
od gladi. Senjora Maria Hermoyes i Anselmo su uz njega. 


— Anselmo? Uff! Koji je bio u tvrđavi Guadalupe 

— Da. 

— Onda pođi s nama! 

Emilio im se radosno pridruži. Kad je ugledao ove druge nadao se 
skorom poboljšanju položaja. Ovu dvojicu je prepoznao, no Munju još 

nije. Sad je jahao do njega. 

— Oprostite, senjor— reče on. — Svakako sam vas prije vidio, ali 
ne znam, kako da vas nazovem 

— Zar sam se toliko promijenio? — upita Anton Unger smiješeći 
se. 

Uslijed tog smiješka i tog glasa, vrati se govedaru sjećanje, 

— Svi sveti, zar je to istina? — upita. — Jeste li vi don Antonio 
Unger? Bože, kakvo veselje! Ali živili još i senjorita Emma? 

— Živi i uskoro će se vratiti na haciendu. Ali najprije mi reci, tko 
je izdao nalog, da senjor Arbellez mora umrijeti od gladi! 

— Mislim, senorita Josefa. 

— Je li u to vrijeme bio njezin otac još na haciendi? 

— Jeste. 

— To je dosta. Oni će primiti svoju kaznu. 

Unger zaškripi zubima a oči Bivoljeg Čela usplamtješe. Obojica su 
gorjela od želje za osvetom. Jao Corteju i njegovoj kćerci, ako im 
padinu u ruke! 

Sada su se uspinjali po boku brijega. Stigoše do Krokodilskog 
jezera, prije no što je utrnulo zadnje danje svjetlo. Površina vode bila 
je ravna. Tu se Bivolje Čelo zaustavi i izusti onaj tugujući zov kojim se 
mame krokodili. Iz dubine smjesta izroni mnoštvo kvrgavih glava. Oni 
pojuriše prema obali škljocajući, čeljustima, što je zvučalo, kao da se 
sudaraju snažni balvani. 

— Uff! Dugo nisu ništa žderali! — primijeti Cibolero. — Skoro će 
moći utažiti svoju glad. Bivolje Čelo će se pobrinuti za krokodile 
Mixteka. 

Pojahali su oko jezera i sjahali u šumi, gdje su ostavili konje pod 
Emiliosovim nadzorom. Onda Bivolje Čelo pođe dalje. Nasred vrha 
brijega nalazila se uzvisina u obliku piramide, koju bi se moglo 
smatrati djelom prirode. Tamo se poglavica Mixteka zaustavi. 

— To je plamen i spomenik mog plemena —reče. 

— Ah, sakriveno ognjište od smole? — upita Munja. 

— Da. Ispunjeno je smolom katranom, sumporom i suhom 
travom. Već pred više od stotinu godina je podignut ovaj humak, ali će 

sjaj vatre još imati svoje djelovanje. Otvorimo ga! 

Indijanac priđe k jednoj strani piramide i izvadi jedan kamen, koji 
je bio pokriven zemljom i obrastao travom. 

— Ovdje je rupa za propuh. 

Na te Sternauove riječi, poglavica kimne glavom. Onda se popne 
na vrh. Tamo se nalazilo deblo nekog ne odviše debelog drveta, koje 
je imalo izgled, kao da je uslijed udarca munje poprimilo svoj sadašnji 
izgled. Bivolje Čelo ga je vukao amo-tamo, dok je deblo olabavilo i dalo 
se izvaditi. Kroz to je nastala jama, koju je Mixteka proširio, tako da je 
postala široka poput čovjeka. 

— Postalo je tamno — reče. — Zapalit ćemo ratni znak. Bivolje 
Čelo nije godinama bio kod svojih, ali njegova će braća uskoro vidjeti, 
da njegovi nalozi još vrijede. 

Poglavica klekne i zakreše vatru. Uskoro je gorjelo nekoliko suhih 
trijeski, koje je ogulio sa stabla. Baci ih u jamu i onda siđe sa piramide. 
Najprije se začulo pucketanje i šuškanje, koje uskoro pređe u glasno 
siktanje. Plamen od pola metra vine se uvis. 

— To je prenisko — primijeti Munja. 

— Neka moj brat malo sačeka! — odgovori poglavica. — Mixteke 
umiju rasplamsati ratnu vatru. 

Imao je pravo. Jer jedva minutu kasnije poče se plamen uzdizati. 
Nakon jedva pet minuta dostigao je neobičnu visinu. Imao je oblik 
stupa, koji se gore razilazio u snažnim zrakama a imao je takvo snažno 
svjetlo, da je na vrhu brijega postalo svijetlo kao po danu. 

— To je plamen, kakav još nikada nisam vidio! — izjavi Sternau. 

— Uskoro ćemo imati odgovor — uvjeravaše Bivolje Čelo. 

— Ima li više mjesta s takvim pećima? 

— Ima, posvuda gdje stanuju Mixteke. Namješteni su ljudi koji 
pale vatru. 

— Ali ako su ovi umrli ili nisu prisutni? 

— Onda su svoju službu predali drugima. Neka moj brat pogleda! 

Vatra je gorjela možda četvrt sata. Poglavica pogleda prema jugu. 
I tamo se uzdizao plamen, ali u udaljenosti, koja se zbog noći nije 
mogla tačno procijeniti. Na sjeveru se pojavio drugi i uskoro se moglo 

unaokolo vidjeti pet jednakih plamenih znakova. Tada priđe Bivolje 
Čelo k jednom velikom kamenu, koji je ležao u blizini. Podigne ga i 
pokaže se otvor u kojem je ležalo nekoliko kugli u veličini biljarske 
kugle. On uzme tri od njih, baci ih u vatru i onda opet pomno pokrije 
kamenom rupu. 


— Čemu te kugle? — upita Sternau. 
— Moj brat će to odmah vidjeti! 


Tek što je to rekao, vinula su se tri plamena u vis put neba i tamo 
su stvorili tri velike plamene ploče, koje su se dugo vremena držale u 
istoj visini, a zatim su se polagano spustile. Nakon kratkog vremena 
ugledali su i kod svakog od ostalih pet znakova isti znak. 


— Što to znači? 

— Svako mjesto ima svoj znak — objasni Bivolje Čelo. Ja sam dao 
onaj s brijega El Reparo, da Mixteke znadu, gdje se imaju sastati. 

— Ali neprijatelji će također primijetiti ove vatre. 

— Neće znati, što treba da znače. Sada plamen dogorjeva. Neka 
moja braća počekaju još nekoliko časaka, onda možemo napustiti ovo 
mjesto. 


Plameni znak se spustio istom brzinom, kojom se podigao. Sada je 
bilo tamno kao i prije. Bivolje Čelo je opet stavio kamen pred rupu od 
propuha i položio deblo na mjesto. Premda se to dogodilo u tami umio 
je pažljivo ukloniti svaki trag. 

— Ako neki neprijatelj dođe na brijeg — reče — da potraži mjesto, 
gdje je bila vatra, neće ga naći. 

— Kamo idemo sada? 

— Onamo, gdje ćemo do sutra naveče moći ostati sakriveni. 


— Do sutra naveče? — upita Unger. — Zar ne možemo po danu 
ništa učiniti za haciendu i Arbelleza 


— Baš ništa. Ali navečer će hacianda bili naša. 

Vratiše se konjima, pojahaše i spuste se niz brijeg, gdje 
zaokrenuše nalijevo i nakon pola sata dođoše do jednog klanca, čiji je 
ulaz bio gotovo posve sakriven grmljem. 


— Ovdje ćemo čekati — reče Bivolje Čelo. 
Odjahaše do stražnjeg dijela klanca, privezaše konje, smjestiše se 

u mahovinu i potražiše san, pošto su između sebe podijelili straže. 

Prošla jenoćaisto tako i dan u najdubljem miru. Po prilici oko šest 
sati se smračilo. Ipak je Bivolje Čelo sačekao još dva sata, prije nego 
što je naredio polazak. Uzjahaše konje i krenuše. Kad su došli na 
mjesto, koje je vodilo uvis, čuli su najprije pred sobom a onda i iza sebe 
konjski topot. 

— Tko tu jaše? — šapne Munja. 

— Neka se moj brat ne brine — odgovori Bivolje Čelo. — To su 
ratnici Mixteka, koji slijede moj zov. 

Kad su stigli gore, vladala je ondje tišina, ali oko Krokodilskog 
jezera dalo se razabrati, doduše nejasno, ljude i konje do glave. Crveni 
su došli da saznaju, što znači vatreni znak. Pošli su između Indijanaca 
sve do obale jezera. Tamo se poglavica zaustavio, i ne sjahavši, 
povikao jasnim glasom: 

— Naha nitaketza! — što znači: — Mir, ja hoću govoriti! 

Začulo se tiho zveckanje oružja a zatim neki glas upita: 

— Taio taha — tko si ti? 

— Naha Mokaši-taviss — ja sam Bivolje Čelo! 

— Mokaši Tajiš! — pođe riječ naokolo od usta do usta. Usprkos 
tami dalo se razabrati, kako silno uzbuđenje je pobudilo to ime. Začuo 
se prijašnji glas: 

— Ovaj poglavica Mixteka je mrtav. 

— Bivolje Čelo živi. Njega su zarobili njegovi neprijatelji i sad se 
vratio, da se osveti. Tko je govorio sa mnom? 

— Konj koji rže je veliki poglavica. On je prvi iza Bivoljeg Čela, pa 
je dosada sigurno zapovijedao ostavljenom djecom Mixteka. Neka 
dođe ovamo s bak-uom, da me vidi! 

Nekoliko časaka kasnije vidjelo se kako je zasjalo sjetio baklje i 
nekoliko muškaraca se proguralo kroz gomilu s bakljom sve do 
poglavice. Jedan od njih, obučen u odjeću lovca na bivole, upravo 
takvu kako je Bivolje Čelo prije nosio, prinio je baklju u visinu 
poglavice i pogledao ga u lice. 

— Mokaši-Tajis!—poviče zatim glasno. — Veselite se ratnici 
Mixteka! Vaš poglavica se vratio. Mahnite vašim noževima i 

tomahawkama njemu u čast! 

— Uff! 

Čula se samo ta jedina riječ, zašumila je oko jezera a onda je opet 
bila tišima. Sad je opet Bivolje Čelo podigao glas: 

— Neka stražari kažu jesmo li ovdje sigurni. 


— Ovdje nema nijednog stranca, osim osam muškaraca, koji su 
došli s jednim Mixtekom! — poviče netko izdaleka. 

— Ja sam sam taj, s kojim su došli. Koliko je ratnika nabrojano? 

— Može ih biti preko jedanaest stotina. 

— Neka moja braća čuju! — počne poglavica. — Sutra će doznati, 
gdje je Bivolje Čelo bio tako dugo. Ali sad neka čuju, da je Huarez, 
Zapoteka, krenuo da istjera iz zemlje Francuze. Bivolje Čelo će mu 
odvesti ratnike, koji se hoće boriti uz njega. Ali danas ćemo odjahati 
na haciendu del Erina, da pobijedimo tamo boraveće Cortejove ljude. 
Neka se moja braća podijele na deset i deset i neka me slijede. Tamo, 
gdje ću se u blizinu haciende zaustaviti, ostat će konji i uznjih pet puta 
deset ljudi. Poglavica Konj koji rže će ih izabrati. Ostali će tiho zaobići 
haciendu, sve dok ratnici ne naprave krug, a kad padne prvi hitac, 
provalit će na neprijatelja. Pobjeda je naša, jer ja sam sa sobom doveo 
Gospodara Stijene, zatim Medvjeđe Srce, poglavicu Apača i Munju, 
hrabrog bljedolikog. 

— Uff! — ponovo se začuje oko jezera. 

Tada se mnoštvo stade polagano pokretati. Za Bivoljim Čelom i 
njegovim prijateljima na čelu, vijugao se dugačak niz jahača oprezno 
niz brijeg, ali kad su stigli dolje, potjerali su konje u galop. Kad su 
brijeg i šuma ležali za njima, nalazili su se na prostranoj preriji jedva 
dva kilometra udaljeni od haciende. Svi su sjahali samo je Sternau 
ostao u sedlu. 

— Zašto moj brat ne sjaše? — upita Bivolje Čelo. 

— Odjahat ću do haciende. Moglo bi se dogoditi da napadnuti, kad 
uvide, da za njih nema spasa, ubiju Arbelleza. Ja ću to spriječiti. 

— Moj brat ima pravo. 

— Ilja ću jahati s vama! — reče Anton Unger. 

— Dobro, onda ćemo biti udvoje — primijeti Sternau. — Ali, mi 

ćemo sačekati, dok hacienda bude opkoljena. Hoću vidjeti kakav je 
položaj u haciendi i opaliti hitac, koji je znak za napad. 

Dok je pedeset ratnika ostalo uz konje, krenuli su ostali bez riječi 
naprijed. Očekivali su da će ugledati logorsku vatru, no svi Meksikanci 
su se nalazili u dvorištu i u sobama haciende. Stoga je Mixtekama bilo 
moguće prišuljati se blizu. Čim se to desilo, potjerali su Setrnau i 
Unger svoje konje uz glasni galop, da bi se činilo, kao da dolaze 
izdaleka. Zaustavili su se pred kapijom i zakucali. Neki glas iznutra 
upita: 

— Tko je tu? 

— Je li to hacienda del Erina? — upita Sternau. 

— Jeste — bio je odgovor. 

— Nalaze li se ovdje ljudi senjora Corteja? 

— Jeste. 

— Mi smo glasnici, koji moraju k njemu. 

— Koliko vas je? 

— Dvojica. 

— Tko vas šalje? 

— Pantera Juga. 

— Ah, onda smijete unutra. 

Vrata su se otvorila i oba smiona čovjeka ujahaše u dvorište, gdje 
skočiše sa sedla. Tamo je bilo tamno, zato su ih uveli u jednu od soba, 
koja je bila osvijetljena. Bila je puna gerilaca, sve sama divlja lica. 
Jedan, koji je zauzimao neku vrstu zapovjedničkog mjesta, upita 
onoga, koji je obojicu uveo: 

— Što hoće ove skitnice? 

Umjesto upitanoga Sternau brzo uzme riječ. 

— Skitnice? Ovdje imate posla sa senoresima. To zapamtite! 
Dolazimo od Pantere Juga i moramo hitno razgovarati sa senor 
Cortejom. Gdje se on nalazi? 

Gerilac je vidio silni Sternauov stas, koji je na sve, koji su okolo 
stajali, učinio snažan utisak. Ipak je smatrao da mu čast nalaže 
postupiti tako, kao da se ne da prestrašiti. On odgovori: 


— Najprije se morate kod mene legitimirati! 

— Tako! A tko ste vi? 

— Ja sam onaj, koji prijavljuje. 

— No, onda me prijavite Corteju! Ostalo vas se ništa ne tiče. 

Čovjek se podrugljivo nasmije. — Dokazat ću vam, da me se i te 
kako tiče. Ovdje se mi nalazimo na zaraćenom području. Vi ste moji 
zarobljenici, sve dok ne dokažete, da zaista dolazite od Pantere Juga, 

— Što ti sve ne misliš? Hoćeš li me prijaviti ili ne? — zagrmi na 
njega Sternau. 

Ali čovjek prkosno nastavi: — Oho! Sada me se nagovara sa ti! 
Pazite, da vas ne dadem izbičevati! 

— Što se to usuđuješ meni reći? Evo ti moj odgovor, momče! 

Sternau zgrabi Meksikanca za grkljan i lupi ga šakom po glavi, a 
zatim baci onesviještenoga preko stola u jedan kut. Nitko se nije 
usudio reći ni riječi. Sternau se plamenog oka ogleda naokolo i 
zaprijeti: 

— Tako će se dogoditi svakom, tko me uvrijedi! Gdje je Cortejo? 

— Demonio! Sigurno je to sam Pantera — šapne netko u pozadini. 

To podvostruči poštovanje i jedan odgovori: 

— Senjor Cortejo nije ovdje. Prije kratkog vremena je napustio 
haciendu. Ja ne znam kamo je otišao. 

— Ali senorita je ovdje? 

— Jeste. U sobi, koja leži upravo iznad ove. 

— To ću i sam naći. Ne morate me dakle najaviti. 

Zaista se nije nitko usudio slijediti Sternaua, kad je ovaj izišao iz 
sobe, da s Ungerom pođe gore. Josefa Gortejo je ležala u mreži za 
ležanje i dosađivala se. Ipak ju je tješila pomisao na povratak njenog 
oca. Sigurno će se vratiti kao pobjednik nad svojim neprijateljima i 
krcat velikim bogatstvima. Tada vani odjeknuše brzi, snažni koraci. 
Zar zaista već dolazi? Ona se uspravi puna očekivanja. Uđoše dva 
muškarca, bez da su prije pokucali i tada pozdravili. Tko je to bio? Nije 
li već vidjela atletski stas jednog? Njegova brada je učinila, da ga nije 
odmah prepoznala. 

— Tko ste vi? Što hoćete? 


— Ah! Vi me više ne poznajete, senorita? — upita Sternau. 

Njene oči se razrogačiše a obrazi, samrtno problijediše. — Tko — 
o Bože moj, Sternau! 

— Da — nasmiješi se on. — A ovdje stoji senor Unger, suprug 
Emme Arbellez. 

Josefa se brzo snađe: — Što kažete? Što hoćete? 

— Oh, htio bih vam samo vratiti ovaj papir. 

Sternau posegne u džep i izvuče list, što ga je oduzeo njenom 
glasniku. Pristupi k njoj i pusti joj da baci pogled na njega. Njeno 
vlastito pismo! Ona se skrha. 

— Kako dolazite do tog pisma? — šapne. 

— Oduzeli smo ga lešini vašeg glasnika. 

— Lešini... ? 

— Da. On je sa svojom četom pao u naše ruke, pri čemu je 
ustrijeljen. 

Josefa je bila duhom odsutna. Srce joj je zadrhtalo od straha pred 
ovim čovjekom. Jedva je uspjela promucati: — Strašno! 


— Tješite se! Nije šteta za njega. Uostalom, s vašim listom ne bi 
ipak stigao na vrijeme, jer smo mi napali vašeg oca, kad je vrebao na 
lorda. Od njegovih ljudi je malo koji utekao. Hoće li on sam umaći, ne 
može se još reći. 

— O Bože. o Bože! — zastenje ona. 


— Pih! Ne zazivajte ime božje! Vi ste đavolica i stoga od Boga ne 
možete očekivati nikakvu pomoć. 


Te su riječi vratile Josefi jedan dio njezine odlučnosti. 


— Senjor — reče ona — sjetite se, da se nalazite u glavnom logoru 
mog oca! 


— Mislite me prestrašiti? — nasmiješi se Sternau. 
— Potrebna je samo jedina moja riječ i vi ste moj zarobljenik. 


— Tu se varate. Htio bih vam saopćiti, da se Huarez približava. 
Vaša lakrdija je danas dovršena. Mislite li možda da dolazim k vama, 
bez da znam, da sam siguran? Hacienda je okružena sa preko tisuću 
Mixteka. Sad ste vi u mojim rukama. 


— Još nisam! — poviče ona. 

Naočigled ove velike opasnosti, bila je Josefa opet ona stara. Ona 
skoči sa mreže za ležanje, zgrabi sa obližnjeg stola pištolj i opali ga na 
Sternaua, vičući glasno u pomoć. Hitac promaši, jer se Sternau 
strelovito maknuo na stranu. U idućem trenutku ležala je pod 
Ungerovim rukama na podu. Ali u istom trenu odjeknulo je oko 
haciende strašno urlanje. Mixteke su čuli hitac i smatrali ga 
ugovorenim znakom. Sternau skoči k vratima. 


— Dolaze — reče. — Držite čvrsto tu ženu i radije se s njom 
zaključajte! Ja moram dolje k Arbellezu. 


Sternau požuri napolje. Unutrašnjost kuće nalikovala je 
mravinjaku. Sa svih strana jurili su Meksikanci dolje. Bili su tako 
uplašeni, da se nisu obazirali na njegovu prisutnost. On se progurao i 
stigne još jedan kat niže dolje k podrumu. Ovdje je gorjela mutna 
svjetiljka. Jedan čovjek je stražario pred vratima. 


— Tko se nalazi unutra? — prodere se Sternau na njega. 

— Arbellezi... 

— Gdje je ključ? — prekine ga stranac. 

— Zapravo gore kod senorite. 

— Zapravo — ? To znači, da je sad ovdje? Daj ga ovamo. 

Čovjek učini začuđeno lice i ispitujući pogleda Sternaua. 

— Tko ste vi? Kakva je to buka gore? 

— Ja sam jedan, kojeg moraš slušati, a buka gore te se ništa ne tiče. 
Napolje s ključem! 

— Oho! Tako brzo to ne ide. Hoću da znam vaše ime! Ja vas ne 
poznajem! 

— Odmah ćeš me upoznati! 


S tim riječima Sternau zamahne i zada čovjeku udarac šakom, pod 
kojim se srušio. Pretražio je džepove oborenog i našao ključ koji je 
pristajao. Za pola minute su vrata bila otvorena. Sternau uzme 
svjetiljku i osvijetli prostoriju. Pokazao mu se potresan prizor. 

Na hladnim, vlažnim kamenim pločama ležale su tri osobe. 
Anselmo je ležao po dužini poda. Na gornjem dijelu njegova tijela 
počivao je haciendero, dok se uz njegove noge šćućurila stara, vjerna 
Maria Hermoyes. U jednom kutu ležao je komadić svijeće i komadić 

suhog kruha. 

— Jeli senor Arbellez ovdje? — upita Sternau. 

— Jeste — odgovori govedar, pošto se oprezno uspravio, da 
pogleda onog koji pita. 

— Gdje je? Koji je? 

S tim riječima Sternau osvijetli grupu na zemlji. Pri tome padne 
trak svjetiljke na njegovo lice. Govedar ga prepozna. 

— O Bože! To je senor Sternau! Mi smo spašeni! 


— Jeste, dobri moj Anselmo, vi ste spašeni. Kako je sa don 
Pedrom? 


— Živi. Ali od iscrpljenosti može samo tiho govoriti. 

— Krivce će stići kazna. Može li senor Arbellez hodati? 

— Na to se ne može pomisliti. 

— No, onda neka vam na nekoliko minuta bude dovoljna svijest 
da ste slobodni. Vrata ću ostaviti otvorena, da dobijete svježeg zraka. 
Moram opet poći gore, ali ću uskoro doći po vas. Ostanite predbježno 
kod senora! 

— O sveta djevice, kakva milost! — reče sada i Maria Hermoyes. 
— Jeste li to zaista vi, moj dragi, dobri senor Sternau? I mi smo 
slobodni, uistinu slobodni? 

— Čujete li pucnjavu? 

— Čujem — reče govedar. —Tko je to? Zar je možda predsjednik 
Huarez sa svojim ljudima ovdje? 

— Nije. Bivolje Čelo je sazvao svoje Mixteke. Predugo bi trajalo, 
dok bi Huarez mogao doći. 

Sternau sada osvijetli dolje haciendera. Ovaj je ležao ovdje 
otvorenih očiju i držao pogled upravljen na Sternaua. Pružao je 
mrtvački izgled, ali mu se preko samrtno blijedog lica raširio sretan 
smiješak. 

— Dobri moj senor Arbellez, poznajete li me još? 

Upitani polako kimne. 

— Jeli vam Anselmo pričao, da smo svi spašeni, da svi još živimo 
a i vaša kćerka Emma? 

Ponovo kimanje bio je odgovor. 


— No, onda se nemojte brinuti za nju! Ona se nalazi kod Huareza 
u potpunoj sigurnosti. Vrlo skoro ćete je vidjeti. Kasnije ću pregledati 
vaše stanje. Najprije moram poći gore, da se uvjerim kako se stvari 
razvijaju. 

Sternau metne zarobljenicima svjetlo na pod i opet se popne gore. 
Zapovjedio je nekim Mixtekama, na koje je najprije naišao, da siđu 
dolje k onim trima osobama, da bi ih zaštitili u slučaju moguće 
opasnosti. Oni su se požurili da poslušaju njegove naloge. Vani u 
dvorištu i pred kućom bila je borba u najživljem toku. Hici su praskali, 
čuli su se povici bijesa ili ohrabrivanja, uz to kletve, izvikivane od 
zdvojnih Meksikanaca, koji su u bijegu tražili svoj spas. Bivolje Čelo se 
borio na čelu svojih ratnika. 

— Poklonimo im život! — dovikne mu Sternau. — Proliveno je 
dosta krvi. Budimo čovječni. 

— Jeli senjor Arbellez zdrav? — hladno upita poglavica. 

— Leži još u podrumu. Odnijet će ga gore. 

— Ako moj brat još živi, onda neka i drugi bljedoliki žive. 

Bivolje Čelo se opet okrene i požuri iz dvorišta. Zapadnjakovu 
pažnju zaokupila je neka grupa u njegovoj neposrednoj blizini. Na 
podu je ležao ranjeni gerilac. Ovaj se branio upotrijebivši sve svoje 
snage protiv jednog Mixteka, koji se trudio da mu zarine nož u srce. 


— Milost, milost! — molio je čovjek. 
— Nema milosti! Moraš umrijeti! — sikne bijesno crveni, zgrabivši 
sad gotovo nemoćnog ljevicom, dok je desnicom zamahnuo s oružjem. 


— Pa ja nisam neprijatelj. Ja sam hranio zarobljenike. Oni bi bez 
mene morali umrijeti od gladi i žeđi! 


Mixteka se nije obazreo ni na ovaj, od smrtnog straha izrečeni, 
povik. Upravo je namjeravao zadati Meksikancu smrtni udarac. Tada 
Sternau uhvati njegovu visoko podignutu ruku. 


— Stoj! — zapovijedi. — Moramo čovjeka saslušati! 

Mikstka okrene prema pridošlici svoje od borbenog uzbuđenja 
iznakaženom licu. 

— Što se to tebe tiče ja sam ovog čovjeka oborio i pobijedio. 

Njegov život je moje vlasništvo! 

— Ako je zaista učinio on što kaže, onda zaslužuje milost. 

— Ja sam ga svladao i on mora umrijeti 

Sada Sternau povuče svoj revolver i ispusti Mixtekinu ruku. 

— Ubodi, ako se usuđuješ ubiti ga protiv moje volje! 

Pri tom upravi cijev svog oružja na njega. Indijanac se nije mogao 
oteti utjecaju Sternauove ličnosti. 

— Ti prijetiš meni, svom savezniku? — upita. 

— Da. Ubiješ li ga, bit ćeš i ti lešina. 

— Dobro. Govorit ću s Bivoljim Čelom! 

— Učini to, ali ne pokušavaj raditi protiv moje volje! 

Mixteka pusti bijelca i pođe k svom poglavici. Sternau se nije na to 
obazreo, već se okrenuo k čovjeku, koji je još uvijek krvareći ležao na 
podu. 

— Kažeš, da si hranio zarobljenike? 

— Jesam, senjor — odgovori upitani. — Hvala vam, što ste ovom 
Indijancu zapovjedili da me poštedi. Bio bih izgubljen. 

— Koje zarobljenike misliš? 

— Onu trojicu, što leže dolje u podrumu. Ja sam im dnevno kroz 
jednu rupu spuštao kruha, vode i svjetlo. Jedan od mojih drugova, koji 
je morao poći s Cortejom, me je za to zamolio. Nadam se, da ćete to 
uzeti u obzir, senor. 

Sternau je slutio, da je spomenuti drug svakako onaj gerilac, 
kojemu se uvijek prikazivalo hacienderovo lice i koji je umirući u šumi 
uz Rio Grande još svojim zadnjim riječima priznao, da je 
zarobljenicima davao vode i kruha. 

— Dobro, — reče — ti ćeš živjeti. Kakve su tvoje rane? — Sternau 
ga brzo pregleda. — Nisi opasno ranjen, gubitak krvi te je oslabio. 
Previt ću te! 

On ga previje, kako se to u brzini moglo i najzad ga povjeri brizi 
dvojice Mixteka. koji stajahu s bakljama na kućnoj veži. 

Dok se odigravao taj događaj, bila je i borba dovršena. Samo se 
vani na otvorenom polju čulo i tamo po koji pojedinačni hitac. 
Medvjeđe Srce pristupi Sternauu, koji je promatrajući stajao na ulazu. 

— Pobjeda je naša — javi on na svoj jednostavan način, škrt na 
riječima. 

— Jelišto neprijatelja umaklo? — upita Sternau. 

— Previše — nepomirljivo se ljutio Apač. 

— Može ih se pustiti da umaknu! Osveta je dosta krvavo ispala. 

— Živi li senjor Arbellez? 

— Živi. Pođimo dolje k njemu. 

I Bivolje Čelo im priđe. Sva trojica pođoše u podrum, gdje nađoše 
oslobođene zarobljenike pod zaštitom Mixteka, koje je Sternau bio 
dolje poslao. Bivolje Čelo klekne uz Arbelleza. 


— Poznajete li me, senor? — upita. 

Hacieodero klimne. 

— Trpite li velike boli? 

Starac tiho zastenje, što je više kazivalo nego mnoge riječi. Mora 
da je strašno patio. 


— Mnogo hrabrih Mixteka je ozlijeđeno u borbi, — reče Sternau 
— ali senjor Arbellez će biti prvi, kojemu će se ukazati liječnička 
pomoć. Odnesimo ga gore u neku mirnu sobu! 


Don Pedra ću samo ja njegovati — primijeti Maria Hermoyes. 
— Neću mirovati, dok on posve ne ozdravi. 


Sternau požuri naprijed, da izabere odgovarajuću sobu, u koju su 
donijeli haciandera. Dok je Sternau pregledavao starca, vidjelo se, 
kako je omršavio. 

— Ja ću osvetiti svog brata Arbelleza — zaklinjao se Bivolje Čelo. 
— Nitko me neće u tome spriječiti. Gdje je ona, na čiju je zapovijed 
morao patiti? 

Najbolje vijesti mogao je dati onaj, koji je upravo ušao, naime 
Anton Unger. On je tražio prisutne i kod svog ulaska čuo to pitanje. 

— Josefa Cortejo leži svezana u Emminoj sobi — izjavi. — Sutra 
ćemo joj suditi. No najprije moram pozdraviti oca. 

Unger se sagne iznad Arbelleza i poljubi ga u blijedo čelo. 

— To je trenutak, za kojim sam čeznuo dugo godina — reče on. — 
Sad je moja želja ispunjena i sad može početi osveta. 

Arbellez je sad imao toliko snage, da je polako mogao uzdići ruke. 
Položio ih je Ungeru oko vrata i šapćući odgovorio: 

— Bog te blagoslovio, sine moj! 

Da učini više ili da više kaže, bio je preslab, no na njegovom licu se 
jasno ocrtavala sreća, što je ponovo našao zeta i što će uskoro opet 
vidjeti kćerku. Taj izraz sreće sa izrazom boli s kojim je tu ležao, bio je 
tako dirljiv, tako potresan, da nitko od prisutnih nije mogao suzdržati 
suze. Sad i Fernando pristupi Arbellezu. 

— Pedro Arbellez, poznajete li me? 


Bolesnik je nekoliko trenutaka gledao u plemenite crte lica, onog 
koji je pitao, a onda nešto poput sunčane zrake preleti preko njegova 
lica. 


— Don Fernando! Moj dobri, dragi gospodaru! O Bože, hvala ti, što 
si mi dozvolio da doživim to veselje! 

No time je bila njegova snaga pri kraju i on sklopi oči. Medvjeđe 
Srce uhvati njegovu desnicu i reče: 

— Neka naš bolesni brat opet ozdravi i bude sretan. Ali ona koja 
ga je mučila, neka osjeti našu osvetu. Sutra, pri prvoj sunčanoj zraci, 
neka bude održan sud nad njom! 

4. LOVAC GRANDEPRISE 


D je Cortejo u svojoj osamljenosti razmišljao, začuje nekoliko 
riječi na francuskom jeziku: 
— Uvijek lud, vranče? Ta pusti smeđega ići! 

Neki Francuz. Ah, to je opasno! — Cortejova nada je opet spala na 
ništicu. Ali nakon nekog vremena čulo se ponovo: 

— Samo unutra u vodu! Prijeko je naša koliba i bolja hrana! 


Naša koliba? Čovjek je dakle stanovao prijeko na teksaškoj obali. 
On nije bio ni neprijatelj, ni Francuz, ni Meksikanac. — Cortejo 
zaključi, da pokuša. 

— Halo! — poviče. 

Sve je ostalo mirno, samo je Cortejo čuo praćakanje po vodi. 

— Halo! — ponovi, ovaj put glasnije. A sad se čuo i odgovor: 

— Halo! 

— Halo! 

— Tko to zove na obali? 

— Stradalnik, koji traži pomoć! 

— Stradalnik? Onda se ne smije oklijevati. Gdje ste? 

— Ovdje! 

— Da, ali gdje je to »ovdje«? Označite mi drvo ili grm. Ja naime 
plivam sa konjima u vodi. 

— Ne mogu to označiti, jer sam slijep. 

— Slijep u ovoj prašumi? To je loše! Ali ja već dolazim. Viknite još 
jedincati put, da se mogu ravnati po vašem glasu! 

— Halo! Halo! 

— Dobro, sada znam. Na, vranče, pođi opet na zemlju. Kasnije 
ćemo plivati. 

Cortejo začuje topot kopita i korake životinja, koje su mu se 
približavale. Onda skoči kraj njega neki čovjek na zemlju. 

— Bože moj, senor, kako to izgledate? — povikne ovaj. — Tko ste 
vi? 

— O tome kasnije. Najprije mj recite, tko ste vi! 

— Ja sam lovac s ove i one strane. 

— Teksašanin? 

— Da. 

— Dakle Jenki? 

— Da, ali francuskog porijekla. 

— Odakle dolazite? 

— Iz Monklove. 

— Ah! Kojoj stranci pripadate? 

— Ni jednoj. Što se mene tiče strančarenje! Ja sam čovjek za sebe. 

— Kako se zovete? 

— Grandeprise. 

— Grandeprise? Ah, ali je to neobično ime. 

— Barem je rijetko. 

— A ipak sam ga već na raznim mjestima čuo. Imate li rođaka? 

Ali to je čovjeku bilo ipak previše. — Slušajte, senor, — reče. — 
Izgleda da se zaista sastojite od samih pitanja. No ja držim, da bi bilo 
bolje da pregledamo vaše oči, nego da se bavimo ovakvim jalovim 
ispitivanjima. 

— Oprostite, senor Grandeprise! Imate pravo. Pregledajte me! 

Čovjek se sagne nad njega. 

— Recite mi zaboga, kako ste došli do tih strašnih rana! 

— Zbog političke zavisti su pokušali da me liše očinjeg vida. Jeste 
li čuli ime Cortejo. 

— Jesam. Vjerojatno mislite onog čudnog momka, koji je sliku 


svoje kćerke razaslao diljem cijelog svijete, jer misli kroz to postati 
predsjednikom Meksika. 


— Da, mislim toga. Što držite o njemu? 

— Daje to najveći magarac, koji uopće postoji, jer ga ismijavaju. 

Ove riječi zadale su Corteju ubod u dušu. Dakle je zato pridonio 
tako velike žrtve, samo da se besmrtno osramoti. 

— Znate li možda, gdje se on nalazi? — upita. 


— Ne znam. Posve mi je svejedno, gdje se takvi junaci nalaze. Da 
nisam sreo Huareza, ne bih znao ni gdje se on nalazi. 


— Ah, sreli ste Huareza? Kada? 

— Ovdje u šumi, prije kratkog vremena. 

To je za Corteja bila loša vijest. 

— Nemoguće! — reče. — Kako bi Huarez došao ovamo u šumu? 

— Kako? No, vrlo jednostavno: na konju. Čak sam govorio s njim. 

— Ali on je u EI Paso del Norte. 

— Tko vam to kaže? — upita Grandeprise. 

— Netko, koji to vrlo dobro zna. Jedan Englez, koji hoće k njemu. 

— Jedan Englez, hm, a gdje ste ga sreli? 

— Jučer popodne ovdje na rijeci. 

— Ascuas! Pa to valjda nije... — Opišite ga! 

— Mršav, visok čovjek sa ogromnim nosom, sivim odijelom, 
kišobranom, cilinderom i osim toga naočarima na nosu. 


— Ah, to je bio Englez? Ali tu se pošteno varate. To je bio Jastrebov 
Kljun, lovac i izviđač, a nikakav Englez. 


— Jastrebov Kljun? Mislim, da sam o tom čovjeku već čuo govoriti. 


— Ovdje je veoma glasovit duž cijele granice. Ali ponovo vam 
kažem, da ćemo najprije pregledati vaše oči, a onda možemo dalje 
govoriti. Trebat će vas previti. Zar nemate kod sebe rupčić ili nešto 
slično? 

— Imao sam jedan, ali sam ga izgubio. 


— No, onda ću vam dati svoj. Kako vidim, potpuno ste izgubili 
desno oko. Lijevo će se možda još moći spasiti. Ali kapci su tako debelo 
otekli, da se prava očna jabučica ne može vidjeti. Previt ću vas. 

Grandeprise pođe do vode, zamoči u nju svoj rupčić i sveže ga 
Corteju oko očiju. 

— Tako, to će dostajati za prvo vrijeme — reče. — Poznajem 
indijanske trave, koje meću na rane. potražit ćemo ih i naći i onda ćete 
vidjeti, kako brzo će se ozljeda popraviti. Ja ću vas na mom konju 
odvesti preko rijeke, pa možete kod mene mirno sačekati 

ozdravljenje. 
— To ne ide, senjor. Moram svakako do mojih. 
— Gdje su ona? 
— Jeli vam možda poznata hacienda del Erina? 


— Ona koja pripada starom Pedru Arbellezu? Jeste, nekoliko puta 
sam onamo svratio. 


— No, tamo se nalaze ljudi, koji me očekuju. 

— Onda ste vi valjda rođak Pedra Arbelleza? 

Cortejo se nije usudio da prizna istinu. On odgovori: — Da, 
Arbellez je moj bliži rođak. Jeste li možda bili jednom gore u tvrđavi 
Guadalupe. 

— Jesam, senor. 

— Onda valjda poznajete tamo starog gostioničara Pirnera? 

— Onog, koji govori samo o zetovima? Oh, toga vrlo dobro 
poznajem. 

— On je moj rođak, jednako kao i Arbellez. I ja se zovem Pirnero. 
Dolazim od njega, htio sam dolje prema Camargu i onda do haciende 
del Erina. Ali tu u blizini me napala banda Apača i tako udesila, kako 
ste me našli. 

— Ti psi! Čudim se, da vas nisu ubili. 

— Oh, imali su još gore namjere sa mnom. Trebao sam polako 
skapati od žeđi ili potpuno svjestan poći u susret bijednoj smrti 
utapljanja. Stoga su me, nakon što su me oslijepili, stavili na splav i 
prepustili valovima. Da me nije voda nanijela na obalu i da mi Bog nije 
vas poslao, bio bih izgubljen. 

— Da, Bog čuva pravednike, senor! Uvijek sam imao to iskustvo. 
Kad me je poslao k vama, onda vas neću napustiti. Uostalom ja uopće 
ne znam, što hoće ti Apači ovdje dolje na rijeci. I ja sam sreo četu Apača 
i onda sus njima bili baš taj Jastrebov Kljun a i Huarez. 

— Da se Huarez može usuditi ovamo tako daleko od svog utočišta 
u Cihuahuu? 


— Valjda još uopće ne znate da je zauzeo taj grad? 
— Niriječi ne znam o tome. 
Cortejo to dakako nije očekivao. Briga za njegovu sigurnost se 

podvostručila. 

— Znate li sigurno ono što govorite? — upita. 

— Ta ja sam vidio Huareza. 

— Bože moj, kako zlo! — izmakne se Corteju. 

— Zlo? Morate li se bojati Huareza? 

— Da. Prije no što sam došao u tvrđavu Guadalupe, bio sam u El 
Paso del Norte, gdje sam imao nesreću, učinivši Huareza svojim 
neprijateljem. 

— Koliko ga ja poznajem, on nije ni osvetljiv ni okrutan. 

— Oh, ovdje se ne radi o ličnim, već o političkim stvarima. 

— Hm. Jeste li pristalica neke druge stranke? 

— Jesam. 


— Onda se morate čuvati. Najbolje je da potražite neko mjesto, 
koje je još zauzeto od Francuza. 


— Ioni su moji neprijatelji! 

— To je dvostruka nesreća. Ali meni vas je žao. Što god mogu 
učiniti za vas, rado ću učiniti. 

— Oh, kad biste me mogli odvesti na haciendu del Erina! 

— Hm, to je neugodna priča. Vi ste ranjeni i slijepi. Osim toga 
izgleda da vas nitko ne smije vidjeti. 

— Bogato ću vas nagraditi. 

— Jeste li imućni? 

— Jesam. 


— To se već radije sluša. Ja doduše rado pomažem onome koji 
treba pomoći, bez da pitam, što je on. Ali odvesti vas do haciende del 
Erina, to je ipak malo predaleko. A ako se uz to može nešto zaraditi, ne 
smije se biti tako glup, te odbiti. 


— Dobro! Ako me sigurno i brzo dovedete do haciende, dat ću vam 
tisuću dolara. Je li to dosta? 


— Tisuću dolara? Hm, onda ste sigurno bogat čovjek. Pristajem na 
to. 


— Kako dugo ćemo trebati da stignemo onamo? 
— To se sada još ne može reći. Ovisi o tome na kakve zapreke 

ćemo se putem namjeriti. 

— Ja to ne mogu predvidjeti. Jesu li vaši konji dobri? 

— Oni su dobri, malo su sad umorni. Možemo ih putem izmijeniti. 
Ali ako želimo biti pošteni, onda ćemo kupiti. Imam toliko novaca uza 
se, da mogu platiti dva konja. 

— Oh, i ja sam snabdjeven novcem. Ovi Apači su propustili da mi 
ga oduzmu. Imat ću upravo toliko u zlatu, koliko sam vam obećao. 
Valjda morate prijeko u vaš stan? 

— Ne moram. 


— To je dobro. Bojim se naime, da ti Apači pretražuju obalu, da 
vide, je li im uspio pothvat. Ako me nađu, ja sam izgubljen. 


— Ija s vama. Hoćemo li odmah krenuti? 

— Da. 

— A hoćete li vi u vašem stanju moći podnijeti takvo jahanje? 

— Mora se pokušati! — izjavi odlučno ranjenik. 

— Dobro, onda nećemo gubiti vrijeme. Ako Apači tragaju za nama 
onda će sigurno naći naše tragove. Oni će nas slijediti. Stoga 


predlažem da jašemo cijelu noć, da bismo stekli veliku prednost. Sutra 
ujutro uzet ćemo svježe konje. 


Uzjahali su konje i odjahali. Corteju je jahanje bilo neobično teško. 
U ranjenoj glavi osjećao je svaki korak životinje, ali je znao, da u brzini 
leži njegov spas, i stoga je stisnuo zube i pokušao da podnese boli. 
Nakon što su imali prašumu iza sebe a otvorenu preriju pred sobom, 
reče lovac, promatrajući ga zabrinutim pogledima. 

— Vi trpite velike boli, senjor Cortejo? Da se malo odmorimo? 

— Ne. Samo naprijed! 

— Dobro. Sad smo jahali kasom, to vam trese mozak. No budući 
da se sad pred nama nalazi otvorena prerija, možemo galopirati. To će 
vas nešto manje boljeti. 

Grandeprise je imao pravo. Cortejo je bolje podnosio galop. Očne 
rane su ga doduše još strašno pekle i imao je groznicu, ali kod svake 
vode, do koje su došli, rupčić se ponovo namakao, a kratko prije nego 
je pala večer uspjelo je lovcu, da nađe indijansku travu za liječenje 
rana. Ubrao je jednu zalihu. 

— Jer poznam jednog pomorca, koji se zove Grandeprise. 
— Živi li on još? 
— Da. 


— Onda to nije onaj, kojeg mislim. Ja sam naime zaista imao 
rođaka, koji je bio pomorac. 


— I također se zvao Grandeprise? 


— Ne. Zvao se drugačije, ali je uzeo to moje ime, da me liši mog 
dobrog glasa. On je bio pirat — gusar. 


— Karamba! — začudi se Cortejo. — Što velite, gusar? 

— Da. Gusar, trgovac robljem, sve moguće. 

— Jeli služio na kakvom brodu ili je bio sam kapetan? 

— Bio je kapetan. 

— Kako se zvao brod? 

— Ime mu je bilo »Lion«. 

— Zaista? Ah! Onda je to ipak onaj čovjek, kojeg mislim. 

— Poznavali ste tog kapetana! Jeste li i vi možda imali s njime 
izravnati neki račun, upravo kao i ja? 

To je pitanje pokazivalo, da lovac nije prijateljski raspoložen 
prema svojem rođaku. Stoga Cortejo glatko izlane: 

— Naravno, a taj račun nije još do danas izravnan. 


— Odreknite se toga da ga izravnate! On sigurno više ne živi. Ja 
sam tragao za njim, koliko je to nekom moguće, danju i noću, sa 
mržnjom i osvetom u srcu. Bio sam mu godinama na tragu. Ali čim bih 
stigao, on bi već bio otišao. Konačno je trag nestao, brod je potonuo a 
kapetan svakako s njim. 


Njegov je glas poprimio posve drugi zvuk. Riječi su bile više 
prosiktane između zubiju, nego izgovorene. 

— Jeste li ga mrzili? — upita Cortejo. 

— Jesam, mrzio sam ga tako, kako samo može jedan čovjek 
drugoga mrziti. 

— A ipak je bio vaš rođak? 

— On, on je dapače bio moj — brat, to jest, moj polubrat. 

Cortejova pozornost je porasla. 

— Onda mora da ste nešto strašno s njim doživjeli. 
Lovac je neko vrijeme šutio. Onda nastavi: 


— On je bio đavo. Od dana kad je njegova majka postala ženom 
moga oca, nisam više imao nijednog sretnog trenutka. 

— Zar je njegova majka bila udovica? 

— Da, a moj otac udovac. Morate naime znati, da je ovaj bio 
farmer. Moja majka je umrla kod mog poroda. Bilo mi je dvadeset 
godina i imao sam zaručnicu, lijepu i dobru poput anđela. Tada se moj 
otac najednom sjetio, da se opet oženi. U New Orleansu je upoznao 
udovicu nekog Španjolca i ona je postala mojom drugom majkom. 


— Takve su stvari neugodne! 


— Oh, to me se nije ništa dalje ticalo. Moj otac je bio vlastiti 
gospodar i mogao je činiti što je htio. Ali ta Španjolka je imala 
devetnaestogodišnjeg sina, kojeg je dovela sa sobom. Što da vam sve 
pričam. Samo ću vam reći, da mi je on oteo zaručnicu i ustrijelio mog 
oca, i uspio je da na mene svrati sumnju. Bio sam osuđen, ali sam uz 
pomoć nekih prijatelja pobjegao. Što je namjeravao, to je postigao: 
Postao je vlasnikom farme, koja je zapravo meni pripadala. Ali to nije 
dugo trajalo. Potratio je imutak i kad je nestao posljednji groš, bio je 
prisiljen vratiti se svom prijašnjem zvanju. Bio je naime pomorac. 

— Zar niste pokušali, da se osvetite? 


— Zar sam mogao? Jesam li se mogao usuditi, da se ušuljam u 
domovinu? Moralo je proći mnogo godina, prije nego mi je narasla 
brada i moj izgled se tako promijenio, da sam se mogao nadati, da me 
neće prepoznati. A kad sam onda došao, bilo je prekasno, Jer on se 
nalazio na moru. Bio sam siromašan i bez sredstava, pa nisam mogao 
poput nekog milijunaša sagraditi jahtu, da ga progonim. Ali ja sam 
pošao u zlatne rudnike i tamo sam imao sreću. Za četiri sam godine 
postao imućan i tada sam otpočeo svoj lov, da kaznim ubojicu svog 
oca, razarača mog života. Uvijek sam mu bio za petama, ali ga nisam 
uhvatio. Potrošio sam svoj novac i opet bio siromašan, a da se nisam 
osvetio. Ali onaj, kome je bila namijenjena moja osveta, bio je od onog 
nesretnog dana nestao. 


— A zašto se nazvao Grandeprise? 
— Jer je to moje ime. Neka cijeli svijet misli, da sam ja, bjegunac, 

oceubojica, ujedno i gusarski kapetan. 

— Demonio! Taj Grandeprise je čak i u svojim zločinima duhovit! 

— Vi to nazivate duhovitim! Ja to zovem đavolskim! 

— Koje je bilo njegovo pravo ime? 

— Henrico Landola. 

— Ascuas! Niste li nikada došli na pomisao, da bi on još mogao 
živjeti pod tim svojim pravim imenom? Mogu vam reći, da on još nije 
umro. 

— Bože sveti! Jeli istina, senor? Vi ga poznajete? 

— Oh, ja sam sa njim učinio mnoge poslove i nadam se, da ću 
uskoro ponovo vidjeti, tog časnog Hanrica Landolu! 

Lovčeve oči su se upiljile u Cortejove usne kao da sa njih želi 
pročitati riječi, prije nego što njihov zvuk dopre do uha. On zgrabi 
njegove ruke. 

— Zaista se nadate ponovo sresti tog čovjeka? Vi niste njegov 
prijatelj, nego njegov neprijatelj? 

— Bio sam njegov prijatelj, ali sam sad njegov neprijatelj. On me 
je prevario i iznevjerio. On nije zadaću, koju sam mu dao, doslovce 
izvršio, već je pri tome samovoljno postupao i učinio mi veliku štetu. 

— Vi mu se hoćete osvetiti? — upita lovac. — Smijem li biti vaš 
saveznik? 

— Kad bih znao, da vam smijem vjerovati. 

— Oh, senor, dajte mi prilike da obračunam s tim čudovištem, pa 
ću za vas učiniti sve, što stoji u ljudskoj moći. Ja sam gotovo čeznuo za 
osvetom i naplatom. Gdje držite da ćete opet sresti tog Landolu? 

— To je sad još neodređeno. Prije svega se radi o tome da sretno 
stignem na haciendu. A kad budem na sigurnom, sigurno će doći sat, 
kad ću o njemu dobiti vijest. 

— Onda pođimo! Konji su osedlani. Ali prije toga ćemo pogledati 
vaše oči. 

Lovac je skinuo Corteju povez i ovaj je kod toga na svoje najveće 
veselje primijetio, da jednim okom može vidjeti, iako zasada još slabo. 
Ponovo je dobio travu na ranu a onda su uzjahali, da nastave svoj put. 

U tmini noći približavala su se haciendi dva jahača juga. U jednoj 

maloj dolini zaustavi jedan svog konja i reče: 

— Ovdje ćemo morati pričekati. 

— Zašto, senor Pirnero? — upita drugi. 

— Jerjoš ne znamo, kako izgleda na haciendi. Huarez je u pokretu 
a Francuzi će možda htjeti ponovo osvojiti to mjesto. Onda se ne zna, 
hoće li se tamo naći prijatelje ili neprijatelje. Morat ćemo pričekati do 
dana, da bismo malo izvidili, prije nego što se pokažemo. 

— Onda ćemo se morati odreći i vatre. Kako je s očima? Osjećate 
li još boli? 

— Ne/Vaša ljekovita trava je učinila pravo čudo, senor 
Graedeprise. Jedno je oko doduše izgubljeno, ali sa drugim mogu već 
skoro isto tako dobro vidjeti kao i prije. 

— To me veseli. Sjašimo i počekajmo jutro! 

Muškarci su zavezali konje za grmlje, da im dadu priliku da pasu i 
legli su u blizinu u travu. Budući da su bili umorni, odrekli su se 
razgovora. 


Bila je prošla ponoć i naokolo tako tiho, da su bili gotovo zaspali, 
kad ih ponovo rasani zvuk topota kopita, koji se približavao. 

— Tko bi to mogao biti? — reče Cortejo, koji se još uvijek nazivao 
Pirnerom. — 

Slušajte! Dolazi još jedan. 

Zaista su se sada čuli udarci kopita drugog konja. Oni zgrabiše 
oružje i osluhnuše. Onda primijetiše, da je onaj jahač, koji im je bio 
bliže, zaustavio svog konja. 


— Tko to dolazi? — poviče on unazad. Smjesta i drugi jahač 
zaustavi svog konja. 


— Tko to naprijed zove? — upita. 

— Jedan, koji će pucati, ako odmah ne dobije odgovor. 

— Oho, i ja imam pušku. 

Istodobno se začulo zapinjanje kokota. 

— Odgovori — poviče prvi. 

— Koja je tvoja lozinka? — upita drugi. 

— Ah, ti govoriš o lozinci? Dakle si civilizirani momak, a ne jedan 

od tih Indijanaca. 
— Ja da sam Indijanac? Neka vrag odnese crvenokošce! 
— Govoriš španjolski poput bijelaca. Zar si sa hacijende del Erina? 
— Da. Ja sam jedan od ljudi senora Corteja. 
— Ascuas, dakle smo dva druga! 
— Ondasii ti pobjegao? 
— Da. Uspjelo mi je provući se. 


— Onda ne moramo jedan drugome lomiti vratove, nego možemo 
ostati zajedno. 

Cortejo je sa najvećom napetošću pratio taj kratki razgovor. Sad 
stupi naprijed. 

— Ne plašite se! Ovdje ima još ljudi, ali vaših prijatelja. 

— Karamba! — opominjući šapne njegov drug. — Što vam pada 
na pamet, senor Pirnero? Pa to su ljudi tog glupog Corteja. 

Oba su Meksikanca u prvom trenutku zanijemila od iznenađenja. 
Ali sad upita jedan od njih: 

— Ima još ljudi ovdje? Tko ste vi, isto bjegunci? 

— Ne. 

— Onda moramo biti oprezni. Koliko vas je? 

— Samo dvojica. 

— To neka vam đavo vjeruje! Odakle dolazite? 

— Sa Rio Grarade del Norte. 

— A kamo idete? 


— Na haciendu del Erina, k svojoj kćerki i k vama. Zar me ne 
poznajete po glasu? Ja sam Pablo Cortejo lično. 

— Gluposti! — šapne njegov drug — Mi ovdje igramo smionu igru. 

— Cortejo? — upita gerilac. — Ne govorite gluposti! Cortejo se ne 
bi vratio samo s jednim čovjekom. 

— A ipak je tako. Odmah ćete vidjeti. Dolazim k vama. 

— Ali sam. Ja držim spremnu pušku. 

Međutim je drugi jahač pristupio prvome. Sa puškama spremnim 
za pucanje u rukama, prisluškivali su korake, onog koji se približava. 
Čuli su, da je jedan, i to ih je umirilo. Cortejo im priđe, stane i upita: 

— Imali koji od vas šibicu, da biste me mogli prepoznati? 

— Ima. Približite se! 

Govornik posegne u džep. Idućeg časa zaplamsa šibica, kojom 
čovjek osvijetli Cortejovo lice. 


— Demonio — poviče. — Istina, to ste vi, senor Cortejo. Gdje ste 
ostavili ostale? 


— To ćete kasnije saznati. Recite najprije, što se desilo na 
haciendi, da ste morali pobjeći? 

— No najprije ćemo sjahati. Dosta smo daleko da budemo sigurni. 
A možda nam uspije, da privučemo još nekoliko naših. 

Oba čovjeka sjahaše sa svojih konja. 

— Dođite s nama u jarak! — zapovjedi Cortejo. — Tu se u slučaju 
nužde možemo sakriti. A ako dođe još koji od naših prijatelja ovim 
smjerom, morat će proći pored nas, pa ćemo ga moći pozvati. 

Gerilci su slijedili Corteja onamo, gdje je stajao Grandeprise. On je 
šutke slušao njihova pitanja i odgovore. Ali sad položi Corteju ruku na 
rame i ogorčeno reče: 

— Senor, je li zaista istina, da ste vi Pablo Cortejo? Vi se ne zovete 
Pirnero i ne dolazite iz tvrđave Guadalupe? 

— Neuzrujavajte se! — umirivaše ga Cortejo. — Bio sam prisiljen 
da vas prevarim. Ipak pri tome nisam imao namjeru, da vam 
naškodim. 


— Ali vi ste za vrijeme našeg jahanja češće čuli što mislim o 
Corteju. 

— To je istina i baš stoga sam držao daje bolje da vam ne 
spomenem svoje ime. No ja ću ipak tačno ispuniti moje obaveze prema 
vama, jer vam mnogo imam za zahvaliti. 

Grandeprise je neko vrijeme šutio, sigurno da svlada svoj bijes i 
da tačno odvagne razloge i proturazloge a zatim reče: 

— Ja doduše ne običavam nikada više povjerovati onome, koji me 
je jednom nalagao, no ipak vas pozivam da mi odgovorite, je li zaista 
istina da poznajete Henrica Landolu? 

— To je istina — potvrdi Cortejo. 

— Ajeli isto tako istina, da ćete se sastati s njime? 

— Posve sigurno. 


— Dobro, onda ću vam oprostiti ono drugo. Trebali ste pomoći ja 
sam vam je pružio, jer ste bili čovjek, a i ja sam čovjek. Vaš je položaj 
bio takav, da ste morali biti oprezni, pa vam neću zamjeriti, što ste me 
zavarali. Ali ja bezuvjetno očekujem od vas, da ćete ispuniti obećanje, 
koje ste mi dali. 


— Vi mislite na isplatu novca? 

— To nije glavna stvar. Ja hoću imati Landolu. 

— Dobit ćete ga. Evo moje ruke! — uvjeravaše Cortejo čvrsto. 
Amerikanac pristane. 


— To je dakle uređeno—reče. — Ja nisam vaš politički 
istomišljenik. U tom pogledu ne smijete na mene računati. Ali u ličnim 
stvarima ću pristajati uz vas, jer ću ostati uz vas, sve dok se Landola 
ne uhvati. 


— Senor Cortejo, tko je ovaj čovjek? — upita jedan od 
Meksikanaca. 

— Neki lovac iz Sjedinjenih Država — odgovori Cortejo. 

— Kako se zove? 

— Grandeprise. 

— Grandeprise, ah! Tog poznajem. Šteta da je tako tamno! 

— Vi me poznajete? — upita lovac. — Odakle? 

— Moj mi je ujak govorio o vama. Poznajete li doktora Hilarija? Ja 
sam njegov nećak Manfredo. 

— Hilarija? Upravitelja bolnice u samostanu Della Barbara u Santa 
Jaga? Da li ga poznajem? Pa on mi je spasio život. 

— Da. Vi ste onda bili na nekom putu ili lovu, pa ste bolesni i 
izmučeni došli u Santa Jagu. 

— Zgrabila me je groznica. Senor Hilario se zauzeo za mene, dao 
mi lijek i njegovao me. Bez njega bio bih umro. Ako ste vi njegov nećak, 
moramo postati prijatelji. 

Privezali su konje a muškarci se sastadoše kraj njih u blizini. 

— Ali, zaboga, što se dogodilo na haciendi? — upita Cortejo. 

— Indijanci su jurišali na nju — glasio je Manfredov odgovor. 

— Ivi ste pobjegli. Zar se niste borili? 

— Nismo se borili, senjor? Oh, mi smo se branili iz sve snage. Ali 
oni su po broju bili nekoliko puta nadmoćniji. Hacienda je u njihovom 
posjedu. Mora da ih je bilo preko tisuću. 

— Bože moj, a gdje je moja kćerka? 

— Tko to zna? Crveni su nas tako nenadano napali, da se uopće 
jedan nije mogao brinuti za drugoga. 

— Kakva nesreća! Kakvi su to Indijanci bili? Možda Apači? 

— Ne. Čuo sam da je jedan od njih rekao da je Mixteka. 

— Moram saznati, što se dogodilo sa mojom kćerkom! Prije toga 
ne mogu napustiti ovaj kraj! 

— Umirite se, senjor! — preuzme sad riječ Grandeprise. — 
Mixteke nisu poput Apača i Komanča. Koliko ih ja poznajem, oni ne 
ubijaju žene. 

— To je neka vrsta utjehe. Ali ja moram saznati kakva je njena 
sudbina. Ali kako? Ja sam se ne smijem raspitati i nijedan od ovih ljudi 
se i ne smije usuditi vratiti na haciendu. 

— Prepustite to meni! Ja se razumijem u uhodarenje po mjestu. 
Ako bude potrebno, poći ću sutra u haciendu. Tu se prije svega mora 
saznati, zašto su je Mixteke napali. Na svaki način su imali neki razlog. 
Nije li se možda prije toga dogodilo nešto napadno? 

— O jeste! Jučer u ponoć zaplamsao je na jednom od obližnjih 
bregova silan plamen — izvijesti Manfredo. 

— To se moglo slučajno dogoditi. 

— Ne. To mora da je bio znak, jer su se uskoro posvuda naokolo 
na raznim mjestima opazile slične vatre. 

— Onda se u tome mora svakako razabrati znak. Mislim, da su se 
Mixteke sazvali, da vas kao Huarezove neprijatelje istjeraju iz zemlje. 
To pretpostavka jedinstveno vodstvo. Tko je bio vođa tih ljudi? 

— Nismo imali vremena da to primijetimo. 

— Nije bio nikakav bijelac uz njih? 

— O jeste, čak dvojica. Došli su i sjahali. Pošli su u stražarnicu i tu 
su rekli, da žele govoriti sa senjoritom Josefom, To su im zabranili. Ali 
jedan od njih je udarcem šake oborio vođu i nato su obojica otišli gore 

k senjoriti. Onda je gore kod nje planuo hitac. 


Istodobno je oko haciende zaorilo užasno urlanje a neprijatelji su 
sa svih strana navalili ua nas. 


— Koliko je ljudi bilo u stražarnici? 
— Moglo ih je biti preko dvadeset. 


— Preko dvadeset? — ponovi Grandeprise polu začuđeno i 
polupodrugljivo. — I ta dvadesetorica su dopustili, da njihov vođa 
bude oboren na zemlju? 

— Što smo mogli protiv toga učiniti? Trebali ste vidjeti tog 
stranca! Nije rekao, tko je. Nastupio je tako kao da je glasnik ili 
saveznik senora Corteja. Postavio se tako, kao da on zapovijeda. 


— Prema svemu što sam doznao, mogu zaključiti da je na haciendi 
mogao zapovijedati samo senor Cortejo! 


— To je tačno. Ali nekolicina je smatrala uljeza Panterom Juga. 


— On je svakako saveznik senora Corteja. Ali Pantera Juga je 
Indijanac! 


— Tko u takvim trenucima misli na sve! 

— Opišite mi tog čovjeka! 

To je učinio. Grandeprise je pažljivo slušao i zamišljeno klimne 
glavom. - 


— Ovakvog čovjeka — ponovi on — tako divovskog rasta, sa tako 
dugom bradom i tačno tako obučenog i naoružanog, vidio sam uz 
Huareza na rijeci Sabinas. Je li to možda on? 

— Tko je to bio? — upita Cortejo. 

— Ne znam. Ali izgledalo je kao da Huarez drži vrlo mnogo do 
njega. 

— Nisi li rekao, da je u sobi moje kćerke pao hitac? — obrati se 
Cortejo Manfredu. 

— Jeste. 

— Sveta djevice! Ustrijelili su je! 

— To ne vjerujem — usprotivi se Grandeprise. — čim je opaljen 
hitac, počeo je napadaj, zar ne? No onda je hitac bio jednostavno znak 
za napad i vi se ne morate bojati, da se vašoj kćerci nešto dogodilo 

— Ali onda je na svaki način zarobljenica! Moramo je osloboditi! 
— Ako ustreba. Ja ću vam pri tome pomoći, kako i koliko mogu. 


— Zar tu ne bi bilo dobro, da se sad odmah poduzmu potrebni 
koraci? 


— Hm! — promrmlja lovac. — To je sumnjivo. Na koje korake 
mislite kod toga, senor? 

— Neznam ni sam. Niste li rekli da se razumijete u uhodarenje po 
mjestima? 

— Rekao sam to. No ovo je mjesto opkoljeno i čuvano od tisuću 
Indijanaca. 


— Bit će i sutra. A sad po noći je uhodarenje lakše nego po bijelom 
danu. 


— To vi samo mislite. Sad još pretražuju crveni okolicu tražeći 
bjegunce. Ako me uhvate, držat će me za jednog od vaših ljudi ija sam 
izgubljen... Ali ako sutra po danu otvoreno ujašem na haciendu, mislit 
će da sam Amerikanac. 


— Ali do onda se može svašta zlo dogoditi! Senor Grandeprise, 
molim vas za ime božje, učinite sve što možete i učinite to što je brže 
moguće! 

— To je vrlo opasno! U kojem smjeru leži hacienda? 

— Upravo ondje — odgovori Manfredo, kojem je bilo upućeno ovo 
pitanje, i pokaže rukom pravac, 

— A kako se dugo mora ići, da bi se došlo do nje? 

— Po prilici pola sata. 

— Onda ću pokušati. Odjahat ću onamo. 


— Hvala vam! — reče Cortejo. — Nećete požaliti što ste se zbog 
mane i moje kćerke izložili opasnosti! 


— Održite riječ, senjor! Podsjećam vas na Henrica Landolu. Ali po 
takvom mraku može se ovaj jarak lako promašiti. Poznajete li zov 
velike meksikanske trčke? 


— Svi ga poznajemo. 
— Umije li ga tko od vas oponašati? 
— Ja — javi se Manfredo. 

— No dobro. Ako ne bih mogao odmah pronaći ovaj jarak, ja ću 
viknuti taj zov a vi mi odgovorite. U tihoj noći čuje ga se vrlo daleko. 
Dakle, neću morati dugo lutati. Ako se do zore ne vratim, ne mojte se 
dulje brinuti za mene i možete poduzeti vlastite korake. Ponašajte se 
mirno, da vas ne otkriju Mixteki koji se sigurno skiću naokolo. Sad do 
viđenja! 

Smioni lovac uzjaše svog konja i nestane u tan noći. Izjavio je da 
nije Cortejov politički istomišljenik. A da je bolje poznavao njegov 
životi djela, sigurno mu ne bi palo na pamet, da učini i jedan korak za 
njega ili za spas njegove kćerke. 

Kad je Grandeprise otišao, smjestili su se ostali na podu, ispričavši 
doživljaje današnjeg dana i pozvaše Corteja, da im i on saopći svoje 
vlastite doživljaje. 

No on nije nastojao, da im sve ispriča. Nisu na nikoji način smjeli 
doznati, da je njegov pohod na Rio Grande del Norte propao. Stoga im 
je saopćio samo toliko, koliko je smatrao prikladnim. Kazao je, da su 
se njihovi drugovi sakrili uz spomenutu rijeku, da sačekaju plijen, koji 
je na žalost došao kasnije, negoli je bilo prije predviđeno. On sam je 
pošao natrag, jer je smatrao da je njegova prisutnost na haciendi 
potrebna. Pri tome je pao u ruke Apačima i bio ozlijeđen na oko. Gerilci 
su njegovo prikazivanje smatrali istinitim. 

— Ali što da sad učinimo? — upita jedan: — Hacienda je otišla do 
vraga! 

— Još nije — odgovori Cortejo. — Osim vas su sigurno i drugi 
utekli. 

— Možda. 


— Pa vidjet ćemo. Nadajmo se najboljemu! Kad svane dan, vidjet 
će se, tko se je sve spasio. 


— A onda? Haciendu nećemo ipak natrag dobiti, jer smo preslabi. 

— Veliko je pitanje, hoće li tih tisuću Mixteka ostati ovdje. 

— Svakako, ako je onako, kako što je mislio ovaj Amerikanac, 
naime, da su oni pristalice 

predsjednika Huareza. 


— Noi mi ćemo za kratko vrijeme opet ojačati. Moji posrednici 
neprestano koteširaju i šalju mi ljude, iz južnih krajeva. Te ćemo 

okupiti oko sebe. 

— Ah, oni nas neće naći. 

— Da, to i ja mislim — primijeti Manfredo — Oni će misliti da se 
još nalazimo na haciendi i tamo će uletjeti Mixtekama u ruke. 


— To ćemo tako predusresti, da ćemo ih prihvatiti na nekom 
pogodnom mjestu, koje ćemo morati potražiti. 


— Na nastanjenom mjestu? Mislite, da poput razbojnika moramo 
leći u šumu? 

— U prve dane neće nam ništa drugo preostati. Ali kad opet 
ojačamo, onda je lako da osvojimo neki gradić ili protjeramo Mixteke 
iz haciende. 


— Znam nešto mnogo bolje — tada primijeti Manfredo. — Zar ne 
leži stari samostan Della Barbara na našem putu? 


— Da, upravo na našem putu. Ali grad Santa Barbara pristaje uz 
predsjednika. Odbit će nas, ili što bi bilo još gore, zarobiti i izručiti 
Huarezu. 

— Istina je da bismo to morali očekivati, kad bismo se pouzdali u 
grad. Ali samostan leži izvan grada. Mi ne moramo poći u grad, već 
ćemo se ugnijezditi u samostanu, a da nitko ne dozna. 

— To je nemoguće! 

— Zašto? Zar niste prije čuli da se moj ujak Hilario nalazi ondje? 
Taj bivši samostan je sad bolnica i ludnica, čiji upravitelj je moj ujak. 
On žarko mrzi Huareza i s veseljem će nas primiti. Bivši samostan ima 
toliko tajnih odaja i hodnika, da se ne moramo brinuti za svoju 
sigurnost i dobru opskrbu. 

— Zar ti hodnici i odaje nisu poznati ostalim liječnicima i 
stanovnicima samostana? 

— Nisu. Moj ujak je jedini, koji zna za njih. 

— To bi bilo uistinu vrlo povoljno za nas. Razmislit ću o tom planu. 
Sad ćemo zašutiti i odmoriti se. Ne znamo kakve će nam napore 
donijeti sutrašnji dan. Možete pokušati da malo spavate. Ja ću bdjeti. 


Iza toga nastupi duboka tišina. Samo je Cortejo nemirno hodao 
gore-dolje. Njegov pothvat na Rio Grandeu, od kojeg je toliko 
očekivao, propao je, a on sam se vratio kao poluslijep čovjek. Umjesto 

da ovdje nađe utočište, izgubio je haciendu a i kćerka mu bila 
zarobljena. Izopćen i prognan iz zemlje, nije imao ni kamo ni što. Sad 
je kovao osvetničke planove, ali nakon dva sata bio je prekinut u 
svojim mislima i mozganju, jer je začuo kotrljanje nekog kamenčića na 
na ulazu u klanac. Smjesta skoči i upita poluglasnim glasom, pošto je 
ujedno zgrabio oružje: 

— Tko je ovdje? 

— Grandeprise! — odgovori mu netko isto tako prigušeno. 

— Hvala Bogu! 


Te riječi izgovori Cortejo sa tako dubokim uzdahom, da se moglo 
jasno razabrati, kakva potištenost je dotada njime vladala. Ostali su se 
probudili i ustali. Grandeprise je već stajao uz njih. 

— No, kako je išlo? — upita Cortejo. — Imate li vijesti ? 

— Znam da vaša kćerka još živi. Ali znam još mnogo važnijih 
stvari. 


— Oh, najvažnije je, da Josefa nije mrtva. Ona mora biti 
oslobođena. Ja ću zato izložiti svoj život. A vi ste mi obećali, da ćete 
također učiniti sve što možete. 


— Hm, da! — otegne lovac. — Ali ja naravno nisam znao, kakve 
ljude imamo protiv sebe. 

— Pa samo Mixteke. 

— Da, kad bi to bili samo oni! Ali znate li tko zapovijeda 
Indijancima? Zar niste još nikada čuli za Bivolje Čelo? 

— Bivolje Čelo? Pa taj je već godinama mrtav. 

— Tako se općenito mislilo, ali snepravom. On je onaj, koji je sinoć 
vatrenim stupovima sazvao svoje Mixteke da zauzmu haciendu. 
Uostalom, vi ste mi mnogo toga zatajili, senjor. Niste mi ništa rekli o 
stvarima, čije saznanje bi me svakako spriječilo, da postanem vašim 
saveznikom. 


— Što mislite reći? 

— Vi ste uhvatili senora Arbelleza i dali ga baciti u podrum, gdje 
je imao umrijeti od gladi. 

— Nalagali su vas! 

— Nisu me nalagali, jer nitko nije ni znao da sam prisutan i da 

prisluškujem. Zašto ste uopće starom senoru Arbellezu oteli njegovu 
haciendu? 


— Jer ona pripada meni. On je krivotvorio jednu ispravu, pomoću 
koje hoće dokazati, da mu je Rodriganda poklonio taj posjed ili ostavio 
u nasljedstvo. 


— Što se to vas tiče? Jeste li vi grofov baštinik? Prijavite 
haciendera vlastima, ako je krivotvoritelj, ali se čuvajte nasilničkih 
čina, koji su nezakoniti i kažnjivi! 

Cortejo nestrpljivo odgovori: 


— Uhodi se desi često kao vama, naime da stvari koje prisluškuje 
samo napola čuje i stoga dobije krivu predodžbu. Vi ste o toj stvari isto 
tako krivo upućeni kao i o prisutnosti poglavice Bivoljeg Ćela. 


— Pih! Ugledao sam ga uz onog čovjeka, sa kojim je tada nestao. 
Sad se Cortejo ipak nije više osjećao sigurnim. 

— Tko bi to mogao biti? — upita. 

— Medvjeđe Srce, slavni poglavica Apača. 


— Glupost! Vi da ste vidjeli Medvjeđe Srce? Zar ste ga uopće 
poznavali? 


— Dapače, vrlo dobro. Sreo sam ga, kad je bio u lovu sa Munjom, 
jednim njemačkim lovcem, koji se zapravo zvao Unger, u bregovima 
Sierra Verde. 


— Munja? Ah, i tog ste poznavali? 

— Da, poznavao i danas opet prepoznao. 

— Prepoznao! Što želite time reći? 

— Ništa više, nego da se i Munja nalazi na haciendi. 


— Zar me zaista želite uvjeriti, da mrtvaci opet uskrsavaju! Bivolje 
Čelo, Medvjeđe Srce i Munja su mrtvi, ja to znam od jednog svjedoka, 
koji ih je vidio umrijeti. 

— Onda prilijepite tom svjedoku zaušnicu, ako ga ikada sretnete. 
Ljude, koje sam jednom vidio, ne zaboravljam više. A taj Sternau, kojeg 
su zvali Gospodarom Stijene, se isto ne može ne prepoznati. 


Cortejo postane pepeljastosiv. 
— Sternau? — bezvučno prošapće. — Pa taj je mrtav! 

— Nije, i on još živi. Stajao je na vratima haciende i razgovarao s 
jednim starim čovjekom, kojeg je nazivao grof Fernando. 

— Grof Fernando! — Cortejo zaurla gotovo u noć. — Vi valjda 
sanjate, senjor, i vidjeli ste duhove! 

— Ne tako glasno, senjor Cortejo! Nemam volje zbog vaše vike 
svratim na sebe pozornost ljudi haciende. 

— Oprostite, senor, ali nije čudo, da čovjek postane nešto glasniji, 
kad najednom čuje, da su još na životu ljudi, koje se već odavno držalo 
mrtvima. Kod grofa Fernanda ste se morali prevariti, čujete li, senor, 
morali! 

— Ne mogu ništa drugo reći, nego što sam čuo i vidio, amojeočii 
uši su oštre! Držim čak da sam primijetio između njega i jednog 
drugog mladog čovjeka veliku sličnost u crtama lica, koliko se to 
moglo utvrditi kraj plamsajućeg svjetla logorske vatre, 

— Sličnost? Kako se zove taj mladić, kojeg, mislite? 

— Slučajno sam saznao njegovo ime. Upravo je prolazio kraj 
Sternaua i onoga, kojeg sam čuo da zovu grof Fernando. Onda ga je 
onaj prvi pozvao k sebi i nazvao ga Mariano. 

Cortejo je vjerovao da će morati propasti u zemlju. Dakle i Mariano 
je umakao i s njim svi, svi, u čiju je smrt tako čvrsto vjerovao. Bio je 
tako zaprepašten, da na ovo porazno, otkrovenje nije smogao niti 
jedne riječi odgovora. Potresen, potakne lovca: 

— Ta pričajte opširnije! 

— No, nesmetano sam došao u blizinu haciende. Ondje sam 
ostavio svog konja i prišuljao se bliže, premda je nekoliko Mixteka 
vani još tragalo, da uhvate kojeg bjegunca. Uspjelo mi je doći do 
ograde, posred grupe neprijatelja, koji su tamo stajali. 

— Kakva smionost! — zadivljeno poviče Manfredo. 

— Nije to tako strašno. Čim sam vidio da netko dolazi u moju 
blizinu, ispružio sam se na zemlji i pričinio se mrtvim, upravo kao da 
sam jedan od vaših koji je prigodom napadaja poginuo. Tako sam 
ležao kraj ograde i prisluškivao razgovor između nekoliko Mixteka. 
Pri tome sam saznao, da su prisutne sve te osobe, koje sam upravo 
spomenuo. Ja sam ih i vidio jednog za drugim, kroz rupu u ogradi. 
Unutra u dvorištu gorjela je vatra, koja je sve osvjetljavala. 

Međutim se je Cortejo opet sabrao, tako da je mogao pomisliti na 
neposrednu budućnost. 

— Ivi kažete, da moja kćerka još živi? 

— Da. Zatvorili su je u podrum, u kojem je senjor Arbellez trebao 
poginuli. Ali sutra u rano jutro održat će se nad njom sud. 


— Nebesa! Onda ju moramo osloboditi! Zar se sad ne može ništa 
učiniti, senjor Grandeprise? 

— Mislio sam da ćete mi upraviti to pitanje i da će vam najviše 
ležati na srcu sudbina vaše kćerke. Stoga sam se usudio na još nešto. 
Odšuljao sam se do stražnje strane haciende, koju su Mixteke manje 
čuvali i prebacio sam se preko plota. Tada sam htio ustanoviti gdje se 
nalazi podrumska jama, u koju su gurnuli vašu kćerku. Najprije sam 
pretražio stražnju stranu. Vjerojatno znate, da različite podrumske 
prostorije haciende imadu odozdo malu prozorsku rupu. 


— To znam. No samo dalje, dalje! 


— Putem sam pobrao nekoliko malih kamenčića i otpuzao sam na 
rukama i nogama do najbliže rupe. Došavši onamo, puštao sam da 
kamenčić padne dolje i poslušao sam. Imao sam sreću. Odmah kod 
prvog puta čuo sam ženski glas, koji je poluglasno rekao: — Dios! Je li 
netko ovdje? Onda molim vašu pomoć! Ja sam Josefa Cortejo. 


— Nisam odgovorio, jer nisam htio da me duže čekate. Vinuo sam 
se dakle opet preko plota i krenuo na put ovamo. To je sve. 

Lovčevo pričanje do maksimuma je uzrujalo Corteja. 

— Još noćas moramo osloboditi moju kćerku. Sutra će biti 
prekasno, jer je ti ljudi neće poštedjeti iz razloga, koje vam sada ne 
mogu rastumačiti. Senjor, hoćete li vi preuzeti na sebe da oslobodite 
moju kćerku iz vlasti tih ljudi? 

Grandeprise ga začuđeno pogleda. — Znate li vi što tražite od 
mene? Može se raditi o mom životu a ja ne znam, da li zaslužujete da 
ga stavim na kocku zbog vas i vaše kćerke, 

— Senor, molim vas za volju božjeg milosrđa, pomozite meni i 
mojoj kćerki samo još ovog puta i ja ću vas kraljevski nagraditi! 

— Manite me se sa vašim novcem! Vi znate da vam nisam zbog tog 
razloga na usluzi. A sve kad bih i htio, ne bih taj pothvat mogao izvesti 
sam, trebao bih još jednog čovjeka, koji bi mi pomogao. 

— Recite što da učinim! Rado ću vam pomoći. 

— Vi? — To baš nije bio pogled poštovanja, kojim je lovac omjerio 
govornika. — Ne, senor, nemojte mi zamjeriti, ali vi mi u toj stvari ne 
možete ništa koristiti. 


— Onda pokušajte sa mnom, senor! — primijeti Manfredo. — Ja 
nisam posve neiskusan u umjetnosti prišuljavanja i stavit ću vam se 
na raspolaganje, ako se stvar isplati. 


Grandeprise je neodlučno gledao pred sebe. Njegovoj se prirodi 
protivilo, da pomogne u toj stvari, kod čega mu je neki unutarnji glas 
govorio da nije tako čista kao što je Cortejo želio da on povjeruje. Ali 
ovaj ga je tako dugo nagovarao, dok nije najzad popustio. 


— No dobro, može se pokušati. Ali ja tražim, da se posve ravnate 
prema mojim nalozima. 


Cortejo odahne. On je tih nekoliko dana upoznao lovca i naučio ga 
cijeniti, pa je rekao sam sebi, da ako je itko onda je Grandeprise čovjek, 
kome bi mogao uspjeti taj smioni pothvat. I sad je lovac razvio svoj 
plan, nakon što je bio temeljito pretresen, uzjahali su i udaljili se u 
pravcu haciende. 


Međutim se Josefa Cortejo nije nalazila u zavidnom položaju. 
Svezali su joj ruke i noge i otpremili u podrum, koji je najprije služio 
kao zatvor Arbellezu. Dva Mixteke morala su pred zaključanim 
vratima ostati stajati kao straža i dobili su strog nalog, da nikome ne 
dozvole ulaz. Ali oba Indijanca nisu bili ni Apači ni Komanči, već ljudi, 
koji su se uslijed poluciviliziranog života, prilično odvikli od divljine. 
Zato im je uskoro postalo dosadno i čeznuli su za društvom svojih 
drugova. Kakvog je uostalom imalo smisla čuvati ionako zaključana 
vrata! Ta nijedan stranac nije mogao stupiti u hodnik pred podrumom. 
U tu bi se svrhu on morao prošuljati kraj svih logorskih vatri kroz 
jasno osvijetljeni ulaz haciende, a to je bila nemoguća stvar. Vjerovali 
su da je zarobljenica na sigurnom i udaljili su se nakon dva sata. 


Vani pred vratima uz drugove bilo je bolje zabave nego ovdje dolje 
u mračnom hodniku. 


Moglo je biti oko dva sata iza ponoći, kad su se iz sjene ograde 
izdvojile dvije prilike i tiho se došuljale do prozora, koji je pripadao 

Josefinu zatvoru. Ondje je jedan čovjek, bio je to Grandeprise, prislo- 
nio usta na otvor i šapnuo: 


— Senorita Josefa! 

— Nebesa! Tko ste vi? I što hoćete? 
— Recite mi najprije, jeste li sami! 
— Jesam, posve sama. 

— Mi smo došli da vas oslobodimo. 
— O Dios! Kad bi to bila istina! 


— Istina je. Ja sam znanac vašeg oca, koji izvan haciende čeka na 
vas. 

Josefa se morala svladati da glasno ne poviče od veselja. 

— Ali kako ćete me osloboditi? 

— To je naša stvar! Ima li stražara pred vratima? 

— Najprije su tu bila dvojica, ali izgleda da su se međutim udaljila. 

— To mi je dovoljno. Moram biti siguran. Budite tako dobri i 
pokucajte nekoliko puta na vrata! 

— Ja sam doduše vezana ali ću ipak učiniti taj pokušaj. 

Prođe nekoliko časaka, a onda prisluškivači začuše opetovano 
kucanje. 

— Ne čujem ništa. Čini se da vani nitko ne stoji. 

— Ako je to zaista slučaj, onda možemo biti zadovoljni. Moramo 
smjesta početi. Pri tome vi ne morate ništa raditi nego slušati, da li se 
vani čuje nešto sumnjivo. 

I tada oba muškarca započeše poslom. Rupa je bila preuska, da 
propusti jednog čovjeka. Najprije su morali ukloniti nekoliko kamena 
pomoću bowie noža. To nije bilo lako, jer se posao imao obaviti posve 
nečujno. Ali nakon pola sata bili su tako daleko, da Grandeprise 
pomoću svog lasa, kojeg je Manfredo morao držati, mogao spustiti 
dolje. 

Josefu je svladalo neobično uzbuđenje. Hoće li uspjeti akcija 
spašavanja ili će svi oni prije vremena biti primijećeni? Od očekivanja 
je gotovo zaboravila na boli, koje je morala podnositi i brojila je 
minute, za koje joj se činilo da se pretvaraju u isto tolike sate. Konačno, 
konačno su muškarci bili gore gotovi. Jama je načas potamnjela i onda 

se jedna sjena spustila k njoj dolje. 

— Štedimo nekorisne riječi, senorita! Svaki čas je dragocijen. 
Hoćete li moći izdržati put u visinu? 

— Moram! 

— Ne smijete izustiti ni glaska. A sad na posao. 


Lovac je pričvrstio laso ispod Josefinih ruku i dao ugovoreini znak. 
Manfredo je povukao a Grandeprise je odozdo pomogao. Ona sretno 
stigne gore. Laso je po drugi puta spušteno dolje i lovac se po njemu 
popne gore. 

— Ali, sad brzo odavde! Imali smo tako nevjerojatnu sreću da je 
ne smijemo dalje iskušavati. 


Grandeprise uzme Josefu za ruku i požuri s njom do ograde. 
Manfredo se popne prvi a 


Grandeprise mu dodade djevojku. Zatim se on vine preko, našto 
mu Manfredo, koji je jašimice sjedio na daskama ograde, pusti Josefu 
u ruke. Iza toga požuriše velikim koracima prema kraju, gdje je 
Cortejo sa drugim Meksikancima nestrpljivo čekao na njihov 
povratak. 


Može se zamisliti razočaranje i srdžbu Sternaua i njegovih 
drugova, kad su ujutro našli Josefin zatvor prazan. Najbjesniji je bio 
Munja, koji je plamtio od žudnje, da na okrivljenoj osveti zlostavljanja, 
što ih je morao podnositi njegov tast. Za takve umjetnike u čitanju 
tragova, kao što su Matava-Se i Munja, nije bilo teško da pronađu 
pravac, kojim je krenula bjegunka. Ali tko joj je pomogao? U tom 
pogledu svi su stajali pred zagonetkom. Neki su ukazivali na Corteja, 
ali ovaj uslijed svojih ranjenih očiju još nije mogao biti ovdje a osim 
toga on niti ne bi bio čovjek, koji bi bio kadar izvesti otmicu. 
Razočarano su najzad napustili da time razbijaju glavu. Budućnost će 
donijeti rješenje. Jer bilo je jasno, da treba odmah poći u potjeru, u 
kojoj će sudjelovati svi, koji su sa Sternauom došli na haciendu. 

Najprije je otposlano pet pouzdanih ljudi, koji su ujedno bili i dobri 
jahači, da obavijeste Huareza. 

Bivolje Čelo potražio Konja koji rže, drugog poglavicu Mixteka. 

— Ja ću sa svojim drugovima napustiti haciendu — reče mu on. — 
Moj brat je dakle jedini vođa i poglavica, koji ostaje ovdje. Neka dobro 


100 


brani Arbelleza i neka Huarezu dovede djecu Mixteka, čim on stigne. 
— Kamo ide moj brat? — upita poglavica. 
— Ne znam. 
— Kad će se vratiti? 
— Nito ne znam. 
— Zar da ga ne prate ratnici? 


— Neka sa mnom jaše deset ljudi, koji se dobro razumiju u čitanje 
tragova. Više ne trebam. 


Time je bilo sve obavljeno. Za jedan sat odjahalo je sedam bijelaca 
sa oba poglavice u pratnji desetorice Mixteka sa haciende. 

5. DOKTOR HILARIO 


Jaga. Sam po sebi nije vrijedan da se zbog bilo čega spomene, no 

ipak su ga često spominjali, jer se na brijegu, na čijem podnožju 
leži, uzdiže starinska dvostruka građevina, koja se još danas označuje 
kao samostan Della Barbara, premda je samostan odavno pretvoren u 
svjetovno dobro i služi samo djelotvornim umjesto vjerskim svrhama. 
To je bolnica za umobolne i razne tjelesne bolesnike. 


Als sjeverne granice pokrajine Zacatecas leži gradić Santa 


U gradiću je sada vladao živahan život. Pred nekoliko dana došla 
je naime ovamo četa Francuza. Dolazeći sa sjevera, ovi ljudi nisu imali 
ni oružja niti neke druge vojne opreme. Nakon kratkog vremena se 
saznalo, da je ta četa sačinjavala posadu Cihuahue i da ju je Huarez 
prisilio da položi oružje i da dade obećanje, da se više neće protiv 
njega boriti. Zapovjednik ove umirovljene čete poslao je glasnika u 
glavni stan vrhovnog zapovijedništva po upute kako se ima držati, pa 
je do njegova povratka morao ostati ovdje. 

Ono što je u gradu pobudilo najveću pažnju, bila je činjenica, da je 
s tim ljudima došla jedna gospođa takve ljepote, da je na juriš izazvala 
zavist žena i divljenje muškaraca, premda se tek dva puta pojavila u 
crkvi. Začudo nije izabrala stan u gradu nego gore u starom samostanu 
i to kod sadašnjeg upravitelja ustanove, koji je pod imenom doktor 
Hilario bio općenito poznat, ali nimalo obljubljen. 

Bila je večer i Hilario je sjedio u svojoj ćeliji, studirajući 
medicinske spise. Njegova je soba bila jednostavno uređena. Jedino 
napadno u njoj bili su brojni ključevi, koji su visjeli na zidovima. On je 
bio malen, mršav čovječuljak, ćelave glave. Njegovo glatko obrijano 
lice pokazivalo je onu zagrižljivost, koja podsjeća na buldoga. Bio je 
možda na početku šezdesetih godina, ali je još bio čvrst. 

Tada netko tiho zakuca na vrata. Ali on je odmah čuo i preko lica 
mu preleti smiješak, jedina vrsta smiješka, koja se teško dade opisati. 


— Naprijed! — reče najljubaznijim tonom, koji mu je bio moguć. 

Vrata se otvoriše i ude senorita Emilija, špijunka predsjednika 
Huareza iz Cihuahue. 


— Dobra večer! — pozdravi ona. 

— Najbolje došla, lijepa senorita! — odgovori on, pošto je zatvorio 
svoju knjigu i ustao sa starog stolca. 

— Nadam se, da ne smetam — nasmiješi se ona. 

— Smetate, senorita? Ta što to mislite! Ja vam u svako vrijeme 


stojim na raspolaganju. Stoga sam sebi dozvolio, da vas dadem upitati 
biste li bili skloni, učestvovati kod moje večernje čokolade. 

— A ja sam rado prihvatila vaš poziv jer pri tome imam prilike 
malo skratiti dosadu večeri. 

— Oh, za tu dosadu ste sami krivi. Zašto ste se nastanili kod mene 
a ne dolje u gradu? Tamo dolje vam ne bi uzmanjkalo zabave. 

— Hvala na takvoj zabavi! Razgovor sa bićem, kojemu je dugi život 
dao priliku da se kristalizira, više mi je vrijedan nego one razonode. 

Emilija sjedne na sofu. 

— Želite li možda reći, da me držite kristaliziranim karakterom? 
— upita on. 

— Sigurno — odgovori ona podignuvši laskavo vjeđe svojih očiju. 
— Mrzim nedovršeno, nesavršeno, tako da ne bih mogla poštovati 
muškarca, čija se vanjština i nutrina ima još izgraditi. 

— Ali vi zaboravljate, da kod čovjeka onog časa a kad prestaje rast, 
opet počinje nazadak. 

— Oh, to vi nazivate nazatkom, senor Hilario? Ako čovjek može 
predavati drugome od snaga svog tijela i duha, onda je to samo dokaz, 
da posjeduje prebogate količine tih snaga. 

Hilario je htio nešto odgovoriti, ali nije dospio, jer je ušla stara 
služavka, koja je donijela čokoladu. Nakon što se opet udaljila, ulio je 
svojem posjetiocu punu šalicu. 

— Pijte, senorita! To je prvi puta što mi iskazujete ovu čast, ja bih 
mnogo dao za to, kad bih dnevno mogao uživati tu sreću. 

— Držite li vi to zaista srećom? 

— Da, to je najveća sreća, koja uopće može postojati. Volio bih da 
niste samo gost, nego stanovnik ove kuće. Kolika šteta, da ćete je 

morati napustiti, čim Francuzi opet krenu! 

— Francuzi? Što se oni mene tiču? 

Hilario posluhne. — Mislio sam, da spadate k njima? Ovdje se 
općenito drži da ste vi žena ili zaručnica jednog od njihovih časnika. 

Emilija prasne u glasan, vragoljast smijeh. 

— Tu se jako varaju— odgovori. — Imam li možda izgled stare 
žene? 

Njegovo oko žarko klizne niz njenu lijepu pojavu. On odgovori: 

— Stara? Oh, senorita, što to mislite? Vi biste sigurno pobijedili i 
samu Veneru, kad bi se ova usudila, upustiti se u takmičenje s vama! 

— Preveliko laskanje nije više nikakvo laskanje, senor doktor! 

— Oh, ja govorim istinu! — poviče on oduševljeno, — Vi dakle ne 
spadate k Francuzima? Ali zašto putujete s njima? 

— Jer su oni dobili nalog da me štite i sigurno dovedu u Meksiko. 
Imala sam namjeru da Cihuahuu, u kojoj sam osamljeno stanovala, 
zamijenim sa glavnim gradom a kod nereda, od kojih sada trpi naša 
zemlja, bilo mi je dobro došlo što sam se mogla priključiti ovakvoj 
pratnji. 

— Zar niste imali nikakvih rođaka u Cihuahui? 

— Ne. Ja sam sama na svijetu. 

— Ali što vas to onda tjera u Meksiko, senorita? 

Emilija obori oči i tako prirodno porumeni, kako se može postići 
samo najvećim vježbanjem. 

— Vi me tim pitanjem stavljate gotovo u nepriliku, senor — 
stidljivo prošapta. 

— Onda molim za oproštenje. Ali ja se toliko zanimam za vas, da 
sam držao da smijem izgovoriti to pitanje. 


— Ja vam zahvaljujem i uviđam da prema vama suzdržavanje i ne 
bi bilo na mjestu. Ja vas poštujem i cijenim i to ću vam dokazati, jer ću 
odgovoriti na vaše pitanje. Jedna od prirode ne posve zanemarena 
žena mora osjetiti, da nije odredena za samoću. Bog nam je dodijelio 
divnu zadaću da ljubimo i kroz ljubav usrećavamo. Ja još nisam 
izvršila tu zadaću, zbog svog osamljenog života. 


— Vi još niste ljubili? 

— Ne, još nikada — prošapće ona, kao da se stidi tog odgovora. 

— A ipak posjedujete sve što može jednog muškarca usrećiti! 

— Na žalost to još nisam iskusila, nisam još upoznala nikoga, kod 
čijeg pogleda bih rekla sama sebi, da bih željela biti njegova. Ali 
Meksiko je veći od Cihuahue, ja neću dabudem dulje sama. To je razlog 
zbog kojeg idem u taj grad. 

— Ah, vi želite tamo potražiti muža? 

— Vama to neću poricati, premda prema nekom drugom ne bih 
bila tako iskrena. 

— Zar to mora biti u Meksiku, senorita? Nema li i drugdje 
muškaraca, koji bi znali cijeniti vašu vrijednost? 

— Možda imate pravo. No tko traži drvo, neka ode u šumu, gdje se 
mogu mnoga naći, a ne na otvoreno polje, gdje se pojedinačno nalaze. 


— Imate pravo. Ali ako se putem u šumu namjeri na drvo, koje se 
nekome sviđa? 


Emilija učini rukom iznenađeni pokret i progovori šaljivo veselim 
glasom: — Onda se spokojno ostaje uz njega. Zar ne, senor? 


Njegovu je licu zasjalo vidino oduševljenje. 
— Sigurno, senjorita — odgovori on. — Samo se pitam, kakve 
osobine i koje doba bi moralo ili smjelo imati to drvo. 


— No, ne bi smjelo biti odviše mlado i kolebljivo. Časnost ukrašuje 
drvo a mahovina mu daje pjesničke draži. 


— Senjorita Emilija, smijem li ja potražiti ovakvo drvo za vas? 

— Samo učinite! Ja sam još uvijek slobodna da se za njega odlučim 
ili ne. 

— U tom ste svakako slobodni — reče on duboko uzdahnuvši i 
pridoda: — Ovo drvo stoji naime ovdje u Santa Jagi, u našem 
samostanu Della Barbara. 


— U samostanu, senor doktor? Ja ovdje nisam vidjela još nikakvo 
drvo. 


— 0, jeste. Ta stoji pred vama. 
Starac naglo izgovori ove riječi. 
Emilija ga pogleda i upita: 

— Vi? Mislite li sebe, senor? Ah, to nisam očekivala! 

Sklopila je ruke sa djevojačkim zadivljenjem i pogledala ga 
izrazom, koji se morao nazvati pravim majstorstvom u umjetnosti 
pretvaranja. 


— Zar to niste očekivali? Zašto? Pa vi ste sami izabrali drvo kao 
usporedbu. Zar me niste razumjeli? 


— Razumjela sam vas, doktor Hilario — nasmiješila se ona. — Vi 
mislite pod drvetom životnog druga, kojeg tražim. I vi biste sami htjeli 
biti taj čovjek? 

— Oh, kako rado! Ja bih vam sve pružio, da vas učinim sretnom. 

Iz njenih očiju pade na njega strelovit, oštar pogled. Lice joj 
postade hladno i strogo. — Što je to, što možete pružiti, senor? 


— Ah, vi me držite za jednostavna, siromašna doktora Hilarija? 
Recite, što tražite od muškarca, kojem biste htjeli pripadati? 


— U prvom redu ljubav, pravu, vjernu ljubav! 
— Ta je ovdje. Ili sumnjate u to? 

— Vjerujem vam. 

— Onda nastavite! 


_ Ja doduše nisam bogata, senjor, ali se nisam kada morala boriti 
sa siromaštvom. Tražila bih sigurnost, da nikada neću upoznati 
oskudicu i odricanje. 


— Oh, ja sam vrlo bogat. 

— Vi? — upita Emilija ne vjerujući. — Bogati? 

Njezin pogled klizne kraj tog s ponosnim izrazom njegovom 
neuglednom vanjštinom. 

— Nemojte prosuđivati po mojem odijelu, senjorita! — reče on. 


— Dobro. Vi me uvjeravate, da ste bogati. Možete li mi to i 
dokazati? 


Hilario se zamišljeno i malo smeteno zagleda pred sebe u pod. 


— Da, ja to mogu dokazati — reče najzad odlučno. — Ali bih prije 
toga morao biti uvjeren, da ćete mi zaista pružiti svoju ruto, ako sam 
bogat. 


— Možda vam mogu dati to uvjerenje, ako ste u stanju ispuniti moj 

treći i posljednji uvjet. Tražim muškarca sa položajem, koji mi daje 
priliku da razvijem svoje prirođene duševne darove. Hoću u Meksiko 
na carev dvor. Uskoro ću posjedovati utjecaj i ugled i među uplivnim 
muškarcima izabrati onoga, koji mi se učini mene vrijednim. S moje 
strane se smješkajte! Ali ako ste poznavalac ljudi, onda vam mora 
mirno uvjerenje, kojim govorim, pružiti dovoljan dokaz, da se tačno 
poznajem i da ne fantaziram. 

Emilija je stajala pred Hilarijem a on pred njom, on, malen, mršav 
čovjek pred tom lijepom ženom. Ipak se na liječniku nije primjećivala 
nikakva nesigurnost. On odmah odgovori: 

— Što mislite o meni, senjorita! Ja vas ne potcjenjujem. Da, vi ćete 
odigrati svoju ulogu, kad dodete u Meksiko. Vi ćete steći časti i upliv, 
jer ste lijepi i umijete proračunati. Ali čak i pri tome treba i 
najdarovitija žena muškarčevu pomoć i vodstvo. Vidim da smo 
duševno ravnopravni. Hoćete li se povjeriti mojem vodstvu? 

Lice joj poprimi izraz dobrote i blagosti, kakvim se govori djetetu, 
kad ga je sad polagano upitala: — I vi ste duševno nadareni, senor? 
Ali, ako se iskrenost procjenjuje prema položaju, što ste ga vi... onda 
— hm, dovršite sami započetu rečenicu! 


Sad je oko njegovih usana zaigrao laki smiješak. 

— A kakav položaj zauzimate vi, senorita? — uzvrati on. 

— Ah, postajete zajedljivi — nasmije se ona. — Ima položaja i 
ugleda, o kojima se ne govori, senor. 


— Sad ste rekli pravu riječ. Govorimo o mojem položaju i mojim 
uplivima isto tako malo, kao što ćemo govoriti o vašim, barem zasada. 

— Ali ako o tome šutimo, kako ćete mi dokazati, da mi možete 
pružiti mogućnost u životu, kakvu tražim? 

— To nije teško. Spreman sam da vam pružim taj dokaz, ako 
smijem biti siguran u vašu šutljivost. 

— Ja umijem šutjeti, senor. 

— Dobro, onda dodite sa mnom! 


Hilario skine sa zida dva ključa i upali malu sljepicu. Emilija 
zapamti oba čavla, na kojima su visjeli ključevi. Tada on snjom napusti 
sobu, siđe niza stube i povede je kroz dugi, niski podrum. Ondje otvori 
jednim od ključeva jaka, hrastova vrata, što su vodila u drugi podrum. 

Tu su se ponovo nalazila vrata, koja su se otvarala drugim ključem. 
Ušli su u dugačak, uzak hodnik, u kojem su desno i lijevo bila ugrađena 
brojna vrata. On povuče natrag zapor s jednih od tih vratiju i otvori. 

Ušli su u mračnu, malu ćeliju, u kojoj nije bilo ni svjetla ni zraka. 
Ova se činila kao da je uklesana u čvrstu masu pećine, u kojoj su se 
uostalom raspoznavale brojne male pukotine i prolomi. 


— Prazno! — reče Emilija. — Treba li možda da ovdje nađem 
očekivani dokaz? 

— Svakako — odgovori liječnik. 

Hilario nije primijetio, da Emilija oštrim okom pažljivo promatra 
svaku njegovu kretnju. On osvijetli jednu od spomenutih pukotina. 
Bila je to najznačajnija, iako jedva toliko jaka, da se u nju mogao 
porinuti mali prst. Samo na jednom mjestu bilo je moguće gurnuti 
dlan u pukotinu. Hilario to učini i odmah se začuje lagano kotrljanje. 
Jedan dio kamenog zida, onaj kojeg je pukotina nenapadno 
označavala, uzmakne unatrag i sad senorita Emilija ugleda pred 
sobom veću, tamnu prostoriju, u koju uđoše, bez da je starac ponovo 
zatvorio ulaz. 

Doktor Hilario pođe naprijed, a Emilija ga je sliledila. Pri tom je 
stavila svoje prste na mjesto pukotine, u koju je on gurnuo ruku i sad 
primijeti debeli klin, koji je možda prst široko virio iz kamena. Čuvala 
se međutim da ga dotakne. Zid se mogao pomaknuti nazad i tako je 
lako odati. Stigavši u sakrivenu prostoriju, ugleda Emilija na stolovima 
i policama mnoštvo knjiga, boca, kutija, instrumenata i aparata, čiju 
svrhu nije shvaćala, Hilario prođe kraj tih stvari. Zastane pred nekim 
praznim mjestom u zidu i pokuca, 

— Ovdje se nalazi dokaz, koji tražite. 

Kucanje je zvučalo muklo i šuplje, I sada je Emilija s najvećom 
napetošću gledala u njegovu ruku, da joj ne bi umakao nijedan njezin 
pokret. Hilario je primo svjetiljku bliže zidu, tako da je njeno svjetlo 
oštro palo na zid. Tada djevojka ugleda crtu, koja je četverokutni 
komad zida oštro odjeljivala od ostaloga. 


— To su vrata — objasni on. — Nemaju brave. Okreću se oko 
osovine, tako da se mora samo na jednoj strani oštro gurati, da se 
otvore. 

Hilario se čvrsto upre o zid i odmah popusti crtom odijeljeni 
komad. Nastane otvor visok poput čovjeka i pola tako širok, iza kojeg 
je ležala tamna prostorija. Starac uđe a Emilija ga je slijedila, prožeta 
najvećom znatiželjom. Ova odaja nije imala nikakav drugi otvor osim 
ovih vratiju. U njoj je stajalo mnogo velikih škrinja, a na jednoj strani 
zida bio je pričvršćen ormarić, na kojem se nije vidjela brava. Činilo se 
da je zapor vrlo tajanstven a ipak je bio tako jednostavan. Hilario je 
naime izvukao prednju stranu kao rezu i pokazalo se da se sadržaj 
sastoji od raznovrsnih pisama i spisa. Sad se doktor okrene Emiliji: 


— Senorita — započne on — ova sakrivena odaja sadržava moje 
tajne. Nitko nema o tome ni pojma. One su tako vrijedne, da samo 
vama dozvoljavam baciti pogled unutra. 


Emilia je gorjela od očekivanja. Kad joj je Huarez u Chiahui dao 
upute, obratio ju je na Hilarija. Predsjednik je nešto znao a što je malo 
njih slutilo, naime, da su u ruci tog starca sastajale mnoge 
neprijateljske niti, poznavanje kojih, je morala biti velika prednost! 
Zato je Emilija bila ovdje. 

— Tako! — samosvjesno primijeti Hilario i nastavi. — Sad ću vam 
najprije dokazati da će doći vrijeme, u kojem ću vam moći ponuditi 
takav položaj, kakav vi želite. 

On posegnu u ormar i izvuče snop pisama, otvori jedno za drugim 
i pokaže Emiliji razne potpise. 

— To je moje tajno dopisivanje — rastumači. — Jesu li vam 
poznata imena, što ih ovdje čitate? 

Emilija ih je sve poznavala. To su bila imena najistaknutijih 
državnika i vojnika Meksika. Tu su bila imena visokih francuskih 
oficira. Ipak ona odgovori: 


— Ja se dosada još nisam bavila politikom na način, kao što to 
namjeravam kasnije. 


Zato doduše poznajem nekolicinu te gospode, ali većina mi je 
nepoznata. 


— Upoznat ćete ih ako se odlučite da prihvatite moju prošnju. 
Moje znanje i vaša ljepota mogu se popunjavati, tako da sam uvjeren, 
da ćemo postići velike uspjehe. 


Emiliji je sve ovisilo o tome, da upozna sadržaj tih pisama. Ona 

ispruži ruku, 

— Smijem li ih pročitati? 

Doktor Hilario učini brzi, odbijajući pokret rukom. — Ne, to je 
nemoguće. 

— Zašto? Mislim, da ćemo postati saveznici? 

— Imate pravo. Ali sad to još nismo. 

Emilija učini kao da smatra nrjegovo odbijanje posve razumljivim 
i ravnodušno reče: 

— Nadam se, da ćemo to uskoro biti. 

Njegovim licem pređe veseo drhtaj. 

— Zaista, senonita? — upita brzo. 

— Da. Mislim da onaj koji se druži s takvim ljudima, posjeduje 
utjecaj i ima pred sobom sjajnu budućnost. 

— Rekli ste budućnost? Ta ja sam star! — Njegovo oko je puno 
očekivanja počivalo na njoj. 

— Star? Rekla sam vam, da starost nikako ne brojim po godinama. 
Sjajna budućnost od deset godina ima za mene veću privlačnu moć 
nego običan život peterostruke dužine. 

— To je pametno od vas, senorita. Sad ste dakle uvjereni, da sam 
u stanju pružiti vam adekvatan položaj? 

— Da. Samo se pitam u čijoj službi. 

Hilario slegne ramenima. — Dobar diplomat ne pita tko je 
gospodar, komu služi, već za svoju vlastitu korist. Ja posvećujem svoje 
snage onome, koji ih najbolje plaća. Samo Huarezu ne bih htio služiti. 
On je kriv, da je uništen jedan od mojih životnih planova. Dok ja živim, 
neće mu uspjeti da ponovo sjedne na predsjedničku stolicu! To sam 
prisegao i to ću održati! 

Starac je govorio s dubokim ogorčenjem. Obrazi su mu se tamno 
obojili a oči zasjale od mržnje. Vidjelo se na njemu, da je spreman na 
sve, samo da se osveti. Položio je pisma natrag u ormarić. 

— Dakle ih sad ne smijem pročitati? — upita ona. 

— Ne! Smjet ćete ih pročitati tek kao moja žena. 

— Ili bar kao vaša zaručnica? — Kod toga Emilija poprimi šaljiv 
ton, iako je bila u duši vrlo ozbiljna. 

— Ne — odgovori on. — Zaruke se lako mogu opet razvrgnuti, a 
ovakve se stvari mogu povjeriti samo onoj osobi, koja je zauvijek za 
nekog vezana. Sad ću vam pružiti dokaz da sam bogat. 


Hilario priđe sanducima. Ovi su bili snabdjeveni takozvanim 
tajnim bravama, za koje nisu bili potrebni ključevi. Otvorio ih je. 
Sadržavali su svete posude, skupocjena misna ruha raspuštenog 
samostana i razno posuđe, sve optočeno dragim kamenjem i većinom 
izrađeno od čistog zlata. 

— No? — ponosno upita. 

— Kakvo bogatstvo! Pa to predstavlja upravo kneževski imetak. 

— Više od toga! Taj je samostan bio vredniji od kneževine. Kad ga 
je svjetovna moć prisvojila, sam ja gospodarom tog blaga. 

— Kako vam je to uspjelo? Ta moralo se znati, da postoje sve te 
dragocjenosti. 

— Naravno da se znalo — reče on sa podrugljivim tonom, — ali 
ima više načina da se dode do cilja, ali o tome kasnije. Sad mi recite, da 
li sad vjerujete, da sam bogat! 

— Ali vi niste vlasnik tih stvari. One pripadaju državi 

— Državi? Ta nemojte se dati ismijati! A kome pripada država? 
Huarezu, Panteri Juga, Maksu Austrijskom ili Francuzima? Jednom od 
njih, nijednom od njih ili njima svima? Što je uopće država! Zar je 
Meksiko sad država? Meksiko je bez gospodara, izručen anarhiji i tu 
neka svaki uzme, što mu dođe u ruke. 

Emilija je znala, da Hilario nema pravo, ali mu se nije smjela 
zamjeriti. 

— Neću vam protusloviti — reče ona. 

— Vi me dakle smatrate gospodarom tog blaga? — upita starac 
zadovoljno. 

— Da — odgovori Emilija bez razmišljanja. 

— No, onda vas pitam, hoćete li postati njegovom gospodaricom? 

Njegovo je oko napeto počivalo na njoj. 

Zar da Emilija postane ženom ovog čovjeka? Smiješno! Ni na časak 
nije pomislila, da svoj mladi život veže uz tog starca. Naravno da bi 
tom žrtvom došla u posjed njegovih tajni i blaga. Ali zar joj oni nisu na 

drugi način mogli doći u ruke? Pružale su se mnoge mogućnosti. Ova 
se stvar morala zrelo promisliti! Najprije je morala nastojati da dobije 
vremena. 


— Zar se moram odmah odlučiti? Korak, što ga od mene tražite, 
ne smije biti lakomisleno učinjen. To mi ne možete zamjeriti. 

— Zar da vam ja, koji više ne smijem pokloniti ni jedan čas svoga 
života, služim četrnaest godina, kao što je Jakob smubio Rahelu? 

— One — nasmije se Emilija. — Četrnaestogodišnja prosidba bi i 
meni postala dosadnom. Ali ima li ovdje još nešto za pokazati? 

— Ne. Sve ste vidjeli. 

— Onda se vratimo. 

— A kad ću saznati, hoćete li postati mojom? 

— Dat ću vam odgovor za tri dana. 

— Sporazuman sam! Nadam se, da nećete reći »ne«. Vratimo se! 

Vratili su se istim putem, kojim su došli, pri čemu je starac opet 
sve zaključao. I ovdje je Emilija razvila najveću pažnju, da joj ništa ne 
izbjegne. Nije pošla s Hilarijem opet u njegov stan, nego u onaj njoj 
dodijeljen. Kad se Hilario našao sam, počeo je nemirno šetati gore- 
dolje po sobi. 

— Možda sam danas učinio najveću glupost svog života — reče 
sam sebi. — Odao sam svoje tajne. Hoće li mi to kod nje donijeti 
koristi? 

U tom času je izvana netko tiho zakucao na prozor. Hilario 
posluhne a kad se kucanje ponovilo, otvori i pogleda napolje. 
Primijetio je lik nekog čovjeka, koji je vani stajao. 

— Tko je tu? — tiho upita. 

— Ja, ujače — bio je odgovor. 

— Ah, Manfredo! Dolazim. 


Hilario izide i otvori, ne glavni ulaz nego pokrajnja vratašca 
samostana. Manfredo stajaše pred njima. Činilo se da je ovim putem 

već češće dolazio svom ujaku. 
— Tebe nisam očekivao — šapne ovaj. — Donosiš li vijesti? 
— Da. Vrlo važne. 
— Onda me slijedi u moju sobu! 

Stigavši onamo, pogleda ujak nećaka pun očekivanja. — Odakle 
dolaziš? 
— Sa haciende del Erina. 


— Odande? Pa ona leži u protivom pravcu. Poslao sam te u glavni 
grad Meksika, da nađeš kojega od Cortejovih korteša. 

— I tamo sam bio, ujače. Uspjelo mi je da nađem jednog od tih 
korteša. Od njega sam saznao da se Cortejo nalazi na haciendi del 
Erina. Mene su s još nekolicinom drugih zavojačenih poslali na 
haciendu. 

— Ali kako onda sad dolaziš u Santa Jagu? 

— Ti treba da Corteju iskažeš uslugu. Među nama rečeno, dakako 
samo onda, ako to odgovara tvojim planovima. Trebao bi da ga naime 
kod sebe primiti: on dolazi kao bjegunac. 

Starac učini začuđeno lice. Manfredo mu s malo riječi opiše 
Cortejove neuspjehe, o zauzeću haciende, Mixtekama i o ponovnom 
pojavljivanju grofa Fernanda i njegovih prijatelja. 

— Ne mogu ti sada sve opširno ispripovijedati — najavi mladić, — 
jer moji pratioci čekaju na mene, ali ja kažem samo toliko, da smo 
doživjeli strašne stvari. Gonioci nas na svaki način progone. Samo nam 
je mukom uspjelo osloboditi Cortejovu kćerku. 

— Onda je i ona s vama? 

— Da. Cortejo, senorita Josefa, Grandeprise, kojega si ti onda 
izliječio ijedan Meksikanac. 

— Gdje je Cortejo? 

— Vani u blizini samostana. Ja sam pošao naprijed, da doznam, jesi 
li sklon, da ga primiš k sebi. Ali sam mu obećao, da će ti on biti 
dobrodošao. 

Starac je zamišljeno koračao amo-tamo. 

— Kakav slučaj! Primit ću Corteja. Dovedi ga gore! 

Manfredo ode i uskoro uvede Corteja, ali mu njegov ujak dade 
znak, da se malo udalji. Cortejo zastane na vratima, pozdravi i 
nepovjerljivo pogleda starca. Ovaj ga isto tako promotri i uz to upita: 

— Vi se zovete Cortejo, senor? 


— Da — potvrdi upitani. 

— Vi ste Pablo Cortejo, koji je stajao u službi grofa Fernanda de 
Rodrigande? 

— Jeste. 

— Dobro mi došli i sjednite. 

Pokaže na stolac, na koji Cortejo sjedne. No sam Hilario je radije 
ostao stajati i nastavi, ne skidajući pogleda s drugoga: 


— Moj mi je nećak rekao, da tražite utočište za neko vrijeme. 
Spreman sam, da vam pružim sklonište. 


— Hvala vam! No hoće li sklonište biti takvo, da moja prisutnost 
ne bude izdana? 


— Morate li se bojati izdaje? 

— Na žalost! Jesu li vam poznate moje prilike? 

— Samo toliko znam, da ste nastupili kao kandidat za 
predsjedničku stolicu. 

— No, ja sam zbog tog razloga prognan iz zemlje. 

— Od Francuza? 

— Zapravo od takozvanog cara Maksimilijana, no ovaj ne može 
bez dozvole Francuza ništa učiniti. Pošao sam na sjever zemlje, da 
tamo radim za svoju kandidaturu, ali su me napali na haciendi del 
Erina. Moji su ljudi protjerani i ja sam uvjeren, da su mi progonitelji za 
petama. 

— Neće vas stići. Kod mene ste potpuno sigurni. Ovaj stari 
samostan ima tako mnogo sakrivenih špilja, hodnika i odaja, da bih 
mogao dobro sakriti tisuću ljudi. 

— To mi je neopisivo drago, pogotovo što sam doznao, da se ovdje 
nalaze Francuzi. Ja ću vam se odužiti. 

— Ne morate se ničega bojati. Huarez je razoružao Francuze i oni 
će biti veseli, ako im se dozvoli da umaknu. A što se tiče nagrade — ah, 
recite, u čemu bi se imala sastojati? 

Hilarijevo je lice kod tih riječi poprimilo lukav izražaj. 

— Ja sam bogat! — odgovori Cortejo. 

— U čemu se sastoji vaše bogatstvo? 


Ovo je pitanje ipak bilo Corteju neugodno. — Imate li naročite 
potrebe, da to saznate? 

— Da — primijeti starac mirno. — Imao bih pravo, da se uvjerim, 
jeste li zbilja u mogućnosti da platite moju zaštitu. Ali, naglašavam da 
ne računam s nikakvom nagradom. Moje pitanje je imalo samo tu 
svrhu da saznam za vaše prilike, da bih znao na koji način vam mogu 
koristiti. 

— Hvala vam. Ali kako to da vas ja toliko zanimam? 


— To ćete već uskoro doznati. Dakle, recite mi molim vas u čemu 
se sastoji vaše bogatstvo! 


— Ja sam upravitelj posjeda grofa Rodrigande. 

Oko starčevih usana pokazao se neopisivi smiješak. 

— To znači drugim riječima, da vi taj posjed iskorisćujete u 
vlastite svrhe? 

Vidjelo se, da je Corteju postalo neugodno. 

— To nisam htio reći. 

— Svejedno mi je što i koliko ste htjeli reći. Ja se držim činjenica. 
Uostalom s vašim je upravljanjem gotovo, jer ste protjerani iz zemlje. 
Dakle ne biste me mogli nagraditi. 


— Ja imam dovoljno novca i mimo posjeda grofa, koje sam sklonio 
u stranu — reče Cortejo, bojeći se da ga starac neće primiti. — Morao 
sam se osigurati za svaki slučaj. 


— Hoćete li time reći, da ste taj novac spremili na stranu iz imetka 
Rodrigande? Sa ovakvim upravljanjem imetkom će sada uskoro biti 
kraj. 

— Kako to mislite? 

— No, možete misliti, da će grof Fernando to spriječiti. 

— Jeste li vi đavo? — uplašeno poviče Cortejo. — Ta grof 
Fennando je davno mrtav! 

Hilario se nadmoćno nasmiješi. 

— To ni sami ne vjerujete. Vi znate isto tako dobro kao i ja, da don 
Fernando još živi. 

Te starčeve riječi natjerale su Corteju krv u glavu, 

— Ja vas ne razumijem. Ta tko vam je to ispripovijedao? 


— Manfredo je bio dosta dugo kod vas, da o onome što je od vas 
čuo, stvori zaključak. 

— Onda vam moram reći, da vas je vaš nećak krivo obavijestio. 


— Pih, ne trudite se da me zavarate! Ja znam na čemu sam. Vi niste 
iskreni prema meni, pa vas zbog toga ne mogu kod sebe primiti. 


— Ali što se vas tiče porodica Rodriganda? 

— Ništa, baš ništa. Ali možete sami misliti, da mi neće pasti n.a 
pamet da kod sebe sakrivani čovjeka, uz kojeg se prilijepila cijela četa 
progonitelja, o kojima ne znam, kako da se od njih obranim. 


— Vi se njih ne morate bojati. 


— To ni sami ne vjerujete. Moj nećak mi doduše nije mnogo 
ispričao, ali ja sam ipak razabrao, da to moraju biti neki očajnički ljudi, 
koji su vam za petama. Što ste imali s njima? Možete mi se mirno 
povjeriti. 

Corteju je izbio znoj na čelu. Šutke i nesigurno je gledao pred sebe 
u pod. Položaj, u kojem se nalazio, bio je neobično neugodan. Morao je 
na neko vrijeme, nestati, a pri tome mu je mogao pomoći samo ovaj 
lijčnik. A što je moglo škoditi, da ga učini povjerenikom svoje tajne? 
Kasnije se može udesiti da nestane. Sad se još nije brinuo kojim 
putevima. Naglim, odlučnim pokretom digne glavu: 


— No dobro, odlučit ću da da vas u sve uputim. No, mogu li se u 
svakom slučaju i svakom pogledu pozdati u vašu šutljivost? 


— Kunem se da ću biti nijem o svemu onome, što doznam od vas. 

— Vjerovat ću vam. Ali jao vama, ako me izdate! Možete biti 
uvjereni da ću vas ubiti, ako izbrbljate jednu jedinu riječ od toga. 

I sad Cortejo učini nešto, što bi prije držao posve nemogućim, 
naime, da ovog čovjeka, koji mu je do pred kratko vrijeme bio posve 
nepoznat, uputi u sve prilike kuće Rodriganda. No rekao je samo 
toliko, koliko je bilo moguće, a da se posve ne otkrije. Ipak je starac 
toliko saznao, da je na kraju dugog izvještaja iznenađeno povikao: 

— Ali, senor, zar je sve to moguće? Niste li mi ispričali neki roman? 

— Ne pada mi na pamet. Bilo mi je dosta teško, da vam otkrijem 
svoje tajne. 

— Ivi držite da ćemo skoro imati ovdje progonitelje? 

— Uvjereni sam u to. Na svaki način su odmah krenuli za nama u 
potjeru. Ovakvim ljudima kao što su oni, ne može izbjeći naš trag. 

— No dobro. Dočekat će ih se. Ali držite li zaista da trebam i onog 
gerilca, koji je došao s vama, ukonačiti u samostanu? Njega ne mogu 
trebati. 

— Onda ga pošaljite dalje! Sad je i meni dosadan. 

— Dobro. To ću učiniti. S Grandepriseom je malo drugačije. On mi 
je obavezan na zahvalnost, pa se od njega ne trebamo bojati izdaje. 
Pođite sada, senor Cortejo, i dovedite svoju kćerku! Dat ću vam tajnu, 
podzemnu odaju. 

Za vrijeme ovog razgovora nalazila se senorita Emija u svojoj sobi. 
Nije pošla na počinak, jer ju je držalo budnom pitanje, je li pogodnije 
odmah danas ili tek kasnije pogledati u tajnu starčevu prepisku. Njena 
soba nije bila daleko od njegove, pa je tako prmijetila, da su dolazile i 
odlazile neke osobe. To ju potaknulo da ugasi svjetlo i malo otvori 
vrata, da bi mogla prisluškivati. 

Malo kasnije začuje opet korake. Vrata starčeve sobe se otvoriše i 
u svjetlu njegove svjetiljke ugledala je kako k njemu ulazi jedan 
muškarac i jedna žena. Prije nego što su se za njima zatvorila vrata, 
primijetila je da muškarcu fali jedno oko. Onda ju je neki šum opet 
upozorio. Vidjela je Hilarija, gdje sa svjetiljkom u ruci nestaje na 
stubama, kojima je zajedno s njim išla u podrum. Pratile su ga obje 
osobe, koje su prije toga došle k njemu. On ih je vodio kraj njezinih 
vratiju i pri tom je čula kako tihim glasom govori neke riječi, od kojih 
je razumjela samo jedan dio. 

— Senorita Josefa, ovdje dolje ste potpuno... Više nije mogla 
razabrati. No tek što je sve troje prošlo, došla je na neku misao, koju 
je odmah izvela. Uzela je nekoliko šibica i odšuljala se u Hilarijevu 
sobu. Tamo je bilo tamno. Zapalila je jednu šibicu i tada je uz njezino 
svjetlo opazila ključeve, koje je tražila. Skinula ih je sa zida i vratila se 
s njima u svoju sobu. 

Tek nakon duljeg vremena čula je kako se starac opet vraća. Bio je 
sam. Odveo je Corteja i Josefu u njihovo podzemno skrovište. Nije 
opazio da je za vrijeme njegove odsutnosti netko bio prisutan. Pošto 
je postavio svjetiljku na stol, počne šetati gore-dolje po sobi i reče sam 
sebi: 

— Kakva večer! Taj Cortejo ne sluti, da mi mora pomoći da 
izvedem svoje planove, koliko to bude potrebno. Kakav neoprez! 

Povjeriti mi tu povijest Rodrigande! Iskoristit ću je za njegovu propast 
a za svoje ciljeve. Karamba! Kad bih mogao svog nećaka Manfreda 
podmetnuti kao grofa! Ali onda bi bilo potrebno ukloniti sa puta sve, 
koji poznaju tajnu. Počekat ću i onda učiniti, što bude zahtijevao čas. 
Možda će sutra stići progonitelji. Tu treba pripaziti. Sad ću leći da 
sutra budem potpuno odmoran! 

Emilija je još neko vrijeme čekala, sve dok nije mogla biti uvjerena, 
da su svi pošli na počinak. Zatim je uzela sa sobom dovoljno papira i 
olovku, uzela svjetiljku i bočicu s uljem, što joj je stajala na ras- 
polaganju i latila se svog pothvata. Zaključala je svoju sobu i spremila 
ključ, da nitko ne bi mogao primijetiti, da je odsutna. Zatim se bez 
svjetla spustila tiho niza stube, što su vodile u podrum. Tek ovdje je 
upalila svjetiljku i pomoću ključeva otvorila vrata. Na taj način i pošto 
je zapamtila tajne zahvate, koji su joj uspjeli, došla je u stjenovitu 
komoru, u kojoj se nalazilo ono što je tražila. 

Smjesta se latila posla, pošto je otvorila ormarić i stala razvijati 
pismo za pismom, da ih pročita. 

Bila su za Huareza. njenog nalogodavca, od najveće važnosti. Zato 
je Emilija uzela u ruku papir i olovku i prepisala najvrednije dijelove. 
U pisanju je bila neobično vješta, pa ipak je bilo toliko vijesti, da bi 
vjerojatno jedva do zore mogla biti gotova. 

Za vrijeme tog rada doprli su do špijunke zvukovi kao od ljudskih 
glasova. Ona posluhne. Zvukovi su dolazili iz jednog kuta, a kad je 
Emilija svjetiljkom posvijetlila onamo, primijetila je rupu, koja je 
imala oblik žlijeba, čiju svrhu nije mogla shvatiti. Bilo je samo toliko 
sigurno, da ta rupa veže njenu prostoriju s nekom drugom, u kojoj se 
sad govorilo. Emilija se sagnula do zemlje i stala prisluškivati. Sad je 
jasno razabrala zvuk jedinog muškog i jednog ženskog glasa, a kad je 
svoje uho prislonila na otvor, mogla je čak razumjeti i riječi, što su 
prijeko izgovorene: 

— Vjeruješ li ti potpuno ovom Hilariju? — upita ženski glas. — Ja 
ipak mislim, da je uputno biti oprezan, oče! 

— Ne boj se za mane Josefa! Pablo Cortejo se ne da tako lako od 
bilo koga prevariti. To bi ipak morala znati! 

— Oh, nisi li upravo u posljednje vrijeme opetovano morao 
doživjeti dokaz, da ipak ima ljudi, koji su nam nadmoćni? 

— To je bio niz neobičnih nesretnih slučajeva, koji se neće 
opetovati. Najprije sam imao namjeru pokušati, ne bih li se mogao 
povezati sa Huarezom. Da mi je uspio pothvat na tog Engleza i njegov 
teret, tad bi me predsjednik morao primiti srdačnom dobrodošlicom, 
a ja bih ga prisilio da postane oruđe u mojim rukama i tako bih 
ostvario svoje planove. No sad je i s tim gotovo. 

— Gdje bi mogao sad biti Huarez? 

— Oh, pošto ga potpomažu Sjedinjene Države i Engleska, on će 
svakako brzo napredovati. Ako su gerilske čete, kojima sam se morao 
ukloniti, pošle k njemu, onda je dovoljno jak da se usudi na snažan i 
brz napadaj. Onda će uskoro stići na haciendu del Erina. 


— Zašto upravo onamo? 


— Mislim zato, jer su ti prokleti Mixteke tamo podigli ustanak, koji 
je uništio sve naše nade. 

Zatim je nastala tišina. Emilija je još neko vrijeme prisluškivala, ali 
nije više čula ni slova. 

— Pošli su na počinak — reče ona sama sebi. — Ali tko su oni? 
Svakako Pablo Cortejo i njegova kćerka Josela. Što sam to otkrila! 
Pobjegli su ovamo a starac im je pružio sklonište. No što je najvažnije, 
Huarez će doći na haciendu. Tamo ga mogu sresti, da mu saopćim 
pronađene tajne. Zapravo bih morala nakon obavljenog posla otići 
brzo u glavni grad. Ali nemam pouzdanog glasnika, kojemu bih smjela 
povjeriti tako važne stvari. Dakle sam prisiljena da sama pođem na 
haciendu. 

Sad se Emilija vrati svom poslu. Još je dugo vremena pisala, dok je 
konačno i taj zadatak bio dovršen. Sve je dovela opet u prijašnje stanje 
i požurila natrag u svoju sobu. Uzbuđenje, koje je njom ovladalo, nije 
joj dopuštalo da spava i stala se spremati da kriomice otputuje. 


Hilario je u rano jutro bio budan. Pošao je da Corteju i njegovoj 
kćerki odnese zajutrak. Prt tome je morao proći kraj Emilijinih vratiju. 
Djevojka je čula korake i izišla je iz sobe, da vidi tko se približava. 

— Ah! Već budni, lijepa moja senorita? — upita on. — Zar niste 
dobro spavali? 

— Dapače vrlo dobro, ali sam se rano probudila jer sam preduzela 

poći na jutarnju šetnju. 

— To je vrlo pametno. Razmišljajte pri toni o odgovoru, što ćete 
mi ga dati nakon izmaka ugovorenog roka. 

— Bit će iznenađujući, senjor — smješkala se ona ljubazno. 

— Hoće li povoljno ispasti, senorita? 

— Sačekajte ga! Ne smije se htjeti odjednom previše saznati! 

Kod tih riječi dade mu Emilija da osjetiti laki stisak ruke. 

— Oh, senorita, ja znam odgovor! 

Nato on ode. No tek što je iza ugla hodnika nestao, požuri se ona k 
njegovim vratima. Ključ je bio u ključanici. Emilija uđe i stavi ključeve, 
koje je jučer uzela, na njihovo mjesto. Onda se vrati natrag u svoju 
sobu. Nekoliko časaka kasnije neprimjetno ju je napusti. Nosila je u 
ruci oveći omot i pošla je dolje u grad i to jednom posjedniku konja, 
kojeg upita: 

— Posuđujete li konje? 

— Da, senorita. Želite li odjahati u šetnju? 

— Ne, moram na hitan put, ali to mora ostati stroga tajna. Umijete 
li šutjeti? 

— Naučen sam da me plaćaju i da šutim. 

— Ja ću vam platiti unaprijed. Poznajete li haciendu del Erina? 

— Poznajem. To je put od nekoliko dana. Kakvu pratnju imate? 

— Nikakvu. Ja sam sama. 

— Onda ste vrlo hrabra dama. Treba li da se pobrinem za pratnju? 

— Dva čovjeka bit će dovoljna. 


— Kakogod mislite. Dat ću vam dvojicu svojih sluga. To su sigurni 
ljudi. Za pola sata mogu biti potpuno spremni. 

— No dobro! Ovaj omot neka sluge ponesu sa sobom, ja idem 
naprijed a oni neka me stignu pred gradom. Ne želim da se primijeti 
kako i u kojem pravcu napuštam Santa Jagu. 

Sad je Emilija sa posjednikom konja dogovorila cijenu i platila mu 
tako, da je bio više nego zadovoljan, Zatim je pošla van grada držeći se 
kao da će da samo šetati. Nakon određenog vrijeme stigla su je dva 
jahača, koji su vodili sa sobom konja sa ženskim sedlom. Zaustavili su 

se uz nju, sjahali i pomogli joj u sedlo. Zatim su po meksikanskom 
načinu odjurili u najbržem galopu. 

6. NADMUDRENI 

U isto vrijeme dolazila je po prilici pola dana puta dalje prema 
sjeveru mala grupa od devet jahača preko ravnog travnjaka. To je bio 
Sternau sa svojim drugovima. Slijedili su ih na udaljenosti punoj 
počitanja Mixteke, što ih je Bivolje Čelo zatražio za svoju pratnju. Oči 
muškaraca bile su upravljene na zemlju i nitko nije govorio ni riječi, 
kad Sternau pokaže na travu i pri tome reče: 

— Ovdje su konji utabali zemlju. Vjerujem, da smo još na sigurnom 
tragu. Progonjeni su se ovdje odmarali. 

Sišli su sa konja, da pretraže mjesto. 

— Da — potvrdi Bivolje Čelo — to su bili oni. Broj konja je isti, a i 
veličina potkova tačno pristaje. 

— Kamo vodi ovaj pravac? 

— U Santa Jagu. 

Muškarci opet uzjahaše i nastaviše put, ali mnogo brže nego prije. 
Moglo je biti oko podne, kad su primijetili grupu od tri jahača, koja im 
je dolazila u susret. Zaustavili su se. 

— Tri jahača — reče Sternau. — Jedna žena sa dva muškarca. Ah, 
primijetili su nas. Zakreću u stranu, da nam izbjegnu. To im ne smije 
uspjeti. 

— Pojašimo na ovu stranu! — predloži Bivolje Čelo. 

Konji ponovo pojuriše dalje. Gospođa je sigurno uvidjela da je 
nemoguće izmaknuli. Stoga je nastavila svojim prvobitnim pravcem. 
Kad su se obje čete toliko približile jedna drugoj, da su se mogli 
prepoznati zaustavi Medvjeđe Srce svog konja i poviče: 

— Uff? To je lijepa squaw iz Chihuabue. 

— Iz Cihuahue? Što misli moj brat? 

— Gospođa, koja je bila kod francuskih poglavica. 

— Senorita Emilija? Ah, bogami, istina je, to je ona! Što radi ovdje? 
To mora imati neku neobičnu okolnost. 

Opet su potjerali konje. Nekoliko trenutaka kasnije su se zaustavili 
pred jahačicom. 

— Doktor Sternau! — poviče ona zadivljeno. 


— Da, to sam ja, senorita — odgovori on. — Ali recite, kako 
dolazite ovamo! Držao sam da ste na putu za Meksiko. 


— To sam i bila. Ali sad sam htjela na haciendu del Erina. Je li 
Huarez tamo? 


— Nije. Ali on će doći onamo! 

— Moram mu izručiti neobično važne vijesti. Nisam imala na 
raspolaganju pouzdanog glasnika. 

— Mi vas možemo takvim u svakom slučaju poslužiti — primijeti 
Sternau, pošto je bacio pogled na Mixteke, koji su ih slijedili. — 
Sjašimo i odmorimo se! 

To su učinili a kad su sjeli, nastavi Sternau svojim ispitivanjem: 


— Dakle, kod nas možete naći sigurnog glasnika, ili je potrebno, 
da sami govorite s Huarezom? 


— Nije. Radi se samo o tome, da spisi, koje nosim sa sobom, 
sigurno stignu u njegove ruke. 


— Predajte te stvari dvojici od naših Mixteka! Oni će ih odnijeti u 
haciendu del Erina 


i predati Predsjedniku, čim ovaj stigne onamo. 


— Sa zahvalnošću primam ovu ponudu, senor. Morala bih na 
haciendi čekati Huareza, a ipak je vrlo potrebno, da što prije stignem 
u glavni grad. 


— Odakle sada dolazite? 

— Iz Santa Jage. 

— Pami idemo onamo. Nadamo se naime da ćemo naći osobe, koje 
već više dana progonimo. 

Senorita Emilija učini iznenađeni pokret. 

— Možda Corteja? — upita. — I njegovu kćerku? 

— Senorita, jeste li možda ovo dvoje vidjeli u Santa Jagi? 

— Da. Ito u samostanu. Oni su stigli jučer na večer i sakriveni su 
u jednoj podzemnoj odaji. 

Emilija je sad ispričala svoje doživljaje od prethodnog dana tako 
opširno, koliko je to smatrala potrebnim. Najčudnijom im se činila 

činjenica, da je dakle to ipak bio Cortejo, koji je s tuđom pomoći 
oslobodio svoju kćerku. Kad je Emilija završila, upita Sternau: 

— Vi biste dakako najradije što prije otputovali u glavni grad? 

— To je zaista moja želja. 

— Kako bi bilo, da vam kao pratnju dadem Mixteke, koji će 
preostati, ako se dvojica kao glasnici vrate na haciendu? 

— Zar ove ne trebate? 


— Pošto se u Santa Jagi nalaze Francuzi, ne možemo silom ništa 
postići. Upućeni smo na lukavštinu i tu je čak lako moguće, da bi nas ti 
ljudi smetali. 


— Želite dobiti oboje u svoje ruke? 
— Naravno. 


— Onda se trebate samo obratiti Francuzima. Ako doznaju, da se 
smiješni pretendent Cortejo nalazi u samostanu, neće oklijevati, da 
vam ga izruče. 


— Do toga mi nije stalo. Moram Corteja imati za sebe, ne za 
Francuze. Hoćete li biti tako dobri i tačno mi opisati put, koji vodi u 
podzemnu prostoriju, o kojoj ste mi prije pripovijedali. 

— Vrlo rado! 

Emilija je to tako tačno učinila koliko je bilo moguće i objasnila 
također tajanstveni način otvaranja sakrivenih vratiju. 

— To sam shvatio — primijeti Sternau. —Ali ključevi. Po čemu ću 
ih prepoznati? 

— Po tome što vise jedan kraj drugoga uz ptičju krletku, koja se 
nalazi u blizini prozora. Oba su ključa šuplja. 


— Onda za sada znam dosta, senorita. Vi dakle više volite odmah 
s ovog mjesta odjahati a Meksiko? 


— Da, ako mi dadete obećanu pratnju. 

— Ali vaša prtljaga? 

— Nešto imam uza se, a ostalo će Francuzi sigurno donijeti za 
mnom, premda ne znaju kamo sam danas odjahala. 


— Ja bih to rado obavio za vas, ali na žalost mi je to pod sadašnjim 
okolnostima nemoguće. Ta gospoda Francuzi su me vidjeli u Cihuahui 
pa bi me prepoznali. Doček ne bi bio na korist. 

— To je istina. Vi se ne smijete dati vidjeti. 
— Ne. Kad ste krenuli iz Santa Jage? 
— Ujutro oko sedam sati. 


— Onda ćemo mi vjerojatno u noći stići onamo. To odgovara, onda 
nas neće primijetiti. Hoćete li mi opisati Hilarijev stan, da ga odmah 
nađem? 

Emilija to učini i onda izvadi svoje prijepise i preda ih Sternau. 
Ovaj upozna Bivolje Čelo sa njihovim ciljem i svrhom i uskoro su na 
zapovijed ovog poglavice odjahala dva Mixteke sa važnim spisima 
natrag na haciendu. Ostali su se spremili da senoritu otprate u glavni 
grad. Oba su sluge bili vrlo zadovoljni sa cijenom, koju im je Emilija 
ponudila za konja i prepustili su joj ga. Kad je uzjahala na sedlo reče 
Sternau: 

— Senor, čuvajte se tog Hilarija! 

— Bez brige, senorita! Taj nam čovjek neće postati opasan. Sretan 
put! 

— Do viđenja! 

Emilija odjaše s Mixtekama i to natrag u oštrom kutu prema 
pravcu, iz kojeg je došla. Oba sluge također krenuše natrag. Oni od 
razgovora između Sternaua i Emilije nisu razumjeli ni riječi. Sad upita 
Anton Unger: 


— Nismo li trebali zadržati Mixteke uz nas, gospodine doktore? 
Nas ima devetero muškaraca, ali ne znamo, što nam se može desiti. 
Moglo bi se dogoditi da ustrebamo njihovu pomoć. 

— Ne vjerujem. Taj Hilario nam ne može tako lako nauditi. On će 
nam morati izručiti Corteja. Ako smo nešto propustili, onda je to, što 
smo onoj dvojici Mixteka, koji su se vratili na haciendu trebali reći 
mjesto gdje jašemo. 

— Sigurno su to crveni prije sami čuli — mislio je Anton Unger. 

— Nevjerujem, jer su bili previše udaljeni od nas. Ali jane uviđam, 
zašto bismo upravo danas morali biti tako plašljivi. Krenimo, da ne 
dođemo prekasno u Santa Jagu! 

Jahanje je nastavljeno i to tako brzo, da su za pet sati stigli u Santa 
Jagu. Bila je večer, ali se samostan mogao bez muke raspoznati. 

— Gdje ćemo smjestiti konje? — upita Unger. 

— Smjestiti? — odgovori Sternau. — Uopće ih nećemo smjestiti. 
U samostanu to nije uputno a u gradu nas ne smiju vidjeti. Negdje gore 
na brijegu će se već naći pogodno mjesto, gdje ćemo ih moći sakriti, 
dok ih budemo opet trebali. 

Odjahati su uz brijeg. U blizini samostana pored puta nalazila se 
neka šikara, u koju su sakrili životinje. 

— Tko će ostati uz životinje? — upita Sternau. 

— Jane — odgovori Bivolje Čelo. 

— Medvjeđe Srce mora Corteju — primijeti Apač. 


— A ja nikako ne mogu ostati ovdje, ako se radi o tome, da se 
uhvate te dvije osobe — izjavi Munja. 


Isto tako nijedan od ostalih nije htio čekati uz konje. 


— Ali isto tako ni ja ne mogu ostati ovdje — primijeti Sternau. — 
Moramo dakle ostaviti konje bez straže. 


— Da. Nitko nam ih neće odavde uzeti. 

— Nadajmo se. Dođite dakle! 

— Kako ćemo ući? Kroz kapiju? 

— Ne. Moramo biti oprezni. Pregledajmo zidove. Bilo bi najbolje 
da nas nitko ne vidi osim Hilarija. 


Kad su Sternau i njegovi pratioci došli na brijeg i zakrenuli prema 
grmlju, uzdigao se kraj puta lik nekog čovjeka i požurio prema 
samostanu. Ušao je kroz pokrajnja vratašca, zatvorio ih i požurio u 
Hilarijev stan. To je bio Manfredo, njegov nećak. 

— Pa ti si posve bez daha — reče starac. Dolaziš li sa svoje straže? 

— Da. Oni dolaze, devetorica muškaraca. Jedan od njih je velik 
poput diva. 

— To bi morao biti taj Sternau. Otiđi, da te sad ne vide, a ni 
Grandeprise ih ne smije primijetiti. 

— Oni neće odmah doći. Najprije su odjahali do šikare. Sigurno će 
tamo sakriti svoje konje. Krišom će doći u samostan. 

— To bi i meni bilo draže. Jesi li sve tačno zapamtio? Ne trebaš 

ništa raditi, nego iza nas svijetliti, jednako kao što ja idem sa 
svjetiljkom pred njima. Ali čim uđemo u dotičnu prostoriju, naime ja i 
oni, ti ćeš zaostati, zalupiti vratima i gurnuti kračun. To je sve. Sad idi! 

Nećak se udalji a ujak ostane. Sjedio je za stolom, prividno 
zadubljen u neku knjigu, ali je napeto prisluškivao svaki šum, koji se 
čuo. Ipak on nije bio prerijski lovac. Dok je on uzalud naprezao svoj 
sluh, da bilo što čuje, vrata su se tiho otvorila i na njima je stajao 
Sternau, a iza njega njegovih osam drugova. Nijemac je tačno 
promotrio sobu i onoga, koji je u njoj sjedio i zatim upitao: 

— Jeste li vi senjor Hilario? 

Upitani se trgne i okrene. On se tako prepao, da je tek nakon nekog 
vremena mogao odgovoriti: 

— To sam ja. Tko ste vi? 

— To ćete ubrzo doznati. 

Kod tih riječi ušao je Sternau a ostala osmorica su ga slijedila. 
Starčeve oči su očitim strahom bile uperene u orijaški Sternauov lik. 
Zar da se zaista usudi prihvatiti borbu s ovim ljudima, koji su bili 
naoružani do zubiju? 

Kad su se vrata zatvorila za njima, upita Sternau: 

— Vi ste sami, senjor? 

— Da. 

— Ne može li netko prisluškivati našem razgovoru? 

— Nitko. 

— No, dobro, onda ću vam reci, da imam jednu molbu na vas. — 
Pošto je Sternau ljubazno govorio, tako je u Hilaria počela rasti 
splasnula hrabrost. 

— Zar ne biste li mi radije prije rekli tko ste vi? — upitao Hilario. 

— To ćete već doznati. Najprije nam izvolite dati iskreni odgovor 
na nekoliko pitanja! 

— Senjor, jane znam, što da mislim! Kake izgleda, vi niste običnim 
putem došli u samostan? 

— Naravno da nismo. Mi smo zato imali razloga dragi moj. Ako vas 
naš dolazak uznemiruje, onda leži samo u vašoj ruci, da nas se što brže 
oslobodite. Jeste li možda obaviješteni o našem dolasku? 

— Ne... Tko bi me mogao obavijestiti? 

— Nisu li jučer uveče k vama došli jedan gospodin i jedna 
gospođa? 

— Nisu. 

— Imenom Cortejo? 

— Ne. Ja te ljude ne poznajem. Uostalom ja se bavim samo 
liječenjem i njegovanjem bolesnika a ne politikom. 

— Ah, a odakle onda znate, da to ime stoji u vezi s politikom? S 
time ste odali da vam je poznato. Ne pokušavajte da me prevarite! Vi 
održavate pismenu prepisku sa svim sadašnjim političkim ličnostima! 

Hilario se prestrašio. Odakle je to Sternau znao? 

— Dakle Cortejo i njegova kćerka nisu došli k vama? — raspita se 
Sternau još jednom. 

— Ne. 

— Vi ih dakle niste odveli u neku podzemnu prostoriju, da ih ondje 
sakrijete? 

— Ne. 

— A ta prostorija se ne nalazi uz onu u kojoj se nalazi sakriveni 
ormarić s vašim tajnim listovima? 

Sad starcu jurne strah kroz sve udove. Ali on se ipak ohrabri i 
naljuti: 

— Senor, ne znam kako dolazite do toga da kriomice ulazite k 
meni i da mi postavljate pitanja, koja ne razumijem. Pozvat ću pomoć 
protiv vas. 

— Nemojte to pokušavati, senjor! Zlo biste prošli. 

— Onda se barem tačnije izjasnite, da saznam, šta zapravo hoćete 
od mane. 

— To se može kratko reći: vi treba da nam izručite Corteja i 
njegovu kćerku. 

— Ali ja ništa ne znam o njima. 

— Vjerujete li zaista da ćete se izvući stom pričom. Ja ću vas naime 
sada zgrabiti za grkljan — ako mi odmah ne kažete, da ćete biti iskreni, 
ja ću vam tako stisnuti vrat, da ćete idućeg trenutka biti lešina Mi ćemo 
onda već sami umjeti naći te dvije tražene osobe! 

Sternau je kod tih riječi čvrsto zgrabio Hilarija za grkljan, da je 
ovaj mogao još samo mucati. Starca je sad prožeo strah. Uvidio je da 
je nemoguće dalje ostati kod poricanja, bez pogibelji za svoj život, pa 
promuca: 

— Ja — ću! 

Sternau je malo popustio. — Cortejo i njegova kćerka su dakle kod 
vas? 

— Da! 

— Gdje se nalaze oboje? 

— U jednoj podzemnoj jami. 

— Jami? Pih? Sigurno niste svoje štićenike strpali u jamu, već ste 
im dodijelili bolji stan. 

— Ne, ta oni su moji zarobljenici! — lagao je starac. 

Sternau mu oštro pogleda u lice. — Opominjem vas, da me ponovo 
želite prevariti! 

— Ne varam vas, senor! Ne znam odakle ste to doznali. Ali pošto 
to znate, moram vam reći, da je Cortejo moj neprijatelj. Slučaj ga je 
doveo meni u ruke i tako je on doduše vjerovao, da će postati moj 
štićenik, ali postao je moj zarobljenik. Htio sam ga malo mučiti a onda 
izručiti Francuzima 


— To možete udobnije učiniti, tako da Corteja nama izručite? 

— A što ćete mi dati, ako izvršim vaš zahtjev? 

— Čini mi se da biste htjeli izvući i neku plaću. Slušajte, ova bi se 
plaća mogla lako sastojati od nečega što vam ne bi bilo milo. Pitam vas 
ukratko, hoćete li nam izručiti oca i kćerku ili ne? Dajem vam jednu 
minutu vremena za razmišljanje! 


Hilario dade svom licu izraz najvećeg straha i odgovori: 

— Bože moj, pa spreman sam na to. Samo mi dozvolite da 
pozovem svog nećaka! On je čuvar zarobljenika. Manfredo ima 
ključeve! 

— Gdje se on nalazi? 

— Pokraj nas. Moram samo pokucati. 

— Onda to učinite! 

Starac zakuca na zid i odmah zatim ude Manfredo. Promatraše 

devetoricu muškaraca znatiželjnim a ujedno i zaplašenim pogledom. 
Sa sobom je imao upaljenu svjetiljku. 


— Ovi senores su došli, da im se izruče zarobljenici — reče mu 
ujak. 

— Tko su oni? 

— To te se ne tiče. Je li put slobodan? 

— Držim da sad nećemo nikoga sresti. 

— Dobro. — S time prihvati i starac svoju svjetiljku. 

— Čemu dva svjetla? — upita Sternau. 

— Jer bi jedno za jedanaest osoba u mračnim hodnicima bilo 
premalo. Ili da zarobljenike dovedem ovamo? 

— Ne, mi idemo s vama. Ali nemojte pokušavati da nam 
pobjegnete. Jedan od vas će ići naprijed a drugi iza nas. Prednji je talac 
za obojicu. Ako se što desi, bit će ustrijeljen. 

Krenuli su kako je Sternau naložio i kako je na žalost bila starčeva 
namjera. Hilario je pošao naprijed i vodio ih kroz jedan hodnik i onda 
niz jedne duboke stube, ponovo kroz jedan hodnik i najzad kroz jedan 
podrum. Zastao je pred jednim jakim, željeznim limom okovanim 
vratima i povukao unazad dva kračuna. 

— Imaš li ključ? — upita Hilario svog nećaka. 

— Da — izjavi ovaj. 

— Oni su iza ovih vratiju? — raspita se Sternau. 

— Ne, nego iza sljedećih, senor, 

Sad je Manfredo otvorio i stupio natrag, da propusti ostale. Hilario 
je pošao naprijed, a devetorica za njim. Nisu primijetili, da nasuprot 
ležeća željezna vrata nisu bila zatvorena. Još prije nego što su naslutili 
prijeteću opasnost, starac je strelovito skočio iz sobe i zalupio vratima 
za sobom. U istom trenutku čuli su iza sebe tresak. Nećak je zalupio i 
prvim vratima. Pred njima i iza njih zaštropotali su kračun i brave, a 
oni sami su se našli u tami. 

— Uhvaćeni! — poviče Anton Unger. 

— Uff!— poviče Apač. 

— Uff, izmakne Sternauu. 

Ostali su bili tako zastrašeni, da su nijemo stajali. Ni Mixteka nije 

ništa rekao, ali hitac iz njegove puške opalio je u vrata. 

— Što hoće moj brat? Zašto puca? — upita Sternau. 

— Razbiti bravu — odgovori Bivolje Čelo. 

— To nam ne pomaže. Na vratima su i kračuni. 

— Upalite vatru! Posvijetlite! 

Sternau posegne u svoj džep i izvadi šibice. Kad je jedna od njih 
planula, mogao se razabrati zagušljiv trag, koji je izvana prodirao kroz 


ključanicu. Istodobno se osjetio neobično oštar vonj, koji je bio u 
stanju da oduzme dah. 


— Kane nas otrovati ili ugušiti! — poviče Sternau. — Kroz 
ključanicu puše nešto smrtonosnog! 


— Razbijte vrata! — poviče Munja. 


Svom snagom uprli su se zaključani o željezna vrata. Ništa im nije 
pomoglo. Vani je stajao starac i prisluškivao. U ljevici je držao 
svjetiljku a u desnici praznu, tanku cjevčicu, u kojoj se nalazila 
kemijska materija, koju je puhnuo kroz ključanicu. Na licu mu je bio 
izraz đavolske zluradosti. 


— Pobijedio sam! — kliknuo je. — Uhvaćeni su! Slušaj kako se 
upiru o vrata. Sad udaraju kundacima od pušaka o njih. Oh, željezo 
drži. Kračuni neće popustiti. Za dvije minute bit će mirni. 

Imao je pravo. Udarci i kucanje postalo je slabije i uskoro je posve 
prestalo. 

— Da otvorim? upita se starac. — To je opasna stvar. Ako 
dođem prerano, bit će još budni i ja sam izgubljen, ako dođem 
prekasno, svi će umrijeti. Trebali bi biti samo bez svijesti. Pokušat ću! 


Povukao je kračune i oprezno otvorio. Oštar, prodoran vonj mu je 
suknuo u susret. Brzo je širom otvorio vrata i skočio daleko natrag. 


— Otvori, Manfredo! — poviče uz to. 


Na tu zapovijed, otvorio je nećak vrata s druge strane, tako da je 
otrovni plin mogao izaći. Nije trajalo dugo da je mogao bez veće 
opasnosti doći do devetorice nadmudrenih. Oni su ležali nepomično 
na podu. Liječnik klekne, rastvori im odjeću na prsima i pregleda ih. 


— Da nisu možda čak mrtvi? — upita nećak. 
— Ne, — odgovori starac nakon nekog vremena — Još žive. Prošlo 

je onako, kako sam želio. Oduzmi im sve, što imaju uza se, to neka bude 
tvoj plijen Onda ih zaveži i stražari, dok se ne vratim. Otići ću po 
Corteje. Neka se vesele zbog tih ljudi, kao što ću se ja kasnije zbog njih 
veseliti. 


Hilario se udalji. Nećak je opljačkao onesviještene i odnio svoj 
plijen u podrum, kroz koji su prije došli. Opljačkanima je tako zavezao 
ruke i noge, da im je bilo nemoguće osloboditi se. Starac je prošao kroz 
nekoliko mračnih hodnika i došao do vratiju, na koja je pokucao. 

— Smijem li ući? 

— Ah, senor Hilario! — začuje se jedan glas. — Konačno se date 
vidjeti! 

Liječnik je otvorio vrata i ušao u stjenovitu prostoriju namještenu 
za prebivanje, u kojoj je gorjela svjetiljka. Cortejo i njegova kćerka su 
tu sjedili na rogožini na podu. 

— Dobro da ste došli! — reče Cortejo. — Trpim još uvijek velike 
boli. Ne biste li me nanovo previli? 


— Ne, senjor. To bi bilo suvišno. Vaša je ozljeda pogrešno liječena. 
Sada je prekasno. 

— Vi se šalite — reče ranjenik. — Vi me hoćete uplašiti. 

— Žalio bih, kad biste se zaista bojali, senjor. 

Pri tome je Hilarijev pogled hladno i bezosjećajno počivao na 
njegovu licu, samrtnički blijedom od straha. Cortejo se nije na to 
obazreo i reče, kao da hrabri sam sebe: 


— Uvjeren sam, da ću ubrzo opet ozdraviti, na gornjem svijetu, 
senjor Hilario? Hoćemo li se uskoro smjeti pokazati? Jesu li Francuza 
još ovdje? 

— Oni neće tako brzo otići. 

— Neka ih đavo odnese! Na taj način moći ćemo se samo po noći 
usuditi ići napolje, da dobijemo svježa zraka. Ne biste nam barem 
mogli dodijeliti drugi stan? 

— Otome ću morati najprije razmisliti. Nije svaki za vas prikladan. 

— Zar se još nije pokazao nikakav progonitelj? 

— O dakako. Bilo ih je devetorica ovdje. Činilo se da to nisu obični 
ljudi. Jedan od njih bio je div, pravi golijat. 

— Naravno Sternau — ubaci Josefa. 

— Dvojica su bili Indijanci. 

— Bivolje Čelo i Medvjeđe Srce! Što ste učinili s njima? 

— Ja? Ništa, posve ništa, senorita. Bio sam veseo, što oni nisu sa 
mnom učinili ništa. 

— Ali bilo je dogovoreno, da ih se uhvati! 

— Kako bih to mogao učiniti, senorita? 

— Ito još pitate? Senjor doktor, vi ste kukavica! 

— Mislite li to zaista? Jeli to hvala za požrtvovnost, kojom sam vas 
primio kod sebe? Treba li da vas izručim Francuzima? 

— Glupost! — poviče Cortejo.— Moja kćerka nije uopće tako 
mislila, kako ste vi to primili. I ja sam naravno vjerovao, da ćete 
zarobiti te lupeže. A tako je bilo i dogovoreno. No sad su umakli i ja 
sam prisiljen da ih na drugi način učinim neškodljivim, a što su rekli? 
Kako su se ponašali? Ta pričajte! 

— Kasnije, senjor. Sad razmišljam o tom, da želite drugi stan. Ako 
me želite slijediti, ja ću vam jedan takav pokazati. 


Cortejo i njegova kćerka napustili su sadašnje boravište i dali se 
od starca voditi kroz hodnike. Najzad im je u susret zabljesnulo neko 
svjetlo i kad su se približili prepoznao je Cortejo Manfreda koji je 
sjedio kraj devetorice muškaraca, koji su svezani ležali na podu. 
Cortejo priđe i začuđeno vikne: 


— Demonio! Pa to je Sternau! 

— Sternaua? — brzo Upita Josefa. 

— Gdje? Gdje? 

Požurila je bliže i zastala kraj Sternaua. Ovaj je opetdošao k sebi i 
promatrao je hladnim pogledima te četiri osobe, u čije je ruke zapao. 

— Da, to je Sternau — klikne djevojka. — ovdje leži Bivolje Čelo, 
Medvjeđe Srce, Munja, mislila sam, da su umakli! 

Posljednje riječi bile su upravljene starcu. 


— Samo sam se našalio — objasni ovaj. — Meni ne umakne nitko, 
kome želim kod sebe dodijeliti stan. 


I ostali su opet došli k svijesti. Oči su doduše držali otvorene, ali 
nijedan od njih nije govorio niti riječi. 

— A ovdje je Mariano — razveseli se Cortejo. — Tako mi svih 
đavola, ovo je dan veselja, kakvog već dugo nismo imali. A ovdje — a 
ovdje — zaista — ne može biti drugačije, premda ja to dosada gotovo 
nisam mogao vjerovati, ovdje leži don Fernando de Rodriganda! 
Senor, zar nam nećete reći kako vam je uspjelo pobjeći iz tamnice? 


U grudima starog grofa bjesnio je vulkan. Kako je čeznuo za 
ponovnim viđenjem s tim nitkovom, kojemu je zahvaljivao osamnaest 
godina neizrecivog jada i kako se to ponovno viđenje posve drugačije 
odigralo, no što je očekivao! Najradije bi se otkinuo i dao maha mržnji 
svog srca. Ali rekao je sam sebi posve ispravno, da bi time samo svojim 
mučiteljima priredio užitak i stoga je šutio. Stajalo ga je naravno svu 
njegovu snagu samosvladavanja, da pokaže ravnodušno, mirno, lice. 

— Ah, ponosni ste i glumite uzvišenoga — rugao se Cortejo. — 
Meni je i to pravo. Ponos će vam već proći! — Ali kako vam je uspjelo 
da ih uhvatite? — obrati se on Hilariu. 

— To ćete kasnije doznati. Sad se pita prije svega što da učinimo s 
tim ljudima. 

— Zatvoriti ih treba! — izjavi Josefa. — U vaše najgore podzemne 
tamnice, senjor! Ne mogu biti dosta loše za njih! Svaki dan će dobiti 
batine ali svega jednom tjedno jesti. 

— Ali ja bih vas ipak molio, da budete malo obzirniji, senorita. Ni 
vi sami ne znate, nećete li jednom doći u položaj u kojem biste trebali 
obzira. 

Josefa nije primijetila pogled što joj ga je starac tim riječima 
dobacio, već je žustro odgovorila: — Obzira prema njima! Nikakvih 
obzira, ne treba imati nikakvih obzira prema njima! Zar ne, oče? 

Cortejo je kimnuo odobravajući glavom. 

— Ovdje je blagost na krivom mjestu. Ja sam izgubio jedno oko. 
Oteli su mi moju haciendu i protjerali moje ljude. Nijedna kazna nije 
dosta okrutna za ove ljude. Gdje su rupe, u koje će ih se baciti? 

— Jedan kat niže, senjor. Hoćete li ih pogledati? 

— Da. Želimo se vlastitim očima uvjeriti, kakvi užici očekuju te 
nitkove. Ne bismo li ih odmah poveli sa sobom? Proširit ćemo im 
spone na nogama da mogu hodati. 

— Ne pada mi na pamet. S tim ljudima se ne smije šaliti. Neću im 

dozvoliti ni najmanju prednost, koju bi mogli iskoristiti za svoje 
oslobođenje. Ostat će ovako ležati, kao i sada i onda će biti 
pojedinačno odneseni dolje. Na taj način se ne mogu braniti. Pođite 
sad sa mnom dolje! 

Hilario je pošao naprijed sve dok nisu stigli do jednih stuba, koje 
su vodile u dublji, podzemni kat. Dolje su ušli u dugi, uski hodnik, u 
kojem su desno i lijevo bile smještene male u kamen urezane ćelije, 
jedva dovoljno velike za jednog čovjeka. Svaka od tih ćelija bila je 
zatvorena vratima, u kojima se nalazila okrugla rupa. 


— Jesu li to zatvori? — upita Josefa. — Pokažite nam jedan! 
Hilario otvori jedna vrata i posvijetli. 

— Dva željezna koluta! — primijeti Cortejo. — Čemu služe? 
— Za pričvršćenje utamničenika. 

— Kako se to radi? 


— To je zapravo jedna umjetnost, senjor — reče starac. — Vi niste 
vezani. Sjednite ovamo! Ovdje vas mogu najbolje uvjeriti, da nijedan 
od tih utamničenika ne može pobjeći. 

— Dobro! Pokušat ću. Uživat ću da tačno znam, kako ćemo držati 
te ljude. 

— Da, oče, i ja to moram znati! — primijeti Josefa. — Hoćetelito i 
meni pokazati, senjor? 

— Rado — odgovori starac. — Tu nadesno imam dvostruku ćeliju, 
koja je kao stvorena za takav pokušaj. Otvorit ću je. 


Hilario povuče dva kračuna i otvori vrata. Pokazala se ćelija široka 
dva metra, isto toliko duboka i upravo tako visoka, da je čovjek mogao 
u njoj sjediti. Pod je bio od kamena. Nije bilo ni slame ni strunjače, mi 
vrča ili posude za piće. Ali na stražnjoj strani primjećivala su se u visini 
vrata i bokova dva puta po dva željezna koluta, koja su se dala otvoriti. 

— Na ove kolute se zatvaraju zatvorenici? — upita Josefa. — Ali ti 
su otvoreni i ja ne vidim nikakvih brava na njima. 


— One ovamo ni ne spadaju. Na kolutima se nalazi tajna 
mehanika, čijom pomoći se zatvaraju. Dakle hoće li se gospoda 
uvjeriti, da je odavde nemoguće pobjeći? 

— Da, ja ću pokušati — odgovori Josefa. — Onda ću imati još veći 

osjećaj sigurnosti. 

—lja — doda Cortejo. 

— Onda dođite! Sjedinite jedno kraj drugoga unutra! 

Oni su poslušali tu naredbu. Starac je sa dva puta po dva pokreta 
zatvorio željezne kolute oko njihovih tijela. 

— Divno! — klikne Josefa. — Tko ovdje sjedi, taj je dobro 
spremljen! 

— Vi dakle mislite, da je ta jama siguran stan? — naceri se Hilario. 


— Da — nasmije se zadovoljno i Cortejo. — Zarobljenici neće moći 
nikada umaći iz te podzemne tamnice. Ali otvorite sad opet kolutove, 
mi smo dovoljno iskusili udobnosti toga stana. 


— Ali, senor, pa vi ste rekli, da ste zadovoljni s tim stanom, a i vaša 
kćerka je rekla isto. 


— Da, zadovoljni što će zarobljenici dobiti ovakve rupe. Ili možda 
mislite, da smo sjeli unutra, da ostanemo sjediti? 


— Da, upravo sam to mislio. 


Nastala je kratka stanka, izazvana zaprepaštenjem, koje je Josefi i 
njenom ocu oduzelo dar govora. Tek tad su naslutili u kakvu su se 
strašnu stupicu sami stavili. 


— Jeste li poludjeli! — najzad poviče Cortejo. 

—Ja?2 One! Ali vi ste bili upravo ludi, kad ste na tako glupi način 
zašli meni u ruke. Kažem vam da nikada nećete izaći iz ove rupe. 

Sad je Cortejo smatrao za potrebno da moli: 


— Nemojte pretjeravati u šali, senor! Sad znamo što smo htjeli 
znati, naime kako se osjeća čovjek, određen da zaglavi u toj rupi. 


— Ne, vi to još sada ne znate. Skapavanje vam mora ozbiljno doći 
do duše, a tek onda ćete to znati. 


Sad Josefa krikne od straha. Doprlo joj je do pune svijesti, što je 
očekuje. 

— Senor, vi ste neman! Ne smijete nas pustiti da skapamo! Ja to ne 
mogu izdržati! 

— Posve tačno! — naceri se Hilario. — Skapavanje nitko ne može 
izdržati. 

— Pa mi vam nismo ništa učinili! 

— Niste. Ali ja sad tražim plaću za to što sam vas primio kod sebe. 
I vaše neprijatelje sam vam skinuo sa vrata. Oni vam ne mogu ništa 
više učiniti. Zar mislite, da bih sve to besplatno učinio? 


— Ta oslobodite nas! — zaklinjaše Cortejo. — A ja ću vas bogato 
nagraditi. 

— Počekajte još malo s vašom ponudom! Vi još ni ne znate što 
tražim od vas. 

— No, što? — upita Cortejo, pošto je na starca upravio pogled pun 
iščekivanja. 

Ovaj reče s izrazom lica, kao da se radi o nekoj sitnici: 

— Zahtijevam od vas nasljeđe grofova Rodrigande. 

— Nasljeđe — Rodriganda? Kako to mislite? Vi ste sto tisuća puta 
ludi! 

— Nisam luđi od vas, kada ste zamišljali da ćete steći nadmoć nad 
Rodrigandom. 

— Vi ste podla ništarija! 

— Savjetujem vam, da budete nešto oprezniji sa svojim izrazima. 
Vi sami ste najveći nitkov, koji mi je ikada došao pred oči i ja činim 
dobro djelo, ako vam oduzmem vaš plijen, 

— Vi ste me podlo prevarili! Prokleti bili, vi ništarijo! 

— Ne uzbuđujte se dalje, to je ionako uzalud! Ja namjeravam bolje 
upotrijebiti bogatstvo Rodrigande od vas, koji ste mislili, da možete 
postati predsjednikom. Tako neizlječivo glup čovjek, pa predsjednik! 
Hahahaha! Kažem vam posve iskreno da imam stanovite planove, za 
čije će mi izvršenje posve dobro doći bogatstvo Rodrigande. Vi ste 
odigrali svoju ulogu. Moj nećak Manfredo postat će grof mjesto vašeg 
Alfonsa, a ja ću skinuti vrhnje sa masnog mlijeka. 


To je za uši obiju Corteja tako užasno zvučalo, da nisu smogli ni 
riječi odgovora. Činilo se da Hilario to nije ni očekivao, jer je podigao 
svjetiljku s poda, zakračunao za sobom vrata i vratio se Manfredu, koji 
je ostao kod drugih zarobljenika. Nakon što su jednog za drugim 
odnijeli dolje u hodnik i privezali ih u zajedničkom zatvoru na zid, 
naložio je Hilario svom nećaku, da svezanima odnese kruha i vode i 

onda se popne u svoj stan, gdje sačeka Manfredov povratak. Ovaj je 
uskoro došao. 

— Što su još rekli? — upita Hilario. 

— Ona devetorica su šutjeli. Ali ono drugo dvoje su urlali i jecali, 
da su me zaboljele uši. Hoće li zaista ostati dolje? 

— Naravno. 

— Da tamo umru? 

— To će se već dati udesiti. Ali zar mi nisi rekao da su ona 
devetorica spremili svoje konje u grmlju? Te bi nas životinje mogle 
izdati. 

— Moramo ih ukloniti. Ali kamo? 

— Pođi najprije onamo i sve im oduzmi! Onda ih izvedi napolje na 
slobodno polje i pusti ih. 

— Šteta je za njih. Pa moglo bi ih se prodati. 

— Kroz to bi se lako mogao unesrećiti. Sad je noć. Imaš vremena 
da izvršiš moj nalog. Zadovolji se s plijenom, koji si već dobio. 

Nećak se poslušno udalji. Stigavši do životinja, skinu im sedla i 
pribor, sveže jednog za drugog konja i odvede ih niz brijeg. Tamo 
uzjaše jednog od konja i požuri u ravnicu, vodeći ostale za ular uz sebe. 
Kad je vidio da je otišao dosta daleko, zaustavi se i rastjera životinje. 
Onda se pješice vrati u grad — trag devetorice jahača, koji su pred 
nekoliko sati još puni nade hrlili svom cilju, bio je uništen. 

Sljedećeg jutra uzeo je Hilario ključeve, koji su otvarali podzemne 
hodnike, pozvao je svog nećaka i sišao s njime u ćeliju, u kojoj su čamili 
Pablo Cortejo i njegova kćerka. Kad su ga zatvorenici prepoznali, upita 
Cortejo bojažljivo: 

— Dolazite li da nas oslobodite, senjor doktore Hilario? 

— Pustim na slobodu? Ovisi samo o vama, hoću li vas pustiti da 
skapate ili vam se još može ostaviti nada u spas. 

— Spas? — zastenje Cortejo. — Što tražite za to? 

— O tome ćemo kasnije razgovarati. Sad se radi predbježno samo 
o poboljšanju vašeg momentalnog položaja. Pripravan sam da vam 
dadem bolju ćeliju pa i hranu, ako mi date iskrenu i istinitu obavijest 
o gusaru Henricu Landoli. 


130 


— Ah, zašto o njemu? 

— To je moja stvar. Vi ste tom lovcu Grandepriseu obećali, da ćete 
mu predati Landolu u ruke? 

— Jesam. 


— Dakle ste bili uvjereni, da ćete opet negdje sresti Landolu. Dajte 
mi o tome čvrsto uporište, pa ću vam odobriti namjeravane olakšice! 


— Što želite od Landole? 

— Imam s njime srediti jedan račun. 

— Hoćete li ga zatvoriti i mučiti kao nas? 

— Više, naime ako ga uhvatim. 

— To bi i meni bilo zadovoljstvo. Na žalost ne znam gdje se sad 
nalazi. 

— Ali ima jedno sredstvo, da se to sazna? 

Cortejo oklijevaše s odgovorom. Stoga starac strogo primijeti: 

— Dobro, zadržite to za sebe, ako hoćete da ovdje jadno skapate! 

Hilario se spremao zatvoriti vrata, kad Josefa prestravljeno 
poviče: 

— Za ime božje, reci mu, oče! Ja neću umrijeti, ja moram ostati na 
životu! 

— Ako mi iskreno odgovorite, izvadit ću vas iz ove podzemne 
tamnice. 

— Dobro. Najprije napolje, a onda ću govoriti, ali prije neću. 

— Ah, vi mi ne vjerujete? No, to vam neću zamjeriti i stoga ću 
ispuniti vašu želju. Oslobodit ću vas željeznih kolutova, ali ću vas prije 
toga vezati na drugi način, tako da ne možete načiniti nikakvu glupost. 
Ali ako mi onda ne date nikakvu obavijest, snaći će vas dvostruka 
kazna. 

Sad je Hilario svezao Corteja i Josefu uz pomoć svog nećaka tako, 
da su doduše mogli ustati i čak polagano se kretati, ali su bili 
nesposobni za neki otpor. Onda je skinuo željezne držače s njihovih 
vratova i trbuha. 

— Sad dođite i slijedite me! — reče na to. — Sad ću vam dati bolju 
ćeliju, skojom morate predbježno biti zadovoljni. 

Starac je pošao naprijed a zarobljenici i njegov nećak su išli za 
njim. Na kraju hodnika nalazila su se vrata, koja su vodila u prostoriju, 
koja je prije ličila maloj sobi nego zatvoru. Hilario otvori ta vrata i 
reče: 

— Ovamo unutra! To će biti vaš sadašnji stan. A sad tražim 
podatak. Gdje ili kako mogu saznati, gdje se nalazi Landola? 

— Kod mog brata — odgovori Cortejo. 

— Dakle u Rodrigandi u Španjolskoj? To mi je predaleko, to mi ne 
može ništa koristiti. Ne postoji li neki drugi i bolji podatak? 

Cortejo mrko i ljutito pogleda starca i upita: 


— Hoćemo li zaista ostati u ovom boljem zatvoru i dobiti dovoljno 
hrane? 

— Da, ako budete govorili. 

— Ako mi obećate još dvije stvari, dat ću potpune obavijesti. 

— Recite, što da obećam! 

— Da nas ovdje neće umoriti. 

— To vam obećajem, naime ako vaši podaci budu dobri. Dakle 
govorite! 

— Mi smo nemoćni u vašim rukama. I stoga ću reći, da sam zbog 


Landole pisao svom bratu Gasparinu. I ja sam htio znati, gdje se ovaj 
nalazi. 


— Ivi očekujete odgovor? 

— Da. Možda je već stigao, kmom agentu u Vera Cruzu. 

— Zašto ne u Meksiku? 

— Vi zaboravljate, da se ne smijem pokazati u glavnom gradu. 

— To je istina. Tko je vaš agent? 

— To ću vam reći tek kad dobijemo za jesti i piti i nakon što 
pregledate moje oči. 

— Senor Cortejo, vi se zapravo uopće ne nalazite u položaju, da mi 
propisujete uvjete, ali ja se danas nalazim u dobrom raspoloženju, pa 


ću pristati na vaše traženje. Manfredo donesi vina, kruha i sira, a ja ću 
pregledati oči senora Corteja. 


Nećak se udalji. Kad se nakon duljeg vremena vratio sa traženim, 

bio je i starac gotov sa pregledom. 

— Sad sam ispunio svoju riječ — reče Hilario — a vi također 
održite svoju! 

— Moj agent je ribar Gonsalvo Verdillo — izjavi Cortejo. 

— Kako se može dobiti odgovor od njega? 

— Putem glasnika. 

— Hoće li mu ga izručiti? 

— Samo onda, ako mu taj glasnik donese moje pismo, pomoću 
kojeg se može iskazati. 

— Dobro, onda ćete vi napisati to pismo. 

— Pod uslovom da i ja dobijem za pročitati list mog brata. 


To ću vam dozvoliti. Donijet ću sve što je potrebno za pisanje. 
Sad ćete ostati pod paskom Manfreda, dok se ja opet vratim! 


Hilario ode. Kad se vratio, imao je osim pisaćih stvari i jednu 
drvenu klupčicu, koju je trebao Cortejo kao pult. Olabavili su mu 
vezove, koliko je bilo potrebno za pisanje. Napisao je pismo u 
vanredno neudobnom položaju i uz svjetlo svjetiljke. Starac ga 
pročita. 

— Čini se da nije sumnjivo — primijeti Hilario. — Samo bi vam 
škodilo, da me pokušate prevariti. Kad odgovor stigne, smjet ćete ga 
pročitati. 

Nakon tih riječi zatvori prepredeni nitkov vrata i udalji se s 
nećakom. 

— Tko će odnijeti pismo u Vera Cruz? — upita ovaj. 

— Američki lovac. 

— Grandeprise? Ali ako ovoga upitaju za Corteja? 

— Prepusti to samo meni! Sad mi najprije moraš poslati lovca. 

Kad je ovaj došao, reče himbeni liječnik: 

— Senjor Grandeprise, povjerit ću vam jedan nalog. Vi ste sigurno 
već bili u Vera Cruzu? 

Zamolio bih vas, da odnesete onamo jedno pismo. 

Grandeprise učini zamišljeno lice. 

— Senjor, vi ste me spasili od smrti — odgovori lovac — pa sam 

rado spreman učiniti vam svaku uslugu. Sad mi to nije moguće, jer 
stojim u službi senora Corteja. Ne mogu otići. 


— O možete, jer to je pismo od senora Corteja. 
Grandeprise namršti obrve. 


— Ascuas, ja nešto pogađam. Ovaj me čovjek želi udaljiti odavde, 
da ne mora ispuniti obećanje, koje mi je dao. 


— Mislite li obećanje, da će vam predati Landolu? 
— Da. Ali odakle vi to znate? 


— On sam mi je to rekao. Vaša je sumnja uostalom kriva. Senjor 
Cortejo vas neće prevariti, nego želi ispuniti svoje obećanje, pošto vas 
šalje u Vera Gruz. Ondje leže kod njegovog agenta vijesti o Landoli, 
koje mu trebate donijeti. 


— To se radije čuje. Ali zašto šalje vas? Zašto sam ne govori sa 
mnom? 


— Još ne može. On od noćas nije više ovdje. 

— To mi se čini sumnjivo, senor Hilario. 

— Oh, pri sadašnjem stanju stvari može se štošta dogoditi, što je 
neobično. Došao je glasnik, koji ga je smjesta pozvao k Panteri Juga. 

— Neka ga vrag odnese! 

— Cortejo je jedva imao vremena napisati ovo pismo, koje vam 
moram predati. 

— Hm, u pismu se zaista radi o Landoli. Na koga |e naslovljeno? 
Pokažite ga! 

— Na ribara Gonsalva Verdilla, koji je Cortejov agent. Cortejo je 
pisao zbog podataka, gdje se nalaza Landola. Odgovor leži kod tog 
ribara. Vi treba da pođete po njega. 

— Kamo ga treba donijeti, možda Panteri Juga? 

— Ne, nego meni. Dok se vi vratite, bit će Cortejo sigurno opet 
ovdje. 

— Onda sam prije sporazuman. Dajte pismo ovamo! Odmah ću 
krenuti. 

— To sam vas htio zamoliti. Da smjesta odete i da se što prije 
vratite! Ali budite oprezni, danas nije nikakva malenkost imati sa 
sobom Cortejovo pismo! 

Međutim se stanje bolesnog haciendera Pedra Arbelleza bitno 
poboljšalo. Stara, vjerna Marija Hermoyes se je svim silama trudila, da 
ga što prije izliječi. Arbellez se već bio toliko oporavio, da je pokusa 
radi napustio krevet. Sjedio je, brižljivo zamotan u ponjave na stolcu 
uz prozor. Uz njega je sjedila Marija Hermoyes. 

— Rado sam sve pretrpio, samo da je opet vidim — reče on, 
nastavljajući započeti razgovor. 

— Oh senor, ne možete vjerovati, kako se i ja beskrajno veselim! 

— Emma je rekla Anselmu, da će uskoro doći. Ali ona ne dolazi. 
Uzalud čekam! 

— Ne smijete izgubiti strpljenje. Huarez će je dovesti. — Sad 
Marija priđe bliže prozoru, zasjeni oči rukom i napeto se zagleda 
napolje: — Senjor, izgleda kao da se ondje pojavilo mnogo jahača. 

— Santa Mana! Kad bi Huarez konačno došao! 

Oboje su se s najvećom napetošću zagledali u daljinu. 

— Da, to su jahači — reče Marija. 

— Ima ih vrlo mnogo — doda haciendera. — Približuju se. Bože, 
možda je moje dijete s njima! 

On nagnu glavu unazad i zaklopi oči. Ali uho mu ostade otvoreno. 
Tada začuje tutnjavu koja se približavala i topot kopita mnogih konja, 
koja je kotrljajući se dolazila poput potmule grmljavine. 

Bila je to cijela vojska bijelaca i Apača, koja je dolazila u galopu. 
Mixteke su se bacili na svoje konje, da ih dočekaju. Čulo se veselo 
urlanje, prekidani prodornim rzanjem vatrenih konja. Zatim su brzi 
muški koraci pošli do stuba prema vratima, koja se otvoriše. Arbellez 
upravi oči na ulazećeg. 

— Huarez — prošapće, slomljen od uzbuđenja. 

— Predsjednik — poviče Marija Hermoyes. 

— Da, to sam ja — reče Zapoteka. — Buenos dias, senor Arbellez! 
Kako vam je bilo? 

— Zlo, vrlo zlo, senjor — odgovori Marija. — Josefa Cortejo ga je 
bacila u podrum, gdje je trebao skapati. Naš dobri gospodar je 
pretrpio strahote. 

Huarez namršti obrve, htjede pitati, ali je u tome bio spriječen jer 
je sa vratiju odjeknuo sretan povik. 

— Oče! 

— Emma, dijete moje. 

Stari, bolesni haciendero htio je izreći te riječi, ali su mu one 
zamrle na jeziku. Oči su mu još bile sklopljene, ali je raskrilio ruke. U 
sljedećem se trenutku oboje šutke zagrlilo, a suze su još potokom 
potekle. Tada primi Huarez staricu za ruku i povuče je iz sobe. 


— Ostavimo ih same — reče on vani Mariji. — Ovaj blaženi 
trenutak je njihovo sveto vlasništvo, koje im ne smijemo ukrasti. Ali 
recite mi, senjora, gdje je senor Sternau? 

— Otišao je — izvijesti ona. — Isto tako Bivolje Čelo, Medvjeđe 
Srce i ostali. Nitko ne zna kamo. 

— Ali mora da su to ipak rekli, ako su haciendu ostavili na neko 
vrijeme. 


— Ne. Nisu to mogli reći, jer ni sami još nisu znali. Pošli su u 
potjeru za Josefom Cortejo. 


Marija je na brzinu ispričala koliko je znala. Uto je došla i Indijanka 
Karja. Zajedno s Marijom Hermoyes ušla je k ocu i kćerki, da pozdravi 
Arbelleza, dok se Huarez morao posvetiti svojim dužnostima. 


S njim je došao i lord Dryden. Englez je pola sata kasnije stajao s 
Huarezom u sobi, koju je ovaj za sebe izabrao, kad je k njima ušao Konj 
koji rže, drugi poglavica Mixteka, sa papirima u ruci. 

— Što to donosi moj brat? — upita predsjednik. 

— Pisma za tebe od senora Sternaua. Neka djevojka mu je predala. 
Jahao je za neprijateljima i putem je susreo tu djevojku. Prije no što je 
požurio dalje, poslao mi je ta pisma za tebe. 

To zapravo nisu bila pisma, već Emilijini prepisi iz tajne 
korespondencije starog Hilarija. Huarez je podvrgnuo papire 
pregledu, koji je isprva trebao biti samo brz i površan. Ali nakon 
nekoliko trenutaka primijetio je Englez naročitu napetost, koja se 
ocrtavala na željeznom licu Zapoteke. Stoga se čuvao, da ga ne smeta. 


Najzad je Huarez spremio papire. — Oprostite, senor — zamoli — 
ali to je bilo zaista vrlo važno... 


143 


— Vijesti od Sternaua? 

— Onih je samo predao. Ja sam vam već govorio o onoj senjoriti 
Emiliji? 

— Vašoj špijunki? 

— Zapravo bih je radije nazvao mojom saveznicom. Imam joj 
mnogo toga zahvaliti, a sad je nanovo izvela potez, koji je mogao samo 
njoj uspjeti. Moram još danas napustiti haciendu i krenuti ravno u 
Durango. 

— To je smiono. 

— Ni najmanje. Imam ovdje prijepise listova svih logora vojske, 
gdje me očekuju da bi me odlično dočekali. Čekaju samo da se pojavim, 
pa da udare. Evo, čitajte, senor! 

Huarez pruži Englezu papire a ovaj ih preleti. — Možete li se 
pouzdati u istinitost ovih prijepisa i osoba koje su ih pisale? 

— Potpuno! 

— Onda su vijesti zaista vrlo važne i vesele. Da, ne smijete gubiti 
vremena, morate krenuti. Ali ja... 

— Vi se odmorite i dođite za mnom. Čim se senor Sternau vrati. 

— Mislite li, da će opet doći u haciendu? 

— Posve sigurno. On neće mirovati, dok ne uhvati Corteja i 
njegovu kćerku. Time će tragedija kuće Rodriganda biti završena i 
možete biti uvjereni, da ću krivce potčiniti strogoj presudi. 

I zaista je predsjednik još istog popodneva ponovo napustio 
haciendu. Sa sobom je poveo svoje trupe, ali je ostavio malu posadu, 
jer je ovdje trebalo biti uporište, da bi se ostalo u vezi sa 
sjeveroistočnim dijelom zemlje. 

6. OKLADA 


koju su posjećivali isključive oficiri i visoki činovnici, sjedila je 

jednog jutra skupina mladih ljudi, koji su, sudeći po njihovim 
uniformama, pripadali najrazličitijim rodovima vojske. Sastali su se na 
doručak i dospjeli su zbog popijenog vina u veselo raspoloženje. Ovaj 
doručak je bio posljedica jedne oklade. 


Us od najfinijih berlinskih vinara, nedaleko zvjerinjaka, 


Poručnik von Ravenow, jedan od gardijskih husara, posjedovao je 
ogroman imetak i bio je poznat kao najljepši i najzgodniji oficir, i bio 
je na glasu da je tako obljubljen kod žena, da se hvalisao kako nikada 
nije dobio košaru. Ali nedavno je došao u Berlin neki ruski knez, čija 
je kćerka bila neobična ljepotica, pa su joj mlada gospoda iz društva 
mnogo udvarala. No činilo se da ona ne primjećuje ta udvaranja i svaki 
je pokušaj približavanja tako ponosno i odlučno odbila, da su je 
općenito smatrali za neprijateljicu muškaraca. I poručnik von Golzen, 
koji je bio iz istog puka, doživio je javno i zbog toga vrlo neugodno 
odbijanje, pa su ga njegovi drugovi ismija. Najmarljivije se smijao von 
Ravenow i čak mu je ponudio Golzen okladu za jedan doručak da će i 
on dobiti košaru. Ravenow je odmah pristao na okladu — i dobio je, 
jer se je već nekoliko dana nalazio u društvu Ruskinje, a bilo je 
dokazano, da mu je posvetila svoju naklonost. 

Golzen je morao danas platiti okladu, ali su i ostali na obijestan 
način pobrinuli za to, da štete nije manjkala ni poruga. 

— Da, Golzen, ide ti isto tako kao i meni! — reče kroz nos neki 
poput vretena tanki poručnik, obučen u streljačku uniformu.— Nama 
obojici nije božica Hyman sklona, a neka vrag zna iz kojeg razloga! 

— Pih! — nasmije se nagovoreni. — Kod tebe se dade lako 
razumjeti, da nemaš sreće kod žena. Hajde najprije kući i pusti da te 
doma pošteno ishrane, jer se zaista ne može očekivati od jedne žene 
da će joj se dopasti tako izrazito mršav čovjek kao što si ti! Ali što se 
mene tiče, ne osjećam se ni najmanje povrijeđen u svom ponosu. Ja 

sam doduše izgubio okladu, ali ne zbog košare, već zbog toga što je 
Ravenow nije dobio. Uvjeren sam, da će i on naći ženu jaču od sebe, 
koja će ga prisiliti na uzmak. 

— Ja? — upita Ravenow. — Što ti misliš! Ja sam ponovo spreman 
prihvatiti svaku okladu, da ću posvuda pobijediti. 

— Oho! — odjekne u krugu. 

— Da — ponovi on — svaku okladu i svaku djevojku. Molim! 

Pri tome se vojnički uspravi pred Golzenom, kao pred 
pretpostavljenim, od kojeg očekuje nalog, a onda pogleda izazovno 
oko sebe. Njegovi zarumenjeni obrazi dokazivali su, da je prilično 
neumjereno pio, pa je možda upravo zbog toga više procijenio svoja 
iskustva, nego li je smio. Golzen je opominjući podigao prst i rekao: 

— Čuvaj se, dragi moj, ja ću te uhvatiti za riječ! 

— Daj! — poviče Ravenow. — Ako me ne uhvatiš za riječ, onda 
izjavljujem da se bojiš platiti drugi doručak! 

U Golzenovim očima je bljesnule. On skoči i upita: 

— Pristaješ na svaku okladu? 

— Na svaku — glasilo je brz i obijestan odgovor. 

— Dakle dobro! Kladim se za moga riđana prema tvom arapu! 


— Prokletstvo! — poviče Ravenow. — To je vraški nepravedno, 
ali ne smijem uzmaći. Primam, dakle. Koja djevojka? 

Podrugljiv se smiješak raširi oko Golzenovih usana i on odgovori: 

— Djevojka, koja prođe tu dolje kraj kuće. Pokazat ću ti dotičnu. 

Odjekne glasni smijeh a jedan od prisutnih primijeti — Bravo! 
Golzen će žrtvovati svog riđana, da Ravenow stekne veliku slavu, 
osvojivši neku prodavačicu ili krojačicu. 

— Stoj, ja ulažem svoj veto! — primijeti Ravenow. — Ja sam 
doduše rekao svaku djevojku, no držim da će mi se dozvoliti jedno 
ograničenje: Ako na svaki način mora biti jedna neznanka, onda 
tražim, da se izabere samo između onih, koje se voze, ane između onih 
koje hodaju. 

— Pristajem! — složi se Golzen. — Čak ću to priznati, da neću 
označiti niti neku djevojku, koja se bude vozila u najamnoj kočiji. 

— Hvala ti — zadovoljno kimne Ravenow. — Koliko vremena mi 

daješ za osvojenje tvrđave? 

— Pet dana počev od danas. 

— Sporazuman sam! Vremena imam, dakle napad može početi! 

Ravenow je ustao sa svog mjesta i pripasao sablju. Jedva se 
primjećivalo da su njime ovladali vinski duhovi i tko ga je vidio gdje 
stoji sa lukavo samosvjesnim izrazom na pristalom licu, nije mogao 
posumnjati, da mu neće biti odviše teško, da na pravi način upotrijebi 
svoje prednosti. 

Od toga časa vladala je u sobi velika napetost. Gospoda su stajala 
uz prozor i promatrala ljude u kočijama, koje su prolazile. Koju od 
žena, koje su prolazile u kočijama, će Golzen izabrati? Ovakva oklada 
još nije nikada sklopljena. — Kolosalno? Odvažno! Nevjerojatno! 
Izvanredno! Smiono! — To su bili pojedini uzvici, kojima se nastojalo 
dati oduška napetosti, sve dok neki mali streljački poručnik nije kao 
jedinu drugu riječ, pošto je pristupio bliže prozoru i viknuo: 

— Ah, divno! Prava ljepotica! 

— Gdje? — čulo se pitanje. 

— Tamo iza uglu. Ona zaprega trakijskih konja — pokaza on. 

— Ah, zaista, imaš pravo! — poviče drugi. — Tko bi to mogao biti. 

Označena kočija dolazila je korakom U pozadini kola sjedila je kraj 
starije gospođe mlada djevojka tek propupale ljepote. 

Njeno lice je bilo prevučeno nježnim rumenilom mladosti, njena 
gusta lijepa kosa padala je do sjedišta u dvjema dugim pletenicama. 
Njene crte lica bile su čiste, djetinjske i naivne. 

— Divna! Neusporediva! Tko je ona? Nepoznata! Predivno biće! 


Tako se uzvikivalo naokolo. Poručnik von Golzen se okrene, 
pokaže na kola i poviče: 

— Ravenow, ova ovdje! 

— Ah, sporazuman sam, posve sam sporazuman! — poviče ovaj 
gotovo kličući. 

Onda poravna svoju uniformu, baci pogled u ogledalo i požuri 
napolje. 

— Sretnik, časti mi! — progovori kroz nos dugački poručnik 
artiljerac, gledajući zavidno za njim. 


a 


— Baš sam znatiželjan, kako će to započeti! 

— Pih, vozit, će se u fijakeru za njima, da najprije dozna gdje 
stanuje — primijeti jedan od gospode. 

Golzen se hladno nasmije. — I pri tome izgubiti jedan dan. Ne, on 
će se pobrinuti da već danas stupi s njima u razgovor. 


— Kako će to početi? 
— Prepustite to njemu? U tom pogledu ima dosta iskustva a da 
spasi svog arapa, on će već napeti svoj stvaralački duh. 


— Ah, on zaista uzima kočiju i vozi za njima. Kad bih bar mogao 
biti prisutan! 

Ravenow je naredio kočijašu da slijeda kola, koja su vukla dva 
tračana. Obje su kočije zakrenule u zvjerinjak, pa je bilo očito, da su 
gospođe namjeravale provesti se kroz njega. Kad su stigli do 
polupraznog drvoreda, naloži poručnik kočijašu, da prestigne kola i 
posegne u džep, da ga plati. Kad je kočija prolazila kraj gospoda, nagne 
se on postrance prema njim učini začuđeno lice. Pozdravi na takav 
način, kao da susreće znance, mahne kočijašu kola da stane istodobno 
iskoči iz svojih, koja se smjesta okrenu udalje. Druga kola stadoše. 


— Dalje! — zapovijedi poručnik i dok su kola opet krenula, otvorio 
je vrata i bez oklijevanja ušao. 


Spustio se na sjedalo s licem koje je blistalo od veselja i pričinio se 
kao da ne primjećuje iznenađena, čak ogorčena lica obih gospođa. 
Onda pruži djevojci obje ruke i poviče dobro glumljenim 
oduševljenjem: 

— Paula, je li to moguće? Kakav susret! Vi ste u Berlinu? Zašto mi 
to niste prije pisali? 

— Gospodine, izgleda da ste nas zamijenili? — reče gospođa vrlo 
ozbiljno. 

Ravenow učini lice, koje je djelomično izražavalo iznenađenje a 
djelomično slutnju, da se snjim želi našaliti. — Ah, oprostite, milostiva 
gospođo! Kako izgleda ja još zaista nemam čast da me poznajete, ali 
Paula će tu okolnost rado ukloniti. — I obrativši se mladoj žetvi, 
zamoli: — Molim, milostiva gospođice, imajte dobrotu i predstavite 
me ovoj gospođi! 

Iz dubokih, ozbiljnih djevojačkih očiju pade na njega ispitujući 

pogled i on začuje zvonki glas: — To mi je nemoguće, jer vas ja ne 
poznam. Tko ste vi? 

Onda se on trgne s izrazom najvećeg zaprepaštenja i reče: — Kako, 
vi me kušate zatajiti, Paula? Čime sam to zaslužio? Ah, zaboravio sam, 
da se vi uvijek volite malo našaliti! 

Opet ga je pogodio ispitujući pogled, ali mračniji nego prije a kad 
je odgovorila, u njezinu se glasu osjećalo tako ponosno odbijanje, da 
se Ravenow osjećao neobično iznenađen. 


— Ne šalim se nikada s osobama, koje ne poznajem i ne želim 
upoznati, gospodine. Nadam se da nije ništa drugo nego sličnost, koja 
mi je neugodna, koja vas je ponukala da ovako bez oklijevanja 
upadnete u naša kola, pa vas molim, da se predstavite! 


Dobro mu je uspjelo da odigra veliko zaprepaštenje i da odgovori: 


— 0 zaista? Bože moj, zar sam se zaista prevario! I onda bi ta 
sličnost bila tako napadna, da je nikad ne bih držao mogućom. Ali 
zagonetka se mora sad riješiti. — Naklonivši se dva puta obim 
gospođama reče — Zovem se grof Hugo von Ravenow, učenik kod 
gardijskih husara Njegova Veličanstva. 


— To je dokaz, da vas ne poznajemo — reče djevojka. — Ja sam 
Rosa Sternau a ova gospođa je moja baka. 


— Rosa Sternau? — upita on prividno prestrašeno. — Zar je to 
zaista moguće? Kako vidite, moje gospođe, ja sam neugodno 
iznenađen. Ja sam uistinu žrtva nevjerojatne sličnosti pa vas 
najučtivije molim, da mi oprostite! 

— Ako se zaista radi o takvoj sličnosti, onda vam moramo 
oprostiti — odgovori Rosa, no u njenom se pogledu jasno odražavala 
sumnja. — Smijem li vas zamoliti za obavijest, tko je moj dvojnik? 

— Naravno, naravno, gospođice Sternau! To je moja sestrična 
Marsfelden. 

— Marsfelden? — upita Rosa pri čemu baci značajan pogled svojoj 
baki. — Gdje se nalazi ta sestrična, koja se dakle zove Paula van 
Marsfelden? 


Poručnikovo se lice razvedrilo. Predmnijevao je iz njemu 
upućenog pitanja, da je gospođa spremna da razgovara s njim, a to je 
bilo ono što je namjeravao. Uopće je vjerovao, da je to lak posao.. 

Gospođe su se jednostavno zvale Sternau, dakle su bile 
građanskog roda, a koja djevojka obična roda ne bi bila sretna da 
upozna gardijskog poručnika, koji je k tome još grof. Stoga nesmiljeno 
odgovori: 

— Da. Paula von Marsfelden. Ona stanuje u Darastadtu. Stoga sam 
se začudio da je vidim ovdje u Berlinu. Zaista joj moram odmah danas 
pisati, da se u glavnom gradu nalazi njen tako lijepi i udivljenja 
vrijedan dvojnik. 

Na djevojčinim usnama ležao je smiješak pun odbijanja, dok je sad 
odgovorila: 

— Pozivam vas da uštedite taj trud! 

— Zašto, gospođice? 

— Jer ću sama o tome obavijestiti gospođicu Marsfelden. 

— Vi sami? Iz kojeg razloga? 

— Jer je ta gospođa moja prijateljica. 

— Ah! 

Ovaj uzvik je zvučao gotovo kao povik straha. Djevojka je 
poznavala onu gospođu, čije je ime spomenuo, jer mu nijedno drugo 
nije palo na pamet. Paula von Marsfelden nije s njime stajala ni u ka- 
kvim rodbinskim vezama, on ju je nazvao svojom sestričnom, da bi 
imao razloga za drsko zaustavljanje kola. 

— Uplašili ste se? — reče Rosa s ponosnom hladnoćom. — Ja se 
dakle nisam u vama prevarila. Gospodine, vi ste doduše grof i oficir, 
ali niste kavalir! 

— Gospođice! — plane on. 

— Gospodine poručniče! — odgovori djevojka s najdubljim 
prezirom. 

— Da ste muškarac, morali biste mi smjesta dati zadovoljštinu! Što 
mogu zbog sličnosti, koja je jedina uzrok moje zablude? 

— Šutite! Da sam ja muškarac, borila bih se samo sa časnim 
protivnikom. A jeste li vi postupili kao častan čovjek, to pitajte, molim 
vas, svoju savjest. Što se tiče sličnosti, kojom se želite opravdati, to je 
velika neistina. Gospođica von Marsfelden mi isto tako malo nalikuje, 
kao što se vi možete usporediti sa časnim čovjekom. Vi ste 

jednostavno tražili jeftinu pustolovinu. Našli ste je, iako na drugi 
način, nego što ste mislili. Na svaki način uviđate da je vaša više nego 
dvojbena uloga odigrana, i zato vas pozivam, da nas napustite! 

To je bilo odbijanje, kakvo poručnik još nikada nije iskusio. Ali on 
nije bio voljan, da ga se na taj način otpremi. Zar da odmah na početku 
pustolovine pusti da mu propadne oklada? Ne, za to mu je njegov konj 
bio preskupocjen. 

— No dobro, milostiva gospođice, moram vam djelomično dati za 
pravo. Nalazim se u takvom položaju, koji mi ne ostavlja nikakav izbor, 
pa sam prisiljen, a vam priznam istinu, čak uz opasnost, da učinim 
najveću grešku i još povećam vašu sadašnju srdžbu. 

— Srdžbu — nadmoćno se nasmiješi Rosa. — Ne, o srdžbi nema 
govora. Vi niste izazvali moju srdžbu već moj prezir. Ne shvaćam, što 
biste mi još mogli reći. Odričem se svakog daljnjeg saopćenja i još 
jednom vas pozivam, da napustite kola. 

— Ne opet ne! — usprotivi se on. — Morate čuti obranu! 

— Moram! Ah! Pa vidjet ćemo da li moram! 

Njeno oko klizne tražeći kroz drvored, dok je poručnik dalje 
brbljao: 

— Istina je to, da vas već tjednima slijedim, otkad sam vas ovdje 
prvi put vidio. Pogled na vas ispunio je moje srce osjećajima. 

Tada ga prekine srebrni smijeh: — Vi me tjednima slijedite? 

— Da, milostiva! — zaklinjaše se on. 

— Ovdje u Berlinu? 

— Da — odgovori on nešto nesigurnije. 

— No, onda ću vam reći — odgovori Rosa — da opet lažete. Ja još 
nikada nisam bila u Berlinu a ovdje se nalazim tek od jučer. Žalim 
vojsku, koja je prisiljena, da vas mora nazivati drugom i zapovijedam 
vam sad zaista po posljednji puta, da napustite našu kočiju. 

— Neću prije otići, dok se ne opravdam, a ako me nećete saslušati, 
ostat ću da doznam gdje stanujete i ondje ću vas potražiti, da se 
ispričam. 

Tada njezino oko sine i s najvećim omalovažavanjem reče: 

— Ah, vi mislite, da su dvije žene preslabe, da se obrane? Ja ću vam 

pokazati protivno. Johann, zaustavi! 


Kočijaš posluša. Kola su stala na mjestu gdje se nalazio stražar, 
kojeg je Rosa ugledala, ali poručnik, koji je sjedio okrenuvši leđa 
prema naprijed, nije mogao vidjeti stražara. Udobno se naslonio na 
sjedalo i odlučio igrati vabangue. 


— Stražaru, molim, dođite bliže! — poviče Rosa. Tad se poručnik 
brzo okrenuo. Kad je ugledao onog koji se približavao, pogodio je 
djevojčinu namjeru i nije mogao sakriti rumenilo neugodnosti, koje se 
proširilo njegovim prestrašenim licem. Već je otvorio usta da nekom 
duhovitom primjedbom ukloni opasnost, ali ga Rosa pretekne. 

— Stražaru — reče ona — ovaj čovjek nas je napao u kočiji i neće 
da se ukloni. Pomozite nam! 

Stražar baci iznenađen pogled na oficira, ovaj uvidi, da se samo 
brzim uzmakom može 


spasiti neugodnih posljedica. On iziđe i reče: 

— Gospođa se samo šali, ali ja ću se pobrinuti za to da postane 
ozbiljnija. 

Nato se prijetećeg pogleda udalji. 

— Sad smo oslobođene. Hvala vam! 


S tim riječima, koje su bile upućene stražaru, Rosa mahne kočijašu, 
da nastavi prekinutu vožnju. Poručnik se osjećao poniženim, kao još 
nikada u životu. Škripao je zubima od bijesa. Ova šiparica će mu platiti 
odbijanje! Tada ugleda praznu kočiju, koja mu je dolazila u susret. On 
se opet odmah okrene, sačeka dok je došla do njega, uđe i naredi 
kočijašu da slijedi kola, koja su se još opažala u daljina. Pod svaku je 
cijenu htio doznati, gdje stanuju te gospođe. Vožnja je išla kroz veliki 
dio zvjerinjaka i onda se vratila u grad. Kola su se zaustavila u jednoj 
od najživljih ulica, pred zgradom sličnoj vili. Gospođe su izišle, 
dočekane od livriranog sluge, a kola su skrenula u široki kućni ulaz. 

Ravenow je dosta vidio. Preko puta kuće primijeti neku 
gostionicu, pa odluči da će se ondje raspitati. 

Sad se dao odvesti kući. Tamo je zamijenio svoju uniformu sa 
običnim civilnim odijelom i potražio gostionu, siguran, da ga se iz 
kuće, koja leži nasuprot, neće prepoznati. Vinska omama gaje brzo 
prošla, tako da se mogao usuditi popiti nekoliko čaša piva, da bi 

doznao ono što je htio znati. Na žalost se u lokalu nalazio samo 
gostioničar, a ovaj je izgleda bio mrzovoljan, zatvoren i šutljiv čovjek, 
tako da je Ravenow odlučio počekati na bolju priliku. 

Njegovo strpljenje nije bilo stavljeno na dugu kušnju, jer je opazio 
nekog čovjeka kako izlazi prijeko iz kuće. Prelazi ulicu i ulazi u 
gostionu. On naruči čašu piva, uzme novine, ali ih ubrzo opet odloži i 
ogleda se po sobi, kao da traži bolju zabavu od novina. 

Poručnik iskoristi tu zgodu. 

Po držanju čovjeka pretpostavio je da je ovaj bio vojnik i odluči da 
postupa s njim kao sa drugom. Tako dakle započne razgovor. Nije 
dugo trajalo a već su obojica sjedila zajedno i razgovarala o ratu i miru 
i o svemu, što je bilo predmet razgovora za stolovima u gostionici. 
Tonom prijateljstva, primijeti najzad poručnik. — Prema tome, kako 
se izražavate, izgleda da ste bili u vojsci. 


— I sad sam u vojsci kod svog susjeda. 
— Hm! Zašto ne nosite uniformu? 

— Na dopustu sam. 

— Tako! Hm! A što ste inače? 


U tonu njegova glasa se čulo, da pravo me vjeruje podoficiru. 
Ravenow je doduše nosio civilno odijelo, no ipak se u njemu na sto 
koraka dalo raspoznati oficira. 


— Trgovac — odgovori on. 

— Kako se zovete? 

— Zovem se Ludwig, naime Ludwig Straubenberger. 

— Stanujete li u Berlinu? 

— Razumije se. Stanujem tu prijeko u vili grofa Rodrigande. 
— Ah, ova vila pripada nekom grofu? 

— Da, španjolskom, on ju je kupio tek prije kratkog vremena. 
— Ima li on mnogo služinčadi? 

— Hm, ne odviše. 

— Zove li se možda koji od njegovih namještenika Sternau? 


Ludwig, stari lugar, postade pozoran. On je bio jednostavan, 
prirodan čovjek, ali je oštroumnošću te vrste ljudi odmah shvatio, da 

ga se kani ispitivati. Činilo se da je taj čovjek, koji se izdavao za 
podoficira, nešto više, a kako je Ludwig upravo od kočijaša doznao, što 
se dogodilo u zvjerinjaku, preduzeo je, da se neće dati nadmudriti. 


— Sternau? — reče. — Da. 

— Što je taj čovjek? 

— Kočijaš. 

— Do vraga, kočijaš! Ima li on ženu i kćerku? 
— Razumije se. 


— Jesu li to one dvije gospode, koje su se maloprije provezle kroz 
zvjerinjak? Ali one zaista nisu izgledale poput žene i kćerke jednog 
kočijaša. 

— Zašto ne? Grof plaća svoje ljude tako dobro, da se njihove žene 
i kćeri mogu malo nakititi. Uostalom one se nisu, kako se kaže, izvele 
u šetnju. Sternau treba nove tračane uhodati, a pošto je svejedno jesu 
li kola prazna ili ne, on je poveo svoje dvije ženske. 

— Do vraga! Da, bile su grube poput kočijaških žena! — izmakne 
se poručniku. 

— Ah, bile su grube? Jeste li to čuli? 

Pri tom pitanju pogleda Ludwig sa beskrajno lukavim izrazom lica 
u poručnika. Ovaj uvidi, da je učinio veliku neopreznost i pokuša se 
izvući: 

— Da, nešto sam čuo. Bio sam u zvjerinjaku. Upravo preda mnom 
se zaustavila neka kočija, neki oficir je morao izići a obje su ga žene 
zlobno posramile. 


— Hm! A odakle znate, da se te žene zovu Sternau, je li? 

— Rekle su stražaru, koji je tamo stajao, svoje ime. 

— A kako onda vi dolazite odmah ovamo i pitate me za njih? 

— Čisti slučaj! 

— Slučaj, lijepo! Ali onda pripazite, da ne bi ova moja ruka možda 
pljusnula po vašem obrazu, naravno iz čistog slučaja! 

— Oho, što to ima da znači? 


— To ima značiti, da se Ludwig Straubenberger ne da držati za 
ludu. Vi mi ne izgledate posve kao podoficir! Vi ste sigurno sami onaj 
poručnik, vjetrogonja, kojeg su »kočijaške žene« tako lijepo protjerale. 

A sad dolazite ovamo, da špijunirate i da tu priliku dalje slijedite. Ali, 
okanite se toga, jer nećete odatle ništa drugo odnijeti, osim dobre 
porcije batina. Što se tiče batina, ja sam odmah spreman, to zapamtite! 
Sad odlazim, za pet minuta ću se opet vratiti i povest ću sa sobom 
kočijaša i još nekoliko drugih, koji se rado vesele. Ako vas kočijaš 
prepozna, uštrojit ćemo vam vašu kožu, dok ne bude dobila rupe. 
Time dosta. 


Nakon tog snažnog govora ustao je prostodušni Straubenberger, 
platio svoje pivo i otišao. Jedva što je prijeko ušao u vežu, napustio je 
i Ravenow krčmu. 

I kako mu se nije dalo upustiti u borbu šakama takvom vrstom 
ljudi, bijesno je kleo u sebi. Što se je sve krivo danas protiv njega 
urotilo. Da ga je Ludwig krivo izvijestio o obim ženama, to nije slutio. 

Međutim je došlo vrijeme, u kojem su se neženje — oficiri 
sakupljali u svojim kasinima, da ručaju. I Revenow je došao. Među 
prisutnima se već govorilo o njegovoj okladi, pa su ga pozdravili sa 
stotinu pitanja. On je pokušavao da izbjegne odgovoru. Ali kad mu 
nisu dali mira i kad su zahtijevali da ispriča svoju pustolovinu, on 
primijeti: 

— Što da dalje o tome govorim? Imam doduše punih pet dana 
vremena, ali oklada je već dobivena. 

— Dokaži, pa ću ti još danas platiti! — izjavi Golzen, koji je već isto 
bio prisutan. 

— Da dokažem? — cinički se nasmije Ravanow. — Što se tu ima 
dokazivati? Valjda će mi se povjerovati da mogu osvojiti kćerku 
jednog kočijaša. 

— Jednog kočijaša? — upita iznenađeno Golzen. 

— Pih! Njen se otac zove Sternau i kočijaš je grofa Rodrigande. 

— To ne mogu vjerovati. Ova gospođa ne može biti kćerka jednog 
kočijaša. 

— Onda idi i osvjedoči se! — s visoka izjavi grof Ravenow. 

— Jeste, to ću učiniti. Ovakva ljepotica je vrijedna, da se za nju 
raspita. Moraš uostalom donijeti dokaze da si kod nje imao uspjeha. Ja 
se neću samo tako odreći svog riđana. 

— Pih, onda ti ga poklanjam! Ne može se od mene zahtijevati, da 

se s ovakvom djevojkom javno pokazujem, samo da dokažem, da me 
je usrećila svojom visokom naklonošću. 


— Radi se o okladi, dakle o pobjedi ili gubitku, ali ne o daru. 
Moram te zaista moliti da pružiš dokaz. Na koji način ćeš to učiniti, to 
je tvoja stvar. Samo uvjeravanje ne može odlučiti ni o jednoj okladi. 
Što mislite vi, kapetane? Vi ste ovdje stran i prema tome van stranaka. 

To je pitanje bilo upravljeno jednom dugačkom, mršavom 
čovjeku, koji je sjedio za stolom. Bio je doduše u civilnom odijelu, ali 
su ga kao kapetana od mornarice Ujedinjenih Država bili uveli u 
kasino. Mogao je imati preko šezdeset godina, imao je američko lice i 
dao je razglasiti, da ga je poslao Kongres da dobije uvid u odnose 
njemačke mornarice. Isprva je ravnodušno slušao razgovor, ali je 
počeo prisluškivati, kad je čuo imena Rodriganda i Sternau. 

Upravo je htio odgovoriti, kad su se otvorila vrata i ušao je neki 
natporučnik gardijskih husara, ađutant van Branden. Imao je ponešto 
uznojeno lice i bacio je kapu na stolac s takvim izrazom lica, koji je 
pokazivao da se nalazi u neobično lošem raspoloženju. 

— Halo, Branden. što se desilo? — upita jedan od prisutnih. — Zar 
te je možda stari izgrdio? 

— To ijoš nešto — ljutito odgovori pridošlica. 

— Do vraga! Zašto? 

— Pukovnija loše jaše, nema uopće više pravih oficira — tako 
misli pukovnik. To moram gospodi saopćiti u četiri oka, da im se to ne 
mora reći kasnije javno pred cijelim strojem. 

S tim se baci na svoj stolac, zgrabi najbližu čašu s vinom i iskapi je. 

— Nema više pravih oficira! Pakao i sotona! Smije li nam se tako 
govoriti! To nećemo dozvoliti da nam se kaže! 

Takvi i slični povici su se čuli naokolo. Svi su bili ogorčeni zbog 
grdnje, koja je trebala biti uskoro ponovljena pred strojem. Ađutant 
kimne, izusti još jednu kletvu i ljutito doda: 

— Kad tamo gore imaju o nama ovakvo mišljenje, ne treba se 
čuditi, što se sad gardijski oficirski korpus sastavlja od najmračnijih 
elemenata. Moram najaviti novog druga. 


— Ah! Za gardijske husare? Namjesto pokojnog von Wiersbickyja? 
Tko je to? 

— Jedan poručnik redovne vojske iz Hessen-Oarmstadtske 
pukovnije. 

— Do đavola! Jedan iz redovne vojske među husare! I to među 
gardijsko konjaništvo! Još k tome iz Hessena! Neka vrag odnese te 
nove prilike! — I ime, morate čuti, ime! — 

— Kako se zove? 

— Unger. 

— Unger? — upita Ravenow. — Ne poznajem kakvu obitelj Unger, 
časti mi, von Unger, hm, zar ga poznajemo! 

— Eh, kad bi barem bio von Unger! — primi uzbuđeno ađutant. — 
Taj se momak jednostavno zove Unger. 

Sad su svi poskakali sa svojih sjedišta. — Građanin? Nije plemić? 
— komešali su se upiti. 

Ađutant kimne. — Da, izgleda da je gardijsko konjaništvo daleko 
došlo. Kad mi bijes sukne u glavu, dat ću ostavku. Mislio sam, da će me 
udariti najljepša kap, kad sam morao upisati podatke tog novog 
takozvanog druga. Momak se zove Unger, ima dvadeset i pet godina, 
služio je kod darmstadtskih pješaka i ima oca, koji je zakupnik malog 
majura i uz to služi kao kapetan na nekom starom čamcu. Imetka 
nema, ali izgleda da postoji protekcija sa strane velikog vojvode od 
Hessena. Major kune zbog tog poteza, kojeg su nam podvalili, 
pukovnik kune, on je izvan sebe zbog tog premještaja, ali sve te kletve 
ne pomažu ništa, jer je novi poručnik poklonjen sa visokog mjesta. 
Mora ga se primiti i trpjeti. 

— Primiti, ali nikako trpjeti! — poviče grof Ravenow. — Barem 
što se mene tiče, ja ne trpim uza se nikakvog seljačkog ili mornarskog 
momka. Momka moramo istjerati iz pukovnije. 

— Jeste, istjerati, to smo dužni jedni drugima — potvrdio je jedan 
drugi, a svi ostali su mu dali pravo. 

Upravo nevjerojatno, kako je bio razvijen ovaj krivi staleški duh 
kod konjaništva a osobito kod gardijskog konjaništva. Uvjet za 
pripadnost oficirskom staležu gardijske konjaničke pukovnije bilo je 
plemstvo i to objašnjava, da je ulazak Kurta Ungera izazvao isto tako 
duboko, kao i općenito ogorčenje. Zaista su se sjedinili oko čvrste, 
izričite odluke, da će ga izbace iz pukovnije. 

Kod tog je ostalo, bez da se primijetilo, s kolikom je pažnjom 
američki kapetan pratio tok razgovora. On se doduše trudio, da sakrije 
svoju znatiželju, ali se usprkos njegovom zaklonjenom oku mogao 
vidjeti sjaj, koji je bljeskao ispod gustih, čupavih obrva. 

— A kad će se vidjeti taj Feniks od poručnika gardijskih husara? 
— upita jedan od gospode. 

— Danas — odgovori ađutant. — On mora načiniti nastupne 
posjete, u toku popodneva će se predstaviti pukovniku a onda ću 
vjerojatno imati čast da ga večeras ovdje predstavim drugovima. 


— Onda mi nećemo danas doći — primijeti Ravenow. 


— Zašto ne, dragi Ravenow? To ne bi ničemu vodilo, jer će ipak 
jednom doći sat, u kojem ćemo biti prisiljeni, da zauzmemo svoj stav 
prema njemu. Na svaki način je bolje, da se ovdje sastanemo u punom 
broju i odmah mu otvoreno pokažemo što može od nas očekivati. 


Taj je prijedlog oduševljeno prihvaćen i tako se nad mladim 
došljakom skupila oluja, o kojoj on nije imao pojma. 

2. PORUČNIK IZ GRAĐANSKE PORODICE 


urt se nalazio u Berlinu. Roseta Sternau je, da na neko vrijeme 

prekine svoju osamljenost u Rheinswaldenu i da se promjenom 

otrese tužnih misli, kupila u Berlinu vilu, pa je ondje svake 
godine boravila po nekoliko tjedana. Jučer je stigao don Manuel sa 
starom gospođom Sternau i svojom unukom. Tek jutros je Kurtu bilo 
moguće da iz Darmstadta stigne u Berlin. Odsjeo je u vili kratko prije 
nego što su se gospođa Sternau i Rosen vratile sa svoje šetnje. 


Kurt je već češće bio upućivan kao kurir na putovanja. On se tek 
pred nekoliko dana vratio sa jednog ovakvog puta, i zadržan 
službenim dužnostima, nije još našao vremena da dođe u 
Rheinswalden. A kad je onda posjetio majku i svog starog kapetana 
van Rodensteina čuo je, da je Rosen ovaj put otputovala u Berlin. 


Sad je stajao u svojoj sobi u vili i oblačio svečanu uniformu, da 
počne sa svojim službenim posjetima. Husarska mu je odora 
izvanredno pristajala. Iz dječaka, koji je mnogo obećavao, postao je 
krasan mladić. Stas mu se doduše nije naročito istegao u dužinu ili 
širinu, ali se po snažnim oblicima razabiralo, da su se njegovi mišići i 
živci nalazili na neobična školovanja. Od tamnog, suncem opaljenog 
lica naročito se isticalo, ali nikako na nelijep način, visoko široko čelo. 
U crtama njegova lica ležala je ozbiljnost koja je bila prikladna da 
mladom oficiru pribavi poštovanje. Tko bi pogledao u njegove 
otvorene oči došao bi do uvjerenja, da pred njime ne stoji neko od 
prosječnih ljudi. 

Tada se pred vežu dovezoše kola. Kurt brzo priđe prozoru, ali je 
mogao razabrati samo još sjenu gospođa, koje su već nestale u ulazu. 


— Iloschetn — reče, pošto mu sretan smiješak preleti preko lica. 
— Ah, kako je dugo nisam vidio! Ona je u dobi, u kojoj se u tjednima 
više mijenja nego godinama. Moram odmah do nje! 

Sišao je niza stube u primaću sobu, gdje se nalazio don Manuel, da 
dočeka obje gospođe pri njihovom povratku. Ovdje, u slobodnom 

prostoru sobe, gdje je lik Rosen mogao još više doći do izražaja nego 
u uskim kolima, činila je zaista divan dojam. Njen otac Sternau isticao 
se visokim, snažnim stasom, a njena majka, Roseta de Rodriganda, 
mogla bi se u pogledu ljepote mirno mjeriti sa svakom drugom ženom 
na svijetu. I tako je dakle bilo za očekivati, da će kćerka udružiti u sebi 
izvrsna svojstva obaju roditelja. Kurt je oduševljen zastao na ulazu. 
Rosen se okrene prema njemu. 


— Pa to je Kurt, naš dobri Kurt! — poviče ona, pohrlivši prema 
njemu i pruživši mu obje ruke za pozdrav. 


On je pokušao savladati utiske, zbog kojih mu je zadrhtalo srce, pa 
se duboko naklonio pred njom, uzeo njenu ručicu i poljubio je. Nije 
mogao izgovoriti niti jedne riječi. Drhtaj glasa bi ga bio izdao. Ona ga 
začuđeno pogleda i malko podigne uvis fino ocrtane obrve: 

— Tako stran i ukočen! Zar me gospodin poručnik više ne 
poznaje? 

— Da vas više ne poznajem milostiva gospođice? — upita on, 
pošto se snažno obuzdao. — Prije ne bih samog sebe poznavao. 

— Milostiva gospođice! — poviče mlada gospođica a zatim pljesne 
ručicama i nasmije se. — Ah, zar si se najednom dosjetio činjenice, da 
mi je majka bila grofica de Rodriganda? 

— Molim? — odgovori on smeteno. — Ja .... 


— Pa zašto nisi prije pomislio na te odnose? Ja sam bila Rosen a ti 
si bio Kurt, tako je bilo pa se nadam da će tako i ostati! Ili je gospodin 
poručnik postao ponosit, otkad su ga, kako čujem, premjesti k 
gardijskim husarima? 

Tek sad ga je stala pomnije gledati. Vragoljasti smiješak, koji joj je 
udubio dvije dražesne jamice u obrazu, nestao je i ustupio mjesto 
nježnom rumenilu. Kurt je savladao svoju navalu osjećaja. Gledajući je 
odano svojim sjajnim očima, on uhvati njene ruke; oči mu još više 
zablistaše dok je govorio: 

— Hvala ti, Rosen! Ja sam još onaj stari, pun pripravnosti da za 
tebe prođem kroz hiljadu vatri ili da se zbog tebe pobijem s cijelom 
vojskom neprijatelja. 

— Da. Ti si se uvijek žrtvovao za obijesnu, nezahvalnu Rosen. Ja te 
sigurno neću tjerati, kroz vatru niti zastrašiti da se suprotstaviš cijeloj 

vojsci neprijatelja, premda bih upravo danas imala razloga, da ti kao 
mojem vjernom vitezu utisnem mač u ruke. 

— Ah, zar je to moguće, Rosen? Zar su te uvrijedili? — upita on 
blistavih očiju. 

— Malo — odgovori ona. 

Sad se i don Manuel umiješa u razgovor, pošto se brzo raspitao. 

— Netko te je uvrijedio? Tko, dijete moje? 

— Neki poručnik von Ravenow. I on je kod gardijskih husara kao 
inaš Kurt. Ja sam uostalom taj drski napadaj pobjedonosno odbila! Zar 
ne, bako? 

— Da, to si učinila — potvrdi gospođa Sternau. — Zaista sam jedva 
povjerovala, da bi to dijete odmah na prvom koraku u svijet moglo 
razviti takvu prisutnost duha. 

— Neobično sam znatiželjan — primijeti don Manuel. — Ta 
pričajte! 

Sjeli su i tada je gospođa Sternau ispričala cijeli tok događaja. Grof 
je zadržao svoj mir, ali je Kurt bio jako uzbuđen. Kad je gospođa, koja 
je podnosila izvještaj, završila, povikao je skočivši: 

— Tako mi Boga, to je previše. Taj čovjek mora pred moju oštricu! 

Don Manuel učini odbijajući pokret rukom i ozbiljno opomene: 

— To ne, dragi Kurt. Odmah bi si prigodom stupanja u oficirski 
krug od drugova učinio neprijatelje. 

— Što se tiče drugova, već su me upoznali, pa će prema meni 
vjerojatno držati vrlo hladno. Kod garde vlada poznati običaj, da se s 
oficirima iz građanskih porodica hladno postupa. Izazov tog 
Ravenowa neće mi dakle dati više neprijatelja, nego što ću ih ionako 
naći. 

— O tome se može kasnije govoriti — primijeti umirujući grof. — 
Ali tvoje zadnje riječi me podsjećaju na to, da je skoro došao čas, kad 
se moraš pojaviti kod ministra rata. Kod njega si dobro opisan, jer te 
tvoja dosadašnja djela najbolje preporučuju, pa ćeš naići na ljubazan 
prijem. Želio bih, da to bude slučaj kod tvog današnjeg kružnog puta! 

Time je stvar bila predbježno svršena i Kurt se oprostio, da učini 
propisane posjete kod svojih pretpostavljenih. U sebi je odlučio da 

neće nijednom oficiru dozvoliti da i najmanje povrijedi njegovu čast, 
a naročito da će tog Ravenowa kod prve prilike lupiti po prstima. 

Za njega su bila pripravljena zgodna jednoprežna kola u koja se 
uspeo, da brže obavi naporni posao predstavljanja. Kurt se najprije 
odvezao do ministra vojske, jer je dobio zapovijed, da se javi kod 
ovoga, što inače kod mladih oficira nije bio slučaj, jer se ovi imaju javiti 
samo zapovjedniku pukovnije. Ova činjenica mu je dokazala, da 
postoji razlog, da s njime postupaju kao sa časnom iznimkom. A posve 
izuzetno odlikovanje bilo je to, što je bio smjesta primljen, dok su 
mnoge slavne i brojne osobe čekale na prijem. Ministar ga je ljubazno 
primio, zadovoljnim smiješkom. Preletio preko njegove pojave i 
rekao: 

— Vi ste još mladi, gospodine poručniče, ali meni su vas 
preporučili, pa sam sklon da tu preporuku uzmem u obzir. Vi ste 
usprkos svojoj mladosti pomno upoznali vojne uređaje raznih krajeva, 
čitao sam vaše radove koji se na to odnose, moram vam izraziti svoje 
priznanje. Držim da ćete opravdati dobre nade te bih se veselio da vas 
predstavim u vrhovni generalštab. Ne mogu zatajiti, da ćete u svojoj 
novoj pukovniji naići na poteškoće, koje proizlaze iz tradicija garde. 
Molim vas da se na te poteškoće tako dugo ne obazirete, koliko je to 
moguće za vašu oficirsku čast. Primit će vas hladno i odbijajuće i zato 
sam napisao nekoliko redaka, koje trebate izručiti vašem pukovniku, 
to je iznimka, koja ima svrhu, da vam olakša prve korake. Pođite sa 
srećom i javite mi uskoro, da ste u vašem novom krugu na pravom 
mjestu! 

Predao je Kurtu zapečaćeno i na pukovnika upravljano pismo i 
ljubaznim izrazom lica dao mu znak za odlazak. Taj je početak bio 
ohrabrujući, ali na žalost se nastavak nije pokazao tako veselim. 


Sad se je Kurt odvezao u kasarnu da se službeno predstavi 
zapovjedniku pukovnije. Posilni ga je najavio. Pukovnik von Winslow 
je sjedio za svojim pisaćim stolom i bio zaposlen potpisivanjem raznih 
spisa, dok je uz njega stajao ađutant von Branden i dodavao mu 
pojedine stvari, potpisane sušio i stavljao u mapu. 

Kad je Kurt ušao, pukovnik je površno podigao pogled, 
promrmljao nešto nerazumljiva, dok je ađutant sa hladnim, ukočenim 
poklonom izrekao njegovo ime, bez da mu je pružio ruku. Kad je 

zapovjednik bio gotov sa svojim poslom, ustao je i nemilostivo 
pogledao kroz monokl poručnika. 

— Malo neobično, hesenski imfanterist kod husarske garde! 
Morali su o tome razmisliti, jer mi ovdje kod garde imamo velike 
zahtjeve. Poznajete li oficire u pukovniji? 

— Ne, gospodine pukovniče! 

— No, budući ste neženja, morat ćete jesti u kazinu. Natporučnik 
von Branden će tamo sve dalje urediti. 

— Ja stanujem kod znanaca i pokorno molim za dozvolu da kod 
njih smijem i jesti! 

Pukovnik htjede planuti ali se tada nečemu dosjeti. 

— Vi znate, da je to zapravo protiv propisa, ali vidjet ćemo. Na 
svaki način — mnogo veselja nećete kod nas doživjeti. Javite se sutra 
tačno u devet pred strojem na službu! Sad možete ići. 


Tada Kurt izvuče pismo i preda ga poklonivši se službeno pri 
odlasku. 


— Na zapovijed, gospodine pukovniče! Ali prije da vam prema 
nalogu njegove ekselenecije ministra predam ovo pismo. 

Okrenuo se i napustio sobu zveckajući mamuzama. Pukovnik je 
držao pismo u ruci ali mu je oko počivalo na ađutantu. 

— Neugodan momak — ljutito primijeti ovaj. — Ne mogu shvatiti 
da mu je ekselencija povjerila službeni dopis. Ili je sadržaj privatne 
naravi? Da vidim! 

Otvori ga i pročita: 


»Gospodine pukovniče! 


Donosilac je toplo preporučen sa mjerodavnog mjesta. 
Očekujem da će to njegovi drugovi uzeti isto tako u obzir, kao 
što sam ja spreman da priznam njegove sposobnosti, nakon što 
iste budu prokušane! Ne želim da mu zbog njegovog 
građanskog porijekla bude uskraćena potrebna prijazna 
dobrodošlica.« 

Pukovnik je ostao stajati otvorenih ustiju. — Do vraga! — poviče. 
— Pato je preporuka samog ministra, vlastoručno napisana! Ali meni 
ne može pasti na pamet da dozvolim da nastane takav prodor u našem 
aristokratskom krugu. Ovdje prestaje čak i ministrova moć. A ovaj 
Unger sa svojim samosvjesnim nastupom nije čovjek, za čiju volju 
bismo dozvolili da se obore naša stara, opravdana pravila. 


Kurt se onda još odvezao k dvojici svojih neposrednih 
pretpostavljanih, majoru i  konjaničkom kapetanu njegovog 
eskadrona. Prijem je bio uvredljivo hladan, upravo precizan. On je 
slutio, da mu predstoje teški časovi, da će se u pukovniji protiv njega 
stvoriti zatvorena fronta. Samo ga je mladi poručnik Ton Platon, 
majorov rođak, pozdravio otvoreno drugarski i stoga ubrzo stekao 
njegovu naklonost, premda su mogli izmijeniti samo nekoliko riječi. 
Platon je morao dozvoliti da ga ostali ukore. 


— Nadam se, da vas vaše dobro srce neće nasamariti, dragi 
Platonu — opomene ga major, nakon šio se Unger udaljio. 

— Ne. Moje dobro srce neće nikada od mene tražiti ono što se ne 
bi slagalo s mojom čašću — odgovori poručnik. 

Ugodno ga je dirnula pojava i cijeli Kurtov nastup, pa je osjećao da 
ne može prema ovom novom drugu nastupiti neopravdanim 
neprijateljstvom. 

Kurt se vratio kući, gdje je morao ispričati don Manuelu, kako su 
ga gospoda primala. Kad je završio svoj izvještaj, slegao je grof 
ramenima i smiješeći se primijetio: 

— Ja sam tako nešto i očekivao. U svakoj zemlji je garda 
najponosniji rod oružja, a služiti u gardijskoj pukovniji, uz to još 
konjičkoj, vrijedi još i danas svagdje kao povlastica plemstva. 

— Ali pa ja se nisam gurao u taj krug — ubaci mladi poručnik. — 
Ja samo slušam zapovijed, koja mi je izrečena. 


— Svakako! Do tog shvaćanja morat će najzad doprijeti i drugovi 
a osim toga ti si čovjek, koji će znati pribaviti potrebno poštovanje i 
kod pukovnije gardijskih konjanika, usprkos tome što mu manjka 
»VOn«. 


— Učinit ću sve što mogu, da opravdam vaše visoko mišljenje o 

sebi. 


— U to sam čvrsto uvjeren. Makar sam inozemac ipak znam koliko 
o pruskoj povijesti i o pruskoj vojsci, da samo prednosti rođenja bez 
lične vrijednosti ne unapređuju čovjeka a pruski su kraljevi uvijek 
znali obuzdati plemićku oholost, iza koje nisu stajale nikakve zasluge. 
Ne daj se dakle uznemiriti odbijajućim ponašanjem oficira, dragi moj 
Kurte. Uostalom za vrijeme tvoje odsutnosti primio sam nekoliko 
redaka od velikog vojvode od Hessena, koji se nalazi u Berlinu i... 

— Veliki vojvoda u Berlinu? — brzo ga prekine Kurt. — Kako on 
dolazi ovamo? — Pa ja sam tek prekjučer govorio s njim u Darmstadtu. 

— Pruski kralj ga je brzojavno zamolio da dođe k njemu. 
Razabirem iz pisma da se radi o hitnim diplomatskim, vrlo važnim 
stvarima. Možda se to odnosi na novonastalo držanje Hessena prema 
Pruskoj, prema kojoj je ovaj iza rata uzimao neprijateljski stav; ali 
možda se radi i o dalekosežnijim stvarima. Ovaj gospodin von Bismark 
je neobična osoba sa neobičnim, hladnim brojkama. Ta vojvodina 
prisutnost tako naglo potrebna, daje zaključiti da se radi o važnim 
stvarima. Time to daje karakter značajnog čovjeka i stoga će utjecaj 
dobiti veću dubinu. To me veseli i radi tebe. Veliki vojvoda me je 
zamolio da dođem k njemu a ja ću iskoristiti tu priliku, da mu ispričam 
kako si dočekan, ti, njegov štićenik. Uvjeren sam, da će ti on pomoći da 
dobiješ sjajnu zadovoljštinu. 

Grof zastane u govoru, posluša i priđe k prozoru. Dolje pred 
vratima se zaustavila kočija, ali osobe koje su se u njoj dovezle, bile su 
već izašle, tako da ih se više nije moglo vidjeti. Tada su se u predsoblju 
čuli glasovi i vrata se otvoriše, bez da je sluga prije toga nekog najavio. 
Na njima se pojavila Roseta Sternau, bivša grofica Roseta de 
Rodriganda y Sevilla. Iza nje ugledali su lijepu, premda ne više posve 
mladu gospođu. 

— Draga moja kćerko! — poviče grof pun veselog iznenađenja. — 
Kako je moguće, da te ovdje vidim tako brzo nakon našeg rastanka? 

Roseta pohrli k njemu, zagrli ga i poljubi. — Dolazim da ti 
dovedem vrlo dragog i dobrodošlog gosta, dragi oče. Pogledaj i 
pogodi! 

Ona pokaže na gospođu, koja je ušla iza nje i stoga ju je grof 
pogledao ispitujućim pogledom. Na njenom lijepom licu vidio se trag 

tihe patnje pune pregaranja, koji se u istom stepenu opažao i na licu 
Rosete Sternau. Premda se ona učinila grofu poznatom, ipak je 
zakimao glavom i rekao: 

— Nemoj da pogađam, Roseta, već mi odmah reci iznenađenje 
kojim me želiš razveseliti! 

— Dakle dobro! — reče ona. — Ova gospođa je lady Amy Dryden. 

— Tvoja prijateljica, koja je tako dugo bila nestala? — brzo upadne 
don Manuel. 

Roseta potvrdi. Tada grof priđe Amy, pruži joj je ruke i primijeti s 
licem obasjanim radošću: 

— Dobro došli, od srca dobro došli! Otkada smo se zadnji puta 
vidjeli dogodilo se beskrajno mnogo stvari. Kako smo se radovali, kad 
smo prije pola godine neočekivano primili prvo pismo vašeg oca iz 
Londona! Kakva šteta što on nije s vama mogao doputovati u 
Njemačku. Nadam se da ćete sada duže ostati našim gostom! 

— S veseljem sam prihvatila Rosetinu ponudu da je posjetim, dok 
moj otac u političkom poslu boravi u Meksiku. Najprije sam 
namjeravala da ga pratim ali nakon naših žalosnih iskustava nije me 
više htio izložiti opasnostima u jednoj ratom razrovanoj zemlji. Prije 
nego što vam opširno ispričam našu sudbinu, htjela bih samo 
spomenuti, da sam najprije doputovala u Rheinswalden i ondje našla 
Rosetu te s njom odmah otputovala u Berlin. 

— To ste dobro učinili, lady Amy. Dozvolite mi da vam predstavim 
mog mladog prijatelja, poručnika Kurta Ungera. 

— Ungera? To ime poznajem. Tako se zvao jedan pomorski 
kapetan, čiji je brat bio glasoviti prerijski lovac. 

— Kapetan je bio moj otac — upadne Kurt. 

— Ah, gospodine poručniče, onda vam mogu pričati o vašem ocu 
— reče Engleskinja. — Na žalost poznajem njegovu sudbinu samo do 
onog trenutka, kad je napustio haciendu del Erina. 

Svi su sjeli i razgovor se nastavio. Amy je ispričala sve što je 
doznala od Pedra Arbelleza a to je kod Kurta izazvalo najveće 
iznenađenje. Upravo je ispričala Munjin doživljaj u spilji kraljevskog 
blaga, kad se prekine sa primjedbom: 

— Doznala sam od Rosete, da ona nije primila moje pismo, koje 

sam joj poslala preko Huareza. Onda možda nije ni hacienderova 
pošiljka dospjela u vaše ruke? 

— Pošiljka? Meni? — začuđeno upita Kurt. — Ja nisam ništa 
primio. 

Ovaj odgovor je zaprepastio Amy. 

— Ali vi ste sin pomorskog kapetana Ungera? — upita ona. 

— Naravno — glasio je odgovor. 

— No, vaš stric je od Bivoljeg Čela dobio jedan dio tog blaga, o 
kojem sam upravo pričala, doduše manji dio ali taj ipak predstavlja 
veliki imetak. Naređeno je da se polovica tog blaga pošalje u 
domovinu, da bi osigurao sredstva za vaše školovanje. Nekoliko 
godina nakon što je Sternau nestao, došao je haciendero Pedro 
Arbellez u Meksiko i predao blago tadašnjem vrhovnom sucu Benitu 
Huarezu, koji ga je poslao u Evropu. 

— Ja nisam ništa primio — opetovao je Kurt. — pošiljka je ili 
nestala ili poslana krivoj osobi. 

— Haciendero nije znao vašu adresu, već je samo znao, da vas 
može naći u jednom dvorcu u blizini Mainza, da je vaš otac pomorski 
kapetan Unger i da u dvorcu stanuje neki kapetan von Rodenstein. 
Stoga je pošiljka bila upravljena nekoj banci u Mainzu, čiji vas je 
ravnatelj imao pronaći. 

— On me je morao pronaći. Pošiljka je na svaki način putem 
nestala. 

— Vrhovni sudac ju je osigurao. 


— Na taj način bi mi njena vrijednost bila spašena. Trebalo bi 
samo saznati, koja je to banka bila. 


— Njeno sam ime čula iz ustiju haciendera, ali sam ga u toku 
kasnijih događaja zaboravila. Ipak će naknadno istraživanje sve 
razjasniti. Pantera Juga je zarobio mene i mog oca i odveo nas u 
najjužniji dio Meksika. Tamo smo bili zasužnjeni, sve dok se Juarezov 
upliv nije toliko proširio, da je dopro i do naših planina. Ja sam tek 
prije osam mjeseci opet dobila svoju slobodu. Sigurno ćete mi 
oprostiti, što sam zaboravila ime, koje me se malo ticalo. 


— Oh, mylady, vama se ne može baš ništa predbaciti. Ja sam vam 
naprotiv od srca zahvalan, da ste mi uopće saopćili tu stvar. Govorili 

ste o blagu. Dakle to nije bio novac? 


— Ne. Premda nisam vidjela te predmete, ipak znam da su se 
sastojali od dragocjenog nakita i skupocjenosti, lanaca, nuggeta, 
narukvica, prstenja, koji su potjecali iz starog Meksika i bili su 
optočeni dragim kamenjem. 

— Kad bih dakle mogao dobiti svoje vlasništvo, posjedovao bih 
cijeli imetak. Ta je pomisao vrlo zamamna. Ja nisam nikako pohlepan 
za novcem, ali ću povesti izvide u Mainzu. Na to sam obavezan već 
zbog mog oca i strica, jer te predmete moram smatrati njihovom 
baštinom. Molim, pričajte sada dalje. 

I Amy je nastavila svojim izvještajem. Njeno je pričanje postajalo 
od minute do minute sve napetije, tako da slušaoci nisu više mogli 
sjediti. Ustali su i okružili pridošlicu, koja je stajala u blizini prozora. 
To, što je upravo pričala, nije doznala od drugih, već je lično doživjela, 
naime pustolovinu na prudu Pedro s gusarom Landolom. Pri tome jei 
nehotice pogledala na ulicu. U sljedećem trenutku je začuđeno 
uzviknula i brzo se uklonila sa prozora. 

— Što je? Što te je iznenadilo? — upita Roseta, pristupivši. 

— Bože moj, da li dobro vidim? — poviče Amy, pokazujući na 
jednog muškarca, koji je odjeven u jednostavno građansko odijelo, 
polako koračajući prolazio s one strana pločnika a čije su oči 
znatiželjnim pogledima promatrale grofovu vilu. 

To je bio kapetan Shaw. U društvu oficira je svladao svoje 
iznenađenje, kad je bilo spomenuto ime Sternau, ali je odlučio da će 
izviditi stvar. Sad je došao i bilo mu je neobično drago što je nasuprot 
vili opazio gostionicu, gdje se lako mogao raspitati. 

— Misliš li onog gospodina, koji tamo prijeko ide? — upita Roseta, 
koja je pratila poglede svoje prijateljice. 

— Da, onoga! 

— Poznaješ li ga? Bilo bi gotovo čudesno, kad bi ovdje u Berlinu 
našla neku osobu, koju poznaješ. 

— Da li ga poznajem? Tog čovjeka! — poviče ona, blijeda od 
uzbuđenja. — Ovo sam lice vidjela u jednom času, koji neću nikada 
zaboraviti! 

— Tko je to? 

— Nitko drugi nego gusar Landola! 


Ne da se opisati kakav silan dojam su izazvale te riječi. Slušaoci su 
časak zapanjeno stajali, a onda su prasnuli. 


— Landola, kapetan »Pendole«! — poviče Roseta. 

— Kapetan Grandeprise, gusar? — upadne grof. — Ne varate li se? 

— Ne, — odgovori Engleskinja. — Tko je samo jednom vidio to 
lice, ne može se prevariti. 

Kurt nije ništa rekao. Pristupio je prozoru i upiljio svoje oko na 
čovjeka, kao što orao gleda svoj plijen. 

— On promatra našu kuću — primijeti grof. 

— Landola zna, da vi ovdje stanujete — doda Amy. 

— Razarač naše sreće kuje nova zlodjela — ljutila se Roseta. 


— Ušao je u onu gostionicu — primijeti sada Kurt. — Svakako će 
pokušati da se o nama raspita. Ah, bit će poslužen. 


S nekoliko brzih koraka izašao je van. Požurio je u svoju sobu, 
tamo je odložio uniformu i obukao svoje najjednostavnije civilno 
odijelo. Zatim je prešao preko ulice u gostionicu. Kad je ušao onamo 
učinio je ozbiljno, razočarano lice, kao da je molitelj, čije je molba bila 
odbijena. Kapetan Landola je kao jedini gost sjedio za stolom, isto kao 
prije toga poručnik Ravenow. Vidio je Kurta kako izlazi iz grofove vile 
pa je odmah odlučio, da će se obratiti na njega. Zato je, kad je Kurt htio 
sjesti uz drugi stol, rekao: 

— Molim, ne biste li htjeli sjesti k meni? Ovdje je tako pusto, a kod 
čaše se voli biti u društvu. 

— Ja sam posve istog mišljenja, gospodine, pa zato prihvaćam 
vašu ponudu — odgovori Kurt. 

— Pravo činite — kimne kapetan, pošto je svoje oštro oko 
ispitujući upravio na mladića. — Čini mi se, da bi vam veselo društvo 
bolje došlo nego osamljenost. Vi ste se sigurno ljutili. Jesam li 
pogodio? 

— Hm, možda imate pravo — promrmlja Kurt, naručivši čašu piva. 
— Velikoj je gospodi svejedno, da li nas razveseljavaju ili ozlovoljuju. 

— Ah, dakle sam dobro pogodio. Vi ste izašli iz one velike kuće? 
Možda ste bili molitelj? 

— Možda — glasio je odbijajući odgovor. 
— Tko stanuje zapravo tamo prijeko? 

— Neki grof od Rodrigande. 

— Pato je španjolsko ime! 

— Da, on je španjolac. 

— Bogat? 

— Jako! 

— Onda poznajete tačno njegove prilike? 
— Mislite li da jedan grof saopćuje svoje prilike nekom molitelju? 
— Tko ili što ste vi? 

Kurt učini zlovoljno lice i odgovori: 


— To nije važno. Izgleda da ste i vi takav otmjeni gospodin, pa vas 
ne treba zanimati, kako se zovem i što sam. 


Kapetanovo oko je zadovoljno bljesnule i on umirujući primijeti: 

— Odbijeno! To mi se sviđa. Volim šutljive karaktere, jer se u njih 
čovjek može pouzdati. Jeste li često bili u onoj vili prijeko? 

— Ne — odgovori Kurt, vjerno istini. 

— Hoćete li opet otići onamo? 

— Da, čak moram. 

Sada se kapetan primakne bliže i poluglasno upita: 

— Slušajte, mladiću, vi mi se sviđate. Jeste li imućni? 

— Ne. Ja sam siromašan. 

— Hoćete li zaslužiti dobru nagradu? 

— Hm! Čime? 

— Htio bih saznati tačno za prilike toga grofa, a kako vi morate 


opet otići k njemu, bit će vam lako štošta doznati. Kad biste mi to 
saopćili, bio bih vam zahvalan. 


— Razmislit ću o tome — reče Kurt nakon malo razmišljanja. 


— To mi je dovoljno. Vidim da ste oprezni, a to pojačava moje 
povjerenje prema vama. Moguće je da bih vam mogao pomoći! — 1 
pošto je pogledom omjerio Kurtovo odijelo, doda: Ako hoćete, 
možete kod mene zaraditi svoticu, koja će vam dobro doći. A onda, kad 
me upoznate kao čovjeka, koji ne škrtari, postat ćete i rječitiji. Ja sam 

ovdje stran i trebam čovjeka, u kojega se mogu pouzdati. 

— Što treba taj da radi? — upita Kurt, pošto se pričinio, kao da se 
veseli toj skrivenoj ponudi. 

Landola je ponovo bacio oštar pogled na njega. Kurt je bio 
jednostavno obučen i trudio se, da pokaže prostostodušno lice. To je 
umirilo kapetana. Stekao je tisak da će se taj mladi, na svaki način još 
neiskusni čovjek, čije je lice pokazivalo razboritost, dati uz opasnosti 
upotrijebiti. Stoga je nastavio: 

— Vi tajite, tko ste. Smijem li barem znati, tko je vaš otac? 

— Moj otac je pomorac. 

— Ah, dakle ne spadate među otmjene ljude. Tražite li možda 
namještenje? 

— Obećali su mi ga, ali mi prave neprilike. 

To je kapetanu dobro došlo. On reče milostiva lica: 

— Pustite ih na miru! Ja vam na svaki način mogu pribaviti bolju 
službu, ako vidim, da znadete biti korisni. No morali biste posjedovati 
malu količinu lukavosti. 

Kurt poduzetno namigne očima. — Toga mi vjerojatno ne manjka, 
kako ćete uskoro vidjeti. 

— Ali morao bih saznati, tko ste i kako se zovete. 

— Dobro. To ćete doznati, čim vam budem dokazao, da me možete 
upotrijebiti. Reci ću vam naime, da ja ovdje na stanovitim mjestima 
nisam dobro opisan. To me nuka, da budem oprezan. 

Landola veselo kimne. Stekao je uvjerenje, da ovdje ima posla sa 
čovjekom, koji je na neki način imao neprilika sa postojećim redom, i 
da će se dakle lako dati upotrijebiti za poslušno oruđe. On odgovori: 

— Predbježno je to dovoljno. Ja vas uzimam u službu i dajem vam 
mali predujam na plaću za usluge, što ćete mi ih izvršiti. Evo vam pet 
talira. 

On izvadi novčarku i položi spomenutu svotu na stol. Ali Kurt 
odgurne novac i odgovori: 

— Nisam toliko na suhom, da bih trebao predujam, gospodine. 
Najprije posao a onda plaća. Tako je pravo. Šta da radim? 

Kapetanovo lice je pokazivalo, da je vrlo zadovoljan. 

— Kako god hoćete — reče on. — I ja sam pristalica vašeg načela, 
koje ćemo dakle slijediti. To neće biti vama na štetu. Što treba da 
činite, pitate? Najprije se morate raspitati o grofu Rodrigandi, o 
njegovim kućnim prilikama, o članovima njegove obitelji i o svemu 
čime se bavi. Prije svega bih želio saznati, koje se osobe u njegovom 
kućanstvu zovu Sternau i da li se kod njega nalaza netko, tko se zove 
Unger. 


— To neće biti teško doznati. 


— Sigurno. Kasnije ću vas možda poslati u Mainz, da obavite jedan 
laki zadatak, koji se odnosi na nekog nadšumara, kojeg bih htio dati 
nadzirati. Izgleda mi da ste vi za to podesni. 


— Ah, vi sigurno pripadate redarstvu? 


— Možda — odgovori Landola sa važnim, tajanstvenim licem. — 
Ali imam nešto malo posla i sa visokom politikom. Ponešto ću vam 
povjeriti. Nadam se, da to mogu učiniti bez opasnosti. 


— Udesite tako vaša saopćenja, da se ne izvrgavate opasnosti! — 
nasmije se Kurt. 


— Hm, primjećujem da ste mali lukavac a to govori u vašu korist. 
Slušajte! Pruska je pobijedila Austriju koja traži saveznika, da izbriše 
sramotu. Izgleda da je tog saveznika našla u Francuskoj. Napoleon III 
je nadvojvodu Maksa postavio za meksikanskog cara. No sada se pita, 
hoće li to prijateljstvo biti dugog vijeka. Engleska i Sjeverna Amerika 
neće da priznaju Maksa i sile Napoleona da povuče svoje čete. Maks će 
biti upućen sam na sebe i na Austriju a ova je zbog njemačkog rata 
tako oslabljena, da mu neće moći pomoći. To će upotrijebiti Meksiko 
da sruši carski prijesto. Kroz to će, a i moraju u svim političkim 
krugovima nastati zapletaji, koje će svaka država iskoristiti za sebe. 
Zato postoje ovdje na dvoru pobjednika u Berlinu brojni tajni 
izaslanici, koji imaju istražiti teren i obavještavati svoju vladu, da 
iskoristi pogodni trenutak. 

— A jedan takav izaslanik ste i vi? — upadne Kurt. 

— Tako je — kimne kapetan. 

— Koju vladu zastupate vi? 


— To će predbježno za vas ostati još tajna. Ja sam vam to saopćio 
samo zbog toga da vam pokažem, da sam u stanju da vam pružim 

budućnost, ako nađem da ste spretni i vjerni. Vaša prva zadaća je da 
ispitate sve što stoji u vezi s imenom Rodriganda. 

— A pošto to obavim, gdje i kako vam mogu saopćiti rezultat? 

— Vidim, da vam ne mogu tajiti svoje ime. Zovem se kapetan Shaw 
i stanujem u »Magdeburškom dvoru«. Dođite u to svratište, čim mi 
imate nešto za saopćiti! 

— Možda će se to vrlo brzo dogoditi — reče dvosmisleno Kurt. 

— Nadam se — primijeti Shaw ispivši svoju čašu. — Mislim da će 
to što smo se upoznali biti na našu obostranu korist. Za slučaj, da 
ubrzo nešto saznate moram vam reći, da prije dva sata neću biti u 
svom svratištu. Do viđenja! 

Shaw ode a Kurt ostane sam. Uvidio je: mora brzo iskoristiti ta dva 
sata da nešto dozna u »Magdeburškom dvoru«. Ovdje se nije radilo 
samo o privatnim već i o političkim spletkama. 

8. POLITIČKI IZASLANICI 


urt se raspitao kod gostioničara gdje bi našao »Magdeburški 
dvor«, platio je i otišao. Pošto je vidio, da se kapetan udaljio u 
protivnom smjeru, mogao je biti siguran, da ga ovaj neće 
iznenaditi. 
Stigao je do kuće, ušao u gostinjsku sobu i zatražio za piti. Jedna 
konobarica mu je donijela što je tražio. Opazio je kako mu se ona 
vesela lica smješka. Onda ona reče: 


— Zar me više ne poznajete, gospodine poručniče? 
On razmisli i onda se najednom dosjeti zavičajnoj uspomeni. 


— Sto mu gromova! Je li to istina? Zar vi niste Uhlmanova Berta iz 
Bodenheima? 


— Da, to sam ja — nasmije se ona veselo — često sam bila u 
Rheinswaldenu i ondje sam vas vidjela. 


— Alija vas već nisam vidio više godina i to je razlog što vas nisam 
odmah prepoznao. Ali kako dolazite vi u Berlin? 


— U kući nas ima odviše braće i sestara, pa je otac mislio, da 
pokušam naći službu. Došla sam u svoju sadašnju službu, jer je ovaj 
gostioničar moj daljnji rođak. 

— To mi je vrlo drago. Htio bih vas zamoliti za jednu uslugu. 

— Ako vam mogu ispuniti neku želju, učinit ću to vrlo rado. 


— U prvom redu vas molim, da ovdje ne spominjete da sam oficir. 
Stanuje li kod vas neki kapetan Shaw? 


— Da, odnedavna. Ima sobu broj jedanaest. 

— S kim se druži? 

— Nisa kim. Vrlo mnogo izlazi. Ovdje je bio samo gospodin, koji je 
htio s njim govoriti. 

— Tko je to bio? 

— Nije rekao svoje ime, ali je rekao da će opet doći. 

— Niste li po njegovoj vanjštini mogli zaključiti, što je on? 
— Izgledao mi je poput oficira u civilu. Lice mu je bilo jako 
opaljeno od sunca a njemački je govorio gotovo kao Francuz. 


— Hm! Rekli ste da kapetan ima broj jedanaest. Je li broj dvanaest 
zauzet? 


— Da, ali ona leži u drugom hodniku. Broj jedanaest je krajnja 
soba. 


— A broj deset? 

— Stoji prazna. 

— Nalazi li se među sobama jaki zid? 

— Ne. One su čak vezane vratima, no ova su zaključana. 

— Onda bi se možda moglo iz broja deset razumjeti, što se govori 
u broju jedanaest? 

— Da, ako se me govori odviše tiho. — I Berta sa lukavim 
smiješkom nastavi. — Vi sigurno mislite na tog Shawa? 

— Svakako. Ali to ne smije nitko znati! 

— Oh, ja sam šutljiva. Uostalom taj mi se čovjek ne sviđa, ajednom 
tako dragom zemljaku kao što ste vi, može se rado učiniti neka usluga! 

— Mogu li vidjeti broj deset? 

— Razumije se. 

— Ali po mogućnosti tako da to nitko ne primijeti. 

— Bez brige! Gore se ne nalazi nitko od služinčadi. Donijet ću vam 
ključeve i vi jednostavno pođite stubama gore. Predzadnja vrata su 
broj deset a zadnja vode u broj jedanaest. 

Ode i uskoro donese ključ, koji mu kradomice preda. On malo 
zatim napusti prostoriju, popne se stubama i nađe prazan hodnik. 
Kurt ključem otvori sobna vrata i uđe u spavaću sobu u kojoj su se 
nalazio jedan krevet, ormar, umivaonik, uz divan jedan stol i dva 
stolca. Spojna vrata su bila zakračunana s obje strane. Otvorio je 
ormar i našao ga praznim. Njegova su se vrata otvorila bez da su 
prouzročila i najmanji šum. 

Potpuno zadovoljan vratio se natrag dolje, a da ga nitko nije 
primijetio. Kad mu je konobarica opet pristupila, da uzme ključ, upita: 

— Našli? 


105 


— Da — kimne on. 

— Kako izgleda, htjeli biste prisluškivati što kapetan govori? 

— To mi je želja. Predaje li on svoj ključ, kad izlazi? 

— Ne. On je vrlo tajanstven sa svojom prtljagom. On čak ostaje u 
sobi dok se ova sprema i čisti a kad odlazi sprema ključ u džep, ne 
misleći da svaki gostioničar ima glavni ključ. 

— Hmi Biste li me htjeli pustiti jedinom u broj deset, kad kapetan 
Shaw ima u svojoj sobi posjet? — dalje ispitivaše Kurt. 

— Rado. Ali zaboravila sam vam reći, da je on stavio kao uvjet, da 
broj deset ostane prazan. On plaća i tu sobu. 

— To mi služi za dokaz, da se bavi tajnim poslovima, koji bi mi 
mogli biti važni. — Ah, tko je to? 

U tom je trenutku naime stupio u sobu jedan čovjek, pri čijoj pojavi 
poručnik nije bio u stanju da sakrije svoje iznenađenje. 

— To je onaj gospodin, koji je jedinom tražio kapetana. Maločas 
sam vam rekla, da će za neko vrijeme opet doći. 

— Ion dakle nije spomenuo svoje ime? 

— Ne. Čini se da ga poznate? 

— Ljudi ponekad sliče jedni drugima — izbjegavajući odgovori 
Kurt. — Uzima vinsku kartu. Poslužite ga! 

Djevojka pristupi novonadošlom gostu, koji upita, je li se kapetan 
Shaw vratio. Kad je čuo da još nije, zamolio je bocu bordoa, kojeg je 
okušao gestom poznavaoca. 

— To je zaista on! — pomisli Kurt. — Na taj način pije samo 
Francuz vino svoje zemlje.Ali što želi general Douai ovdje u Berlinu? 
Zar se zaista spremaju diplomatske tajnovitosti, o kojima pruska 
vlada ne smije ništa znati? Moram prisluškivati tom razgovoru. Lako 
je moguće, da nešto važna saznam. 


Nije se smjelo gubiti vrijeme. Ako se kapetan vrati, onda će biti 
prekasno. Zato Kurt dade djevojci znak. Ona neopazice kimne i pričini 
se kao da mora obrisati stolove i pri tome priđe njegovom stolu. 

— Moram gore reče on tiho. — Izgleda da će razgovor biti 
važan i stoga je moguće, da će se kapetan htjeti uvjeriti da se u broju 
deset nitko ne nalazi. On bi mogao zatražiti ključ, zato ga ne smijem 

zadržati. 

— Onda ću vas zaključati. Ali on će vas vidjeti čim pogleda u sobu! 

— Sakrit ću se u ormar za odijela. 

— Aako ga otvori? 

— Izvući ću ključ. 

— Možete li iznutra tako čvrsto držati vrata, da ih ne može 
otvoriti? 

— To će biti teško. Imate li možda svrdlo? 

— Pogledat ću. Kućni sluga ima ormarić s alatom. 


— Dobro. Dajte mi znak kad budete gotovi, onda ćemo poći gore i 
vi ćete me pustiti iz sobe, čim taj čovjek ode. 

Već nakon nekoliko minuta dala je djevojka, koja je bila kod 
kućnog sluge, Kurtu ugovoreni znak. On je platio račun i pošao, kao da 
kani izaći. Vani u hodniku našao je konobaricu. Ona ga je odvela u broj 
deset, dala mu svrdlo i zaključala ga. Kurt je otvorio ormar, izvukao 
ključ i spremio ga u džep. Tada je sjeo u prazni ormar i čvrsto zašarafio 
svrdlo u unutrašnju stranu vratiju. Kroz to je dobio držak, kojom mu 
je bilo lako da vrata tako čvrsto privuče, kao da su zaključana. Ormar 
je bio dovoljno širok i visok, da je mogao pružiti udobno sjedište. Tada 
je Kurt stao čekati na događaje koji bi se trebali zbiti. Prošlo je četvrt 
pa i pola sata, a da se nije nikoga čulo. Prošlo je još pola sata kad su se 
konačno začuli koraci dviju osoba, koje su dolazili hodnikom. U bravu 
broja deset gurnut je ključ i vrata su se otvorila. 


— Zar vi ovdje stanujete? — upitao je neki glas francuskim 
jezikom. 

— Ne — odgovori jedan drugi, po čijem glasu je Kurt odmah 
prepoznao kapetana. — Ja stanujem u susjednoj sobi, ali sam iznajmio 
i ovu sobu, da budem siguran, da me nitko ne prisluškuje. I sada sam 
pogledao u nju, da se uvjerim, da se ovdje nitko ne nalazi. Čovjek ne 
može nikada biti dovoljno oprezan. 

Ušao je u sobu, pogledao pod krevet, isto tako pod divan i prišao 
ormaru. 

— Taj je zaključan — reče, pošto je pokušao otvoriti vrata. 

Kurt je pri tome ostao nepomičan i čvrsto je držao svrdlo, tako da 

kapetan nije mogao otvoriti vrata. 
— Sve je u redu. Dođite! — reče ovaj drugome i napusti sobu. 


Kurt je čuo kako su otišli u broj jedanaest i ondje sjeli. Štropot, 
uzrokovan pomicanjem stolica dozvolio mu je da nečujno napusti 
ormar. Tiho je privukao stolac do spojnih vratiju, sjeo na njega i stao 
prisluškivati. 

— Požurimo se! — čuo je kako kapetan govori. — Ja nemam 
mnogo vremena na raspolaganju, jer me čekaju na drugom mjestu. 
Ovdje nema nitko niti pojma da ja radim za interese Španjolske. 
Štoviše drže me Amerikancem, koji iza leđa svog poslanika djeluje za 
Sjedinjene Države. To mi daje prilike čujem više, nego što bi mi to 
inače dopustili. Primio sam vašu vijest i tako sam vas danas očekivao. 

— Ali ste moju strpljivost ipak odviše dugo stavili na probu — 
primijeti Francuz takvim tonom, da se moglo pogoditi, da nema 
namjeru, da se stavi na istu stepenicu sa kapetanom. — Već sam 
jednom bi ovdje a i sad sam izgubio cio sat. 


— Važni poslovi, ekselencijo! — pokušao je kapetan da se ispriča. 


— Vaš najvažniji posao je bio da me ovdje čekate. Vi znate da sam 
ovdje inkognito, da me nitko ne smije prepoznati. Trebali ste se 
pobrinuti da me ne dovedete u nezgodni položaj, da moram čekati u 
gostinjskoj sobi. Mene poznaju, postoji mnogo mojih slika. Kako bi 
bilo, da se ovdje našao netko tko me poznaje i tko bi onda izbrbljao da 
je general Douai u Berlinu. Zna se da sam se borio u Meksiku i da me 
je francuski car pozvao natrag da umjesto mača uzmem u ruke 
diplomatsko pero. Nadalje se zna da je moj brat odgojitelj francuskog 
prijestolonasljednika i da mi se dakle povjeravaju samo važni poslovi. 
Ako me ovdje prepoznaju, onda je moje izaslanstvo propalo. Moram 
pregovarati s vama, s Rusijom, Austrijom i Italijom. Njegova 
ekselencija ministar vanjskih poslova mi je povjerio da vam predam 
uputu, čiji će vam sadržaj razjasniti, kako se imate ovdje držati u vezi 
s dogovorom, koji je sklopljen između mene i vođe madridske politike. 
Ovdje je dokument. Izvolite ga odmah pregledati i recite mi, što vam 
se možda čini nejasnim. 

— Hvala, ekselencijo. 

Nastala je duža tišina. Za to vrijeme Kurt je čuo samo šuškanje 

papira. Onda reče kapetan: 


— Ovi paragrafi su tako jasni, da se ne može ni pomisliti na neku 
nejasnoću. 


— Dobro. Saberimo ukratko! Car je tog slabića Maksa učinio 
vladarem Meksika. Sjeverna Amerika, zbog toga ljubomorna, zahtijeva 
da Francuska povuče svoje čete iz Meksika i da Maksa prepusti 
njegovoj sudbini... 

— Španjolska se pridružuje tom zahtjevu... 


— Jeste. Ona se smatra jedinim pravim posjednikom te lijepe i od 
nje napuštene zemlje. Car je pripravan, da pristane na zahtjev 
Španjolske, ako je ova spremna na protuuslugu, koju on očekuje. 

— Koja je to? 

— Pruska želi postati gospodarem Njemačke. Treba je poniziti, 
treba se osvetiti. Car se sprema da Pruskoj dobaci rukavicu. U slučaju 
tog neminovnog rata - moramo biti sigurni da su nam leđa pokrivena. 
Ovaj gospodin von Bismark je lukav i nasilan, on će da nas oslabi, 
pozvati Španjolsku da zaposjedne granicu. No mi samo onda smijemo 
s povjerenjem pustiti marširati našu vojsku, ako smo uvjereni da 
onkraj Pirineja nemamo neprijatelja. Zato je Napoleon samo onda 
spreman da povuče svoje čete iz Meksika, ako Španjolska za slučaj rata 
između Francuske i Njemačke ostane neutralna. Pregovori koji se na 
to odnose su dovršeni i ugovor potpisan. Jedan prijepis toga imate u 
rukama. Dakle je stanje stvari sljedeće: Francuska će napasti 
Njemačku odnosno Prusku. Španjolska ostaje neutralna. Rusija će nas 
poduprijeti pošto će zaposjesti prusku granicu i izazvati ustanak u 
njemačkim dijelovima Poljske. S Austrijom i Italijom se još mora 
pregovarati. Ja putujem odavde u Petrograd. Ali vi ćete nastojati da 
upoznate ovdašnje prilike i tačno izvijestite vašeg ministra. Sad idem 
ruskom poslaniku. Vi ćete me pratiti da mu dokažete da se Francuska 
nema čega bojati od Španjolske. 


— Stavljam vam se odmah na raspolaganje, samo da zaključam 
ovaj dokumenat. 


Kurt je čuo kako zvekeću ključevi. 
— Jesu li zapisi doista sigurno spremljeni u tom kovčežiću? — 
upita Douai. 

— Posve sigurno — čvrsto potvrdi Landola. — Ja uostalom 
uzimam sa sobom ključ svoje sobe. 


— Onda dođite! 


Nato su obojica napustili broj jedanaest i Kurt je čuo, da su 
zaključali vrata. Bilo mu je čudno pri duši. Sad je saznao za tajnu urotu 
protiv Pruske. Kakvu silnu vrijednost je imao taj dokumenat! Morao 
je pokušati, da dođe u njegov posjed. Ali kako? 

Dok je o tome razmišljao, netko je gurnuo ključ u bravu njegove 
sobe. Konobarica je došla da ga izbavi iz dobrovoljnog sužanjstva. 


— Obojica su otišli — reče Berta. — Jeste li što god čuli? 
— Jesam. Zar nije moguće, doći u broj jedanaest? 


— O da, morala bih donijeti glavni ključ. Ali ako nas Shaw 
iznenadi? 

— Bez brige! On se neće tako skoro vratiti. 

Djevojka se udalji. Naskoro se vrati i donese glavni ključ, 

— Ja ne znam, što hoćete tu prijeko, gospodine poručniče — 
smješkala se Berta. — Ali ja nemam vremena da pođem s vama, jer je 
došlo više gostiju, koje moram poslužiti. Ovdje je ključ. 

— Kako ću vam ga opet dati? Ja nikako ne mogu još jednom doći u 
gostinjsku sobu. 

— Položite ga ovdje kraj vratiju pod sag. Čim budem mogla, doći 
ću po njega. 

Kad je Berta otišla dolje, on je otvorio vrata kapetanove sobe i 
pošto je ušao, ponovo ih za sobom zaključao. Soba je bila isto tako 
uređena kao i ona do nje. Uza zid je stajao veći putni kovčeg a na njemu 
je ležao mali kovčežić. Kako se taj otvarao? Dokumenat je morao 
napolje! Kurt posegne u džep. Ion je posjedovao sličan kovčežić i ključ 
od njega je nosio sa sobom. Pokušao je i gle njegov ključ je pristajao. 
Ključevi za takve kovčege bili su većinom tvornička roba i tako se 
dešavalo, da je jedan ključ katkada otvarao mnoge brave. To je bila za 
Kurta povoljna okolnost. 


U kovčežiću se nije nalazilo ništa osim papira. Posve na vrhu je 
ležao tanak svezak. Otvorio ga je — to je bio traženi ugovor, pisan 
francuskim jezikom i providan pečatom ministra vanjskih poslova. Da 

li da ga uzme ili da napravi samo prijepis? U tu svrhu nije doduše imao 
nikakvog papira, ali je uza se imao notes, a to je bilo dovoljno, da 
doslovce prepiše paragrafe. Na svaki način bi bilo bolje, kad bi uzeo 
sam dokumenat. Ali onda bi kapetan morao primijetiti njegov 
nestanak. Kurt se nekoliko časaka savjetovao sam sa sobom. Odlučio 
je, da će grofu Bismarku brzo predati taj podmukli ugovor a pošto je 
original, proviđen ministarskim pečatom, u ruci tog svemoćnog 
čovjeka posjedovao na svaki način posve jasnu dokaznu moć nego 
samo prijepis, konačno je odlučio da uzme svezak. To je učinio, zatim 
je opet zaključao kovčežić i napustio sobu. Nakon što je glavni ključ 
stavio pod sag, dodao je još nekoliko novčanica kao nagradu 
susretljivoj konobarica i onda neopazice izašao iz kuće. 


Kočijom se odmah odvezao u Bis markov stan u velikoj nadi, da će 
mu ovaj pomoći, da se domogne kapetana. Sternau je sa svojim 
drugovima otputova da uhvati tog zlikovca, pa je nestao. 


Sad se taj gusar sam podmetnuo pod nož. Moglo bi ga se prisiliti 
da otkrije sve tajne Rodrigande i da im dade podatke o Sternauovoj 
sudbini, ukoliko mu je to možda bilo poznato. Stigavši na cilj svoje 
vožnje kočijom, doznao je Kurt, da ne može govoriti sa Bismarkom, jer 
se ovaj upravo nalazi kod kralja. Brzo se odlučivši, dade se smjesta 
odvesti kralju. Ovdje su mu najprije rekli, da nije vrijeme za 
audijenciju. Ali on je slegnuo ramenima i rekao službujućem ađutantu: 


— Ja ipak moram ostati kod svoje molbe, gospodine pukovniče! 
— Ali vi niste u uniformi, gospodine poručnice! 
— Nisam imao vremena, da je obučem. 


— Za to se mora uvijek imati vremena. Njegovo veličanstvo uvijek 
nosi uniformu. Strašno bi me izgrdio, kad bih vas prijavio ovakva, 
kako tu stojite. Uostalom, kod njegovog veličanstva je njegova 
ekselencija von Bismark. 


— Ja upravo tražim njegovu ekselenciju. Drago mi je što sam 
saznao da ću ga sresti kod njegovog veličanstva. Gospodine 
pukovniče, mogu vam samo povjeriti da se radi o vanredno važnoj 
stvari, koja se ne može odgađati. Upravo ta važnost daje mi dozvolu 
da prekinem čak i najvažniji razgovor obojice visoke gospode. 
Oklijevanje je opasno, jer se radi o hitnom hapšenju jednog uhode i 
izdajice zemlje, pa bih bio prisiljen da na vas svalim odgovornost, kad 

biste se uskratili da me prijavite. 

Kraljev je pobočnik začuđeno pogledao mladića, koji je umio tako 
uvjerljivo govoriti. 

— Vi dakle tvrdite, da donosite nešto važno i neodgodivo? 

— Tako je. 

— I želite tu stvar javiti grofu von Bismarku kraljevoj prisutnosti? 

— Da. 

— No, kad to kažete, prisiljen sam, da vas javim. Ali, mladiću, ja 
vas upozoravam, da ćete naškoditi svojoj karijeri, ako ste nasilno 
pribavili pristup njegovom veličanstvu u stvari koja nije važna, kao što 
to vi mislite. Sami ćete snositi odgovornost! 

— Na zapovijed — odgovori Kurt učtivo ali samosvjesno. 

Ađutant pođe u odaju njegovog veličanstva i uskoro se vrati. Na 
njegov znak, Kurt uđe. Nalazio se pred dvojicom najvećih ljudi 
Njemačke. Kralj Wilhelm je tek prije nekoliko tjedana pobijedio 
Austriju i Južnu Njemačku. Pokazao je, da je dostojan nasljednik 
Fridricha Velikog i da je u tišini odgojio ljude, koji su imali snage da 
snažno pribave priznanje predaji njegovih velikih predaka riječju i 
mačem. On još doduše nije stigao do vrhunca svoje slave, koju mu je 
nekoliko godina kasnije donio Versailles. Ipak se osjećao posve 
doraslim svojim protivnicima, koji su sad, nakon što je pobijedio svoje 
neprijatelje, javno i tajno spletkarili protiv njega. 

On je jednim udarcem postao uplivan monarh, kojeg su se bojali, i 
to pomoću čovjeka, koji je sad stajao uz njega. Željezni kancelar, sa tri 
dlake na glavi, koje mu je »Kladderadatsch« u pjesmi prilijepio, bio je 
duša pruske politike. Nijedan se diplomat nije usudio učiniti ijedan 
korak, a da se prije toga nije s njim posavjetovao. On je bio činovnik 
ali i prijatelj svog uzvišenog vladara, i njegovo oko, koje je dosada 
progledalo sve spletke njegovih neprijatelja, gledalo je sada zadivljeno 
tog mladića, koji se usudio, da odjeven u tako neizgledno odijelo, silom 
uđe pred njih. I kraljevo je oko počivalo s ozbiljnim iščekivanjem na 
Kurtu, koji je nakon pozdrava punog poštovanja, mirno podigao 
pogled u očekivanju da bude nagovoren. 

— Najavili su mi poručnika Ungera? — reče kralj. 

— To sam ja, veličanstvo — skromno odgovori Kurt. 

— Kod koje čete? 

— Do sada sam služio njegovu visost velikog nadvojvodu od 
Hessena. a sad sam premješten gardijskim husarima vašeg 
veličanstva. 

— Moj ministar rata mi je govorio o vama. Vrlo toplo su vas 
preporučili, no ipak se u stanovitim krugovima smatra vrlo smionim 
od vas, da ste ušli u gardu. 

— To su mi već dali osjetiti veličanstvo. 

Preko otvorenog vladarevog lica prešao je tihi sažalni smiješak. 

— Nadam se, da ćete usprkos tome izvršiti svoju dužnost. Ali kako 
dolazite do odjeće, koja ovdje na ovom mjestu mora izgledati 
nepodesna? 

— Evo, veličanstvo, moje isprike. 

Kurt izvuče tajni ugovor i preda ga kralju uz poklon pun 
poštovanja. Ovaj uzme dokumenat, otvori ga i baci pogled na njega. 
Smjesta mu se na licu ukaže izraz najvećeg iznenađenja. Pristupi 
prozoru, stane čitati i čitati, sve dok nije dovršio a onda pruži listove 
Bismarku: 

— Čitajte, ekselencijo. To je jedno značajno saopćenje, koje nam je 
učinio ovaj gospodin. 

Bismark je do sada nepomično stajao i poručnika promatrao 
površnim pogledom. Sad je uzeo dokumenat u ruku i preletio ga. 
Nijedna crta njegova željezna lica, nije pokazivala utisak, koji je on 
izveo na njega. Kad je završio, bacio je prvi puni pogled na Kurta. 

— Gospodine poručniče, kako dolazite do tog dokumenta? 

— Krađom, ekselencijo — čvrsto izjavi Kurt. 

— Ah! — nasmiješi se ministar. — Što nazivate vi krađom? 

— Protuzakonito prisvajanje tuđeg vlasništva, 

— Vrlo je vjerojatno da ću vas osloboditi krivnje zbog zločina 
krađe. Držim da su ti papiri vlasništvo njegovog veličanstva i njihovo 
prisvojenje je izvršeno na vrlo zakonski način. Tko je bio dosadanji 
posjednik? 

— General Douai ih je donio nekom čovjeku, koji se izdaje za 
Amerikanca, ali je uistinu špijun. 

— Gdje se on nalazi? 


— Ovdje u Berlinu, u svratištu »Magdeburški orao« Ako mi 
veličanstvo i ekselencija dozvole, molio bih da smijem izvijestiti o 
načinu, na koji sam došao u posjed tog dokumenta, 

— Pričajte! — naredi kralj napeta izraza. 

Kurt započne svoj izvještaj. Kad je završio, pristupi mu kralj brzim 
koracima, pruži mu ruku i dobrohotno reče: 

— Iskazali ste nam veliku uslugu, poručniče, hvala vam. Pohvalno 
je da ste nam donijeli izvornik i da niste uzeli prijepis. Za sada ću vas 
otpustiti, da poduzmete potrebne korake, kako bismo se domogli 
ličnosti Douaia i tog Shawa. Drago mi je što ste u mojoj gardi. Dobro 
ste se uveli kod mene i sami se tako dobro preporučili, da se možete 
pouzdati u moju naklonost. Vjerujte da vas neću pustiti iz vida! 


Kralj ponovo pruži Kurtu ruku, koju ovaj poljubi. I Bismark 
pristupi i dade mu desnicu. 

— Poručniče — reče on — volim ljude, koji su tako oštroumni i 
energični. Možda se ne vidimo posljednji put. Za danas tražim od vas 
potpunu šutnju. Nitko ne smije doznati što vas je dovelo njegovom 
veličanstvu. Mi sad tačno znamo da Francuz želi rat, pa se možemo 
pripraviti, da bi se naoružani suprotstavili neprijatelju. To mnogo 
vrijedi i to zahvaljujemo vama. Budite sigurni, da vas neću zaboraviti! 
Sad podite, slobodni ste! 

Kurt napusti dvor. Nije pomišljao na kočiju; bio je pijan od sreće. 
Oba ta moćna čovjeka su se sa takvim poštovanjem od njega oprostili, 
što se još imao obazirati na svoje protivnike, od generala pa do 
zadnjeg poručnika. Tako je zanesen u misli išao bezvezno ulicama, dok 
najzad ipak nije uvidio, da je pošao krivim smjerom. Uzeo je dakle kola 
i dao se odvesti kući. Tamo su ga nestrpljivo očekivali. Svi su zajedno 
bili spremni za primanje, pozdravili ga ljubaznim odbacivanjem zbog 
njegovog dugog izbivanja, koje nisu mogli objasniti. 

— Mi smo te očekivali iz te susjedne gostionice — reče grof, — a 
sad vidimo, da si se dovezao kolima, gdje si zapravo bio? 


— To nećete pogoditi! — nasmije se Kurt. I bacivši jedan pogled 
na sebe, nastavi: — Pogledajte ovu odjeću, seoski učitelj se bolje 
oblači, a u tom odijelu sam bio kod kralja! 

— Kod kralja? Nemoguće! — povikaše sa svih strana. 

— Svakako! Kod kralja i Bismarka sam bio! 

— Ti se šališ! — primijeti don Manuel. 

Ali Rosen je bacila ispitujući pogled na svog druga iz mladosti. Ona 
ga je tačno poznavala; vidjela je njegove sjajne oči, užarene obraze i 
bila je uvjerena, da nije govorio u šali. 

— Istina je, da je bio kod kralja, vidim to na njemu — reče ona. 

Pri tome su i njene lijepe oči blistale od iskrenog veselja. Ponosila 
se time, da je Kurt govorio s tako visokom gospodom. 

— Dakle ipak? — upita njena majka mladića. 

— Da — kimne on. 


— Zaboga, u tom odijelu! — poviče don Manuel. — Ali kako si 
došao njegovom veličanstvu i njegovoj ekselenciji? 

— To ne smijem reći. Ja sam obojici gospode morao obećati 
najveću šutnju i stoga vas molim, da nikome ne spomenete ni riječi o 
mom prijemu. No za vaše umirenje reći ću vam, da sam bio otpušten s 
pohvalom. Uspjelo mi je, da gospodi iskažem neobičnu uslugu. Obojica 
su mi stisnula ruku i rekla mi, da me neće izgubiti iz vida. 


— Kako lijepo, kako divno! — veselo klikne Rosen. 


To veselje je tako zanijelo Kurta da je dodao: — Morao sam mnogo 
pričati o Španjolskoj, o Rodrigandi i sad će kralj govoriti sa velikim 
vojvodom. Na svaki način ćete biti svi predstavljeni i smijemo se 
nadati kraljevskoj zaštiti, da će naše istraživanje konačno imati 
uspjeha. 

— Daj Bože! — reče Roseta de Rodriganda. — Ali ti si pošao da 
razgovaraš s kapetanom. Gdje je? Gdje si ga ostavio? 

— U ovom času je već sigurno uhapšen — reče Kurt. 

U tom mišljenju se varao. Dok je svojima toliko pričao o svom 
razgovoru sa Landolom i boravku u Brangdebuškom dvoru, koliko se 
dalo spojiti sa naređenom šutnjom, bio je kapetan opet ušao u 
svratište. Razgovor s ruskim poslanikom bio je kratkog trajanja. On se 
vratio i čim je ušao u sobu, pomislio ie odmah na važnu ispravu. 

Otvorio je ručni, kovčežić, da je još tačnije pročita, no što je to bilo 
moguće u prisustvu francuskog generala. Ali se preplašeno trgao — 

isprava je bila nestala! Letećom brzinom je pretražio kovčežić — nije 
ju našao. Tražio je u sobi, premda se tačno sjećao, da je ispravu 
zaključao u kovčežić — uzalud. Tada pozvoni. Pojavi se konobarica. 
Ona je opet odnijela glavni ključ na svoje mjesto i našla bogatu 
napojnicu. 

— Jeli tkogod bio ovdje za vrijeme moje odsutnosti? — upita je 
on. 

— Ne, nitko nije pitao za vas — odgovori Berta. 

— Mislim, je li tkogod bio u ovoj sobi ovdje? 

— Nije. 

— Pa ipak je netko morao biti ovdje! 

— Al vi zaključavate vašu sobu. 

— Sigurno postoji glavni ključ, na kojeg prije nisam pomislio. 
Mene su okrali, drsko okrali! 

— Okrali? — upita ona, pošto je problijedila od straha. 


To je morala biti neka zabuna. Nikako nije mogla poručnika 
Ungera smatrati kradljivcem. 


— Prestrašili ste se, problijedili ste! — poviče kapetan. — Vi sami 
ste to učinili! Recite gdje vam je Isprava! Moram je opet imati, odmah, 
odmah! 


Kod riječi »isprava« se djevojka odmah snašla, izgleda se nije 
radilo o običnoj krađi. Nestala je neka isprava. Ako ju je poručnik uzeo, 
onda je sigurno imao pravo da je uzme. 


— Na tako nešto pomisliti — reče ona — što vam pada na pamet! 
Na takav način nemojte dolaziti k meni, gospodine! Gdje ste imali tu 
ispravu? 

— Ovdje u malom kovčežiću. 

— Zar nije bio zaključan? 

— Naravno da je. 

— Ivi mislile, da će poštena djevojka provalit vaš kovčeg? 

— Nije bio provaljen, već otključan — upadne on. 

— Odakle bi se mogao imati ključ, koji otvara baš vaš kovčeg? 

— Jedan otpira... 

— Ne budite smiješni! Konobarica da ima otpirač Odmah ću otići 
gostioničaru i reći mu, da biste iz mene, njegove rođakinje, htjeli 
učiniti kradljivku. 

— Da, odite! Pozovite gostioničara! Ova se isprava na svaki način 
mora opet pribaviti. 

Berta ode, dok je Landola u najvećem uzbuđenju i zbunjenosti 
trčao po sobi. 

Upravo kad je stigla do veže, ušlo je nekoliko gospode i pogled što 
ga je slučajno bacila kroz vrata, pokazao joj je, da pred njima stoji 
nekoliko redara. Jedan od ovih koji su ulazili obratio se djevojci. 

— Jeste li vi ovdje konobarica? 

— Jesam — odgovori Berta. 

— Gdje je gostioničar? 

— U kuhinji. 

— Odvedite me k njemu! 

Ona odvede gospodina u kuhinju i pokaže mu vlasnika svratišta. 

Tada se policajac obrati njemu: 


— Kod vas stanuje jedan stranac, koji se prijavio kao kapetan 
Shaw? 

— Da, gospodine. 

— Dobro, u redu. Vi ste propisno podnijeli prijavu. Na policiji sam 
pregledao popis stranaca. Ovdje je značka, koja me predstavlja kao 
namještenika policije. Je li kapetan kod kuće? 

Gostioničar pregleda pokazanu značku, kimne i odgovori: 

— Upravo je došao kući. Naći ćete ga u broju jedanaest u prvom 
katu. 

— Dobro. Poći ću po njega. Ali naložite svome osoblju da o tome 
ne govori! 

S time je činovnik napustio kuhinju i uspeo se na prvi kat. Njegovi 
pratioci stali su gore dolje po sobama, dok su redari našli broj 
jedanaest. Činovnik pokuca i na poziv iznutra uđe u sobu. 

— Konačno! — nestrpljivo poviče kapetan Landola. — Jeste li vi 
gostioničar? 

— Ne, gospodine kapetane. 

— Ah, nego tko ste onda? — upita začuđeno Shaw. 

— Imam čast biti činovnik ovdašnjeg redarstva. 

Španjolac se uplaši, ali se brzo snađe i reče: 

— Ah, to mi je drago, gospodine. Mene su naime okrali... 

— Okrali? Hm? — nasmiješi se činovnik, — Što vam je nestalo? 

— Jedan vrlo važni spis. 

— Onda se varate. Taj spis vam nije ukraden, već je zaplijenjen. 

Landola stupi korak unazad. Bilo mu je kao da je udario grom pred 
njega. 

— Zaplijenjen? — promuca. — Od koga? 

— O tome se ne treba raspravljati. 

— Ali tko ima pravo da u mojoj odsutnosti otvara moju prtljagu? 


— Svaki čestiti građanin, kojemu je stalo do toga, da spasi 
domovinu od izdaje. Kapetane Shaw, ili kako se već zovete, pođite sa 
mnom! Vi ste moj uhapšenik! 

Ako se Landola prije prestrašio, sad mu se u trenutku opasnosti 
vratila njegova hladnokrvnost. Uvidio je da je izgubljen, ako ga 
uhapse. Morao je bježati. Ali kako? Trijem je sigurno bio zaposjednut, 
ulica možda nije. Tamo dakle kroz prozor vodio je jedini put spasa. 
Morao je nadmudriti činovnika. Radilo se o tome da mu se približi, a 
da ne pobudi sumnju, jer gusar je svakako pretpostavljao, da on nosi 
neko oružje kod sebe. Stoga učini vrlo začuđeno lice, zgrabi svoj 
kovčeg, otvori ga i reče: 

— Gospodine komesaru, to mora da je zabuna. Pogledajte u taj 
kovčeg! U njemu se nalaze preporuke i isprave koje će vam ... »« 

Daje nije govorio. Polako se je približio činovniku, stao je pred 
njega, pružajući mu kovčeg. Ali kod riječi »vam« ga je ispustio naglo 
takvom snagom i primio obim rukama činovnika za vrat, da je ovome, 
koji nije očekivao takav prepad, ponestalo daha. Lice mu je poplavilo; 
ruke su mu grčevito zahvatile zrak; udovi su mu zadrhtali! Ruke su mu 
klonule. Tad ga je Landola pustio da klizne na pod. Redarstvenik je bio 
gotovo udavljen. Izgubio je svijest. 


— Ah, već sam upola spašen! — promrmlja gusar — Što je takav 

kopneni štakor prema kapetanu Grandepriseu! 

Zaključao je kovčežić i snjim u ruci prišao prozoru, koji je otvorio. 
U tom času je pločnik bio posve pust i nije se vidjelo nijednog redara. 
Samo je pred susjednom kućom stajala jedna kočija. Kočijaš je stajao 
uz nju. Landola se uspeo na dasku od prozora. Skok je bio visok, ali 
neopasan. Jedan zamah — i Landola je stajao na pločniku, a da nitko 
nije primijetio, odakle je tako nenadano došao. 

Još uvijek držeći kovčežić u ruci, pristupi gusar mirno kočiji, uđe i 
naredi: 

— Vozite prema Friedrichstrasse, a ja ću vam tada reći, gdje želim 
izaći. 

U idućem trenutku su kola krenula. Pošto se najprije radilo o tome 
da se zametne trag, dao je zaustaviti kola prije no što su stigla do 
spomenute ulice, platio je i krenuo pješice dalje. Zatim, nakon što je 
žurno prošao kroz nekoliko ulica i uličica, uzeo je drugu kočiju i 
označio kočijašu pravi cilj. Tamo ga je ostavio da čeka, uspeo se na prvi 
kat, zakucao o neka vrata i ušao, kad je iznutra začuo glasan i 
zapovjedan »Entrez!« — Stajao je pred generalom Douaiom. 

— Vi, kapetane? — upita ovaj. — Što hoćete tako brzo? 

— Da vas upozorim, ekselencijo — glasio je odgovor. — Vi morate 
smjesta bježati. Izdani smo. 

— Nemoguće! 

— Uistinu! Ja sam samo tako mogao umaći da sam oborio 
komesara i onda kroz prozor sobe skočio na ulicu. 

— Horrible! Tko nas je izdao? 

— Ne znam. 

— A vaši papiri? 

— Ugovor je zaplijenjen. 

General problijedi. — Onda smo izgubljeni ako nas uhvate — reče 
on. — Mora da ste učinili užasnu glupost. Putem ćete mi sve ispričati. 

— Vi želite sa mnom putovati? 

— To je najbolje. Neću moći preko ruske granice. Moramo u Sasku, 
ali ne vlakom, jer bi nas uhvatili. 

— Imam dolje kola. 

— Dobro. S njima ćemo se odvesti, ali ćemo ih često mijenjati, prije 
nego što izađemo iz grada. Onda ćemo dalje vidjeti. Jeste li spasili 
novac? 


— Jesam. 


— Moj kovčeg mora ostati ovdje, ali je moj gotov novac dosta velik, 
da to mogu preboljeti. Naprijed! 


Douai spremi svoju lisnicu, zgrabi šešir i ogrtačinapusti stan. Kola 
su odvezla oba bjegunca. 

9. DVA IZAZOVA 


ilo je veče istog dana. Soba oficirskog kasina gardijskih husara, 
namještana u staronjemačkom stilu, bila je jasno osvijetljena i 
puna. Slutili su, da će se pojaviti poručnik Unger, pa su se stoga 
sakupili u punom broju, da mu kao cjelina pokažu, kako neće da imaju 
s njim nikakve veze. Stariji oficiri su se skupili oko zadnjeg velikog 
stola, dok su mladi zauzeli ostala mjesta i živahno se zabavljali. 
Poručnik Ravenow, Don Juan pukovnije, igrao je s Golzenom i 
Platenom partiju bilijara. Upravo je opet promašio laku loptu i 
nevoljko udario štapom o zemlju. 
— Do vraga, i ta mi je lopta pobjegla! — primijeti. 
— Prokleta nesreća u igri! 
— Tim veća sreća u ljubavi — smijao se Platen. 


— No sigurno je, da danas ne smiješ igrati s kapetanom Shawom. 
Ti si rastresen a on je umjetnik. Čuvaj svoj budželar! 


— Shaw? — poluglasno upita Golzen. — Pih, taj neće doći. S tim 
smo se divno učinili smiješnima. 

— Htio bih znati kako! 

— Hm! Ne treba o tome govoriti — važno šapne Golzen. 

— Pani među drugovima? 

— Svakako samo među šutljivima. 

— Kojima mi svakako pripadamo. Ili ne? Pričaj... 

— No, vi znate, da ja povremeno posjećujem Jankowe... 

— Redarstvenog savjetnika? Da. Govori se, da udvaraš njegovoj 
najmlađoj kćerki. 

— Ili ona meni. No ukratko, bio sam i danas i tako sam saznao,da 
je taj kapetan Shaw politički varalica, i ne samo to, već i okorjeli, 
opasni zločinac. 


Ravenow je upravo položio štap da udari. Začuđeno je zastao i 
pogledao govornika. 

— Šališ se, Golzen! 

— Šalim? Ne pada mi na pamet! Ili zar se možda hapsi čovjek, 
kojeg se smatralo izvanrednim, otmjenim čovjekom, a da se prije toga 
nema nedvoumne dokaze u ruci? 


— Grom i pakao! Zar je on uhapšen? 

— Htjeli su ga zatvoriti. 

— Ah, ali to nisu učinili? 

— Jer je pobjegao! 

— Pobjegao? Shaw? Koji je imao kod nas pristup? Znaš li to 
sigurno? 

— Isto tako tačno, kao što je komesara, koji ga je trebao dovesti, 
davio do besvijesti i onda je skočio kroz prozor iz prvog kata. 


— Do vraga, to je sramota! Tko bi to mogao pomisliti za jedinog 
prividno tako čestitog momka! Mi smo mu ovamo dozvolili pristup 
usprkos njegovom građanskom porijeklu, jer je bio Jenki a Amerikanci 
iz Sjeverne Amerike nemaju plemstva. Ali uvijek je tako; tko se upušta 
sa bagrom, taj na svaki način pada u blato. Stoga imamo još veću 
obavezu, da se prema tom Ungeru držimo strogo odbijajući. 

— Čini mi se — primijeti Platen, koji se već kod majora zauzeo za 
Kurta — da ipak postoji neka mala razlika između pobjeglog zločinca 
i časnog oficira. 

U tom času je ušao von Winslow, pukovnik njegove pukovnije. On 
je ovdje bio kao gost rijetko viđen. Obično je dolazio samo onda, kad 
bi neki službeni posao želio obaviti na prijazni, drugarski način. Zato 
su kod njegovog dolaska svi odmah naslutili, da se radi o nekom 
saopćenju, koje je imalo zaokupiti svačiju pažnju. Sjeo je k starijoj 
gospodi za zadnji stol i naručio čašu vina i omjerio prisutne, koji su ga 
pozdravili držeći se službeno. Njegovi podređeni su dobili dozvolu, da 
smiju nastaviti prijašnju zabavu. Pogled mu je pao na Ravenowa, koji 
je usprkos svom lakomislenom životu bio njegov pridati ljubimac. 

— Ah, Ravenow — reče on — odigrajte još ovu partiju, ali onda 
nemojte započinjati novu! 

— Gospodine pukovniče, ja sam u gubitku, dakle moram zamoliti 
za još jednu igru — odgovori poručnik. 

— Danas ne. Štedite noge i snagu! 

— Onda ćemo sutra sigurno imati vježbu? 

— Da, ali ne na konju, nego pješice i to ispod ruke s mladim 
gospođicama. 

Kod tih riječi svi su podigli glave. 

— Da — nasmije se pukovnik. — Sad gospoda gledaju! Neću vašu 
znatiželju staviti na preveliko iskušenje, nego ću vam odmah saopćiti 
sadržaj, da bih onda mogao nesmetano odigrati svoju partiju whista. 

Kako se odbojno Winslow ponio prema Kurtu, tako je znao biti 
susretljiv, samo kad je htio i kad je bio siguran, da neće naškoditi 
svojoj četi. Kad su se sad gospoda sabrala bliže uz njegov stol, 
primijeti: 

— Da, sutra će biti naporna vježba nogama, tu vrst kretanja obično 
se naziva plesom. 

— Ples, gdje, gdje? — upitaše odasvud. 

— Na mjestu, na koje biste najmanje pomislili, gospodo. Ovdje 
imam veliki omot pozivnica, koje moram razdijeliti među sve oficire 
moje pukovnije. Ima u svemu šezdeset pozivnica. Pozvane su dakako 
i gospođe. 

— Ali tko poziva? — upita major, koji je sjedio uz pukovnika. 

— Kladim se za deset mjesečnih plaća, gospodine majore, da 
nećete pogoditi. Zamislite moje iznenađenje, kad sam predvečer 
primio ovaj omot, vidio sadržaj i uz to našao sljedeće pismo: 


»Gospodinu barunu von Winslowu, pukovniku Prve husarske 
gardijske pukovnije. 


Gospodine pukovniče! 


Njegovo veličanstvo kralj je bio tako ljubazan da mi je prepustio 
stambene i vrtne prostorije svog kraljevskog dvorca. Monbijou 
za plesnu večer, što je kanim sutra prirediti. Šaljem Vam 
priložene pozivnice, pa ih podijelite oficirima Vaše pukovnije, 
uvjeren da ću Vas zajedno s gospođom suprugom i kćerkama, 

jednako kao i gospođe gospode oficira vidjeti. 


Vaš nakloni 
LUDWIG III 
Veliki vojvoda od Hessen-Darmstadta.« 


Kad je pukovnik savio velikovojvodsko pismo i promotrio 
slušaoce, susreo je na svim licima izraz začudenja. 

— Što to ima značiti? — upita već spomenuti major. 

— I sam sam već postavio to pitanje, ali nisam našao odgovora. 
Moja žena — a gospoda znadu da se žene drže naročito oštroumnima 
— moja žena misli, da se odozgo radi na tome, da veliki vojvoda dobije 
našu husarsku pukovniju. On je u prošlom ratu bio neprijateljski 
raspoložen prema Pruskoj, i sad ga možda njegovo veličanstvo hoće 
ovakvim odlikovanjem privezati uza se. 


— Kako sam čuo, on je brzojavno pozvan u Berlin — usudi se 
primijetiti poručnik Golzen. 

— Odakle to znate? — brzo upita Winslow. 

— Razumjet ćete, gospodine pukovniče, da gospoda posilni imaju 
međusobno čvrste veze, a moj je lukavac ,koji je uvijek pun novosti 
poput kakvih novina. 


— Iz ovog bi se brzojavnog poziva dalo zaključiti, ako se potvrdi 
njegova istinitost, da se radi o važnim diplomatskim događajima. 
Počinje se pokazivati blagonaklonost prema južnim državama; dakle 
ih se pokušava privezati uza se. Gospodo, mislim da ćemo uskoro 
jahati prema Francuskoj. Kad bi se to bar skoro dogodilo, mi smo 
upravo sad u punom zamahu. Ali nemojmo si razbijati glavu. Radi se o 
tome da smo pozvani da ćemo provesti ugodno veče. Još nikada nismo 
imali na raspolaganju prostorije Monbijoua. Za nas je to odlikovanje, 
na kojem će nam zavidjeti. Sad ćemo preći na dijeljenje pozivnica! 

— Smijem li dozvoliti pitanje, gospodine pukovniče, hoće li i taj 
poručnik Unger jednu dobiti? — upita Ravenow. 

Ova znatiželja je bila drskost, ali Winslow ipak ljubazno odgovori: 


— Zašto to pitate, dragi Ravenow? 

— Jer ne bih nikad posjetio ples, na koji dolaze ljudi građanskog 
porijekla. 


— Pa onda ne trebate ni pitati, jer mi svi imamo nazore kao i vi. 
Osim toga taj će Unger tek sutra nastupiti u službu. Ali pozivnice će 
biti razdijeljene danas, dakle nas se on još ništa ne tiče. Evo, dragi 
Brandenu, uzmite vi pozivnice. Pobrinite se za podjelu! 


Ađutant uzme omot, dade svakom od prisutnih po jednu 
pozivnicu i spremi ostale za one drugove, koji nisu bili prisutni. 


Tak što je bio s time gotov, otvore se vrata i Kurt uđe. Oči sviju se 
upraviše u njega, ali se opet od njega odvratiše, tako da je morao 
primijetiti, da neće da znadu za njega. No on se time nije dao zavesti, 
već je zadržao kapu na glavi i pošao zveckajući mamuzama prema 
pukovniku Winslowu. Pred njim se zaustavio, i lupio petama i rekao: 

— Poručnik Unger, gospodine pukovniče. Molim da budete tako 
ljubazni da me dadete predstaviti gospodi drugovima! 

Pukovnik je držao karte od whista u ruci, polako se okrenuo i 
pričinio kao da ga nije razumio: 

— Kako? Što hoćete? 

— Dozvoljavam sebi molbu, da me se dade predstaviti gospodi, 
gospodine pukovniče. 

Winslow visoko podigne obrve i polako odmjeri Kurta od glave do 
pete: 

— Tamo stoji moj ađutant von Branden. Neka to on preuzme! 

Držao je, da je time dosta učinio. No Kurt je i nadalje ostao pred 
njim stajati i rekao glasnim, sigurnim glasom: 

— Dozvolite, gospodine pukovniče! Moram učiniti jednu 
primjedbu. 

— No? — upita pukovnik, pošto je okrenuo prema njemu lice 
crveno od srdžbe i neprilike. — Budite kratki! 

— To ću biti, jer je kratkoća moje svojstvo. Ja nisam na vlastiti 
zahtjev izašao iz svojih dosadašnjih odnosa, već sam samo po vašem 
nalogu premješten pruskoj gardi. Poznajem tradiciju gardijskog kora, 
ali sam držao, da će mi gospoda drugovi, pošto sam u posljednjem 
bojnom pohodu kao časnik velikog vojvode od Hessena izvršio svoju 

dužnost, dozvoliti barem da bez nasilnih izazivanja idem svojim 
putem. Ali danas sam kod većine gospode, kojima sam se morao 
službeno predstaviti, naišao na upravo uvredljiv prijem. Stog sam 
dakako bio spreman na to, da me ni ovdje neće primiti dobrodošlicom. 
Nisam prijatelj neizvjesnosti. Moram znati da li me se priznaje za 
druga ili ne. I tako neka se već u ovom prvom trenutku odluči, hoće li 
mi se moj put pustiti slobodnim ili ću si ga morati izboriti. Gospodine 
pukovniče, vi ste sa mnom postupali sa takvim nepoštovanjem, koje je 
jednako teškoj uvradi, a koje jedan oficir ne smije dozvoliti čak ni od 
svog zapovjednika. Ja moram od vas tražiti objašnjenje. 

Pukovnik je bio naprasit čovjek i bio je mnogo popio. On skoči i 
izdere se na njega: 

— Zar ste poludjeli? Objašnjenje od mene? Tu dolazi neki 
dotepenac. — Ali ako svakako želite objašnjenje: namjerno sam 
uvredljivo s vama postupio. 

— Hvala vam, gospodine von Winslow. Neću tu stvar iznijeti pred 
službene organe, ali zadovoljštinu moram zahtijevati. Dozvolite, da 
vam sutra pošaljem svoje opunomoćenike. 


Kurt se oštro okrenuo na peti, pošao k zidu, gdje je objesio sablju 
i kapu. Tada je sa prozora dohvatio novine i ogledao se za nekim 
mjestom. Nakon tog dokaza hrabrosti i odlučnosti ne bi se nitko 
usudio, da mu uskrati mjesto, no svi su se skupili, da im on ne bi bio 
susjed. Samo je jedan ostao sjediti i držao oči upravljne u njega 
prijazno i pozivajući, naime, poručnik von Platen. Kurt primijeti taj 
dobrohotni pogled i pristupi k njemu. 

— Dozvoljavate li da sjednem uz vas, gospodine poručniče? — 
upita on. 


Vrlo rado, druže — odgovori Platen, pružaju mu ruku. — Pa mi 
se već poznajemo. Budite mi dobrodošli! 

Kurt pogleda u otvoreno, iskreno oko govornikovo čiji mu je 
pogled godio i reče: 

— Srdačno vam hvala. Doduše, propušteno je da me se predstavi, 
no moje je ime ipak izrečeno. Gospodine van Platenu, smijem li vas 
zamoliti za imena te gospode? 


U prostoriji je još uvijek vladala mrtva tišina, tako da se jasno čulo 

svako ime, što ga je Platen izgovorio. Za zadnjim stolom bio je mir kao 
nakon groma. Na ostalim mjestima dohvatili su sve moguće novine i 
druga pomoćna sredstva da pređu preko neugodne situacije. Gospoda 
za Kurtovim stolom, čija je imena Platen spomenuo, zbunjeno su 
kimnula, dok ih je on pozdravio poklonom. Samo je Ravenow ostao 
onaj stari, zgrabio je svoj bilijarski štap i glasno primijetio: 

— Dođi, Golzen, da nastavimo našu partiju! Kako stoji, Platenu? Pa 
ti si treći. 

— Hvala, odričem se — odgovori Platen. Ravenow slegne 
ramenima i naruga se: 

— Pih! Ja to zovem ostaviti šampanjac zbog čaše octa. 

Kurt je učinio, kao da se ta uvredljiva usporedba ne odnosi na 
njega a Platen ga je u tome podupro, jer je uhvatio šahovsku dasku i 
upitao: 

— Igrate li šah. dragi Ungeru? 

— S drugovima rado. 

— No, ja sam vaš drug. Odložite novine i pokušajte jednom sa 
mnom! Ali iskrenost traži, da vam kažem, da me ovdje drže 
nepobjedivim. 

— Onda i ja moram biti isto tako iskreni — nasmije se Kurt. — 
Kapetan von Rodenstein, moj odgojitelj, bio je majstor. Tako me je 
sjajno podučavao, da sad više ne može dobiti partiju. 

— Ah, to je ono pravo, jer onda konačno možemo jednom računati 
sa napetom partijom. Dođite! 

Kroz taj mali pothvat uspio je Platen razbiti napetost. Na zadnjem 
stolu počeo je ponovo whist, sprijeda su klopotale bilijarske kugle, a u 
tome su i potezi na šahovskoj ploči za pola sata izazvali taku pažnju 
da su oficiri jedan za drugim poustajali, da promatraju igru. 

Kurt je sjajno dobio prvu partiju. 

— Svaka čast! — reče Platen. — To mi se već dugo nije dogodilo. 
Ako je istina, da su dobri stratezi ujedno i dobri igrači šaha, onda ste 
vi na svaki način vrlo sposoban oficir. 

Kurt je osjetio, da je dobri Platen rekao ove prijazne riječi, da mu 
olakša položaj, pa je odgovorio odbijajući: 

— Ne smijemo, kako je poznato, iskretati zaključke. Ako je dobar 
strateg ujedno i dobar igrač šaha, onda ipak ne mora biti potrebno, da 
dobar šahist mora biti i dobar oficir. Uostalom, vi ste u prvoj partiji 
sigurno htjeli samo upoznati moju snagu. Pokušajmo drugu! Slutim, 
da ću je izgubiti... 

— Prevarit ćete se. Ali vi ste spomenuli nekog kapetana von 
Rodensteina. Je li taj gospodin možda nadšumar kod velikog vojvode 
od Hessena? 


— Jeste. 


— Ah, onda ga poznajem. On je stari, grubi delija, isto tako grub 
kao što je pošten i navodno je kod svog glavara zemlje dobro opisan. 


— Ovaj opis odgovara. 
— Upoznao sam ga kod svog ujaka u Mainzu, koji je njegov bankar. 
— Njegov bankar? Taj se zove Wallner, koliko ja znam. 


— Tačno. Moram vam naime razjasniti, da se moja tetka, sestra 
moje majke, udala za tog Wallnera, dakle za jednog građanina, koji je 
na taj način postao rođak vašeg i mojeg majora, jer je ovaj moj bratić. 

Ostala gospoda su se začuđeno pogledavala. Što je Platenu palo na 
pamet, da sa tolikom otvorenošću izlaže ove obiteljske odnose i tako 
sramoti majora? Ali Kurt je shvatio nakanu. Platen mu je htio dati 
zadovoljštinu za prijem, na koji je naišao u majorovoj porodici a 
ujedno podsjetiti ponosne oficire na to, da u krugovima visokog 
plemstva nije sve onako, kako se to misli. 

Počela je druga partija. Kurt je opet pobijedio. Za treće partije 
skrenula se opća pozornost, na Ravenowa i Golzena, koji su na 
prijazan, veseo način stali jedan drugoga zadirkivati. 


— Zaista, ti si opet za petnaest bodova preda mnom — primijeti 
Ravenow. — Nesreća u igri! 


— Ali sreća u ljubavi, kao što sam ti već objasnio — smješkao se 
Golzen. 


Da, ali morat ćeš ipak platiti okladu. Djevojka će biti moja, ona 
mi već i pripada, tačno uzevši. 

— Kakva oklada? Kakva djevojka? — upita već više puta 
spomenuti major, koji ili zaista nije znao za okladu ili je htio još 

jednom povesti razgovor o njoj. 

— Radi se za Ravenowa o prilici, da dokaže, da je neodoljiv — 
odgovori Golzen. 

— Izrazite se jasnije! 

Golzen je ispričao cijeli tok stvari, i svi su slušali njegov izvještaj. I 
oba šahiste su prekinuli svoju igru, da bi svoju pažnju mogli posvetiti 
izlaganju. 

— Da, Ravenow je Don Juan pukovnije. On tvrdi, da je tu ljepoticu 
već osvojio — završi Golzen. 

— Jeli to zaista istina? — upita pukovnik, koji je smatrao da je 
došlo vrijeme da se i on umiješa u razgovor, da sakrije svoj neugodan 
položaj. 


— To se razumije odgovori Ravenow. — Tko je uopće 
neodoljiv? Ne samo ja, već svaki gardijski husarski oficir. Dakako, ako 
se niski elementi budu smjeli ugurati u naš krug, ova će prednost za 
nas biti vrlo brzo izgubljena. 

Nakon tog bezobzirnog ispada svi se pogledi opet svratiše na 
Kurta, ali je ovaj i dalje šutio. Nakon što je uzalud čekao odgovor novog 
druga, Ravenow nastavi: 

— Vrijeme, na koje smo se kladili, još nije prošlo i ja jošne moram 
donijeti dokaze. Djevojka je bila kćerka nekog kočijaša a ovoj sam 
valjda dorastao. Mogu zasada samo reći, da sam sjedio u njezinim 
kolima i otpratio je kući. 

— Kćerka jedinog kočijaša? — nasmije se pukovnik. — Moje 
čestitke, poručniče! Onda je lako dobiti okladu! 

Tada Kurt izvadi cigaru i reče, dok joj je ravnodušno rezao vršak i 
uzeo šibicu: 

— Pih, gospodin von Ravenow će izgubiti ovu opkladu! 

Nakon što je Kurt dva puta mirno dozvolio da ga Ravenow 
uvrijedi, nije nitko očekivao, da će uzeti riječ sad u stvari, koju očito 
nije poznavao. Zato su svi divlje posluhnuli. Ali Ravenow je brzo 
stupio korak naprijed i upitao: 

— Kako to mislite, gospodine? 

Kurt je prinio plamen šibice cigari i ležerno povukao nekoliko 

dimova. 


— Rekao sam, da će gospodin von Ravenow izgubiti okladu. 
Gospodin von Ravenow samo pretjerava! 

Spomenuti je stupio još jedan korak naprijed. 

— Hoćete li molim vas ponoviti tu riječ? 

— Od srca rado! Gospodin von Ravanow ne samo da pretjerava 
nego i čestito laže. 

— Gospodine — plane napadnuti. — Vi mi se to usuđujete reći, 
ovdje na ovom mjestu? 

— Zašto ne? Pa mi se obojica nalazimo na ovom mjestu. Ja bih 
uostalom smatrao ispod mog dostojanstva da se obazirem na vaše 
hvalisanje, kad dotična mlada gospođica ne bi bila moja draga 
prijateljica, pa mi je dužnost da zaštitim njen dobar glas. 

— Slušajte! — poviče Ravenow. — Kočijaška kćer je njegova — 
prijateljica! I taj se ugurao među nas! Taj hoće da bude gardijski oficir! 

Prisutni su svi opet ustali. Primijetili su da će opet morati doći do 
prepirke. Konačno je to bila večer, o kojoj će se kasnije moći pričati. 
Ali sad nije htio nitko govoriti, to se moralo prepustiti samo njima 
dvojici. Strani građanski uljez se odupro pukovniku, ali su se nadali, 
da će ga Ravenow naučiti pameti. Samo je Kurt ostao sjediti. 
Hladnokrvno je odgovorio: 


— Već sam primijetio, da se nisam ugurao, već da sam došao 
vašom voljom. Ja, uostalom, moram pitati ko je časniji, da li prijatelj 
kočijaške kćeri ili njen zavodnik. Naravno da sam potaknut da ovu 
posljednju donekle obrazložim. Gospodin von Ravenow se doduše 
rijetkom drskošću ugurao u kola, ali mu nije uspjelo da gospođe 
otprati do kuće, jer su ga one uz pomoć stražara izbacile napolje. 

Kroz sobu je prošao jedan »A!«. To je bilo snažno izrečeno. Sad je 
moralo doći do odluke. Ravenow je problijedio. Nije se moglo reći da 
li od bijesa ili od straha, što je njegov protivnik sve znao. Ali prevagnuo 
je bijes. Pristupio je na samo dva koraka do stolca na kojem je Kurt još 
uvijek bezbrižno sjedio i po vikao: 

— O čemu to govorite? O drskosti? O izbacivanju? Pa čak o 
stražaru? Hoćete li to opozvati? Smjesta! 


— Ne pada mi na pamet! — glasio je hladan odgovor. — Rekao 

sam punu istinu, a ta se ne opoziva. 


Tada se visoki stas Ravenowa prijeteći ispravio. Vidjelo se, da će 
se idućeg trenutka baciti na svog protivnika. No ovaj je, prividno 
neoprezno, ostao sjediti na svom stolcu. 


— Zapovijedam vam, da smjesta opozovete i zamolite me za 
oproštenje! — zasoptalo je iz prsiju uzbuđenog oficira. 

— Ah! Što mi imate vi, upravo vi, zapovijedati! — oglasi se 
prezirno sa Kurtovih ustiju. 

— Oh, više no što mislite! — poviče razbješnjeli, ne mogavši se 
više svladati od srdžbe. — Ja vam čak zapovijedam, da istupite iz naše 
pukovnije, jer nas niste dostojni. A ako to ne učinite dobrovoljno, onda 
ću vas ja prisiliti. Znate li uopće, kako se netko tjera iz uniforme? 


Premda je Kurti nadalje ostao u položaju, u kojem se prividno nije 
mogao braniti, nadmoćno se smješkao dok je odgovarao: 


— To zna svako dijete. Jednostavno mu se dade pljuska, onda ne 
može dalje služiti. 

— No dobro! Hoćete li opozvati, zamoliti za oproštenje i ovdje 
nam svima obećati, da ćete istupiti? 


— Smiješno! Ne pravite glupe šale! 
— No onda vam evo pljuska! 


S tim riječima bacio se na Kurta i zamahnuo. Ali premda su 
njegove kretnje bile strelovito izvedene, ipak je Kurt bio još brži. 
Lijevom je rukom odbio udarac, a sljedećeg trenutka je zgrabio 
Ravenowa s ove i one strane boka, podigao ga visoko uvis i tresnuo 
njime o zemlju, da je ovaj uz glasni udarac ostao onesviješten ležati. 


Nitko nije mogao vjerovati da taj mladić ima toliko snage i 
vještine. Nekoliko je trenutaka vladala u sobi neopisiva zabuna. Neki 
su stajali ukočeni od straha i buljili u pobjednika, koji je razvio toliko 
duševne a sad i tjelesne nadmoći. Drugi su požurili k Ravenowu, koji 
je kao mrtav ležao na zemlji. Na sreću je bio prisutan vojni liječnik, koji 
je odmah prišao onesviještenom. 

— Gospodin von Ravenow nije ništa slomio a izgleda da nema ni 
unutarnjih ozljeda — reče tada. — Uskoro će se probuditi i ostat će 
mu samo nekoliko modrica. 

Ova je bojazan dakle otpala i sad se, pošto su Ravenowa položili 
na jedan divan, mračna, neprijateljska pažnja svratila na Kurta, koji je 
tako ravnodušno stajao, kao da se cijela stvar njega ništa ne tiče. 
Pukovnik je držao da je sad došlo vrijeme, da upotrijebi nadmoć svog 
čina. Polako pristupi Kurtu i prijeteći reče: 

— Gospodine, vi ste napali poručnika von Ravenowa... 

— Sva prisutna gospoda mogu posvjedočiti da je to bio čin 
protuobrane — brzo upade Kurt. — On se usudio, da se oficiru 
zaprijeti zaušnicom, on se bacio na mene i zamahnuo je da me udari. 
Ali ja sam ga ipak poštedio, jer bilo je u mojoj moći da ga jednom 
pljuskom učinim isto tako nesposobnim za službu, kao što se on meni 
zaprijetio. 

— Zahtijevam od vas da mi ne upadate u riječ, nego da me pustite 
da završim! Ja sam vaš pretpostavljeni i vi imate šutjeti dok ja 
govorim. Razumijete li? Napustite smjesta sobu i odite do daljnjega u 
vaš stan u kućni zatvor. 


Lica prisutnih se razvedriše. To je bilo kao da im je govorio iz srca. 
No oni još usprkos svemu nisu upoznali poručnika. On se učtivo 
naklonio i odmjereno rekao: 

— Molim za oproštenje, gospodine pukovniče! Sutra bih odmah 
poslušao vaš nalog. No pošto mi je zapovjeđeno da se tek sutra ujutro 
javim na službu, ovo danas nema za mene nikakve važnosti. 

— Gospodine Ungeru! —zaprijeti pukovnik. 

Ali Kurt nesmetano nastavi: 

— O zatvoru ne može dakle biti govora, ali ću udovoljiti vašoj želji, 
da napustim ovu sobu, jer sam dosada bio navikao da posjećujem 
samo ona mjesta, na kojima se čovjek ne izvrgava opasnosti da će ga 
netko izgrditi ili čak ispljuskati. Laku noć, gospodo! 

Ovo prekoravanje izazvalo je brojne uzvike bijesa. No Kurt se nije 
na to obazirao, pripasao je sablju, stavio kapu, pozdravio i ponosno 
izašao na vrata. 

— Taj momak je pravi đavo? — primijeti major. 

— Pih! — obrecne se pukovnik. — Mi ćemo mu istjerati njegove 
vragolije! On i mene izaziva! Kada se nešto takva čulo! 

Nitko nije primijetio, da je poručnik von Platen slijedio izašloga. 


202 


Stigao ga je vani na vratima, uhvatio ga za ruku i tiho rekao: 

— Poručniče Unger, čekajte časak! Protiv vas je bila učinjena 
sveopća zavjera. Hoćete li mi vjerovati, ako vas uvjerim, da barem ja 
nisam u njoj sudjelovao? 

— Vjerujem vam, jer ste vi to dokazali — potvrdi Kurt, pošto mu 
je pružio ruku. — Primite moju srdačnu zahvalnost! Moram priznati, 
da sam bio spreman na odbijajuće ponašanje, ali nikako na ovakve 
neodgojenosti i surovosti. Žalim događaje ove večeri. 

— Vi ste se hrabro branili, skoro prehrabro. Bojim se, da ste se 
onemogućili. 

— To će se još vidjeti. Poštujem prednosti plemstva. One su 
posvećene stoljećima, ali se suprotstavljam gledištu, koje objavljuje da 
plemstvo po svom svojstvu stoji iznad građanstva. Vrijednost čovjeka 
je jednaka njegovoj duševnoj snazi. 

— Dajem vam za pravo, iako sam plemić. Pukovnik je zaslužio svoj 
ukor, naravno da nitko nije slutio, da ćete se usuditi razviti tako 
nečuvenu smionost. A što se tiče Ravenowa, ipak vas moram upitati, 
da li poznajete tu djevojku? 

— Vrlo tačno. Te gospođe su mi ispričale ovaj doživljaj. 

— Ali jeli to bila istina? 

— Nijedna od njih ne laže. Ja ću vam samom uostalom povjeriti, 
da gospođa, na koju se odnosi oklada nije nikako kočijaška kćerka. 
Hoćete li mi obećati šutnju? 

— Naravno! 

— Ona je unuka grofa von Rodriganda. Dakle vidite, da se nikako 
ne moram stidjeti što sam njen prijatelj. 

— Do vraga! Ali kako dolazi ovaj Ravenow... 

— On je lažac i neoprezan čovjek. Svaki drugi bi na prvi pogled 
vidio, da ima jednu damu pred sobom. On se na najsuroviji način 
ugurao u njenu kočiju, pa su ga mogli ukloniti samo uz pomoć stražara. 

— Bože moj, kako naivno i neoprezno! — prizna Platen. — Ali 
kako je Ravenow došao do uvjerenja da je ta ljupka gospođica kćerka 
kočijaša? 

— On se raspitao kod mog sluge, kojeg je našao u susjednoj 

gostioni. Ja stanujem naime kod grofa i odgojen sam s tom mladom 
gospođicom. Moj stari Ludwig je lukavac pa ga je prevario, da je ona 
kočijaševa kćerka. Nadam se da sad sve razumijete! 


— Sve, samo ne vašu tjelesnu snagu. Jeste li isto tako vješti oružju, 
kao šaci? 

— Ne bojim se nijednog protivnika. 

— To će vam sigurno trebati. Ravenow će vas sigurno izazvati. A 
što namjeravate sa pukovnikom? 

— Sutra ću mu poslati svog svjedoka. 

— Tko će to biti? 

— Hm, to mi je još nejasno. Neću da moji nešto saznaju o ovim 
svađama, a ovdje još nemam nikakvih poznanstava. 

— Smijeni li vam se ja staviti na raspolaganje? 

— Kroz to ćete doći u nezgodan položaj prema svojim drugovima 
i pretpostavljenom. 


— Toga se ne bojim. Ne služim zbog unapređenja, nego samo iz 
užitka. Moj me imetak čini neovisnim, pa vas molim, da smijem biti 
vaš svjedok. Vi ste ste neko ko zaslužuje moje poštovanje, budimo 
prijatelji, dragi Ungeru! 

— Od srca rado primam vaše prijateljstvo. Već prigodom svog 
današnjeg posjeta kod majora čitao sam u vašim očima, da ću vas 
cijeniti. 

Pružili su ruke jedan drugome i onda ga Platen upita: 

— Idete li sad kući? 


— Ne. Ja sam se doduše izvana pokazao mirnim jer samo to vodi 
k pobjedi, ali u duši sam to bio manje. Ne bih htio da moji kod kuće 
primijete moje uzbuđenje i poći ću popiti čašu vina. 

— Priključit ću vam se. Počekajte! 

Platen je požurio natrag u sobu. Kurt je čekao na ulici. On nije 
slutio, koliku će ulogu za njega kasnije imati poručnik von Platen i od 
njega spomenuti bankar Wallner. 


Oba mladića zašla su u neku vinaru, a zatim je Platen otpratio 
Kurta kući, da vidi gdje stanuje. Kad su se na vratima rastali, vidjeli su 

da su ulični prozori vile još jasno osvijetljeni a kad je Kurt ušao u 
primaću sobu, našao je sve okupljene oko visokog gosta. Veliki 
vojvoda je došao da provede jedan večernji sat kod grofa Rodrigande. 


— Evo dolazi naš gardijski husar! — nasmiješi se veliki vojvoda, 
kad je ugledao poručnika. — Jeste li bili u kasinu? 

— Jesam, visosti — izvijesti Kurt. 

— Jeste li možda ondje našli svog pukovnika? 

— Bio je prisutan. 

— Jeste li i vi od njega primili pozivnicu? 

— Ne znam ni za kakvu pozivnicu, visosti. 

— Ah, čestiti pukovnik vas je dakle htio isključiti, ali mi ćemo ga 
ipak iznenaditi. Ja sam naime tek danas doznao od ovog našeg 
grofovskog prijatelja, kakve vam poteškoće stavljaju na put, i odmah 
sam odlučio da pokažem toj gospodi, da mogu biti ponosna, što imaju 
poručnika Ungera u svojim redovima. Ne crvenite, dragi moj! Vi ste 
jedan od onih oficira, čija je hrabrost u zadnjem ratu u stanju da me 
izmiri sa njegovim nesretnim posljedicama. Odlikovanja, što ih nosite, 
platili ste svojim ranama. Ja sam sve oficire vaše pukovnije i njihove 
gospode pozvao za sutra uveče k sebi, a kralj mi je pričao o velikoj 
usluzi, koju ste mu danas iskazali, stavio mi je za taj ples na 
raspolaganje svoj dvorac Monbijou. Slutim, da je pukovnik donio moje 
pozivnice u kasino da ih podijeli. Htjeli su vas isključiti, ali neka vas 
ipak vide. 

Kurt je za vrijeme tog dugog govora stajao dirnut. Njegov vladar 
je zbog njega, sina siromašnoga pomorca dao upriličiti sjajan ples a 
pruski kralj je u tu svrhu stavio na raspolaganje svoj dvorac. Suze mu 
navriješe na oči. Promuca: 

— Visosti, jane znam, kako bih... 

— Dobro, dragi moj poručniče — prekine ga knez — poznajem 
vaše mišljenje i bez da me morate o njemu posebno uvjeravati. Svrha 
mog posjeta je ispunjena pa ću se oprostiti. 

Nakon što je on otišao, doznao je Kurt, da su pozvani i don Manuel 
sa svim svojima, pored Amy Dryden i tada je otišao u svoju sobu, da se 
poštenim snom pripremi za napore idućeg dana. 


Kurt još nije bio dugo u sobi, kad je netko tiho zakucao. Tko je to 

bio? Nije više nikoga očekivao. Ugodno se prestrašio, kad je na njegov 
poziv ušla — Rosen. 

— Čudiš se? — upita plašljivo. — Moram još s tobom govoriti. 

— Ti, Rosen? — reče on. — Dođi, sjedni! 

— Da, to ću učiniti, dragi Kurte. Mlada gospođica ne bi doduše 
smjela tako kasno i tako sama posjećivati mladog gospodina, ali mi 
smo posve kao brati sestra, zar ne? 

— Naravno — reče on, da rasprši sve njene sumnje. — Znade li 
majka, da si ovdje? 

— Dakako da zna! 

— Ionatije dozvolila da dođeš k meni? 

— Vrlo rado, da, ona me je čak za to zamolila. Ima nešto vrlo važno, 
što bih te htjela upitati. 

Kako se Kurt osjećao sretnim! Došla je tako kasno po noći k njemu 
puna povjerenja. Znao je, da je ljubi, ljubi cijelim žarom svog srca, 
svakom misli svoje duše. Sad je sjedio kraj nje na malom divanu i 
gledao pun nade u njezino lijepo lice. — No, što si me htjela pitati, 
Rosen? 

— Daj mi najprije ruku, Kurte. Tako! Znaš li da smo se uvijek 
voljeli? 

Kod toga pitanja je zadrhtao u dnu duše, obuzelo ga je neko 
neizrecivo čuvstvo, tako da je mogao samo potvrdno kimnuti glavom. 

—Idaseisad još volimo? 

— Ja tebe svakako — istisne on. 

— Ti mene! Ja to znam! A zar misliš da ja tebe ne volim kao prije? 
Gle, dragi Kurt, kad se nekoga voli, toga se dobro poznaje pa ako sei 
ne zna uvijek sve, onda se to ipak naslućuje. Ja slutim sve misli koje ti 
imaš kad sam kraj tebe, i kad bi mojem oku ostalo nešto sakriveno, 
moje srce bi to ipak naslutilo. Vjeruješ li to? 

Kurt se morao jako napregnuti, da može mirno odgovoriti »da«. 

— No — nastavi ona srdačno — kad si došao iz kasina, bilo je tvoje 
oko tako duboko i prozirno, a dolje, posve duboko dolje je nešto na 
tamnom dnu drhtalo. Odmah sam znala, da ti se morala dogoditi neka 
velika bol. U kasinu su te loše dočekali, ali ti nisi čovjek, koji bi to trpio. 

Onda je došlo do grdne svađe a vi se oficiri lako laćate oružja. Dođi 
ovamo, dragi Kurte i pogledaj mi u oči! 

Rosen položi Kurtu ruke na oba ramena i privuče ga bliže k sebi, 
da mu uzmogne bolje pogledati u oči. Njen ispitujući pogled uronio je 
u njegove oči punu minutu a onda ona pusti pasti svoje ruke. 

— Kurt, znaš li, što je? Dvoboj! 

— Rosen! — poviče on prestrašeno. 


— Kurt, ja to jasno vidim. Duboko dolje u tvom oku leži nešto,što 
si htio sakriti. Ali ja sam to otkrila. To izgleda kao ponosna, prkosna 
odlučnost. Hoćeš li mi možda reći neistinu, dragi Kurte? 


— Ne! Nikada! — obeća on. 

— No, onda reci, da li ispravno naslućujem! 

— Obećaješ li da ćeš šutjeti? 

— To se razumije! — potvrdi ona žustro. — U takvim stvarima 
časti ne smijemo jedno drugoga odati. 

Djevojka je bila zamamna u svojoj djetinjoj naivnosti. On se 
prisilio da mirno odgovori: 

— Pogodila si, Rosen. 


— Dakle, dvoboj, uistinu dvoboj! Kurte, ja sam to znala, ja sam to 
osjećala i slutila. Vjeruješ li sad da te volim? 


Rosen ga je kraj toga tako iskreno gledala, da je on privukao njenu 
ruku na svoje usne i tiho odgovorio: 


— Moja je najveća sreća, da to smijem vjerovati. 

— Da, velika je sreća, kad su dvoje tako od srca dobri i kad mogu 
jedino u drugo imati pravo i puno povjerenje. Takvo povjerenje imam 
ja u tebe. Misliš li možda, da sam nemirna zbog tvog dvoboja? 

— Nisi? 

— Ne, ni najmanje. Ti ćeš pobijediti svog protivnika. Ali majka se 
brine i jer misli, da ćeš mi sve reći i jer ona zna da se dvoboji ne mogu 
odlagati, onda me je zamolila da te još danas naveče posjetim. 


Kurtove su oči ponosno sinule, kad je čuo za to povjerenje. 
— Jesi li i drugima govorila o tvojoj slutnji? 
— Nisam, samo majci. Drugi ne smiju ništa znati. Onda bi te možda 

spriječili da svladaš svog neprijatelja a ti to moraš učiniti! 

— Rosen, ti si junakinja! — poviče on oduševljeno. 

— Oh, samo kad se radi o tebi, dragi Kurte. Za druge mogu često 
pošteno drhtati, ali o tebi znadem, da si svima nadmoćan. Da, kad si 
pošao, u rat, iako sam drhtala, jer protiv tih kugli se nisi mogao braniti. 
Ali kod dvoboja radi se samo o spretnosti i o miru, a onda se ne moraš 
nikoga bojati. Smijem li pitati, tko je tvoj protivnik? 

— Ima ih dvojica! 

— Dva dvoboja? — začudi se Rosen. — Dobro, to je dvostruka 
prilika da si pribaviš poštovanje. Mogla bih se tome radovati, kad bi 
mi ispunio malu molbu: kazni oba čovjeka, ali ih nemoj ubiti! Hoćeš li? 

— Rado, obećajem ti. 

— To me veseli, Kurt. Za hvalu me smiješ poljubiti kao što si to 
maločas učinio. 

Pružila mu je ručicu, nasmiješila se i ljubazno mu kimnula glavom, 
kad ju je privukao usnama. 

— Tako su nekada radile viteške gospođice, pa te ja smijem ovako 
nagraditi — našali se ona. — Da to vidi majka, sigurno bi se smijala. 
Ali sad mi još moraš reći tko su tvoji protivnici. 

— Prvi je moj pukovnik. 

— Ah! Taj bi se zapravo morao veseliti, kada je dobio ovakvog 
poručnika! A drugi? 

— To je poručnik von Ravenow. 

— Taj! Onaj, koji je bio prema nama tako nepristojan! Kurt, slutim, 
da se tučete zbog mene. Reci mi istinu! 

— Pogodila si — potvrdi on. 

To nije bilo hvalisanje. Nije ni pomislio na to, da bi nju tim 
priznanjem učinio obaveznom prema sebi. Bio je nesebična značaja, i 
ne bi ni za što na svijetu na njeno otvoreno pitanje puno povjerenja, 
mogao reći laž. 

— Vidiš li, kako ti sve čitam iz očiju! — smješkala se ona sretno. 
— Dakle si sad konačno postao mojim pravim vitezom. Ti ćeš osvetiti 
svoju Rosen i zato će ti ona puna naklonosti pružiti ruku na poljubac i 
još ti dati neku uspomenu. Što, o tome ću još razmisliti. Sad znam sve, 

pa se mogu vratiti majci. 

— Što ćeš joj reći? 

— Sve. Valjda ne misliš da bih trebala svojoj majci nešto 
prešutjeti? 

— Sačuvaj me Bože od toga, ti čista dušo! — poviče on preplavljen 
čuvstvom. — Reci joj sve, ali joj reci i to da se ne treba bojati, da još 
nije došlo do izazova i da je molim da šuti. 

— To ću i učiniti i majka će ispuniti tvoju molbu. Laku noć, moj 
dragi Kurte! 

— Laku noć, moja Rosen! 


Pružila mu je obje ruke i krenula da napusti sobu. Ipak je kod 
vratiju zamišljeno zastala, još jednom se okrenula i sa djetinjasto 
lijepim smiješkom rekla. 

— Skoro sam nešto važna zaboravila! Ako si moj vitez, onda 
moram učiniti onako, kao što su to činile plemićke djevojke i za borbu 
ti dati vrpcu. Je li dobra ova, koju nosim na ovoj haljini, Kurte? 


Ova ponosna prirodnost natjerala mu je krv u žile. Osjećao je kako 
mu kuca u sljepoočicama dok joj i odgovarao: 

— Oh, lijepa je! Hoćeš li mi je uistinu dati? 

— Vrlo rado. — Rosen otkopča svilenu vrpcu sa svoje haljine i 
pruži mu je. — Kad pođeš u borbu, stavi je na prsa. Ili ne! Tamo će se 
vidjeti! Ali gdje bi je drugdje pričvrstio? 

— Nena kaput, nego ispod njega, na srce! 

Ljupka rumen je preletjela preko njezinih obraza. Oborila je duge 
trepavice, ali je zatim brzo podigla oči. 

— Da, možeš tako učiniti, jer to je najbolje mjesto. Ja ću je onda 
opet s ponosom nositi. 

— Kako? Zar da ti je vratim? — poviče on. 

— Nećeš li? — upita ona. 

— Da, ako hoćeš — primijeti on i doda smiješeći se: — Ali onda bi 
je morala iskupiti, kao što su to činile plemićke gospođice. 

— Iskupiti? Čime? 

— Poljupcem. 

Sad su se njeni obrazi obojili još tamnije nego prije, ali je svladala 
to neobjašnjivo čuvstvo i upitala: 

— Jesu li viteške gospođice zaista to radile? To dosada nisam 
znala. Ali ako ti posve poklonim vrpcu, onda jene moram niti iskupiti? 

— Ne, onda ne moraš. 

— No, onda ću još promisliti, hoću li je opet nositi ili ne. Što ti je 
od toga dvoga draže, Kurte? 

On se ohrabri; odvažno prizna: — Najdraže bi mi bilo, da dobijem 
poljubac i da smijem zadržati vrpcu. 

— Hajde! Tako bi me ti prevario! Ta stvar nije tako lagana, kao što 
bi čovjek pomislio. Morat ću mnogo razmišljati, da stvorim pravu 
odluku. Zadrži vrpcu, ja ću ti saopćiti, što će dalje biti. 

Otišla je a on je ostao prepuna srca. Pritisnuo je usne na vrpcu iz 
koje je još izbijao fini miris rezede, koje Rosen tako voljela. Zatim je 
klonuo pa dugo, dugo mislio na nju. Konačno su mu se sklopile oči i 
onda je sanjao o njoj. 

10. NJEGOVO VELIČANSTVO KRALJ 


jutarnju šetnju vrtom a kad je na prvi doručak došao u 

blagovaonicu, bili su ondje sakupljeni već svi ostali. Bacio je 
brzi, ispitujući pogled na Rosen. Bila je blijeda, kao da je malo spavala 
i oborila je pred njime oči. 


K: se Kurt probudio, sunce je sjalo kroz prozor. Pošao je u 


Njena je majka upravila na njegovo lice svoje lijepe, mirne oči i 
njemu se činilo da u njima čita tiho obećanje, da njegova tajna neće 
biti odana. 

Onda je došlo vrijeme, da pođe u eskadron. Ludwig, koji je sad bio 
njegov sluga, osedlao mu je konja. Bio je to divni, andaluški crni 
pastuh, kojeg mu je poklonio grof. On uzjaše i odjaše u vojarnu. Kad je 
zakrenuo u njeno prostrano dvorište, bili su eskadroni već uzjahali. 
Oficiri su bili prisutni i samo su još čekali na pukovnika, da započnu 
vojnom obukom. Svi se pogledi upraviše na njega. I Ravenow je bio 
ovdje. On se oporavio od jučerašnjeg poraza i okrenuo se, kad je vidio 
ovoga, koji je dolazio. 

— Do vraga, kakav konj! — primijeti ađutant Branden. — Čime je 
mornarev sin platio ovu plemenitu, skupocjenu životinju! I na njoj će 
taj momak jahati na redovnoj obuci? 

Kurt pozdravi drugove, koji na taj pozdrav jedva odgovoriše. 
Samo Platen dojaše do njega, prijazno m pruži ruku i reče tako glasno, 
da su ga svi mogli čuti: 

— Dobro jutro, Unger! Fini pastuh! Imate li više tako lijepih u staji? 

— To je moj konj za službu — odgovori upitani. — Drugog moram 
štedjeti. 

Uto dojaše pukovnik. Lice mu je bilo mračno, kao da jedva može 
svladati prigušeni bijes. Pobočnik mu je pozdravivši odjahao u susret. 

— Imate li nešto osim redovnog raporta? — upita šef. 

— Na zapovijed, ne, gospodine pukovniče — glasio je odgovor. — 

Poručnik Unger je spreman da stupi u eskadron. 

— Poručnik Unger, istup! — oštrim glasom zapovijedi Winslow. 

Kurt pojaše naprijed i zaustavi se pred njim, kao da su oni 
životinja izliveni iz mjedi. Pretpostavljeni odmjeri njegovo odijelo, 
jahaći pribor, konja. Rado bi bio otkrio nešto nepropisno, ali je to na 
njegovu žalost bilo nemoguće. Zato reče sa prezirnim treptanjem 
očiju: 

— Do daljnjega vas oslobađam službe. Potankosti ćete saznati. 

Kurt pozdravi ne trepnuvši okom, okrene konja i uz divne valovite 
skokove svoje plemenite životinje pojuri kroz vrata. 


Tada je započela obuka. Vježba je trajala gotovo tri sata. Pukovnik 
se tek bio vratio i upravo htio da se raskomoti, kad je ušao Platen. 


— Ah, dobro da ste došli, poručniče von Platen — Primijeti šef 
nemilostivo. — Od jučer uveče imam vam za primijetiti, da ne 
shvaćam vaše ponašanje. Zašto ste tom čovjeku dozvolili da sjedne uz 
Vas i čak ste s njime igrali šaha? 

— Jer sam mišljenja, da neuljudnost sramoti svakog čovjeka, a 
najviše oficira. I jer sam pretpostavio, ako nam ministar rata daje 
druga, on to očekuje od nas, a s njime kao s takvim i postupamo. 

— Ali vi ste znali za naš dogovor! 

— Nisam u tome sudjelovao. 

— Čini mi se, da ste vi s njime čak i izašli. 

— Naravno — bez straha odgovori Platen. — U njemu sam našao 
čovjeka, kojeg moraju poštovati. Postali smo prijatelji. 

— Ah! — ljutito poviče Winslow. — To mi je naravno čudno čuti. 
Znate li da ste se time kao neprijatelj suprotstavili svojim drugovima? 
Ili možda mislite, da će se neprimijećeno preći preko toga, ako uzmete 
u zaštitu jednu šugavu ovcu? 


— Spomenuo sam, da je poručnik Unger stekao moje poštovanje i 
prijateljstvo, pa vas moram uljudno zamoliti da dobrostivo u mojoj 
prisutnosti izbjegavate ovakve usporedbe. Ja sam uostalom samo na 
njegov poticaj dozvolio sebi da posjetim gospodina pukovnika. 

— Ah, valjda ne kao svjedok? 

— Upravo kao takav. 

— Grom i pakao, on se dakle zaista usuđuje, da me izazove? 

— Moram vas po njegovom nalogu zamoliti za zadovoljštinu. 

— To je od vas vrlo neoprezno! Znate li da sam vaš 
pretpostavljeni? 

Platen iskreno odgovori: 

— Ja sam gospodinu pukovniku u službenom pogledu podređen, 
a u pogledu časti sam svakome ravan. Moj prijatelj traži zadovoljštinu, 
pa me je zamolio, da s gospodinom pukovnikom ugovorim, što je 
potrebno. 

Winslow se uzbuđeno ušetao sobom. Vidio je da je zapao u vrlo 
neugodan položaj, iz kojeg je jedva bilo izlaza. Stoga reče: 

— Valjda poručnik Unger ne očekuje, da mu se njegov zapovjednik 
ispriča? Pođite majoru von Palmu i ugovorite s njime, što hoćete. Ali 
zapamtite: zadovoljštinu sa oružjem dajem samo uniformi, koju taj 
čovjek sad nosi, ane gospodinu Ungeru! Vi znate uostalom, da će časni 
sud izreći posljednju riječ! 

S tim riječima se okrene. 

Poručnik von Platen lupi petama i ode. Tada Potraži poručnika 
von Ravenowa. Ovaj ga ukočeno dočeka i upita: 

— Što mi pribavlja čast tvog posjeta, Platen? 

— Čast mog posjeta? Hm, tako ozbiljno i službeno! 

— Pošto si prešao k neprijatelju, mogu se obraćati samo s 
najhladnijom učtivošću, pa te molim da sei ti njom služiš, 

Platen se nakloni. — Kakogod misliš. Tko nevinoga brani pred 
predrasudom, mora biti na sve spreman. Ja te uostalom neću dugo 
smetati, jer ovamo me samo vodi namjera, da ti javim gdje je stan mog 
prijatelja Ungera. 

— Ah, zašto? 

— Mislim da to moraš znati, da bi mu mogao javiti jednu važnu 
poruku. 

— Pogodio si. Uostalom ne trebam znati gdje stanuje, jer s pravom 
naslućujem, da imaš njegovu punomoć. 

— Imaš pravo. On ti se putem mene stavlja na raspolaganje. 

— To je dovoljno. Golzen će mi biti svjedok. Kakvo će oružje 
izabrati tvoj takozvani prijatelj? 


— On tebi prepušta izbor. 
Ravenowe su oči mrko bljesnule. 


— Ah — reče on — zar se osjeća tako sigurnim? Jesi li mu rekao 
da sam najbolji mačevalac u pukovniji? No, ja sam Golzenu, s kojim ćeš 
ostalo dogovoriti, ionako već predložio, da se borimo teškim sabljama. 
Ako je momak sam tako lud. — S Golzenom ćeš se isto tako 
sporazumjeti o mjestu i vremenu. Imaš li mi još nešto za reći? 

— Ne. Prema tome se mogu oprostiti od tebe »hladnom 
uljudnošću«. Do viđenja! 

Platen je otišao predsjedniku časnog suda, jednom starijem 
majoru, koji je obećao, da će odmah raspraviti tu stvar. Kad se vratio 
Kurtu i saopćio mu, da se Ravenow odlučio za teške sablje, slegnuo je 
ovaj posve ravnodušno ramenima: 


— Taj poštenjak me hoće ukloniti. On ne zna za poštedu, pa neka 
vidi neću li možda ja biti tako velikodušan, da budem obziran. 
Pukovnik je kukavica. Nemoguće je da se časni sud odluči protiv mene. 
On će se vjerojatno odlučiti za pištolje i veliku udaljenost, a ja sam 
pripravan da ga poštedim. Tvrđava će za njega biti dovoljna kazna. 
Kad mogu očekivati odluku? 

— Još prije večeri. 

— Hoće li mi donijeti obavijest? 

— Da, još prije nego što pođem na ples velikom vojvode u 
Monbijou. I to je jedna podlost, koju su vam učinili. Imali ste pravo da 
dobijete pozivnicu, ali vam je nisu izručili. 

— Ostavite to! — nasmiješi se Kurt. — Meni ne treba ta pozivnica, 
jer imam privatni poziv velikog vojvode. 


— Ivi ćete se pojaviti? — iznenadi se Platen. 


— Naravno. Htio bih vam reći da uživam naklonost velikog 
vojvode. On je čuo na kakav me način primaju, pa mi je još sinoć, kad 
sam se vratio kući objasnio, da je priredio taj ples, da mi dade javnu 
zadovoljštinu. 


Platen učini pokret najvećeg iznenađenja. 

— Sretniče! — poviče on. — Zar ste vi štićenik velikog vojvode? 

— Onmije uvijek bio naklonjen — jednostavno odgovori Kurt. — 
Ja vas uostalom molim da nikome ne kažete, da ću doći. Veselim se 
razočaranju gospode drugova, koji me smatraju samo za neželjena 
uljeza. Možete mi dakle donijeti vijest u Monbijou, a ja ću vas zato 
predstaviti velikom vojvodi, grofu Rodrigandi i njihovim gospođama. 


— Nebesa, kakva sreća! — primijeti poručnik. — Vi ste — tako mi 
Boga — prava zagonetka, ali priznajem, da je vrlo korisno, biti vaš 
prijatelj. Hoćete li me predstaviti i onoj krasnoj gospođici, na koju se 
odnosi ona nesretna oklada? 

— Hoću. Ali sad se moramo rastati, dragi moj Platene, da se 
pripravimo za svečanost. 


Tokom poslijepodneva sastao se časni sud. Svi njegovi članovi 
potjecali su iz visokog plemstva, i gledali su na Ungera kao na »šugavu 
ovcu«, kako se Winslow izrazio. Osim toga su bili pod njegovim 
utjecajem i tako se desilo, da je stvorena osuda bila sljedeća: pukovnik 
je sa poručnikom osorno postupao a ovaj se ogriješio o dužno 
poštovanje i to međusobno dokida. Prema tome Unger nema zašto 
tražiti zadovoljštinu a pukovnik nije obavezan da je dade. O dvoboju 
ne može biti niti govora. Ta dodana primjedba, da se postupak 
poručnika Ungera mora nazvati bezobzirnim i da nije prikladan da mu 
pribavi prijateljsku naklonost oficirskog kora. Mora mu se savjetovati 
da se dade premjestiti u neko drugo mjesto, pogotovo što ni njegovo 
porijeklo, ni njegov način saobraćaja ne stoje u suglasju sa društvenim 
prilikama u gardijskom koru. 

Ta je osuda stavljena u zapisnik a Platen je dobio prijepis da ga 
odnese Ungeru. Vidio je da od njega očekuju neku primjedbu, ali je 
šutke spremao prijepis u džep i udaljio se. Bio je uvjeren, da tom 
sjednicom stvar još nije dovršena. 

Ali Winslow se osjećao pobjednikom. Stoga je smatrao, da se Kurt 
neće usuditi da ustraje na zahtjevu da uđe u pukovniju, pa se sa 
osjećajem zadovoljstva vratio kući, da bi obukao svečanu uniformu i 
poveo svoje gospođe, jer se međutim spustila večer a nije se smjelo 
dopustiti da visoki gost čeka. 


Ljetni dvorac Monbijou nalazi se uz Spreevu u četvrti Spandau, 
vrlo je lijep a danas je bio naročito svečano ukrašen. U vrtu su gorjeli 

brojni lampioni, ovijajući grmlje i cvijeće nekim čarobnim sjajem, a 
sobe su plivale u moru od svjetla. Zaposlena sluge žurili su amo i tamo, 
a na ulazu je stajao dvorski meštar velikog vojvode, primajući brojne 
goste. 

Po principu da zakašnjenje znači otmjenost, najprije su došli 
poručnici, a iza njih ostali, što im je čio bio viši to su kasnije stizali. Njih 
je u predsoblju dočekivao poručnik velikog vojvode i pratio ih na nji- 
hova mjesta. Konačno su stigli brigadni zapovjednici i divizijski 
general sa svojim gospođama. 


U velikoj dvorani vidjela se vojna glazba, koja je imala svirati za 
ples. Sad je još vladalo ono iščekivanje, za vrijeme kojega se tek 
poluglasno razgovara, posluge su raznašale mala osvježenja a iz 
blagovaonice se čulo zveckanje stakla i porculana, koje je sladokuscu 
nagovještavalo očekivane užitke. 


Onda se konačno otvoriše vrata i najavljen je dolazak velikog 
vojvode. Ušao je vodeći pod rukom Rosetu de Rodrigande, sadašnju 
gospođu Sternau. Slijedili su ga don Manuel sa Amy Dryden i 
Sternauovom majkom, a iza ovih je išao Kurt sa Rosen ispod ruke. 

Kad su ga ugledali, razgoračiše gospoda husari širom oči. Kurt je 
nosio na grudima austrijski orden Željezne krune, nadalje hessenski 
Ludwigov orden, i orden Željeznog šljema uz Križ za ratne zasluge. Oči 
sviju žena uperiše se u okićenog poručnika, kojeg je malo koja između 
njih poznavala, a oči gospođe u njegovu damu, koja je čarobnom 
dražešću hodala uz njega i tako se povjerljivo oslonila na njegovu 
ruku, kao da mu je sestra. 

Prisutni su se podigli. Veliki vojvoda je pristupio divizijskom 
generalu i pustio da mu ovaj predstavi svoje gospođe a zatim je 
spomenuo imena svoje pratnje. Može se zamisliti, kakav je dojam na 
poručnike izazvalo Kurtovo prisustvo. Pobočnik von Branden je 
razgoračio oči i promrmljao Golzenu: 


— Ti, vidim li dobro? Zar to nije Unger? 
— Bogami, to je on! Imaš pravo! — odgovori ovaj. — Kako taj 
klipan dolazi u pratnju velikog vojvode? 


Brandovo se začuđenje povećalo kad mu je oko palo na 
poručnikove grudi: 

— Naka me vrag odnese! Četiri ordena i jedan Križ za zasluge! 
Jesam li začaran? 


— A ispod ruke vodi kočijaševu kćer! Mislim, Brandenu, da smo 
strašno nasjeli! 

— Vidjet ćemo, vidjet ćemo! Njegova visost ih upravo predstavlja. 
Grom i pakao! Što to govori sad našem glavnom generalu? — upita 
Branden. 

Platen, koji je stajao u blizini, smiješeći se primijeti: 

— Predao mu je poručnika Ungera i njegovu damu i zamolio ga da 
oboje predstavi gardijskim oficirima. 


— Neka me odmah đavo odnese, ako sam ikada nešto takvoga 
doživio! — poviče Branden glasno. — To izgleda upravo tako, kao da 
se sprema velika zadovoljština, koju ima primiti taj poručnik! 

— Tako i jest — potvrdi Platen. — Pouzdano znam da je ova 
plesna večer upriličena naročito zbog Ungera. Unger je ljubimac 
velikog vojvode a ovaj upravo kori gospodu gardijske husare. 

— Tako šta se još nikada nije desilo, to je silno, tako mi časti! — 
primijeti Branden. — Sad ide poručnik od ruke do ruke. Sad je došao 
do pukovnika. Slušajte! Momak nešto sprema. Vidim kako mu oko 
blista. 


General je upravo prišao pukovniku sa Ungerom i Rosen. 


— Gospodine pukovniče — reče on — imam čast da vam 
predstavim gospođicu Sternau i gospodina poručnika Ungera. On 
stupa u vašu pukovniju, pa ga preporučam vašoj ljubaznoj zaštiti. 

Pukovnika je davilo u grlu. Nije mogao prozboriti ni riječi pa se 
samo uljudno pristajući naklonio. Tada se Unger obrati generalu: 

— Ekselencijo — reče on — mi smo već odviše iskoristili vašu 
dobrotu. Dozvoljavate li da me gospodin pukovnik umjesto vas 
upozna s gospodom? 

— Vraški momak! Slutio sam takvo nešto, ležalo mu je u oku — 
promrmlja pobočnik Branden. — Sad je prisilio Winslowa, kojeg je 
izazvao na dvoboj i koji je izjavio da nije sposoban da mu dade 
zadovoljštinu, da opozove svoj jučerašnji postupak i da nam ga po 
svim pravilima predstavi. 

General kimne i ljubazno primijeti: 


— Bilo bi mi veselje, da vam učinim tu uslugu. Ali kad već sami 
želite, predajem vas 


gospodinu pukovniku. 


On ode i sad je Winslow morao zagristi u kiselu jabuku. Na njegov 
mig pristupili su redom oficiri njegove pukovnije a on je bio prisiljen 
na prilično neugodnu dužnost, da onome, kojega je tako teško 
uvrijedio, niže cio niz njihovih imena. 

— Hvala, gospodine pukovniče! — hladno mu reče Kurt, kad je to 
bilo svršeno. 

Zatim priđe k Platenu, upozna ga sa Rosen i doda: 

— On je moj prijatelj. Hoćeš li ga predstaviti velikom vojvodi? 

Ona pruži Platenu ruku i upita: 

— Plešete li, gospodine poručniče? 

— Stravstveno, milostiva gospođice — odgovori on, dok mu je lice 
porumenjelo od veselja. 

— Onda neka vam Kurt kasnije donese moju plesnu kartu da se 
upišete. Njegovom prijatelju dat ću prvi ples iza njegovog. Ali sad 
dođite s nama do velikog vojvode, da vas predstavimo gospodi. 

Oni su otišli i sad je pukovnik stajao sam sa svim svojim oficirima. 
On izvadi rupčić, duboko uzdahnu i obriše znoj sa čela i prizna: 

— Mislim, da ću se onesvijestiti! Moram sjesti! 

Winslow pođe k svojoj ženi, da kod nje potraži utjehe. Sad su se 
stvorile pojedine skupine, no razgovor sviju se, kretao samo oko 
Ungera i pouke, koju je ovaj građanski poručnik dao gardijskom koru. 
Gospođe su se oduševile za njega. Dokazao je da je ne samo lijep 
muškarac, već zaista muškarac u punom smislu te riječi. I gospoda su 
ga počela promatrati drugim očima. No trebalo je doći još nešto 
boljega. Visoka dvokrilna vrata se otvoriše i začuje se glasno 
najavljivanje: 

— Njegovo veličanstvo kralj! 

Veliki vojvoda je odmah prišao vratima, da dočeka visokog gosta. 
Ovaj je ušao zajedno sa Bismarkm, a slijedili su ih ministar rata i 
komornik. Ovaj posljednji nosio je u ruci neki predmet, koji se tačnije 

promotren, pokazao kao mala safijanova kutija. 


— Nisam mogao odoljeti, a da na nekoliko trenutaka ne skrenem 
Vašoj visosti — primijeti visoki gospodin velikom vojvodi. — 
Predstavite mi vaše goste! 

Ubrzo se sve najuglednije ličnosti okupiše oko veličanstva, dok su 
ostali slušali ili se podalje tiho razgovarali. 


Izgledalo je da poručnik Branden ne može šutjeti. 


— Kralj, Bismark i ministar rata ovdje? — reče on. — To je veliko 
odlikovanje za našu pukovniju. Možemo biti ponosni. Ah, vidite li onu 
kutijicu u komornikovoj ruci? Dat ću sebi odsjeći glavu, ako se u njoj 
ne nalazi orden, na svaki način će ga veliki vojvoda primiti na tako 
javan, dvostruko častan način. Gledajte, sad se grof Rodriganda 
povukao s ministrom rata u udubinu prozora! Tiho razgovaraju, lica 
su vrlo ozbiljna a njihovi pogledi se upravljaju prema Winslowu. 
Gospodo, pođimo malo bliže do pukovnika, nešto će se desiti, ja to 
poznajem! Kao pobočnik imam već potrebno iskustvo. 

Imao je pravo, jer je ministar rata nakon kratkog vremena polako 
prišao pukovniku. Kad je ovaj primijetio onoga koji se približavao, 
ustao je smnogo poštovanja i pošao mu nekoliko koraka u susret. 

— Gospodine pukovniče, jeste li primili moje pismo u pogledu 
poručnika Ungera? — upita ekselencija ne odviše ljubazno. 

— Imao sam čast — glasio je odgovor. 

— A jeste li ga i pročitali? 

— Odmah, kao sve što dolazi od vaše ekselencije. 

— Onda je čudno, da su ti reci izazvali upravo protivno od onoga, 
što sam kanio. Sjećat ćete se da sam vam toplo preporučio poručnika? 

— Naravno — odgovori Winslow. 

— A ipak sam doznao, da su ga svagdje primili sa odbijanjem. 
Mnoga visokorođena glava je šuplja i stoji samo obzirom na svoje 
porijeklo u redovima vojske. Upravitelj vojnih stvari se uvijek veseli 
kad nađe čovjeka, koga se dade dobro upotrijebiti pa je tim žalosnije, 
ako upravo ovakvi ljudi nailaze na neopravdane, često čak i zlobne 
poteškoće. Ja bezuvjetno očekujem, da ću ubrzo čuti protivno od 
onoga, što sam na svoje začuđenje morao doznati. 

On se oštro okrenuo na peti i otišao, dok je pukovnik ostao 
nekoliko trenutaka stajati kao odsutan duhom, a zatim se vratio na 
svoje mjesto. Čak i onaj, tko nije čuo razgovor, morao je na njemu 
primijetiti, da je dobio posve neobičan ukor. 


— Taj je za danas moralno mrtav i psihički smrvljen — promrmlja 
pobočnik. — Ne bih htio biti u njegovoj koži. Poručnik Unger je poput 
bombe prasnuo u naš mirni život, a sad nam krhotine lete na glavu. A 
gdje je sada? 

— Ondje kod ogledala. Bismark razgovara s njime — čudio se 
Golzen. 


— Bismark? Bogami, istina je. Kakvo odlikovanje! Dao bih 
dvadeset mjesečnih plaća, kad bi mi Bismark htio bar jednom kimnuti 
glavom. Nebesa, tamo ide, tako ti Boga, čak mu i kralj prilazi. 


Prisutni su začuđeno gledali na ono mjesto, gdje je stajao mladić, 
s kojim su oba silnika tako srdačno razgovarali. Stajali su odviše 
daleko da bi mogli razumjeti i jednu riječ, ali se po dobrohotnom 
izrazu vladareva lica vidjelo, da su to bili samo izrazi dobrote. 


Tada je najednom kralj domahnuo komorniku. Ovaj je stupio u 
sredinu dvorane i glasno rekao: 

— Gospodo, imam čast da vam po najvišem nalogu javim, da je 
njegovo veličanstvo blagoizvoljelo imenovati poručnika Ungera 
vitezom drugog reda ordena Crvenog orla i to obzirom na veoma 
važne usluge što ih je u tako kratkoj prisutnosti kod nas iskazao 
domovini. Njegovo veličanstvo je također zapovjedilo, da se 
spomenutom gospodinu izruče insignija tog ordena, te pridržaje 
pravo za daljnje odluke. 

On otvori safijansku kutijicu, pristupi Ungeru, koji je sav blijed 
stajao na svojem mjestu i prikopča mu zvijezdu na prsa pored ostalih 
odlikovanja. 


U dvorani je vladala tišina kao u crkvi. Kakve su to usluge bile? 
Izvršene u tako kratkom vremenu? Morale su biti znatne, jer je orden 
Crvenog orla imao četiri razreda. Ovog je poručnika sreća zaista 
obilato obdarila! Oko mladića se skupio krug čestitara, kojima je kralj 
dao primjer. Priključili su mu se Bismark i ministar rata a onda su se 
svi oprostili od gospode. Nakon što su se tri visoka gospodina udaljila, 

a za njima komornik, popustila je ukočenost a glasni, raznoliki žagor 
je pokazao žar, kojim se događaj prepričava. Svi viši oficiri su već 
čestitali Kurtu, kad mu priđe Rosen. 

— Dragi Kurte, kako radosno iznenađenje! — reče ona blistajućih 
očiju. — Jesi li se nadao tolikoj počasti? 

— Nikada! Još sam i sad ukočen od čuda — prizna on iskreno. — 
Nalazim se gotovo kao u nekom snu. 

— Slušaj, Kurte, usluga, o kojoj si sinoć govorio, izgleda da je bila 
naročito značajna, ali jane smijem iskušavati tvoju šutljivost, već ću ti 
radije od srca zaželjeli sreću. Tvoji su neprijatelji jako posramljeni. 

S tim mu stisne ruku i vrati se k svojoj majci. U pokrajnjoj sobi 
stajali su zajedno pukovnik, major, pobočnik i poručnik von Ravenow. 
Major reče: 

— Gospodo, nakon događaja ove večeri je nemoguće provesti 
odluku časnog suda. Sve bi nas potjerali do đavola a u prvom redu vas, 
gospodine pukovniče. A sa jednostavnim oproštajem stvar ne bi bila 
riješena. Ja ću sutra na brzinu sazvati još jednom sve članove. Naći će 
se izgovor, da se poništi odluka! 


To je i moje mišljenje — izjavi Winslow. Pošto sam se uvjerio 
da neću nanijeti štetu svojoj časti, ako se pobijem s tim Ungerom, neću 
se duže ustručavati, da mu budem na usluzi. Dajem vam časnu riječ, 
da ću se truditi svim silama, da ga ubijem. 

— Prepustite to meni, gospodine pukovniče — primijeti Ravenow. 
— Ja sam ga izazvao na teške sablje, ne može mi izbjeći. Borit ćemo se 
sve dok jedan od nas ne bude mrtav ili barem nesposoban za službu. 

— Kadi gdje je mjesto sastanka? — upita pukovnik. 

— To još nije određeno — odgovori Ravenow. — Očekujem vašu 
odluku, jer je na svaki način najbolje, da obje stvari, ako je moguće, 
budu jedna za drugom izborene. 

— Pristajem i odmah ću reći Platenu da prihvaćam izazov. Koje 
mjesto biste vi predložili, poručniče? 

— Što kažete za park iza pivovare na Kreuzbergu, gospodine 
pukovniče? 

— Odlično odgovara. A vrijeme? 

— Nebih htio izgubiti ni časa, jer plamtim od želje, da tom Ungeru 
raskolim lubanju. Slažem se sa odmah. Odavde se nećemo razići vrlo 
kasno iza ponoći, a jedan sat dosta je, da uredimo naše lične stvari. Što 
kažete za četiri sata ujutro? 

— Pravo mi je. 

— Lijepo. Ali ja imam jednu važnu molbu, gospodine pukovniče. 
Vi ste otac obitelji, ali ja nisam, osim toga je vaš službeni položaj 
drugačiji nego što je moj. Kakogod ispala stvar, posljedice će za vas 
biti mnogo teže nego za mene. Stoga vas molim, da mi date prednost. 

Obzirom na svoj viši čin nije Winslow smio prihvatiti taj prijedlog. 
No on je pomislio na svoju obitelj, pomislio je na kazne, što ih dvoboj 
povlači za sobom i najzad je preračunao, da on možda i neće doći do 
borbe, jer je Ravenow htio ubiti protivnika. I tako odgovori: 


— Vi ste valjan momak, poručniče, pa vam neću odbiti molbu. 
Majore von Palm, vi kao nepristran morate biti prisutni. Brandon, 
hoćete li mi biti svjedok? 

— Sa najvećim veseljem, gospodine pukovniče — uvjeravaše ga 
upitani. 

— Onda odmah pođite Platenu, Ungerovom svjedoku, i recite mu 
da čekam protivnika sutra u četiri sata ujutro na određenom mjestu. 
Ponijet ću sa sobom pištolje. Uzet ćemo dvadeset koraka stalne 
udaljenosti i pucati sve dok jedan od nas ne bude mrtavili nesposoban 
za službu. Ja ću se pobrinuti za liječnika. 


— U kojim razmacima će se pucati? 

— Na zapovijed i istodobno. 

— Vaši su uslovi isto tako strogi kao i moji — reče Ravenow. — 
Unger neće otići sa bojišta. Ja ću odmah govoriti s Golzenom. On je moj 
svjedok i neka odmah ode Platenu, da mu javi naše uslove. 

Nakon nekog vremena prišli su von Golzen, pobočnik i Platen 
Kurtu, koji je uz Rosen sjedio na divanu. 

— Gospodine poručniče, mi moramo s vama govoriti — primijeti 
Platen. 

— Dođite u pokrajnu sobu! — reče Kurt. — Gospođica će me za 
nekoliko časaka ispričati. 

Oba svjedoka su mu saopćila svoje naloge. Kad su svršili, Unger se 
nasmiješi: 

— Svakako vidim, da su moji protivnici odlučili da me na svaki 
način ubiju. Poručnik von Ravenow mi je za dvoboj predložio oružje u 
kojem je vješt, a drži, da ja ne znam njime baratati, Gospodo, ja sam 
učio mačevati sabljom još kao dječak, pa se ne moram bojati 
Ravenowa. Prihvaćam uvjete, a budući da nisam nikakav razbijač, to 
se izjavljujem spremnim da se neću oglušiti o pokušaju izmirenja, koje 
će poduzeti major von Palm. Iskrena molba za oproštenje i časno 
objašnjenje ima za mene, jer sam čovjek, isto takvu vrijednost kao i 
krvava zadovoljština. 

Oficiri su mirno saslušali te riječi ali je pobočni izjavio sa 
dvosmislenim smiješkom: 

— Gospodine, koliko ja poznajem obojicu gospode ne može biti 
govora o nekoj isprici. A što se tiče vaše spremnosti da pristanete na 
pokušaj izmirenja, to radije mom nalogodavcu neću o tome ništa 
spomenuti jer bi on svakako pomislio, da ono proizlazi od 
pomanjkanja hrabrosti. 


— O molim, govorite ipak o tome! Svejedno mi je što on prije 
borbe misli o mojoj hrabrosti. Tek nakon odluke će me on moći pravo 
ocijeniti. Naći ćete me tačno u četiri sata na mjestu. 


Rastali su se sodmjerenim poklonima. 


Pukovnik je sa Golzenom, Ravenowom i pobočnikom pošao u kut 
a pozorni promatrač je mogao lako vidjeti, da su se živahno 
razgovarali o predmetu, o kojem se činilo da su se teško mogli složiti. 


Tada su se otvorila vrata blagovaonice i došao je poziv na večeru. 
Veliki vojvoda je ponudio ruku Sternauovoj majci, a iza njih su se 
parovi skupili u dugi red, da pođu u blagovaonicu. Jelo je bilo 
izvanredno a raspoloženje vrlo živahno. 

Nakon večere počeo je ples. Rosen je u Kurtovom naručju lebdjela 
kroz dvoranu, a zatim sa Platanom. Plesala je samo s ovom dvojicom i 
s nekolicinom viših oficira, kojima je dvorski običaj nalagao, da 
gospođama, koje je uveo veliki vojvoda, iskažu tu počasnu uslugu. 

Tik prije ponoći povukao se veliki vojvoda. I grof Rodriganda se 
odvezao sa svojima kući a isto su učinile i ekselencije. Sad su ostali 

znali da su slobodni od ukočenosti pa je društvo bilo znatno veselije i 
neusiljenije. 

ll. OKOM U OKO 


ospoda, koja su imala sudjelovati u dvoboju, nisu sačekala kraj 

zabave, već su također pošla kući, da se priprave. Kurt je sjedio 

u svojoj sobi uz svjetlo i čitao glasovito djelo generala von 
Clausewitza. Jutro je svanulo i stalo slabiti svjetlo njegove svjetiljke. 
Tada netko tiho zakuca na njegova vrata i na njegov — Unutra! — uđe 
Rosen. 

— Dobro jutro, Kurte! — pozdravi ona, pružajuć mu ruku. — Jesi 
li spavao? 

— Ne — odgovori on. 

— Jesi li napravio oporuku? — našali se Rosen. 

On učini vrlo ozbiljno lice dok je odgovarao: 

— Draga moja Rosen, dvoboj je čak i za najboljeg mačevaoca i 
najsigurnijeg strijelca sumnjiva stvar. Pa bio netko i majstor u svakom 
oružju, ipak je ranjiv. A ako se sretno prođe, ipak je pomisao, da si 
nekog čovjeka ranio ili čak ubio, na svaki način mučna. 

— Imaš pravo, dragi Kurte, no ja se nikako ne mogu brinuti za 
tebe. A što se tiče tvojih protivnika, to ovisi samo o tebi, da izbjegneš 
svaku grižnju savjesti. Čuo si, da oni žele tvoju smrt. 

— Ali ja ih neću ubiti. 

— Ozbiljno te molim, da ne ideš tako daleko u tvojem obziru, da 
se sam izvrgneš opasnosti. Govori se su da je Ravenow vješt 
mačevalac a pukovnik izvrstan strijelac. 

— Ne brini! Osjećam se obojici nadmoćan. 

— A moja vrpca, dragi Kurte? Neka ti ona bude talismanom. 

— Nosim je na svom srcu — nasmiješi se on. — Jesi li promislila, 
hoćeš li je zatražiti natrag? 

— To će ovisiti o tome, hoću li biti zadovoljna s tvojim postupkom 
prema tvojim neprijateljima — reče ona. — Ali, sad je tri i po! 

— Upravo u to vrijeme naručio sam Platena na susjedni ugao. 

— Onda moraš poći! O Kurte, ako bi te ipak pogodila kugla! — tiho 
se požali. Oči su joj pokazivale vlažni bljesak. 

On ju je umirio. — Ne brini se, Rosen! Dođi, moram ići. 

Ona mu još jednom stisne ruku. — Pođi sa srećom, moj viteže! — 
I tada nestane. 


Na uglu je čekao Platen, s kojim je Kurt te večeri sklopio 
bratimstvo, u kočiji sa dva konja. Iz pokrajnje ulice zakrenuše sad za 
njima dvije druge kočije. 

— Pukovnik van Winslow i Ravenow — reče Platen, koji je sjedio 
na stražnjem sjedalu i tako je mogao vidjeti putnike obiju kočija. — 
Oni su isto tako tačni kao i mi, no mi ćemo ipak imati čast da prije 
stignemo. Heinrich, nemoj dozvoliti da te ovi odostrag preteknu! 

Kočijaš je bičem lupio konje, kao znak da je razumio svog 
gospodara. 

Uskoro zatim su kola izašla kroz Hallescheska vrate i pošla prema 
brijegu. Kad su stigli do pivovare, manjkalo je deset minuta do četiri. 
Došli su u park. Kočija je zakrenula na neki pokrajnji put i zaustavila 
se konačno uz otvoreno mjesto, okruženo grmljem i drvećem. Izađoše. 
Uskoro stigoše i druga kola. Pozdraviše se ozbiljnim, nijemim 
kimanjem glave. Sluge su poslani na stražu, da odaleče svaku smetaju, 
a liječnik je izvukao svoje instrumente i povoje, kako bi odmah bio 
pripravan. 


Platen i Golzen su pregledali mjesto. Onda Golzen Priđe 
Ravenowim kolima i donese oružje. Ravenow je već stajao kraj sablje, 
što ju je Golzen položio na zemlju. Kurt je pristupio drugoj. 

Pukovnik i njegov Pobočnik prišli su bliže, da budu svjedoci borbe. 
Uz je bio major van Palm. Kao nepristrana stranka i imao je dužnost, 
da pokuša izmiriti stranke, stoga im se približio i upitao: 

— Dozvoljavaju li gospoda, da im nešto kažem? 

— Ja dozvoljavam — odgovori Kurt. 

— Ali jane — poviče Ravenow. — Ja sam smrtno uvrijeđen. Svaki 
pokušaj pomirbe je beskoristan. 

— Onda nemam više ništa da kažem. Bio sam spreman da 
poslušam gospodina majora, pa molim da se to zapamti — objasni 
Kurt. 

— Tko se izjavljuje spremnim da se povuče je kukavica — reče 
Raveinow, podižući sablju sa poda. — Počnimo! 

I Kurt podigne svoje oružje. Borba je mogla započeti, čim major 
van Palm dade znak. Oba su protivnika stajala jedan nasuprot 
drugome, Kurt miran i ozbiljan dok je drugi čvrsto stisnuo usnice a 
nosnice su mu se nadimale. Bio je to ozbiljan trenutak. 


Major von Palm je podigao ruku u znak, da borba može početi. 
Ravenow je smjesta napao sa takvom žestinom, kao da se radi o tome 
da obori slona. Ali Kurt je taj herkuleski udarac s lakoćom odbio. Brzo 
poput misli slijedio je njegov udarac, a u tom protu-udarcu, 
izvedenom sa strane, ležala je tako izvanredna snaga, da je Ravenowu 
izletjela sablja iz ruke. 


Svjedoci su smjesta prekrižili svoje mačeve između protivnika, 
kako Kurt ne bi mogao napasti golorukog Ravenowa. Liječnik je donio 
sablju njegovom vlasniku, koji odmah opet navali na Kurta. Dvije teške 
oštrice sinuše jedna prema drugoj, odjekne oštri udarac i glasni krik. 
Došao je iz Ravenowih ustiju. Njegova je sablja poletjela u velikom 
luku preko čistine i svi su s užasom primijetili, da jedna odsječena 
ruka još uvijek drži držak oružja. 

Kurt spusti sablju: — Gospodine doktore, pogledajte da li je jedan 
od nas dvojice postao nesposoban za službu! Jer to je bio uvjet 
gospodina von Ravenowa. 


Ovaj je nepomično stajao na mjestu ukočenih očiju. Iz batrljice 
ruke, visoko uzdignute na udarac, šikljao je debeli mlaz crvene krvi. 
Zatim on zatetura. Njegov svjedok mu je priskočio da ga podupre. 
Ranjenik nije ni pisnuo. Pustio je da ga liječnik povuče u travu 
promatrajući mjesto, na kojem se nalazila ruka i zaklopi oči. 

— No, doktore, kako je? — upita Kurt. 

— Ruka je nepovratno otišla — odgovori ovaj. 

— Mislim, je li ispunjen moj uslov za ovu borbu? 

— Da, gospodin poručnik će morati istupiti iz službe. 

— Onda sam održao svoju riječ i smijem odstupiti. 


— Ilja također — primijeti Platen. A onda tiho reče Kurtu: — Pa ti 
mačuješ kao đavo! Pokazao si takvu vještinu, koju bi se jedva smatralo 
mogućom. O tom će se dvoboju govoriti. Jesi li isto tako vješt sa 

pištoljem? 

— Mislim. 

— Onda se ne moram brinuti za tebe. Ali oprosti, ipak moram poći 
k Ravenowu! 

— Samo pođi! 

Svi su se bavili oko Ravenowa. Liječnik je baratao sondom i 
kliještima na glatko odsječenoj batrljci, tražeći žile, i dugo je trajalo 
prije no što je utišao krvarenje i povezao ranu. Pri tome se čulo kako 
Ravenow škripi zubima, možda od bijesa a možda od boli. Sad je 
upravio otvorene oči na liječnikove ruke i samo katkad mu je pogled 
pun mržnje kliznuo prema Kurtu. 


Bogalj! — zastenje. — Jadni bogalj! Gospodine pukovniče, 
obećajete li mi, da ćete ga ustrijeliti? 
— Obećajem! — odgovori Winslow, potresen pogledom na 


ranjenika. — Odbijam svaki pokušaj izmirenja. 

— Dobro, to mi opet vraća snagu. Doktore, ja moram gledati 
borbu. Ne smijete protusloviti! 

Liječnik učini neodlučno lice. — Kod rane, kao što je vaša, mora 
svako uzbuđenje škoditi. Ali ću vam ipak dozvoliti da ostanete. Neka 
vas gospodin von Golzen podupre. Zapravo biste morali smjesta u 
vašim kolima poći kući. 

— Upravo to bi bilo najveće uzbuđenje. Ono bi me ubilo. Ne ja 
moram vidjeti kako će taj čovjek pasti. Pa ću se rado odreći svoje ruke 
i ostati bogaljem, nemojte dozvoliti da čekam, nego odmah počnite! 

Platen je slušao taj razgovor, ne kušajući da zagovori Kurta. Sad 
mahne pobočniku: 

— Gospodine, ja sam spreman, ako vam to odgovara. 

Branden kimne glavom i obojica pođoše na sredinu mjesta. 
Udaljenost je bila označena sa dva mača zabodena u zemlju i tada 
donese pobočnik kutiju s pukovnikovim pištoljima. Kad je Kurt to 
primijetio, dohvati jedan od pištolja, promotri ga znalačkim izrazom i 
reče: 

— Vrlo dobro! Budući da nisam navikao na njega, dozvoljavate li 
da opalim probni hitac? 

— Pucajte! — kratko reče svjedok njegovog protivnika. 

Ranjenikovim licem preleti podrugljivi smiješak. Kurt nabije 
pištolj i ogleda se za nekim ciljem. Na daleko isturenoj grani, jedne 
omorike visio je veliki češer. On pokaže na njega i reče: 

— Ciljat ću dakle u ovaj češer! 

Dugo je nišanio, da bude siguran u svoj hitac i onda odapeo. Začuo 
se višeglasni »hm« i kašljucanje. Nije pogodio češer, već u udaljenosti 
od jednog metra jednu granu, koja je otpala. 

— Hvala Bogu, on slabo puca! — pomisli Winslow. To su 
povjerovali svi drugi. Platen je iskoristio priliku da povuče Kurta na 
stranu i silno zabrinuto primijeti: 


— Za ime božje, dragi Ungeru, ako ne znaš bolje pucati, onda si 
izgubljen! Pukovnik je zadao Ravenowu svoju časnu riječ, da će te bez 
milosti i saučešća ustrijeliti. 

— Neka pokuša — nasmiješi se Kurt. — Ja sam se uostalom 
utvrdio, da su ti pištolji zaista izvrsno izrađeni. 

— Kako? Još se šališ? Usprkos dobroti pištolja nisi pogodio cilj. 

— Naprotiv, ja sam ga tačno pogodio. Samo sam prividno 
spomenuo češer, ali sam u istinu ciljao upravo u onu tačku grane, koju 
sam pogodio. Ti valjda znaš, da je onaj, kome uspije da zavede svog 
protivnika u bludnju, već napola pobijedio.— Ah, tako mi Boga, ti si 
strašan protivnik! — prizna Platen. — Ne bih se htio s tobom tući. 

Oba svjedoka nabili su pištolje. Preko njih je položen rubac i sad 
je svaki od neprijatelja izvukao jedno oružje, da bi zatim pošao na 
svoje mjesto. Sad je opet došlo vrijeme za majora. 

— Gospodo! — počne on. — Dužnost mi je... 

— Mir, druže! — dovikne mu Winslow. — Neću da čujem ni jednu 
riječ! 

Vidio je, kako Kurt prividno loše puca. To je učvrstilo njegovo 
samopouzdanje i njegovu sigurnost. 

— Ali ja pozivam gospodina majora da govori — primijeti Kurt. — 
Ne treba ubijati, ako postoje drugi putevi za izmirenje. Izjavljujem da 
sam potpuno zadovoljan, ako me gospodin pukovnik zamoli za 
oproštenje. 

— Za oproštenje? — poviče ovaj. — Tako može govoriti samo 
luđak! Ja ostajem kod naših utanačenja, jer sam dao svoju časnu riječ, 
da će jedan od nas dvojice ostati na bojištu. Počnimo konačno! 

Uslijedilo je obično postavljanje boraca i svjedoka. Oba protivnika 
podigoše oružje. Kurt nanišani u pukovnikovu ruku. Jedan nagib 
njegove glave na onu stranu, gdje je stajao major, pokazivao je, da 
njegovim zapovijedima poklanja najveću pažnju. Radilo se o tome, da 
pretekne protivnika. Samo se to nije smjelo odigrati u vidljivom 
vremenskom razmaku, da bi ga netko mogao nazvati nečasnim. Radilo 
se o tome, da se samo dijelak sekunde ranije odapne. Sad je major 
počeo brojati: 

— Jedan — dva — tri! 

Odjeknuše pucnjevi. 

— Gospode Bože! — poviče istodobno Winslow i zatetura 
nekoliko koraka unazad. 

Njegov ispaljeni pištolj padne na zemlju, dok je ljevicom zgrabio 
desnu ruku. 

— Jeste li pogođeni? — upita svjedok, priskočivši mu. 

— Da, u ruku — uzdahnu ranjenik. 

I liječnik žurno priđe i uhvati ruku, da pregleda ranu. Zakimao je 
glavom i pogledao preko u Kurta, koji je nepomično stajao na svojem 
mjestu. 

— Smrskana, potpuno smrskana — izjavi on, pošto je škarama 
razrezao rukav sve do lakta. — Kugla ie prošla kroz šaku, zatim je 
smrskala ručni zglob j prodrla u podlakticu. Ondje je smrskala cijevi i 
ovdje je kroz kaput opet izašla. Ne može ležati daleko odavde. 

— Može li se ruka spasiti? — prestrašeno upita Winslow. 

— Ne, posve isključeno. Mora se odrezati! 

— Dakle nesposoban za službu? — raspita se Kurt. 

— Potpuno! — odgovori liječnik. 

— Onda mogu ovo svoje mjesto napustiti — primijeti Kurt. 

Baci pištolj na zemlju i ode. Platen je ostao na bojištu. Gledao je 
liječnika, kako barata svojim nožem, pukovnik nije mogao pregristi 
bol. 

— Ija sam bogalj, ija! — škripao je zubima od bijesa. — Ravenow, 
čujete li? 

— Da li čujem? — odgovori Ravenow, koji je usprkos svojoj 
slabosti pristupio oslonjen na Golzenovu ruku. — Taj čovjek je u vezi 
sa sotonom. Nadam se, da će ga uskoro odnijeti u pakao! 


— Varaš se — ozbiljno primijeti Platen. — Što ti nazivaš sotonom, 
sastoji se samo u savršenom baratanju oružjem. Poručnik Unger je 
moj prijatelj ija ne smijem mirno slušati, kad ga se i dalje kudi, nakon 
takvih dokaza o osjećaju časti i vrijednosti. Nije on bio onaj koji je 
uvrijedio a ipak nije želio krvi. Vi ste ga htjeli najmanje učiniti 
nesposobnim za službu, a to ste sad postali sami. 

Iza toga prijekora pođe Platen za svojini prijateljem. 


— Ja sam posve ukočen od čuda — bjesnio je Ravenow. — Da 
nisam ranjen, izazvao bih tog Platena na sablje! 

— Lav je ranjen i onda šakali laju na njega — doda pukovnik. — 
Ali još nije snama sve gotovo. Au doktore! Što to režete? Zar mislite 
da imate pred sobom kotlet? 

— To morate izdržati, gospodine pukovniče — odgovori izgrđeni. 

— Da i kod vas je desnica! — bijesno zastenje Ravenow. — Ali ja 
ću se vježbati ljevicom i čim se uvježbam, nanovo ću ga Izazvati. Onda 
mi neće po drugi puta pobjeći. 

— Ne uzbuđujte se više — zamoli liječnik. — Gospodine von 
Golzen, odvedite gospodina poručnika u kola. Neka se odveze kući, ja 
ću za jedan sat doći k njemu. 


— Kako želite — sikne Ravenow. — Ovdje i onako nemam više što 
da radim. — I sa podrugljivim smiješkom doda: — Gospodine 
pukovniče, ja se ne osjećam dobro, smijem li zamoliti za kratki 
dopust? 

— Idite! — promrmlja pretpostavljeni. — Ja se nalazim u istom 
položaju, pa sam znatiželjan, kako će se ta bolest razvijati prema gore. 
Gledajte da svršite, doktore! Ili držite da je udobno biti ovako izručen 
vašem prokletom nožu? 


Za kratko vrijeme su se kola otkotrljala a šumska je čistina opet 
ostala tiha i osamljena kao i prije. Na uglu, gdje ga je prije čekao, Platen 
se oprosti od Kurta. 

— Što ćeš sad učiniti? — upita on. — Hoćeš li se dobrovoljno 
javiti? 

— Još ne znam — odgovori Kurt. — Držim da će biti najbolje da se 
dobrovoljno javim. Sada sam umoran, pa ću se malo odmoriti a onda 
će se vidjeti, što valja učiniti. 

— Kod mene nema ni govora o spavanju, jer me služba drži 
budnim. Sad manjkaju pukovnik i Ravenow. Slutim, da ću danas imati 
vrlo nemiran dan. Do viđenja, dragi Ungeru! 


Platen se odvezao sa svojim kolima, dok je Unger taj kratki dio 
puta do vile prešao pješice. Tamo još nitko nije bio budan, pa je mogao 
ući, a da ga nitko ne primijeti. Tek što je došao u svoju sobu, ušulja se 
Rosen. 

— Ti si neozlijeđen! — klikne ona i načas mu padne u zagrljaj, dok 
su joj suze stajale u očima. Kurt joj na brzinu ispriča razvoj obiju borbi. 

— Zar zaista ne znaš što ćeš učiniti? — upita ga ona. 

— Zapravo bih morao svom pukovniku javiti no budući da je on 
sam sudjelovao, to otpada samo po sebi. Odmorit ću se, Rosen i onda 
razmisliti šta da se uradi. Za sada sam sretan da sam izbjegao smrti. 
Znaš li, pod čijom sam zaštitom stao u ovoj opasnosti? Pod tvojom! 
Imao sam uza se talisman, što si mi ga ti dala. 


— Ah, moju vrpcu! Da, bio si hrabar vitez i dobro si branio čast 
svoje dvorske gospođice. 


— Ali što će biti s talismanom? Zahtijevaš li da ti ga vratim? 


Ona pocrveni. — I to će se dati urediti, kad se odmoriš. Takve 
važne stvari valja dobro promisliti. 


— Sad si jedna jako zločesta Rosen! — naduri se on. — Obećala si 
mi odluku za sad. Imala je ovisiti o borbi. 


— Hm, da, moguće je da sam to rekla. Ali zar je ta odluka baš tako 
hitna? 

— To se razumije — nasmije se on. — Ja zaista moram znati, hoće 
li se talisman iskupiti ili ne. 

— Poljupcem? 

— Da, poljupcem. 

Stajala je pred njim tako mila i ljupka. Jutarnje sunce je virilo kroz 

prozor i obasjavalo lijepu djevojku toplim zrakama. Tada mu ona 
položi ruku na šaku i reče: 


— Dragi Kurte, znaš li da sam s tobom vrlo zadovoljna? Ti si zbog 
mene stavio svoj život na kocku i zato ću iskupiti talisman, ako ti je 
pravo. 

On posegne u prsa, izvadi vrpcu i pruži joj je: 

— Evo je, Rosen. 

— A ovdje je poljubac. 

Ona mu brzo položi ručice na ramena, približi zašiljena ustašca 
njegovim usnama i dade mu fini i oprezni poljubac. 

— Ah, zar je to poljubac? — upita on, ipak malo razočarano. 

— Mislim da je — nasmije se ona šaljivo. — Ili je to bilo nešto 
drugo? 

— To je bio poljubac, ali onakav, kako se ljubi na primjer jednu 
staru tetku, koja ima vrlo dug, ružan nos s nekoliko bradavica. 

— Jesi li već poljubio mnogo tetki, kad to tako tačno znaš? 

— One, jer stare se tetke ne ljube rado. 

— Nego koga? 

— Mlade, lijepe Rosen. 


— Onda, to mi ne smiješ reći! Za to te moram kaznit. Sad više neću 
tvoj talisman. Evo, uzmi ga natrag! 

On brzo uhvati vrpcu, položi je iza sebe na stol i primijeti važna 
lica: 

— Ali to ne ide tako brzo! 

— Što to, dragi Kurte? 

— Povratak talismana. U tako važnim stvarima mora se biti 
pravedan i nesebičan. 

— To si ti uvijek. Ali kako to sada misliš? 


— Ti si platila talisman. Kad mi ga ponovo daješ, onda sam ja 
dužan, da ti vratim cijenu. 

Kurt je vidio, kako joj lupa srce. Postalo joj je tako vruće na čelu i 
sljepoočicama, tako vruće na obrazima. Najednom joj se zacrvenilo 
pred očima, a zatim postalo sve tamnije i tamnije. Zar više nije vidjela 

ili je zatvorila oči? To nije ni sama znala. Samo je osjećala kako ju je 
neka ruka obuhvatila oko ramena. 

— Rosen, draga Rosen, ta pogledaj me! 

— Ne! — šapnula je tako tiho, da ju je jedva čuo. 

— Ljutiš li se na mene, moja Roseto? 

— One, dragi Kurte! — šapne ona. 

— Oh, onda ću ti izliječiti oči, kad ih ne možeš otvoriti! 

I sad je osjetila dvije tople usne najprije na desnom a onda na 
lijevom oku. Onda su se usne pritisle i na obje prpošne jamice u 
obrazima i dodirnule su čak i njena usta, najprije lako, a zatim čvršće 
i čvršće. Roseta je bila posve omamljena i jedva je mogla bistro misliti. 
Zar da se brani? O ne, bila je uhvaćena, nije mogla! A nije se na njega 
ljutila, kad je sad začula njegovo tiho pitanje: — Ljutiš li se na mene, 
moja Roseta? — odgovorila mu je iz dubine svog srca: 

— Ne, Kurte! 

Onda ju je on ponovo čvrsto zagrlio, dok vani u hodniku nije 
odjeknuo otegnuti korak kućepazitelja, koji je počinjao svoj dnevni 
posao. Sad je otvorila oči, jer ju je Kurt brzo ispustio. 

Stajao je pred njom kakvog ga još nikada nije vidjela. To nisu bile 
njegove oči, ni njegovo lice, a ipak je to bio on. Jeli to bilo možda zbog 
toga što je njena duša prešla k njemu? A sad ju je uzeo za ruke, 
pogledao joj duboko u oči i nježno rekao: 

— Vidiš, draga moja Rosen, to je bio poljubac! 

Tada se ona povratila k sebi, tako da je mogla prpošno upitati: 

— Ne kao kod tetke? 

— Jedne stare! 

— Sa dugim nosom! 

— Is mnogim bradavicama na njemu! 


Sad se oboje srdačno nasmijalo radi njihove uspjele predodžbe 
jedne stare tetke, tako da je Rosen posve zaboravila na dvoboj i nije 
više mislila na to, da je unuka jednog grofa. Kurt je zaboravio da mu je 
otac bio pomorac, a svemu tome je bio kriv samo njihov povjerljivi 
razgovor. Rosen se najprije vratila u sadašnjost. 


— Sad idem — reče ona, kao da se mora ispričati. 

— Oh, kakva šteta! — požali on, kao da ima bezuvjetno pravo na 
njenu prisutnost. 


— To mora biti. Do viđenja, dragi Kurte! 

— Do viđenja, moja draga Rosen! Sad ću pokušati malo spavati i 
sanjati o tebi! 

— Hoćeš li mi to ispričati? 

— Vrlo rado! 


A kad je ostao sam, zastao je sretan usred sobe a u njemu je sve 
klicalo: 


— Oh, kako je ljubim! 

Međutim je Rosen pošla, izgubljena u mislima, u svoje sobe. 

— Što je to bilo? Što sam učinila! O Bože moj, to ne smijem nipošto 
reći majci, ne, nikada! 

Koračala je po svojoj sobi gore-dolje, dok nije konačno netko 
zakucao na vrata, pa je morala pustiti u sobu djevojku, koja ju je imala 
posluživati. Ova se začudila, da je gospodaricu našla budnom, a njeno 
je iznenađenje poraslo, kad je primijetila nedirnuti krevet, kad je 
stupila u spavaću sobu. 

— Bože moj, vi niste uopće spavali? — upita ona. 

— Ne — glasio je kratki odgovor. — Donesi čokoladu a onda ću se 
izvesti. 

Bilo je osam sati i nipošto vrijeme za posjete, kad je sluga otvorio 
vrata na kočiji, da Rosen uzmogne ući u kočiju. 


— K ministru rata! — zapovijedi ona kočijašu. 


Kola su otišla, a da ih Kurt nije ni vidio ni čuo, jer je upravo sanjao 
divine sne, koje je kanio ispripovijedati svojoj Rosen. 


Njegova ekselencija još nije primala i tako se moralo čekati, 
kočijaš dolje na ulici na svom baku a Rosen gore u sobi za primanje, 
jer se sluga nije usudio da je ostavi čekati u predsoblju. Kad je ministar 
ustao, čuo je, da neka gospođica Sternau moli za razgovor, koji je tako 
hitan, da se usudila, da ga tako rano smeta. On je dobro poznavao to 
ime, pa se požurio sa oblačenjem, tako da je ubrzo stajao pred njom. 


Sluga je u predvorju čuo kako gospođica mnogo i sabrano govori, 

činilo se da nešto priča. Iza toga je slijedio živahan dijalog a kad je 
gospođica Sternau napustila sobu za primanje, sjalo je na njenom licu 
veselje izvojštenog uspjeha. Njegova ekselencija dala je nalog da se 
smjesta pozove poručnik Platen od gardijskih husara. 


Kad se Rosen vratila kući, našla je ondje sabrane sve svoje. Čudili 
su se, da se izvezla, a kad je spomenula da dolazi od ministra rata, 
upravili su toliko pitanja na nju, da je konačno smatrala 
najprikladnijim da sve ispriča. 

Međutim se Platen nemalo uplašio, kad je saznao, da mora k 
ministru rata. Nalazio se u dvorištu kasarne, pa se požurio u svoj stan, 
da obuče paradnu uniformu. Bio je uvjeren, da se radi samo o dvoboju. 
Ali kako je ministar saznao za njega? 

Kad je ušao u predsoblje, činilo se da ga sluga već čeka, jer ga je 
upitao: 

— Gospodin poručnik von Platen? 

— Da. 

— Ekselencija je još zaposlena. Izvolite zasada ući. 


Poveo ga je kraj više vratiju do nekog ulaza i otvorio ga. Platen se 
gotovo prestrašeno trgnuo, jer je ugledao malu, bogato uređenu sobu 
za dame, u kojoj je sjedila — ministrova žena, držeći u ruci neku 
knjigu. Kad ga je ugledala, lako se podigla i dobrohotno mu kimnula: 

— Pristupite bliže, gospodine von Platenu! Moj suprug ima još 
neke malenkosti obaviti, pa sam vas dala dovesti k sebi, da vas 
međutim upitam za neki neobični događaj, čiji ste vi bili svjedok, kako 
su mi kazali. 

On je sjeo i napeto očekivao što će dalje biti. Vrata, koja su vodila 
u neku pokrajnu sobu, bila su malo odškrinuta a kroz taj otvor padala 
je unutra jedna sjena, koja je mogla potjecati samo od nekog čovjeka. 
Ovo opažanje dalo je poručniku shvatiti cijeli položaj. Ministar je 
doznao za dvoboj, pa je imao razloga, da stvar predbježno ne upozna 
službenim putem i tako je Platen imao sve ispričati njegovoj ženi, dok 
je ministar u susjednoj sobi čuo svaku riječ i mogao stvoriti odluku. 
Što su pozvali upravo njega, Kurtova svjedoka, dalo mu je naslutiti, da 
se upravo zbog njega kani biti obziran. 


— Govori se, da poznajete poručnika Ungera od gardijskih 

husara? — započne visoka gospođa. 

— Imam čast biti njegovim prijateljem — odgovori Platen. 

— Onda su me dobro izvijestili. Dozvolite da bez okolišanja 
pređem na stvar! Taj se poručnik jutros borio? 


— Jeste. Nisam dobio nalog, da zatajim tu činjenicu. 

— S kime? 

— Sa svojim pukovnikom i poručnikom Ravenowom od njegovog 
eskadrona. 


— A ishod ove stvari? — napeto upita supruga ministra rata. 


— Unger je Ravenowu odsjekao desnu ruku a pukovniku smrvio 
desnu ruku. Obojica su na taj način postali nesposobni da dalje služe. 

— Bože moj, kakva nesreća! Pričajte! 

Platen je pričao o zavjeri, koja je skovana protiv Ungerova 
pristupa u pukovniju, o dočeku, na koji je naišao kod pretpostavljenih 
i o izazovnom načinu, na koji su s njim postupali, te o muževnom, 
razboritom ponašanju napadnutoga. Opisao je istinu, ali kao prijatelj 
tako da nije na Ungera pala nj najmanja sjena nekog predbacivanja. 
Tako se desilo da je, kad je završio, gospođa s najvećim saučešćem 
uzviknula: — Hvala vam, gospodine poručniče. Vaš prijatelj je 
izvanredan čovjek! Prema onome što sam čula od vas on ima svojstva 
da sebi pribavi sjajnu budućnost. No, što on kani učiniti, da izbjegne 
posljedice tog nesretnog dvoboja? 

— Izbjegne? — upita, Platen. — Ekselencijo, Unger nije čovjek koji 
bi pokušavao izbjeći posljedice jednog čina, koji uostalom nije ni 
skrivio. Uvjeren sam, da će se sam prijaviti vlastima. 

— Čini se da on uživa vaše puno povjerenje. 

— Ekselencijo, ima ljudi, koji na juriš osvajaju povjerenje. Unger 
pripada k njima. 

— Ipak je ta stvar neobično neugledna. O tome se nerado govori i 
ja vas najozbiljnije molim, da nikome ne spomenete, da je bila 
predmet našeg razgovora. 

Sad je Platen primijetio, da je prije spomenuta sjena nestala, a s 
njom dakako i ministar. Gospođa mu se sad ljubaznim smiješkom 
naklonila za oproštaj a on se oprostio od nje dubokim poklonom. Tek 

što je zatvorio vrata za sobom, zamolio gaje sluga da uđe u sobu 
njegove ekselencije, s kojim će sad moći razgovarati. Ušao je u 
ministrovu radnu sobu i našao ovoga prividno zadubljena u neke 
spise, koji su pred njim ležali. Ali čim se poručnik pojavio, zatvorio je 
on tu bilježnicu, podigao se i kimnuo mu sa blagim smiješkom. Nakon 
što je ispitujućim pogledom odmjerio mladićevu pojavu, započne 
prijazno: 

— Dao sam vas zvati, da vam dadem malo neobičan nalog, 
gospodine von Platen. — Nakon što je nekoliko časaka tražio riječi, 
nastavi: — Čujem, da ste jutros sudjelovali u nekom malom lovačkom 
pothvatu, poručniče? 

Platen je odmah znao na čemu je. Ministar je htio da se dvoboj 
proglasi lovom, u kojem su slučajno ranjena dva oficira. Zato mu se 
pristajući naklonio i uvjerio ga: 

— Na zapovijed, ekselencijo! 

— Na žalost sam čuo — nastavi ministar, — da taj pothvat nije 
sretno završio. Dvojica odnosne gospode izgleda da nisu pazili na to 
da s opasnim oružjem uvijek oprezno postupaju: jesu li ozlijeđeni? 


— Na žalost, ekselencijo. Nema doduše opasnosti po život, ali 
nesrećom ipak tako, da će prema liječnikovoj izjavi, posljedica biti 
trajna nesposobnost, za vršenje službe. 

— To je vrlo žalosno. Čuo sam da su obojica gospode posve sami 
krivi. Je li se stvar već pročula u širim krugovima? 


— Uvjeren sam o protivnom, ekselencijo. 


— Onda želim, da o tome vlada najdublja šutnja. Pođite odmah k 
gospodi, koja su u tome sudjelovala da im to strogo naložite. Oba 
ranjenika vjerojatno neće imati namjeru da napuštaju sobu, ali nitko 
ne smije ni vidjeti njihovo stanje, pa im putem vas zapovijedam, da ne 
primaju posjete. Gospoda se moraju posve tako ponašati, kao da imaju 
sobni zatvor. Ja imam razgovor sa njegovim veličanstvom, pa ću 
spomenuti i tu stvar. Tačno u jedanaest sati javite se opet kod mene! 

Laki pokret je naznačio poručniku, da je otpušten. On je otišao, i 
to najprije pukovniku, pošto je preduzeo, da neće ni s ovim ni s 
Ravenowom odviše blago postupati. Našao je pukovnika ležeći u 
krevetu, okružena rođacima. Kuće domaćica mu je pošla u susret s 

licem crvenim od bijesa i povikala: 

— Ali, poručniče Platenu, moram vam reći... 

— Molim, milostiva gospođo — brzo je prekine — ovako 
jednostavno poručnik Platen nazivaju me samo drugovi i to samo oni, 
kojima prijateljstvo daje dozvolu da se izražavaju tako neobičnom 
kratkoćom. 

Ona se trgla, ali je tada nastavila sa još povišenijim glasom: 

— Dakle dobro, moj poštovani gospodine poručniče von Platen, 
moram vam reći, da je prava sramota mog muža udesiti na taj način! 

Platen je očekivao, da će Winslow zaustaviti taj snažni ispad 
jednim ukorom. Ali kako se to nije dogodilo, odgovorio je: 

— Ako se ovdje uopće može govoriti o sramoti, ona nije barem 
nanijeta gospodinu pukovniku. Ja ću preći preko tog jakog izraza, jer 
ste dama i jer kao supruga ne možete nepristrasno prosuditi stvar. 


Oh, ja prosuđujem tu stvar vrlo pravedno. Još danas prijepodne 
otići ću generalu i zatražiti da se taj čovjek, koji osakaćuje svog 
pretpostavljenog, pozove na odgovornost. 

— U položaju, sam, da vam uštedim taj korak, jer dolazim kao 
ordonans njegove ekselencije ministra rata. 

— Ah! — reče ona preplašeno. 

Ranjenik iznenađeno podigne glavu. 

— Od ekselencije? — upita on. — Što to znači? 

— Moram vam izručiti zapovijed, da o toj našoj stvari ne smije do 
daljnjega nitko govoriti. Vi ne smijete izaći iz vaše sobe a ne smijete 
primati ni posjete. 

— Ah, dakle sam zatvorenik? 

— Upravo to je mislila ekselencija. Obzirom na mog prijatelja 
Ungera, ima ministar izuzetnu sklonost da uzme, kao da ste slučajno 
u lovu ranjeni. Može se dakle očekivati, da će vas upliv vašeg 
prezrenog protivnika spasiti od tamnice. Do viđenja, gospodine 
pukovniče! 

Nakon posve službenog naklona izašao je van, ne obazirući se na 
dojam, što su ga izazvale njegove riječi. Ravenow, kojemu je sad 
otišao, dočekao je njegove riječi ogorčenom šutnjom. Nakon što je 

obavijestio oba svjedoka, nepristranog i liječnika, otišao je Platen 
Ungeru. Budući je ovaj još spavao, primio ga je don Manuel i dao 
probuditi Kurta. 

Kurt se začudio, da je ministar već doznao za stvar. Kad je Platen 
rekao, da ni on ne može objasniti tu činjenicu, ispričao je grof što je 
čuo od Rosen. Zamolio je Platena, da ostane na doručku, ali se ovaj 
morao ispričati, jer ga je zvala dužnost. Obećao je da će se vratiti, čim 
ga ministar otpusti. Oprostio se, a obojica odoše u društvenu sobu, 
gdje su se našli svi ukućani. Tu je Kurt uhvatio Rosen za ruku i rekao 
joj sa zahvalnim smiješkom: 

— Ti si dakle već radila za mene! Ali znaš li Rosen da si bila vrlo 
smiona? 

Ona se šaljivo nasmiješila i primijetila: 

— Pa ja sam morala raditi, kad si ti radije spavao. Jesam li bila vrlo 
smiona, to još nije tako sigurno Čini se da ministrova odluka više 
potvrđuje obratno. 

Međutim se Platen posvetio svojim službenim dužnostima a zatim 
se odvezao ministru, te se dao kod njega najaviti. Ovaj ga je prijazno 
dočekao. Stajao je uza stol, na kojem je ležalo više zapečaćenih pisama. 

— Vi ste tačni, gospodine poručniče, a to mi je drago, jer znam da 
se gospoda vaše pukovnije sad skupljaju na doručak. Vi svakako 
sudjelujete kod doručka? 


— Tako sam navikao, ekselencijo — odgovori Platen. 


— No dobro, lov, o kojem smo danas govorili, dogovoren je u 
kasinu, pa neka ondje bude i dovršen. To je logično. Pođite k 
pukovniku von Marzfeldu i predajte mu ove spise. Neka ih pročita i 
neka ih zatim pročita u kasinu i to u prisutnosti vašeg prijatelja 
Ungera, kojeg obavijestite! To je sve. Vaše držanje u toj stvari 
zaslužuje moje priznanje. 

Dok je govorio te riječi, stavio je sve spise u omot, koji je predao 
Platenu. Ovaj se udaljio srca punog veselja. Hvala ovakvog čovjeka je 
prava rijetkost. Platen se najprije odvezao Ungeru, da ga obavijesti. 
Bio je pozvan da ostane malo duže, ali je morao poslušati primljenu 
zapovijed i potražiti pukovnika von Marzfelda. 


Kurt je bio znatiželjan da dozna što će se desiti u kasinu. Stoga je 

odmah otišao onamo. Kad je ušao u dvoranu, Platen još nije bio ovdje, 
ali u prostoriji nije gotovo bilo nijednog praznog mjesta. Trebalo je 
pričati o plesu velikog vojvode, pa su se stoga svi našli tu. Manjkali su 
samo pukovnik i Ravenow. Slutilo se zašto, ali nitko nije pitao, premda 
bi nepristrani i svjedok, koji su bili prisutni, mogli dati obavijesti. Kad 
je Kurt ušao, osjetila se vidljiva nelagodnost. Svi su se udružili protiv 
njega, ali su na plesu vidjeli, pod kakvom moćnom zaštitom on stoji. 
Nisu htjeli poreći sami sebe pa su na njegov pozdrav odgovorili tako, 
da nije bilo ni učtivo ni uvredljivo. No Kurt se nije na to obazirao, već 
je sjeo, naručio čašu vina i zabavio se novinama. Nakon nekog 
vremena ušao je Platen i sjeo k njemu. 

— No? — upita Kurt. 

— Pukovnik von Marzfeld je bio vrlo iznenađen zbog naloga, kojeg 
sam mu predao. Ja pomalo naslućujem, što će on ovdje raditi. 

— To nije teško pogoditi. On će dobiti našu pukovniju. 

— Ali ostali spisi? Što oni sadrže? 

— Pričekat ćemo na to. 

Nedugo zatim došao je pukovnik Marzfeld. Kad je ušao, sve se oči 
sa zaprepaštenjem uperiše u njega. Pukovnik komore? Što hoće on 
ovdje? Zašto je došao u svečanoj uniformi sa ordenima na prsima? Svi 
su ustali, da ga pozdrave prema njegovom činu. Potpukovnik i major 
pošli su mu u susret, da mu zažele dobrodošlicu. On je stisnuo svoj 
trojici ruku. 

— Zahvaljujem vam na dobrodošlici, gospodo! K vama me je 
dovela službena dužnost a ne želja da sudjelujem na vašem doručku. 
— Izvadio je spise, koje je primio i nastavio: — Njegova ekselencija, 
gospodin ministar rata, poslao mi je naime putem gospodina von 
Platena zapovijed, da vas, gospodo, obavijestim o nekim nalozima, 
koje je najviše mjesto smatralo potrebnim. 

Začuo se sveopći »Ah!« od iznenađenja. Ministarska naredba u 
kasinu? Nikakva pukovska zapovijed? To se još nikada nije desilo! I tu 
zapovijed treba pukovnik da pročita? Platen ju je predao? Kako je on 
došao do toga? 

Pogledi prisutnih lutali su između Marzfelda i Platena amo-tamo. 
Ovaj se gradio kao da ništa ne primjećuje. Pukovnik je otvorio omoti 

izvukao različite spise. Redoslijed objavljivanja bio je označen 
brojevima. 


— Molim da me pažljivo saslušate, gospodo. Broj jedan! 

Pukovnik Marzfeld je pročitao nekoliko kratkih redaka. Sadržavali 
su istup iz vojske komandanta pukovnije von Winslowa. Ova objava 
izazvala je veliko zaprepaštenje. 

— Broj dva, gospodo! — poviče pukovnik u uzbuđenju. Buka 
utihne. No ono što su čuli, bilo je tako čudno, kao i ono prijašnje. 
Poručnik Ravenow otpušten je iz službe isto tako bez mirovine kao i 
pukovnik. O nekoj molbi za otpust iz vojske nije bilo govora. 

— Broj tri! 

Slušali su sa povišenom napetošću. Natporučnik von Branden bio 
je lišen svog pobočništva i zajedno s poručnikom von Golzenom 
premješten u komoru. 

Oba časnika bila su prisutna. Na njihovim blijedim licima ocrtavao 
se strah. Premještaj gardijskih husara u komoru, bila je prava 
degradacija! Htjeli su im izraziti saučešće, ali se nisu usudili. Svi se 
pogledi upraviše u Kurta. Shvatili su, da je on taj, kojemu je trebalo 
pružiti zadovoljštinu. 

— Broj četiri! 

Dakle još nije bilo gotovo? Što je još imalo doći? To su ubrzo 
doznali. Potpukovnik, major _ i konjanički kapetan Kurtovog 
eskadrona, premješteni su k pješadiji — na vlastiti zahtjev, kako je 
glasilo. Na taj način je zaslađena pilula, što su je morali, progutati. 

Broj pet imenovao je pukovnika von Marzfelda zapovjednikom 
gardijske husarske pukovnije. Platen je unaprijeđen za natporučnika 
i dodijeljen pukovniku kao pobočnik. Konačno jespomenuto i Kurtovo 
ime. 

I on je dobio imenovanje za natporučnika gardijskih husara, ali je 
ujedno premješten u glavni štab. 

To je bilo odlikovanje, na kojem bi mogli zavidjeti i najboljem 
prijatelju, a tim više njemu, kojeg su tako neprijateljski susreli. A 
pukovnik je to ovjenčao tako, što je pristupio Kurtu, čvrsto mu stisnuo 
ruku i glasno rekao: 


— Gospodine natporučniče, veseli me, da ste vaše unapređenje 

doznali upravo putem mene. Žao mi je, da vas neću naći imati u 
redovima moje pukovnije, ali sam uvjeren, da ćete prije naći sreću kod 
štaba gdje vas izgleda cijene, nego u redovima gdje se sposobnost lako 
izvrgava opasnosti, da njoj pogrešno sudi ili da se previdi. Još vam 
imam saopćiti, da će njegova ekselencija biti tačno u četiri sata 
spremna, da lično prihvati vašu zahvalu. 

Sad je zavist morala doseći najviši vrhunac, ali Platen srdačno 
zagrli prijatelja i šapne mu: 

— Tko bi mislio, kad sam potrčao za tobom iz čistog osjećaja 
pravednosti, da ću tebi imati zahvaliti za unapređenje! Pogledaj, 
Kurte, kako ponosna gospoda od garde čestitaju starom Marzfeldu! 
Žele mu da ode do vraga, a jedan dio od njih odlazi onamo, naime u 
komoru. Dodi, pođimo, ti si dobio sjajnu zadovoljštinu! Ovdje nemamo 
više šta tražiti. Ja ću se samo oprostiti od novog zapovjednika i 
zamoliti dopust. Moram u Mainz. 

— U Mainz? — upita Kurt. — Dakle u blizinu mog zavičaja? 

— Da. Pisao mi je ujak Wallner. Radi se o nekom nasljedstvu, tako 
da mora lično govoriti sa mnom. Nadam se da ću dobiti dopust, jer će 
i stari Marzfeld trebati neko vrijeme, dok se uz pomoć Brandenovu 
snađe. Ne može biti govora o tome, da bih morao odmah nastupiti 
svoju dužnost. 


— Nije li tvoj ujak bankar? 
— Da, rekao sam ti već, da je isto tako u srodstvu sa našim bivšim 
majorom kao i ja. 


Platen pristupi pukovniku, da izmoli dopust i dobije ga. Zatim oba 
prijatelja napustiše prostoriju, nakon što su se oprostili sa novim 
pretpostavljenim. Kurt pozove Platena k sebi i ovaj obeća da će 
navečer doći. 

Kod kuće je Kurt svima priredio veliko veselje viješću, da je 
unaprijeđen za natporučnika i premješten glavnom štabu. Zatim se u 
određeno vrijeme odvezao ministru rata, gdje je odlično dočekan. 
Nakon što je izrazio svoju zahvalnost, reče ekselencija: 

— Vi ste nam toplo preporučeni, a ja sam dobio jedan prijepis 
vojnih izvještaja, što ste ih izradili za svog bivšeg vladara, pa sam 
mogao stvoriti zaključak, da ste upotrebivi. Stoga sam odredio, da 

budete dodijeljeni glavnom štabu, dakako uz pretpostavku, da se 
ubuduće čuvate stanovitih lovačkih pustolovina, uslijed kojih se lako 
može postati nesposoban za službu. 

Te je riječi izgovorio u šaljivo prijetećem tonu i onda nastavio: 

— Zasad vas neću predstaviti šefu našeg glavno štaba. Moguće je 
da ćete najprije dobiti zadatak koji ima vojni ali ipak više diplomatski 
karakter. Za tu svrhu je potreban čovjek, hrabar poput heroja, i lukav 
poput detektiva i hladnokrvan poput starca a istodono mora izgledati 
tako neiskusno i neopasno, da na sebe ne svrati nepotrebnu 
pozornost. Izgleda da ste vi u tu svrhu naročito prikladni. Pri tome će 
se raditi o duljem putu. Dajem vam tjedan dana vremena da se za njega 
spremite, no svakako mi morate ostaviti vašu adresu, tako da vas 
uzmognem obavijestiti ako bismo vas prije trebali. 


To su bile riječi, koje su Kurta usrećile. Sadržavale su odlikovanje, 
kojim bi se ponosio i oficir visokog položaja. Odgovori: 

— Ekselencijo, ja sam premlad, a da budem u sebe u svakom 
pogledu siguran, ali ja ću napeti sve snage, da izvršim zadatak, koji mi 
se dodijeli. 

— Vaša skromnost služi vam na čast. Otpuštam vas s molbom, da 
me preporučite grofu. 

Kurt je otišao od ministra još sretniji, nego što je bio prije. Odlučio 
je da ode u Rheinswalden, da još jednom vidi majku i kapetana, prije 
dugog putovanja koje mu je stavljeno u izgled. Htio se od njih oprostiti 
premda nije znao, kamo će ga taj put odvesti. 

Uvečer ga je posjetio Platen i ostao do ponoći. Budući da je i on 
htio sutra otputovati u Mainz, odlučili su prijatelji da će zajedno 
putovati. Ludwig je noćnim brzim vlakom pošao naprijed da javi 
Kurtov dolazak. 

12. TAJNA SCHWARZWALDSKOG SATA 


u kupeu i vozila se svome cilju. Za vrijeme razgovora svukao je 

Platen rukavicu da ponudi Kurtu cigaru. Pri tome je jutarnje 
sunce palo na prsten na njegovoj ruci i odsjev je zasjao u malom, 
udobnom odjelku prvog razreda. 


y4 ora je svanula, kad su oba husarska natporučnika sjedila u vlaku 


— Kako krasan prsten! — reče Kurt. — To je sigurno kakav stari 
baštinjeni i obiteljski komad? 

— Svakako — potvrdi Platen. — Ne potječe doduše iz moje 
vlastite porodice, već je zapravo dar mog ujaka. 

— Onog bankara, kojem ideš u posjete? 

— Da, jednom sam mu iskazao uslugu, koja mu se činila dovoljno 
važnom, da mi dade malu nagradu. On je vrlo škrt. Novac, koji je 
oficiru uvijek najdraži, nije mu nikada dao, nego mi je dao prsten, koji 
je doduše vrlo dragocjen, ali ga na svaki način ništa ne stoji. Hoćeš li 
ga pogledati? 

— Molim. 

Platen je skinuo prsten s prsta i predao ga Kurtu koji ga je tačno 
ogledavao i bljeskao kamenjem u svim pravcima. 

— To nije savremen nakit — reče konačno. 

— Anije ni njemački. Ja uopće vrlo sumnjam, odakle potječe taj 
rad da je meksikanski. 

— I ja. Ali kako je ujak Wallner mogao do njega doći? Njegova 
porodica nije imala nikada veza s Meksikom ili Španjolskom. 


— On, što se toga tiče, bankar može lako doći u posjed takvog 
predmete — primijeti Kurt, vraćajući drugu prsten. — Bio bih 
znatiželjan da doznam je li to uistinu baštinjeni komad, propali zalog 
ili nešto slično. 

— Nato ti pitanje mogu tačno odgovoriti. Taj je prsten doista 
porodična dragocjenost. Ujak posjeduje još druge stvari, na koje vrlo 

pazi. Nikome ih ne pokazuje. Jednom sam ga ipak iznenadio, kad sam 
neočekivano ušao u njegovu radnu sobu. On imade naime osim 
poslovnice još jednu radnu sobu u vrtnoj kući. Tamo se često noću 
nalazi pa ondje i spava. Neočekivano sam ušao k njemu i ugledao na 
stolu razni nakit. Bili su to skupocjeni lanci, dijademi, narukvice i 
drugi nakit nepoznate izradbe. On se jako prestrašio a jasam se morao 
nasmijati, što sam otkrio njegovu tajmu. 

— Njegovu »tajnu«? 

— Da — bezbrižno primijeti Platen. — U njegovoj radnoj sobi visi 
naime na zidu stari Schwarzwaldski sat. On ga je skinuo, i sad sam 
vidio da se iza njega nalazi rupa, koja se dala zatvoriti željeznim 
vratašcima. Činilo se da u toj rupi leži još razni nakit, jer sam 
primijetio kutijicu, iz koje je visjela ogrlica. 

— Kako je dugo već tome? 

— Već tri godine. 

— Onda je sigurno nakit otada spremio na koje drugo mjesto. To 
je razumljivo — primijeti Kurt, trudeći se da izgleda ravnodušan, 
premda je u duši počeo sumnjati, da bi te dragocjenosti mogle biti u 
vezi sa meksikanskim blagom određenim za njega, a koje je na dosada 
na neobjašnjeni način nestalo. Platen nije primijetio koliku je pažnju 
Kurt posvetio tom razgovoru, pa se nasmijao: 

— One. Čini se da ujak ne zna ni za kakvo drugo mjesto, jer sam 
mu morao obećati, da ga neću izdati. To mi se svečano obećanje 
učinilo smiješnim. Ne smatram, da sam ga prekršio time, što sam to 
tebi rekao jer je kod tebe tajna isto tako dobro spremljena kao i kod 
mene. 

Kurt se ozbiljno zagleda kroz prozor i odgovori: 

— A kad bi me ipak spopala želja, da se poigram provalnika? 

— Glupost! 

— Da barem pogledam nakit? 

— Zašto? Što bi ti to koristilo? 

— Malo ili mnogo, već prema tome. Ti ni ne znaš, kako je tvoja 
vijest važna za mene. 

— Ti me iznenađuješ! — primijeti Platen. — Što se tebe tiče da li 

moj ujak ima zlatnog nakita ili ne? 

— Dragi Platene. Moj otac je svojedobno otputovao u Meksiko i 
ondje je našao svog brata. Ovaj je na način, koji ću ti poslije ispričati, 
došao u posjed blaga, koje se sastojalo od skupocjenog, starog, 
meksikanskog nakita. 

— Do vraga, to počinje biti napeto — primijeti Platen. 

— Oba brata nalazila su se kod jednog haciendera, čija je kćerka 
bila zaručnica moga strica. Morali su poći na neki bojni pohod i 
odonda su nestali. Stric je odlučio da polovica toga blaga ima pripasti 
meni. Predmeti su trebali biti poslati meni ovamo i ovdje unovčeni, da 
se tim novcem naplate troškovi moje izobrazbe, dok mi je ostatak 
imao dati čvrsti imovinski oslon. 

— Sretniče! — nasmiješi se njegov prijatelj. 

— Na to je mislio stari haciendero, kad su oba brata nestala i nisu 
se povratila — nastavio je Kurt. — Kad je prošlo više godina, a da o 
njima nije ništa čuo, uzeo je moj udio i odnio ga u glavni grad, gdje ga 
je predao Benitu Huarezu. 

— Predsjedniku? 

— Da. Ovaj je onda još bio vrhovni sudac. Huarez je ponudio, da će 
predmete sigurno poslati u Njemačku. 

— Odakle ti sve to znaš? 

— Ti si upoznao kod nas lady Dryden. Njezin se otac u ono doba 
nalazilo kao predstavnik Engleske u Meksiku i poznavao je 
haciendera. Haciendero je k njemu htio odnijeti nakit, No budući da je 
prije odsjeo kod Huareza i s njim govorio o stvari, ponudio se sam 
vrhovni sudac, da će preuzeti otpremu, jer će ako ga on pošalje, 
sigurnije stići na obalu nego inače. Zamolio je haciendera da priloži 
pismo. Pošto je ovaj teško pisao, napisala je lady Dryden pismo. 

— Ajeliono otpremljeno? 

— Jest. Sa nakitom — kimnu Kurt. — Huarez je čak osigurao 
pošiljku. Ali ona nije nikada stigla. 

— Sto mu gromova! Zašto se nisi raspitao za nju? 


— Jer nisam o toj stvari ništa znao. Huarez je držao da je sve u 
redu. Lord Dryden i lady Amy je malo zatim uhvatio neki meksikanski 


24% 


voda bandita i odvukao kao zarobljenike u bregove. Tek prije tri- 
četvrt godine mu je uspjelo da se oslobodi, pa sam tek jučer od njegove 
kćerke saznao za tu stvar. 

— Čudnovato! 


— Još čudnovatije nego što ti možda misliš! Hacieedero je znao 
moje ime, ali nije znao mjesto stanovanja. Upamtio je samo toliko, da 
me se može naći u jednom dvorcu kraj Mainza i da je taj vlasništvo 
kapetana von Rodensteina. Zato je Huarez poslao te predmete jednom 
bankaru u Mainz, s nalogom, da me pronađe i preda mi predmete. 

Platen skoči. 

— Hiljadu đavola! Čini se da se sad javlja veza! 


— To i ja mislim. Pošiljka nije stigla u Rheinswalden. Ni sa koje 
strane nije stigla obavijest, da se izgubila. Tvoj ujak je bankar u 
Mainzu. Ti nosiš meksikanski prsten, što si ga od njega dobio na 
poklon. On posjeduje još sličnog nakita — zaključi dalje! 

Platen se nasloni na jastuke. Problijedio je a na sljepoočicama su 
mu nabrekle žile. Vidjelo se na njemu, da se bori sa svojim osjećajima. 
Najzad reče: 


— Kurte, ti si strašan čovjek. No mi ćemo tu stvar promatrati 
posve realno. Na svaki način ti priznajem da je netko drugi ovako sa 
mnom govorio, ja bih ga udario šakom po licu. Ali ti si moj prijatelj, ti 
govoriš iskreno sa mnom, premda si mi mogao prešutjeti svoju 
sumnju. Ti si mi pokazao svoje puno povjerenje pa se nećeš prevariti, 
dragi Ungeru. Izgleda do je zasada vrlo smiono tvrditi, da te je moj ujak 
orobio, ali zaista posjeduje slične stvari, i — i... 

— Govori dalje! 


— Teško mi je, tako mi časti. No tebi ipak smijem reći da a svog 
ujaka ne smatram čovjekom, koji bi bio dorastao svakom iskušenju. 
Primijetio sam, da katkad radi poslove, koje bi drugi okrstili možda 
kao nečiste. 

— Možda je tek iz druge ili treće ruke došao u posjed tih stvari. 
Možda se varam u svojoj slutnji, pa nakit, koji on posjeduje, nije uopće 
meksikanski. 

— Oba slučaja su moguća. Znači, moramo se osvjedočiti! 

— Šta? Ti ćeš dakle isto sudjelovati u toj stvari? 

— Naravno. Ti moraš doći do svog vlasništva, a ja hoću znati je li 
moj ujak nitkov ili čestiti čovjek. 

— Dakle dobro, hvala ti! Shvatit ćeš da nisam imao namjeru da te 
uvrijedim. Silno želim da te predmete smijem vidjeti. Tek onda će mi 
biti moguće, da stvorim sud. 


— Dobro, vidjet ćeš ih. Pozvat ćemo ujaka, da nam ih pokaže. To 
je isto tako jednostavno kao i iskreno. 

— Ali možda isto tako neoprezno. Ako je nevin, smrtno ćemo ga 
uvrijediti, ali ako je kriv, nećemo ništa polučiti. 

— Možda imaš pravo Ali što da se radi? 

— Treba bez njegova znanja otići u vrtnu kuću i pogledati stvari. 

— Do vraga! Dakle ćemo provaliti? — poviče Platen. 

— Provaliti, ali ne ukrasti. Predmeti će na svaki način ostati tamo 
gdje jesu. 

— Hm! Vidjet, ćemo što se dade učiniti! Tebi pripada tvoje 
vlasništvo, a s druge strane mora mi biti stalo, da svog ujaka operem 
od ružne sumnje. Zajedno ćeš sa mnom odsjesti kod njega, ja ću te 
njemu predstaviti. 

— To ne ide. Ako je uistinu primio pošiljku, onda poznaje i ime 
onoga, na koga je bila upravljena. Sigurno se raspitao za mene, pa ako 
sad dođem k njemu, možda će naslutiti moju namjeru. 

— Ituti dajem pravo. Ali što da učinimo? 

— Nećeš me predstaviti, već ćeš pronaći zgodnu priliku. 
Rheinswalden leži blizu Mainza. Tako će ti biti lako da me obavijestiš, 
kad je zgodno, da neopazice uđemo u vrtnu kuću. 


— Zar da prešutim, da te poznam? 


— Razumije se. On ne smije znati niti to da ćeš ti doći u 
Rheinswalden. 

— Dobro, bit ću ti na usluzi, koliko god budem mogao. Ali što ćeš 
učiniti ako je ujak... 

Platen zaslade. Čestitom je oficiru bilo teško, da izgovori tu riječ. 
Kurt odgovori: 


— Nebrini se, dragi Platene! Morat će se ravnati prema prilikama. 
Ali možeš na svaki način biti siguran, da ću prema tebi biti do krajnosti 

obziran. 


— Srdačno te molim za to, premda je teško propustiti imetak, koji 
ti je toliko mogao olakšati ulazak u život. 


— Dosada mi još nije falio; imao sam bogate i visoke zaštitnike 
koji su za mene učinili više, nego što bih ja to mogao učiniti pomoću 
imetka. Ni sad mi nije odviše stalo do bogatstva i užitka, ali je ipak 
razumljivo, da se ne kanim odreći baštine, koja mi pripada, samo da 
bih je ostavio u krivim rukama. 


Platen nije odgovorio. Naslonio se natrag da u sebi promisli o 
onome, što je upravo čuo. 


Stigli su u Mainz. Rastali su se na kolodvoru. Platen je uzeo kočiju, 
da se odveze bankaru a Kurta je dočekao Ludwig, koji je bio na konju 
a za njega je vodio za uzdu kapetanova riđana. Obojica krenuše putem 
za Rheinswalden. Ondje je Kurt najprije otišao k majci, koja je srdačno 
zagrlila ljubljenog sina. Onda je požurio k zajedljivom nadšumaru. 


Ovaj ga je dočekao na stubištu. 


— Dobro došao, gospodine natporučniče! — povikao mu je u 
susret, zagrlio ga, poljubio i odrinuo od sebe, da ga može bolje 
promatrali. — Sto mu gromova, kakav je to momak postao u ovih 
nekoliko dana! Natporučnik i ljubimac, naime u glavnom stožeru! 
Momče, poljubit ću te još jednom. 

I on ponovo pritisne brkove na usne svog kumčeta. 

— Dakle je Ludwig brbljao usprkos mojoj zabrani — nasmiješi se 
Kurt. 


— Naravno! Neka vrag drži jezik za zubima, kad mu je srce 
prepuno. Ja bih Ludwiga umlatio, da je prešutio tu veselu vijest. No 
uđi! Danas ćemo proslaviti na dvorcu Rheinswaldenu! 


— Oprostite, gospodine kapetane, moja majka... 


— Koješta! Poslat ćemo po nju, ona isto pripada društvu. Valjda ću 
još smjeti zadržati kod sebe svoje kumče, gospodina natporučnika 
gardijskih husara, Kurta Ungera! Danas je svečani dan i taj će se 
proslaviti! 


I zaista su ga proslavili. 
Drugog popodneva dojahao je Platen. Kurt ga je odveo kapetanu. 

Ovaj je primio prijatelja svog ljubimca sa svojom uobičajenom grubom 
ljubaznošću. Sjeli su uz bocu, ali tek nakon što se nadšumar zbog neke 
službene stvari morao udaljiti, mogla su oba oficira naći vremena, da 
govore o svojoj stvari. 

— Jesi li promotrio položaj? — upita Kurt. 

— Sve je lakše nego što smo mislili — odgovori Platen. — Ujak je 
službeno odsutan. On je jutros otputovao u Keln i vratit će se tek iza 
ponoći. Imamo dakle cijelu večer slobodnu, da ispitamo stvar. 

— Otpratit ću te. 

— Doći ćeš odmah k meni. Ne može biti napadno, ako me neki drug 
posjeti. Onda ćemo otići u vrt. 

— Ne. Neću da me se vidi u kući. Dojahat ćemo zajedno. Ti ćeš mi 
pokazati vrt i onda ćemo odrediti vrijeme, kad ćemo se sastati. 

— Dobro, to je možda opreznije. No kako ćemo ući u vrtnu kuću? 
Uvijek je zaključana. Preko vratiju stavljena je jaka željezna šipka, na 
kojoj se nalazi veliki lokot, a osim toga vrata su zaključana običnom 
bravom. Kućica ima tri prostorije i sve su zaključane. Odakle da 
uzmemo ključeve? Ne znam na kojem mjestu sprema ujak svoje 
ključeve. 

— Tome je lako pomoći. Imamo ovdje u selu dobrog bravara, koji 
posjeduje razne otpirače. On će mi ih rado posuditi. Kod mene zna, da 
se ne radi o provali. 

— To je sigurno. Ali znaš li ti baratati tim alatom? 

— Hm! Mora se postupati vrlo bešumno, a ja dakako nemam 
nikakve vježbe. Izgubio bih mnogo vremena. Kad bismo mogli tog 
čovjeka povesti sa sobom! To bi bilo najbolje i najpametnije. 

— Jeli on pouzdan i šutljiv? 

— Jamčim za njega. Bio je moj školski drug. 

— Dobro, uzmimo ga dakle sa sobom! 

— Otići ću k njemu, dotle se ti zabavljaj s Rodensteinom, jer ovaj 
ne smije još ništa doznati. 

Tako se i zbilo. Bravar je pristao na Kurtov prijedlog. Zamolio ga 
je da odmah pođe na puti da počeka u nekoj gostionici u Mainzu. Kad 
se Platen kasnije oprostio, smatrao je nadšumar posve razumljivim, 

da ga Kurt prati. Obojica su stigli u Mainz, kad se počela spuštati večer. 
Oba su oficira projahala kroz nekoliko gradskih ulica, zakrenula u 
malu pokrajnju uličicu i stigla su do vrtnog zida, u kojem su se nalazila 
zaključana vratašca. 

— Morate se popeti preko tog zida ako ne držite zgodnim, da 
otvorite vrata — reče Platen. 


— To bi bilo odviše napadno, pa ćemo se popeti preko zida — 
odgovori Kurt. 


Sad su se rastali. Platen je odjahao u svoj stan. Kurt u gostionu, 
gdje je bravar čekao na njega. U ugovoreno vrijeme krenuše ova 
dvojica. Bila je tamna noć. Kurt i bravar su neopaženi stigli do zida i 
lako im je uspjelo, da se popnu preko njega. S druge strane našli su 
Platena. 


— Dođite! — reče ovaj tiho. — Sigurni smo. Nitko više neće doći u 
vrt, a za mene misle, da sam izašao. 


Platen je poveo Kurta i bravara zavijenim puteljcima do nekih 
visokih stabala, čiji su se vrhovi sagibali do krova vrtne kuće, koju su 
tražili. Kurt ju je ogledao, koliko je to tama dozvoljavala. Bila je vrlo 
čvrsto građena i proviđena čvrstim kapcima na prozorima. I vrata su 
bila načinjena od tvrde hrastovine, a željezna motka pred njima bila je 
sigurno preko jednog palca debela. Bravar je oprezno opipao lokot, 
okrenuo se i primijetio: 


— To će brzo ići. Već znam, da imam prikladan ključ. 


Na njemu je visoka kožnata torba, u kojoj su se nalazili otpirači. 
On zahvati u nju. Čulo se tiho zveckanje, zatim isto tako tiho škripanje 
i okretanje i rekne čovjek: 


— Željezna motka je otvorena. Sad kućna vrata! 


Trebalo je jednu-dvije minute, da ovu otvori. Ušli su i zatvorili za 
sobom. Platen je izvadio svjetlo i zapalio ga. Nalazili su se u maloj 
prostoriji, namještenoj vrtnim namještajem. Druga vrata, koja su se 
također lako dala otvoriti, vodila su u sobu uređenu tako, da se ovdje, 
na vrtnom zraku, moglo jesti. Sad su otvorili i treća vrata, koja su 
vodila u zadnju odaju. U njoj se nalazio namještaj jednostavne radne 
sobe: pisaći stol, stol, divan, nekoliko stolica, pa čak i peć, umivaonik i 
ogledalo. Na prostoriji se vidjelo, da se često upotrebljava. 

— Tamo je skrovište — reče Platan, pokazujući na Schwarzwalski 
sat. 

Skinuli su ga sa zida. Ugledali su mala željezna vratašca, na čijim 
obim slobodnim uglovima su se opažale male brave. 

— Ah, dvije brave! — primijeti bravar. — Pogledat ćemo, možemo 
li ih otvoriti! 

Uspjelo je. Sad su ugledali duboki otvor, u kojem se nalazila 
škrinjica. Kurt ju je izvadio i primijetio, da iza nje leže još neki papiri. 
Škrinjica je bila zaključana i imala je težinu, koja je dala zaključiti da 
se radi o metalnoj sadržini. Bravar je isprobao više ključeva, prije nego 
li je našao pravi. Kad su otvorili poklopac, stupio je jednostavni 
zanatlija korak natrag i povikao: 

— Gospode Bože, ovakve ljepote i divote nisam vidio u svom 
životu! 

Imao je pravo, jer u svjetlu svijeće, što ju je držao Platen, 
svjetlucala je pred njima vatra od dijamanata i dragog kamenja. 
Izgledalo je, kao da je škrinjica ispunjena gorućim iskrama, koje se 
prelijevaju u svim mogućim bojama. 

Kurt je gurnuo ruku unutra i izvukao pojedine predmete, pa ih 
položio na stol. Umalo da ga nije zgrabila ona groznica, o kojoj je 
pričao Bivolje Čelo. Prije nego što je s Munjom ušao u špilju 
kraljevskog blaga. 

— To vrijedi mnogo milijuna! — rekao je s čujno drhtavim glasom. 
— Kad bi to sve zaista pripadalo meni! 

— Takvo bogatstvo zaista nisam očekivao! — Prizna Platen 
gutajući očima divotu, što je ležala pred njim. — Može se shvatiti, da i 
čestit čovjek može ovdje postati zločincem. Je li to meksikanski rad? 

— Posve sigurno! — odgovori Kurt. — Evo, pogledaj! 

Pobliže su promatrah predmete i došli do uvjerenja, da je Kurt 
imao pravo. Platen je teško i duboko uzdahnuo i šapnuo: 

— Dragi Ungeru, sad sam uvjeren, da je tvoja sumnja bila 
opravdana. Moj je ujak mogao kupiti prsten ili neku narukvicu, ali ovo 
blago ovdje nije nikako moglo doći na pošten način u njegov posjed! 

— Ne smijemo ga još osuditi — odgovori Kurt. — Jer još ne 
možemo reći, kako je došao do tih dragocjenosti. Ali, što je to? 

Dok je bio zaposlen da isprazni škrinjicu do dna, ugledao je 
duboko unutra nešto bijeloga: izvadio je dva pisma. Otvorio je jedno i 
pogledao potpis. 

— Benito Huarez! — poviče. — To je pismo vrhovnog suca. 

— Onda je svaka zabuna nemoguća — reče Platen. — Molim, 
pročitaj pismo! 

— Razumiješ li španjolski? 

— Ne. 

— Onda ću ti prevesti ove retke. Pisani su Španjolskim jezikom. 

S time pristupi blizu svjetla i prevede sljedeći sadržaj: 


Gospodinu bankaru Wallneru, u tvrtci Voig & Wallner u Mainzu. 


»Šaljem vam priloženu škrinjicu, koja sadržava dragulje i drugi 
nakit uz tačan popis sadržaja. Taj sadržaj pripada jednom 
dječaku, čiji je otac pomorac i zove se Unger. Dječak stanuje u 
blizini Mainza, u dvorcu kapetana von Rodensteina. Otac i stric 
toga dječaka su na žalost nestali u Meksiku. Zato je on 
nasljednik tih dragocjenosti. Imajte dobrotu, pa mu ih izručite 
zajedno s priloženim pismom, čim ga pronađete. Ako vam to ne 
uspije, pozivam vas da me o tome odmah obavijestite i da 
škrinjicu zajedno s sadržajem predate u pohranu vašim 
državnim vlastima. 


Priloženo pismo adresirano je na gospođu Sternau, rođenu 
groficu de Rodriganda, koja stanuje u istom dvorcu. Primalac će 
isplatiti vaše izdatke. Primjećujem konačno, da posjedujem 
prijepis popisa sadržaja i da sam vrijednost predmeta osigurao. 


Benito Huarez, vrhovni sudac, Meksiko.« 


— No sad više nema sumnje, da je ujak kradljivac! — reče Platen, 
čije je lice postalo blijedo poput lešine. — Prema tim podacima te je 
morao naći. On nije škrinjicu predao vlastima. — Pročitaj drugi list! 

Kurt ga otvori i pročita. 

— Pisala ga je lady Amy Dryden gospođi Sternau — reče on. — 
Sadržaj je privatne naravi! On ti može biti ravnodušan. 

— Dobro je, znam dosta! Stvari pripadaju tebi. Što ćeš učiniti? — 
potišteno upita Platen. 

— Stavit ću ih opet na njihovo mjesto i razmisliti do sutra, što da 
počnem — mirno primijeti Kurt. — Moram poštedjeti tvog ujaka, i ako 
bude moguće udesiti tu stvar tako, da on ne nasluti, kako si me ti na to 
upozorio. Ali još manjka popis sadržaja. Ovdje još leže neki papiri. 
Dozvoljavaš li, da ih pregledam? 

— Učini što god hoćeš! Strašno! Neću više ništa ni da čitam ni da 
vidim! 

Platen je dao bravaru svjetlo, da svijetli i sjeo je na divan. Kurt je 
zahvatio rukom u šupljinu i izvukao papire. Bili su svezani u omot. 
Razdriješio je vrpcu i otvorio prvo pismo. Tek što ga je pogledao, 
okrenuo se, da Platen ne bi primijetio izraz njegova lica. To su bili 
dvanaest pojedinačnih spisa. Kurt je sve pročitao a onda ih opet 
omotao vrpcom i rekao: 

— To su nevažne stvari. Popis manjka. 

Onda je još jednom pogledao u tajni pretinac i primijetio neki 
papir, što ga je škrinjica bila gurnula posve u pozadinu. Kad ga je 
otvorio, vidio je, da je to ono što je tražio. Sad je usporedio predmete 
sa popisom, primijetio da nije nestalo ništa, osam prstena, što gaje 
nosio Platen. 


— Neću ga — reče ovaj — neću da nosim ukradeno dobro, peče me 
na prstu. Evo ti ga! 


— Zadrži ga! — zamoli ga Kurt. — Ja ti ga poklanjam. 

— Nakon što sam ga bez prava nosio? Ne, hvala ti! Evo ga. 

No Kurt je odbio prsten i izjavio: 

— Ako ga nećeš primiti, onda ga barem neko vrijeme zadrži. Tvoj 
ujak ne smije znati, da ti o toj stvari imaš bilo kakvog pojma. 

— No dobro, ispunit ću ti tu želju — primijeti oficir, pošto je prsten 
opet stavio na prst. — Ali ja te jako molim, da mi ga što prije oduzmeš. 
Zar ćeš uistinu ovdje ostaviti svoje vlasništvo? 

— Da. Sutra će se vidjeti što će dalje biti. 

Sve je stavljeno tačno u prijašnji red i položaj. Onda je bravar 
zaključao vratašca i objesio sat opet ispred toga. Oba su oficira 
napustila vrtnu kuću, čija su vrata pažljivo zaključana. Vani je rekao 
Platen: 


— Oprosti mi, Kurte, ja nisam za to kriv! 


— Pih, ne žalosti se! — glasio je odgovor. — Nadam se, da će sve 
sretno svršiti. 


— Učini ono što misliš da je ispravno. Dozvoli mi da se oprostim! 
Moram ostati sam. Vi ćete i bez mane naći put iz vrta. 


Platen je pružio prijatelju ruku i tiho se udaljio. Kurt se sbravarom 
došuljao do zida. To su obojica stali prisluškivati, je li na drugoj strani 
sve sigurno. Tada su začuli korake, koji su se približavali. Jasno su čuli, 
kako se dvije osobe trude, da što tiše dođu do vratašca. 

— Stoj, netko dolazi! — šapne Kurt. — Počekajmo! 


U vrata je uguran ključ, ona se otvoriše i dva čovjeka uđoše. Dok je 
jedan od njih opet zaključavao ulaz, upitao je drugi poluglasno glasom, 
koji se Kurtu učini poznatim: 

— Valjda nije nitko u vrtu? 

— Ni živa duša — odgovori drugi. 

— Neće nas nitko prisluškivati? 

— Posve sigurno nitko. Misle, da ću do ponoći ostati u Kolnu. Nitko 
me neće tražiti u mojoj vrtnoj kući. Dođite! 

Govornik je na svaki način bio bankar. Ali tko je bio onaj drugi? 
Oba su muškarca zajedno pošla prema vrtnoj kući i nestala u njenoj 
unutrašnjosti, nakon se začulo tiho zveckanje željezne motke i brave. 

— Vratite se predbježno u gostionicu! Doći ću za vama — šapne 
Kurt bravaru. 

Ovaj se oprezno popeo preko zida. Kurt se nečujno prišuljao 
kućici, da po mogućnosti prisluškuje razgovor muškaraca. Tu se na 
svaki način radilo o nekoj tajni o nekom mračnom pothvatu. Kapci na 
prozorima su tako dobro zatvarali, da kroz njih nije provirivao ni 
tračak svjetla i premda je Kurt, čvrsto prislonio uho na njih, nije ipak 
čuo ništa drugo, nego tihi šapat, koji je trajao gotovo jedan sat, a da 

nije razumio ni jednu jedinu riječ. Oba muškarca nalazila su se u 
stražnjoj sobi, u kojoj je visio Schwarzwaldski sat. 


Najzad je dosta jasno čuo pomicanje stolca. Iz toga je zaključio, da 
će tajanstvena osoba sad otići. Požurio se natrag do zida, da možda 
ipak još štogod čuje, jer nije rijetko, da se na rastanku ukratko 
ponavlja sadržaj nekog razgovora. Tik uz vratašca stajao je bazgov 
grm. Kurt se zavukao pod njegove grane i legao na zemlju. Tek što se 
to desilo, ona dvojica su polagano prilazila. Zastali su kod vratiju, tako 
da ih je Kurt mogao dotaći rukom. 

— Jesu li papiri kod vas zaista sigurni? — upita stranac. 

— Jesu, bez brige! — odgovori bankar. — U mojoj vrtnoj kućici ima 
skrovište, koje nitko ne može pronaći. Ondje su ovi papiri posve 
sigurno spremljeni, sve dok ne dođe glasnik po njih. 

— Recite mu dakle, da se požuri u Berlin! Sigurno znam da je 
onamo danas došao ruski izaslanik, koji će ga očekivati pod krivim 
imenom Helbitoff. Ja nisam mogao dulje ostati u Berlinu. Morao sam 
bježati, a od jučer sam primijetio da me oštro progone. Ne znam u 
kojoj će gostionici stanovati Helbitoff. To će saznati iz popisa stranaca. 
On ima putnicu kao trgovac Brzina a papire nosi u podstavi svog 
šešira. Ono što mi imate reći, napišite mi na adresu grofa Rodrigande 
u Španjolsku. Kod njega ću dulje vremena boraviti. 


— To ću učiniti, jer držim sa našom starom vladom i neću da znam 
za Prusku. Ali hoće li održati riječ? 


— Ako Pruska bude oborena, podići će se novo kraljevstvo 
Westfalen, a vi ćete postati ministrom financija. U Francuskoj žeđaju 
za osvetom za Sadowu. Napoleon pokušava vezati Austriju uza se, 
pošto je jednog od nadvojvoda učinio carem Meksika. No sve kad i to 
ne bi uspjelo ipak bi se našao razlog, da se posvadi s obijesnom 
Pruskom. Ako bude potrebno, dat će španjolski neredi povod za to. 
Rusija će se tako dugo obrađivati, dok ne pristane na savez s 
Francuskom protiv Pruske. Možda tajne obavijesti, što ih sa sobom 
nosi Helbitoff, sadržavaju već pristanak. Ja sam imao nalog, da izvidim 
raspoloženje u centralnim državama. No budući da mi je policija za 
petama, moram se brzo spasiti preko granice. Sad znate sve! Laku noć! 


— Laku noć! 

Tim riječima otvorio je bankar vratašca i pustio drugog napolje. 
Ovaj nije bio nitko drugi nego gusar Landola, lažni kapetan Shaw. 
Kakav susret! Zar da Kurt skoči i uhvati ga? Mjesto nije bilo baš 
prikladno za borbu. Landola se već nalazio onkraj zida. Sve da Kurt 
uspije da iskoči i da ga svlada, kroz borbu bi bankar bio upozoren. 
Imao bi vremena da uništi opasne papire ili da ih prenese u drugo 
skrovište. 

S tih razloga bilo je preporučljivo, da ga se predbježno pusti otići. 
Bankar je opet zaključao vrata i vratio se u vrtnu kućicu. Ondje je ostao 
duže vremena, a Kurt je držao, da će danas primljene papire isto tako 
sakriti iza sata. 

Konačno, bilo je oko ponoći, izašao je Wallner iz kućice, zaključao 
je i izašao iz vrta kroz vratašca. Na svaki je način htio da izgleda kao 
da dolazi skolodvora. Kurtje preskočio preko zida i slijedio ga. Bankar 
je prošao kroz nekoliko ulica i zastao pred nekom trećerazrednom 
gostionicom, čije je prozore pomno odmjerio. 

— Zar ovdje možda stanuje Landola? — pitao se Kurt. 

Zašto bi inače Wallner promatrao prozore! Uostalom nije bilo 
potrebno, da ovoga dalje slijedi. Stoga je Kurt počekao, dok se ovaj 
udaljio, a zatim ušao u gostinjsku sobu, gdje je još bilo gostiju. Naručio 
je piva i upitao krčmaricu, koja mu je uslužno donijela piće. 

— Imate li danas mnogo gostiju? 

— Ne, samo dvije žene. 

— Nijednog gospodina? 

— Sve do pred četvrt sata imali smo jednog. Ali on je nenadano 
odlučio da otputuje. 

— Vlakom? 

— Ne. Morali smo mu dovesti kočijaša Fellera. 

— Kamo je otišao? 

— U Kreuznach. 

Kurt je dao opisati tog gosta i došao je do uvjerenja, da je to bio 
Landola. Platio je, ispio pivo i odmah otišao na policiju. 

— Ja sam natporučnik Unger iz Rheinswaldena — rekao je. — Vi 
znate, da se iz Berlina progoni nekog čovjeka, koji je tamo stanovao 

pod imenom američkog kapetana Showa? 

— Svakako. Jučer smo primili tjeralicu — odgovori činovnik. 

— On je danas bio ovdje. 

— Ah, nije moguće! — začudi se ovaj. 

Kurt je naveo odnosnu gostionicu i ispričao što je ondje doznao i 
zatražio da za bjeguncem odmah pođe potjera. Činovnik je obećao da 
će učiniti sve što može i odmah je sam otišao u gostionicu. Sad je Kurt 
otišao do poštanskog ureda. Telegrafist se nemalo začudio, kad je 
pročitao sadržaj Kurtove brzojavke: 


»Gospodinu von Bismarku, Berlin! 


Treba odmah uhapsiti ruskog trgovca krznom Helbitoffa u 
nekom svratištu. Tajni izaslanik. Papiri u podstavi njegova 
šešira. 


Kurt Unger.« 


Sad je Kurt mogao otići u svoje svratiste, da ode kući, dok je 
bravar, bogato nagrađen i opomenut šutnji, otišao pješice natrag. 


Drugog prijepodneva nalazio se natporučnik Platen u poslovnici 
kod svog ujaka. Govorili su o nasljedstvu, zbog kojeg je nećak morao 
iz Berlina ovamo doći i pri tome je bankar primijetio, da je njegov 
nećak danas drugačiji nego inače. Tada sluga najavi: 

— Gospodine Wallner, jedan oficir želi s vama govoriti. Ovdje je 
njegova karta. 

— Sigurno opet jedan zajam — primijeti i bankar Platenu. — Ova 
gospoda trebaju uvijek više nego što primaju. Ovdje se sigurno radi o 
nekom plemiću koji... 

Zastao je usred riječi. Uzeo je iz slugine ruke kartu i bacio pogled 
na nju. Lice mu je, načas poprimilo izraz zamišljenosti, a onda brza 
rumen preleti preko njegovih blijedih crta lica. Činilo se, da se mora 
svladati, i nesigurno reče: 


— Ah, prevario sam se! Neki građanin! Kurt Unger, natporučnik! 

Poznaješ li možda tog gospodina? 
Platen se iznenadio. Dakle Kurt je tako brzo stvorio odluku? 
— Poznajem ga čak vrlo dobro: on je moj prijatelj. 
— Ah! Odakle je? 
— Iz Rheinswaldena. 


Prigodom tog odgovora Platen je oštro promatrao svog ujaka i 
primijetio je, da se laki strah pojavio na njegovom licu. No bankar se 
sabrao i rekao glasom, koji je trebao slobodno zvučati: 

— Onda sam znatiželjan, što hoće od mene. Zar ustaješ? Nadam se 
da ćeš ostati, jer će ti sigurno biti drago, da pozdraviš svog prijatelja i 
druga. — Neka izvoli ući! 

Posljednje riječi su bile upravljene sluzi. Ovaj je izašao i pustio ući 
Kurta, koji je bio u uniformi. 

— Gospodin bankar Wallner? — upita ovaj. 

— To sam ja, gospodine natporučniče — odgovori novčar, oštro 
promatrajući pridošlicu da vidi, što ima od njega očekivati. 

Kurt je bio ušao vrlo ozbiljna lica, no čim je primijetio prijatelja, 
odmah se razvedrio. 

— Ah, dragi Platene, zar si ovdje? — reče on. — Želim ti dobro 
jutro. 

— Hvala ti — odgovori Platen. — Držim da ćeš na samu govoriti s 
ujakom, pa te neću smetati. Ali ja te molim, da me onda potražiš u 
mojoj sobi. 

— To ću rado učiniti, ako mi to gospodin dozvoli. 

— Za to nije potrebna dozvola — primijeti bankar, okrenuvši se 
svom nećaku, te nastavi: — Uostalom ne vidim zašto se hoćeš udaljiti. 
Gospodin natporučnik je sigurno došao da me zamoli za zajam, koji ću 
mu dati, jer je tvoj prijatelj. 

Platenovo čelo se zacrvenilo, u ljutitoj neprilici, kad je odgovorio: 

— Moj prijatelj Unger na svaki način ne treba moliti za neki 
predujam. Čini mi se potrebnije, da se povučem zbog tebe, nego zbog 
njega. 

— Ah, što to ima da znači? — upita Wallner. — Sad zaista 
zahtijevam, da ostaneš. Ja se valjda ne moram stidjeti tvoje 

prisutnosti. 

Platen baci upitni pogled na Ungera, a ovaj na to odgovori 
ravnodušno slegnuvši ramenima: 

— Meni je svejedno, hoćeš li biti prisutan ili ne. Došao sam, da 
izgovorim posve jednostavnu molbu, ali ta se ne odnosi na neki 
predujam. 

— Govorite dakle! — reče bankar, kojemu je kod Kurtovih riječi 
postalo nekako lakše oko srca. Jednostavna molba se nikako nije 
mogla odnositi na izručenje vrijednosti od mnogo milijuna. 

— Dozvolite, da najprije sjednem — podsjeti ga Kurt na 
povrijeđenu učtivost. Nakon što je sjeo, nastavi: — Ja dolazim naime, 
da vas zamolim, da mi izručite neke spise, gospodine Wallneru. 

Bankar se nasmiješio i zamišljeno zakimao glavom: — Onda ste 
svakako promašili pravo mjesto, gospodine natporučniče. Ja nisam 
pisar ni pravnik. 

— To znam — hladno objasni Kurt. — Budući da ste na taj način 
krivo razumjeli, pristajem da se jasnije izrazim. Vi ste sinoć imali 
posjet? 

— Posjet? Ne. Ja sam naprotiv bio na putu. 

— Možda na putu u Kolnu? U to ne vjerujem. Posjetio vas je 
stanoviti kapetan Shaw. 

Bankar je problijedio i trgnuo se. 

— Gospodine — promucao je — što vam pada na pamet? 

— Taj vam je Shaw donio neke tajne spise, pa vas pozivam da mi 
ih izručite. 

Platen je sve to izvanredno napeto slušao. To nije očekivao. Mislio 
je, da će Unger početi govoriti o draguljima, a sad je govorio o spisima 
io onom kapetanu Shawu. 

Wallner je razrogačenih očiju piljio u govornika i povikao: 

— Ali ja vas ne razumijem! Ja ne znam ni za kakvog Shawa ni za 
kakve spise. 

— Vi ćete se već sjetiti — nasmiješi se Kurt. — Najprije ću vam reći 
da taj Shaw neće stići u Rodrigandu, jer su mu po mojim uputama već 
na tragu A osim toga treba da doznate, da se i neki trgovac krznom 

Helbitoff nalazi već onkraj brave. 
Tad bankar skoči. Trudio se da svlada drhtanje od straha. 
— Već sam rekao, da vas uopće ne razumijem! — uvjeravaše on. 


— No dobro, onda opet idem — objasni Kurt, pošto se digao. — 
Došao sam kao prijatelj gospodina von Platana, da vas poštedim. Ali 
pošto to ne uviđate, to ćete umjesto mene vidjeti policiju. 


— Ah, hoćete mj prijetiti? Ja vas se ne bojim! 

— Tražit će! 

— Neće ništa naći! 

— Pih! Nemojte biti tako sigurni! Neće tražiti samo ovdje u kući! 

— Nego gdje još, gospodine natporučniče? — upita Wallner sa 
podrugljivim smijehom, u smijehu mu je zvučio prikriveni strah. 

—Uvrtu. 

— S moje strane! 

— Čak u vrtnoj kući. 

— Neka! 

— Iza Schwarzwaldskog sata. 

— Pro... 

Kletva je zastala bankaru u ustima. Učinio je lice, kao da je dobio 
toljagom po glavi. 

— Vi vidite, da tako po prilici sve znam — nastavio je Kurt. — Ja 
moram dotične papire izručiti gospodinu von Bismarku. Hoćete li mi 
ih dobrovoljno dati ili ne? 


— Jane znam ni za kakve papire! — istisne bankar. 

— Dobro, onda će se tražiti iza sata i neće naći samo ove papire! 

— Nego što još? 

— Zbirku dragulja, što ste ih pronevjerili i čiji zakonski vlasnik 
stoji pred vama. Zar još nećete priznati? 

Tada Wallner zatetura. Morao se uhvatiti za naslon stolca. 

— Izgubljen sam! — zastenje on. 


— Još ne — opomene ga Kurt. — Nema takve pogreške, koja se ne 
bi dala oprostiti, ako se ona prizna i ako se okaje. To što ste mi oteli 
moje vlasništvo, oprostit ću vam, čim mi ga vratite. A ono drugo će se 

još možda dati urediti. Gospodin von Platen ne može dalje služiti kao 
nećak čovjeka, krivog zbog veleizdaje. Ja ću obzirom na mog prijatelja 
potražiti izlaz. 

— Zbog veleizdaje? — začuđeno upita Platen. 


— Na žalost, da — odgovori Kurt. — Govori sa svojim ujakom! Ja 
ću dotle otići u susjednu sobu. 


Unger je ne sačekavši odgovor, izašao kroz vrata. U predsoblju je 
sjeo na stolac i čekao. Čuo je glasove one dvojice, čas tiše, čas glasnije. 
Prošlo je dugo vremena, dok su se vrata otvorila i Platen ga zamolio 
da uđe. Na njemu se vidjelo da je borio tešku borbu. Wallner je kao 
slomljen sjedio na stolcu i uzdisao kao da je grozničav. Kad je Kurt 
ušao, ustao je mehanički i rekao, kao da je to napamet naučio: 


— Gospodine natporučniče, ja sam pred duže vremena primio 
pošiljku iz Meksika. Usprkos svom trudu da pronađem primaoca, 
uspjelo mi je to tek danas. To ste vi. Ja ću vam pošiljku neoštećenu 
predati. 


— Hvala vam — jednostavno odgovori Unger. 


Nakon stanke, za vrijeme koje se činilo da Wallner traži riječi, on 
je nastavio: 


— Pred neko vrijeme položio je kod mene neki neznanac, koji se 
nazivao Shaw, razne spise. Ja ne znam njihov sadržaj, ali znam, da ih 
imam predati nekom stanovitom Helbitoffu. Po te će spise netko doći. 
Tko, ja to ne znam. Budući da me vi uvjeravate, da je njihov sadržaj za 
mene opasan, to mi je drago da vam ih mogu predati i dajem vam svoju 
časnu riječ, da nikada više neću ništa takva primiti na čuvanje. Hoćete 
li sa mnom poći u moju kuću u vrtu? 

— Rado, gospodine Wallneru. 

Bankar je pošao naprijed, a drugi su ga slijedili. Izašli su iz sobe i 
pošli prema vrtnoj kući. Ondje je bankar otvorio i odveo ih u treću 
sobu, skinuo sa zida sat, otključao mala željezna vrata i rekao: 

— Evo, gospodine natporučniče! 

Kurt je zahvalio. Našao je osim škrinjice i isprave, što su se ovdje 
nalazile već sinoć, svežanj drugih papira, koje je otvorio da ih 
pregleda. To su na svaki način bili oni spisi, što ih je Shaw donio. 

— Jeli sadržaj zaista tako važan? — upita Platen. 

— Neobično! — Kurt je primijetio, da se Wallner udaljio i stoga je 
nastavio: — Radi se o vanrednoj koaliciji protiv Pruske. Jedan od 
glavnih nosioca bio je onaj kapetan Shaw, kojeg su gospoda od garde 
tako oštroumno pozvali u svoj kasino. Ja sam mu oteo njegove tajne 
spise. To je bila zasluga, o kojoj su govorili, i koja mi je donijela 
Crvenog orla. Jučer uveče, kad si otišao od mene, bio sam tako sretan, 
da prisluškujem razgovor između Shawa i tvog ujaka. On se upustio u 
taj podzemni posao, jer su mu obećali, da će postati ministar financija 
novog kraljevstva Westfalen. 

— Nesretnik! 

— Nije nesretan, nego kratkovidan i lakovjeran. Prisiljen sam da 
izručim te spise, ali ću učiniti što god budem mogao, da ga spasim. 

— Učini to, Kurte! Morao sam se teško s njim boriti, ali on mi je 
obećao, da će se ubuduće čuvati. Uzmi svoje vlasništvo i ostavi mi 
uvjerenje, da tebi smijem zahvaliti za milost, što je ukazuješ mom 
rođaku! 

Platen je uzeo škrinjicu, dok je Kurt ponio spise. Obojica su 
napustila vrtnu kuću, a da nisu ugledali bankara. Otišli su u Platenovu 
sobu, gdje je Kurt izvojevane spise složio u omot. Još je bio time 
zaposlen, kad se pojavio sluga. 

— Gospodine von Platene, brzo, brzo, dođite dolje gospodinu 
Wallneru! — povikao je. 

— Što hoće? — upita Platen. 

— Što hoće? Oh, ništa, on neće posve ništa. Ja samo mislim da je — 
da je... 

— No, što je? 

— On je — obolio, jako je bolestan. 

— Što mu je? Pozovite liječnika! 

— Oh, liječnik mu više ne može pomoći. 

Tada Platen skoči i ukočeno se zagleda u slugu. 

— Više ne može pomoći? Ah, što se dogodilo? Gdje je ujak? 

— U svojoj sobi. Trebao sam mu najaviti nekog gospodina, a kad 
sam ušao, ležao je u stolcu i — i bio je mrtav. 


— Nemoguće! Pa mi smo sad s njim razgovarali! Odmah ću sići, 

odmah! 


Otišao je. Kurt je ostao. Nakon nekog vremena došao je Platen 
blijeda lica, prošetao nekoliko puta gore-dolje, smiješeći se. 

— Imaš pravo, dragi Kurte, bio je kratkovidan. To dokazuje i ovaj 
zadnji čin. Nije znao ni van ni unutra. Ili nije htio da preživi gubitak 
nepravednog blaga. Sa svojim grijesima je otišao. Bog neka se smiluje 
njegovoj duši! 

Četvrt sata kasnije nalazio se Kurt već na putu kući. Sa sobom je 
nosio imetak. No više su mu vrijedili tajni spisi, čijim izručenjem se 
mogao pokazati zahvalnim za odlikovanja, što ih je dobio. Najprije je 
otišao svojoj majci. Kako se dobra žena začudila, kad je on otvorio 
škrinjicu i ona ugledala blistajući nakit. Ali naskoro joj navriješe suze 
na oči. Zagrlila je svog sina i povikala: 

— To sigurno mnogo, vrlo mnogo vrijedi, no meni bi bilo tisuću 
puta draže, da je tvoj otac došao. Učini s tim stvarima što hoćeš, ali ja 
to neću da vidim. 


Predao joj je omot sa spisima, o kojima nadšumar nije trebao ništa 
saznati, ali škrinjicu je odnio k njemu. Ispričao je njenu povijesti onda 
mu pokaza sadržaj. 


— Grom i pakao, sad će mi momak postati ohol! — promrmlja 
Rodenstein u bradu. — Jer bogatstvo čini ponosnim i tvrdim! 


— Mene ne, dragi kume — uvjeravaše ga Kurt smiješeći se. 

— No dobro Ali što ćeš napraviti s tim stvarima? 

— Sve ću pokloniti. 

— Momče, ti si lud! 

— Ne, ali ću ipak sve pokloniti. Rosen će dobiti sve te trice. 

— Rosen? Hm, to nije loša misao. Ali zašto upravo ona? 

— Jer je samo ona tako lijepa i dosta dobra, da nosi takvo blago! 


Kod tih su mu riječi tako zasjale oči, da je starac koji inače u takvim 
stvarima nije bio jako oštrouman ipak postao pažljiv. Smiješeći se, 
zaprijetio je prstom: 

— Ti, ja čak vjerujem, da si zaljubljen, čovječe! Ne radi gluposti! 
Ako na svaki način hoćeš biti nesretan, potraži s moje strane neku 
ženu ali šumska ružica nije ništa za tebe. Mjesto, na kojem raste, leži 

previsoko! 

— Dragi kume, ja se znam penjati. 

— Da — nasmije se starac — takav natporučnik još može doći do 
neba. To vidim po sebi — do kapetana i nadšumara, žali Bože! Dakle 
učini s prčkarijama što god hoćeš, ali nemoj zamišljati neke velike 
Rosene i pusti nam našu šumsku ružicu na miru! Upamti to!... 


Kurt je opet sjedio u sljedećem vlaku i putovao prema glavnom 
gradu. Ludwig ga je pratio. Kasno uvečer stigli su u Berlin. Ipak je Kurt 
odmah sa kolodvora požurio u Bismarkov stan. 

Njegovi su prozori bili jasno osvijetljeni. Ministar je sigurno imao 
goste. Vratar je htio upitati poručnika što želi, ali ovaj je projurio kraj 
njega i požurio uza stube. Gore su lakaji trčali tamo-amo, a u 
predsoblju je stajao lični sluga, koji je pošao Kurtu u susret. 

— Vi želite? — upitao je. 

— Govoriti s ekselencijom. 

— Ne ide. Ekselencija se nalazi kod večere, te je posve zauzet 
svojim gostima. 

— Ali ekselencija će ipak odmah doći, ako mu spomenete moje 
ime! 

Sluga je odmjerio poručnika podrugljivim pogledima i izustio 
jedno oholo »Ah!«. Zato je Kurt posegnuo u lisnicu i oštro odgovorio: 

— Evo moje posjetnice. Smjesta me najavite? 

— Žalim što to ne smijem učiniti, jer... 

— Zapovijedam vam, da me najavite! 

Čovjek se trgnuo, kad je čuo kako se dere na njega Nije se više 
usudio protusloviti i iščeznuo je u dvorani. Već nakon nekoliko časaka 
se vratio. 

— Slijedite me! — zamolio je s poštovanjem i odveo Kurta u 
prostoriju, u kojoj je stajao Bismark. 

Ovaj je pošao natporučniku u susret. 

— Vi možete sa mnom u svako doba govoriti, gospodine 
natporučniče. Vi ste državi ponovo iskazali važnu uslugu. Onaj Rus je 
uhapšen na temelju vašeg brzojava i u njegovom su se šeširu našli 

papiri od tolike važnosti, da možete biti sigurni u našu zahvalnost. Ali 
kako ste doznali za tu tajnu? 

— Prije nego što odgovorim na ovo pitanje, dozvoljavam sebi, da 
vašoj ekselenciji predam ove spise. 

Tim riječima otvorio je Kurt omot i pružio ga kancelaru. 

— Toliko sam zaokupljen svojim gostima da sad nemam vremena 
da čitam, ali ću ipak naslove — ah! 

Otvorio je prvi spis i nije ostao samo kod naslova, već je čitao dalje. 
Onda je uzeo drugi. 

— Sjednite! — naloži Kurtu. 

Ovaj posluša, dok je Bismark dalje čitao. Izgledalo je kao da 
njegove oči gutaju retke, a vršci brkova su mu podrhtavali, što je kod 
njega uvijek bio znak unutrašnje napetosti. Kad je konačno svršio, 
okrenuo se Kurtu, koji se podigao, i upravio je oči sa tako začuđenim 
pogledom u njega, da se natporučnik gotovo zbunio. Onda je polako i 
začuđeno upitao: 

— Ali, gospodine natporučniče, ja vas pitam: Kako ste samo došli 
do tih spisa? 

— Kapetan Shaw, koji nam je ovdje umakao, predao ih je nekom 
bankaru Wallneru u Mainzu u pohranu, a ovaj mi ih je izručio nakon 
što sam izrekao uvjerenje, da je sadržaj za njega isto što i dinamitni 
naboj. 

— Ajeli on poznavao sadržaj? 

Oči velikog čovjeka bile su tako pravo i oštro uperene u Kurta, da 
mu je bilo nemoguće da laže. 

— Ekselencijo, on je mrtav — izvijesti on. 

— Dobrovoljno umro? — upita oštroumni čovjek. 

— Da. 

— Ah! Ispričajte ukratko! 

— Imao sam čast, da vašoj ekselenciji u prisutnosti njegovog 
veličanstva govorim o mojim prilikama i o onima porodice 
Rodriganda. Moj posljednji doživljaj stoji s time, u uskoj vezi. 

Kurt je ispričao o nestalom dijelu kraljevskog blaga i kako je pri 
njegovom ponovnom nalazu ujedno otkrio i tajne izdajnika. Čuvao je 

bankara koliko god je bilo moguće a ipak je Bismark primijetio, kad je 
završio: 


Obazrivi način vašeg izvještaja, isto vas toliko počašćuje kao i 
otkriće same tajne.Vi vjerujete da imate razloga da u nekom pogledu 
budete blagi, ali ja vas uvjeravam, da možete prema meni biti otvoreni, 
bez da time vaša prijateljska namjera dođe u opasnost. Ako se to može 
dogoditi bez razmišljanja, vaši će se razlozi rado uvažiti. Molim vas 
dakle, da govorite iskreno. 


Sad nije više moglo biti govora o kakvom zatajivanju. Kurt je sve 
ispripovijedao. Bismarkovo lice je poprimilo čudnovato potresan 
izraz. Kad je Kurt završio, pružio mu je ruku: 

— Gospodine natporučniče, ja vas cijenim! Ova vam riječ može 
isto toliko značiti kao orden. Na vašeg prijatelja Platena neće pasti ni 
najmanja sjena. Ali vaš obzir, što ste ga pokazali prema prijatelju, 
nagradit ću tako, da vas pozovem, da sutra u deset sati ujutro dođete 
k meni. Zajedno ćemo se odvesti kralju, da on čuje iz vaših vlastitih 
ustiju, kako vam je uspjelo, da nam iskažete tu drugu veliku uslugu. Ali 
sad se moram povući. Očekujem da budete tačni. 


Bismark je mladiću ponovo pružio ruku i nestao u dvorani. Kurt je 
sišao niza stube kao pijan. Svog slugu Ludwiga poslao je s kolodvora 
kući, a kad je ušao k svojima, našao ih je sakupljene oko otvorene 
škrinjice. Svi su mu pošli u susret, da mu čestitaju, ali on ih je odbio 
riječima: 

— Oh, ja sam doživio nešto daleko boljega. Dolazim od Bismarka. 

— Od Bismarka? — zadivljeno se čulo naokolo. 

— Daion mi je dao nešto, što je više vrijedno od tih dragulja. 
Rekao mi je: — Gospodine natporučniče, ja vas cijenim. Ova vam riječ 
može isto toliko značiti kao orden. — A onda me je pozvao da sutra 
ujutro u deset sati dođem k njemu, da se s njime odvezem kralju. To 
mi je draže od zlata i dragog kamenja. 

Sad su ga saletjeli da priča, kako se sve odigralo. Ali on učini 
smiješno ozbiljno lice i odgovori: 

— Radi se o vrlo važnim državnim tajnama, koje ne smijem izdati. 
Možda ću kasnije smjeti sve saopćiti. 

— Gle tog diplomatu! — nasmije se grof Manuel. — Čini se da je 

Bismarkova desna ruka. 

— Oh, što još nije, može biti — nasmiješi se Rosen. 

No tek što je izgovorila te riječi, primijeti da je bila odviše smiona 
i grimizna rumen preleti njezinim ljupkim lišcem. Majka joj pogladi 
obraze i potvrdi: 

— Da, on ima sve što je potrebno za pravog muškarca a osim toga 
ima sreću. Uvjerena sam, da će o njemu govoriti. Ali, dragi Kurte, što 
namjeravaš početi s tim nakitom? 

— To me je već pitao gospodin kapetan — nasmiješi se Kurt. 

— A što si mu odgovorio? 

— Rekao sam mu, da bih sve najradije poklonio našoj šumskoj 
ružici. 

Svi se nasmijaše. Rosen ponovo pocrveni, a Roseta njena majka, 
upita: 

— Ašto je odgovorio čestiti junačina? 

— Hm, rekao je, neka si ništa ne utvaram, jer nisam momak, koji 
bi mogao Rosen išta pokloniti. 


— Sigurno je samo mislio, da takve dragocjenosti. Predstavljaju 
cio imetak, koji se ne smije poklanjati, već se mora čuvati. Zajedno 
ćemo paziti na njega da sigurno ostane sačuvan. 


Ali kad se je Kurt kasnije povukao u svoju sobu, netko je tiho 
pokucao na njegova vrata. Rosen je pružila glavu. 


— Kurte, jesi li mi uistinu to htio pokloniti? 

— Da, Rosen — odgovori on. 

— Dobro ga spremi, jer ću ga kasnije smjeti primiti. 
— Nijedna druga ga neće dobiti osim tebe. 


Kod tih riječi je uhvatio njenu glavicu i zadržao a njihove se usne 
nađoše u brzom poljupcu, a zatim Rosen žustro prošapta: 


— Ujak Rodenstein je stari medvjed! Ja ti svečano izjavljujem, da 
si ti čovjek, koji mi može nešto pokloniti! Zar ne, dragi Kurte! 

13. BEZAZLENI ZVJEROKRADICA 


Jesen je prošla i zima je zavladala zemljom. Pao je svježi snijeg, 
kakvog vole lovci, jer je u njemu najlakše prepoznati trag divljači i 
pročitati ga. Samo još osamljene snježne pahuljice su sanjarski 
lepršale zrakom i sjedale poput sjajnih zvjezdica na grane jela i 
borova, koji su obrubljivali obje strane ceste, što je vodila u 
Rheinswalden. 


Zimski dan počeo je svitati, no usprkos tom ranom satu, već se 
pojavilo ljudsko biće, koje je hodalo ovom cestom. Bio je to muškarac, 
čija se pojava morala nazvati vrlo neobičnom. Izgledalo je, kao da 
vladajuća zima ne ostavlja na njemu nikakav utisak, premda je bio 
lako obučen. Nosio je cipele, ili bolje rečeno polučizme, čiji su oblik i 
izrada bili u tom kraju strani, kratke, plave i vrlo široke suknene hlače, 
poderane na više mjesta i isto takav kaput, koji mu je prije na svaki 
način imao štitnik, ali sad je popucao na svim šavovima. 

Oko dugačkog, mršavog vrata bio je ovijen stari rupčić. Između 
hlača i kaputa ovijao je struk umjesto pojasa rubac, koji je već jedno 
stoljeće služio u najrazličitije svrhe. Na leđima je taj čovjek nosio 
veliku, napunjenu platnenu vreću, a o lijevom ramenu visio mu je dugi 
stari kožnati tok, čiju svrhu bi neupućeni sigurno teško pogodio. No 
najčudnije na tom čovjeku bilo je njegovo lice. Bilo je mršavo i suncem 
i nevremenom tvrdo i tamno izbrazdano. Široka mu usta gotovo nisu 
imala usnica. Sitne oči gledale suro i sigurno, a nos je bio gotovo 
ogroman. Bio je tako istegnut, da bi ga prije mogli okrstiti kljunom 
nego ljudskim organom za miris. 

Stranac je upravo došao do nekog zaokreta ceste kad primijeti, da 
nije jedini putnik: nedaleko pred njim hodao je istim putem neki sitni, 
siromašni čovječuljak. 

— Well, jedan čovjek — promrmlja stranac engleski. — To mi je 
drago, jer računam, da će on ovdje biti poznat i da će mi moći dati 
obavijesti. Stići ću tog čovječuljka. 

Nakon tih riječi postali su mu koraci brži. No snijeg ih je tako 
prigušio, da čovjek koji je hodao ispred njega nije primijetio njegovo 
prisustvo, prije nego što je ovaj pozdravio. 

— Good morning, sir — poviče stranac i nastavi njemačkim 
jezikom, koji je strano zvučao: — Kamo vodi ova cesta, prijatelju? 


Nagovoreni se brzo okrene, ali se, ugledavši govornika 
prestrašeno trgne, jer je ovaj sličio prije skitnici nego čestitom 
čovjeku. 

— No, zašto ne odgovarate? — oštro upita stranac. 

Ovo je pitanje čovječuljka dovelo k sebi. Izgleda da je uvidio, da je 
pametnije biti po mogućnosti uljudan prema ovakvoj otrcanoj skitnici. 

— Dobro jutro — reče on. — Ova cesta vodi u Rheinswalden. 

— Jeste li ondje poznati? 

— Da. 

— Stanujete li možda ondje? 

— Ne. 

— Što ste vi zapravo? — upita stranac, odmjerivši ispitujućim 
pogledom drugog. 

— Veterinar — objasni ovaj. 

— Veterinar? Hm! Lijepo zvanje. Životinje se lakše liječe nego 
ljudska bagra. Onda vjerojatno imate posla u Rheinswaldenu? 

— Da, pozvan sam onamo zbog neke bolesne krave. 

— Ustrijelite je, pa je izliječena, a vi ste se riješite brige! 

Mali je prestrašeno pogledao velikoga. 

— Što mislite! Ustrijeliti kravu! 

— Ph, ja sam stotine ustrijelio. 

Mali je učinio sumnjičavo lice. 

— No, nemojte samo toliko pretjerivati! 

Tada stranac zašilji usta. 


VV: 


— Pššššiiiisssstttt — odjeknulo je, a pri tome je mlaz gustog, 
tamnog duhanskog soka tako blizu proletio kraj mališanovog lica, da 
je ovaj prestrašeno ustuknuo. 


— Do vraga! Ta čuvajte se — opomenuo je. — Pazite kuda pljujete! 

— Znam to tačno — mirno ga uvjeravaše stranac. 

Mali ga je plašljivim pogledom odmjerio odozgo do dolje. 

— Vi očito žvačete duhan? — upita zatim. — Zašto radije ne pušite 
ili ne šmrčete? 

— Za pušenje mi fali okus a za šmrkanje mi je moj nos predrag. 


— No, na njemu se i vidi, da ga volite. Ali žvakanje duhana je vrlo 
nezdravo. 

— Mislite li? — upita stranac oklijevajućim glasom. — No, vi kao 
veterinar biste se u to morali razumjeti. Dakle danas ćete liječiti 
kravu? 


— Da, ima čvrljuge. 

— A kome pripada? 

— Gospodi Unger, koja stanuje na majuru kraj dvorca. 
— Unger? Hm. Jeli ta žena udovica? 


— Ne. Ali njezin muž je kroz mnoge godine bio nestao. Nedavno je 
iz Meksika dobila vijesti o njemu. 


— Hm — zamišljeno primijeti Jenki. — Rheinswalden je dvorac. 


— Da. Pripada gospodinu kapetanu nadšumaru von Rodensteinu. 
Zašto se tako tačno 


raspitujete? 

— To vam može biti svejedno. 

— Moguće. Ali vi ne izgledate poput čovjeka, koji bi imao razloga 
da se raspituje o otmjenim ljudima. 

— Ne? A kako to, je I'? 

Mali baci preziran pogled na stranca. 


— No, vi i sami morate priznati, da izgledate poput pravog 
skitnice. 


FU 

iiiissssstttt — doleti mu debeli mlaz duhanskog soka na 


— Do vraga! Čuvajte se! — ljutito ga napadne mali. 

— Pih, skitnice to ne običavaju drugačije raditi. 

— Ali ja vam to zabranjujem. 

— Neće vam nimalo pomoći, ako ostanete ovako grubi. 

— Treba li možda da s vama postupam u rukavicama? Vi ste baš 
pravi čovjek za to! Dolazi tu neka skitnica i tako me popljuje, da se ne 
mogu pokazati u Rheinswaldenu. 


Čovječuljak se razljutio. Skinuo je šešir i ljutite ga pružio strancu. 

— Obrišite ga! — hladnokrvno primijeti ovaj. 

— Da ga obrišem? Ja! Što vam pada na pamet? Hoćete li to smjesta 
obrisati ili — on prijeteći podigne štap. 

— Što — ili? — upita veliki. 

— Ili ću vas odalamiti preko lica! 

— Odalamite! Pšššššiiiisssstt! 
Ponovni mlaz siknuo je na veterinarov kaput. 
— No sad mi je dosta! — poviče mali doktor bijesno. — Evo! Evo! 


Zamahnuo je da udari, ali nije dospio, jer mu je stranac strelovito 
istrgnuo batinu iz ruke i bacio je daleko preko vrhova drveća. Onda je 
zgrabio malog junaka za struk, podigao ga i tako ga stresao, da mu je 
bilo dosta, našto ga je oprezno opet postavio na zemlju. 

— Tako, moj patuljče — reče on — to je za »skitnicu«. A sad bježi, 
što te noge nose! Jer ako te za jedan čas još jednom uhvatim, istisnut 
ću ti svu tvoju znanost iz tijela! 


Veterinar je duboko uzdahnuo. Htio je govoriti, oči su mu blistale 
od bijesa, ali se predomislio, okrenuo i u sljedećem trenutku nestao 
među drvećem. 


— Mala žaba! Ali hrabra! — nasmiješi se stranac. — Na svaki način 
ćemo se opet vidjeti u Rheinswaldenu. Znatiželjan sam, što će onda 
reći! Hm! Jastrebov Kljun i skitnica. Neka vrag odnese tu prokletu 
civilizaciju, koja svakoga proglašava skitnicom, ako ne objesi crni frak 
oko rebara! 


Nastavio je svoj put, ali je za kratko vrijeme naglo zastao, brzo 
preskočio preko jarka i zaklonio se za neki grm, koji je bio dovoljno 
gust da ga sakrije. Čuo je naime neki sušanj, što ga je kao prerijski 
lovac i predobro poznavao. U sljedećem trenutku izašao je iz šume 
lagana koraka prekrasan srndać. 

— Mužjak! — šapne on. — I kako krasan primjerak! Heigh-day! 
Kakva sreća, da je moja stara puška nabita! 

Ni ne misleći na to, da se sad ne nalazi više na divljem američkom 
zapadu, brzo je strgnuo stari kožnati tok s ramena i izvukao pušku. 
Kokot je glasno škljocnuo. Srndać je to čuo i prisluškujući podigao 
glavu. Ali u to je već odjeknuo i hitac, a životinja je od metka pogođena 
pala. 


— Halo! — glasno poviče strijelac. — To je bio hitac! A sad k njemu! 

Jastrebov Kljun iskoči iza grma i potrči k životinji, odbaci platnenu 
vreću i kožnati tok, povuče nož i poče ispravno vaditi srndaću utrobu. 
Za vrijeme toga rada čuo je brze korake, ali to ga nije zanimalo. Mirno 
je nastavio s poslom, sve dok onaj koji se približavao nije stajao za 
njim. Ovaj je najprije podigao na podu ležeću pušku zvjerokradice, 
promatrao ju iznenađenim pogledom i rekao: 

— Grom i pakao, što tom prokletom klipanu pada na pamet! 

Tek sad je Jastrebov Kljun okrenuo glavu. 

— Što mi pada ma pamet? Pa to vidite! 

— Dakako da vidim! On je ustrijelio srndaća! 

— No, zar sam trebao dopustiti da mi takav srndać pobjegne? 

— Klipane, zar je on lud? 


— Sto milijuna vragova! Što mu pada na pamet? Smatra li me on 
za nizozemsku pljuvačnicu? 


— Ne, ali silnim grubi Janom! Ja mu govorim »Vi«, a on mene 
naziva »on«. Ako je to uljudno, dat ću se pojesti. 


— Uljudno ili ne. Ali on će biti ipak obješen ili nešto slično! 
— Ah! Tko će me objesiti? — naceri se Jastrebov kljun. 


— To će on vidjeti, a da mu ja to ne moram reći. Zar on ne zna da 
se ovdje kažnjavaju zvjerokradice? 


Tada Jastrebov Kljun tako rastvori usta, da su mogli prebrajati svi 
njegovi zubi. 
— Grom i pakao! Na to nisam ni pomislio, tako mi Boga! 


— Da, to vjerujem. Ovi momci misle tek onda na kaznu, kad 
zapadnu u škripac. Tko je on zapravo? 


— Ja? Hm! A, tko ste vi? 

— Ja sam Ludwig Straubenberger. 
Sad pređe radostan bljesak preko Amerikančeva lica. 
— Ludwig Straubenberger? — reče on. — Što se to mene tiče? 


— To ga se čak vrlo mnogo tiče. Ja stojim u službi gospodina 
nadšumara von Rodensteina. 


— Ali vi ne nosite lovačku odoru. 
— Jer sam sluga gospodina natporučnika Ungera. 


— I usprkos tome stojite u nadšumarevoj službi? Kako se to slaže? 
Zar služite možda dva gospodara? 


— Dva ili dvadeset, to se njega posve ništa ne tiče. On je uhapšen 
i ima me slijediti! 

— Gospodinu nadšumaru? 

— Da. Nego kome drugome, lupežu? 

Sad se Jastrebov Kljun ispravio. 

— Tako brzo to ne ide. Vi ne nosite odoru. Iskažite mi se kao 
šumarski namještenik! 

Tako se nešto dobrom Ludwigu nije još nikada dogodilo. 


— Grom i pakao! — poviče on. — I ovakva skitnica još traži od 
mene legitimaciju! Ja ću ga legitimirati, sve dok mu leđa ne budu plava 
i smeđa. Njegova je puška zaplijenjena. Ide li on dobrovoljno ili ne? 


— To mi nije potrebno. 


— Onda ću sam sebi znati pomoći. — Ludwig zgrabi stranca za 
ruku. 

— Ne dirajte me! — reče mu ovaj zapovjedno. 

— Ah, on postaje sve prkosniji! Ja ću ga izliječiti. 

— Pššššiiiittttssss! 

Mlaz smeđeg duhanskog soka pogodi Ludwiga u glavu. Ovaj 
ispusti zvjerokradičinu ruku i bijesno poviče: 

— Svi đavoli! I još popljuvati! To će on skupo platiti! 

U tom času poviče neki glas iza obližnjeg drveta: 

— Tako je i mene popljuvao. Da vam pomognem, dragi moj 
gospodine Straubenbergeru? 

Ludwig se okrene. 

— Ah, kravlji liječnik! — reče on. — Što vi radite ovdje? 
Mali se čovjek oprezno pokaže iza drveta. 


— Htio sam u Rheinswalden i tada sam susreo ovog čovjeka. 
Počeo je sa mnom razgovarati i onda smo se posvadili. Da li da vam 
pomognem, da ga uhvatite? 


— No, niste mi baš potrebni, ja sam i sam dosta muževan, da 
izađem na kraj s ovakvom skitnicom, ali što je bolje je bolje. Izgleda da 
neće poći dobrovoljno. Malo ćemo mu svezati ruke na leđa! 


Tada oko ustiju Jastrebova Kljuna prijeđe čudan trzaj. 
— To bi zaista bilo prilično veselo! — nasmije se on. 


— Kako to? — upita Ludwig. — Za njega ne nalazim kod toga ništa 
veselo. 


— 0, ipak! Ili nije možda smiješno, kad zvjerokradica uhapsi svog 
trgovca divljači? 
— Trgovca divljači? Kako on to misli? 


— Time mislim sebe. Ja sam trgovac divljači iz Frankfurta. A ovaj 
mali ovdje je pravi zvjerokradica — nastavio je Jastrebov Kljun. — On 
mi je kroz tri godine dobavljao sve, što je postrijeljao po 
Rheinswaldskim šumama. 

Mali veterinar, nije vjerovao svojim vlastitim ušima, kad je čuo te 
riječi. I Ludwig je učinio zapanjeno lice. 

— Grom i strijela! — poviče on. — Pa tu mora da sjedi sam svijetli 
đavo! Je li to istina, doktore? 


Tek sad se zapanjenom malom veterinaru vratio govor. — Zar da 
sam ja zvjerokradica? — zarežao je. 


I ispruživši svih deset prstiju uvis kao na zakletvu nastavio je: — 
Tisuću puta se kunem, da još nisam ubio ni miša, a kamoli da bih ubio 
srndaća! 


— Oho, sad bi se htio i izvući! — naceri se Jastrebov Kljun. — A 
kome pripada ova stara batina? 


— Da, kome? — upita Ludwig. — Možda doktoru? 

— Naravno! 

— Atko je ustrijelio srndaća? 

— Ja nisam, već ovaj doktor. Ja sam ga samo rasporio. 

— Isuse Kriste, je li to moguće! — zavapi mali sklopivši ruke nad 
glavom. — Nemojte to vjerovati moj dragi, dobri gospodine 
Straubenberger! 


— Do vraga, ja uistinu ne znam, što bih mislio! 

Kod tih riječi pogleda Ludwig zbunjeno stranca. 

— Mislite štogod hoćete — primijeti ovaj. — Ali sigurno je, da se 
neću dati sam uhapsiti. Bio sam tako glup, da zajedno sa svojim 


dobavljačem odem u zasjedu, ali neću biti tako glup, da sam podnesem 
kaznu. 


— Sveta Majko Božja, što hoće taj čovjek! — poviče mali. — Ja u 
cijelom svom životu nisam još držao puške u ruci. 


— Ali na obrazu — lagao je Jastrebov Kljun. — Mogu dokazati, a 
istraga će sve iznijeti na svjetlo. 


Tada se Ludwig obrati k njemu ozbiljna lica: 

— Govori li on zaista istinu? Može li se zakleti? 

— Hiljadu puta. 

— Onda vam ne mogu pomoći, doktore. Prisiljen sam i vas uhapsiti 
kao zvjerokradicu. 

Liječnik je od straha skočio natrag. 


— Zaboga, vi se šalite! — poviče on. — Ja sam nedužan kao milo 
sunce na nebu! 

— To će pokazati istraga. Vi ste moj uhapšenik! 

— Uhapšenik? Nebesa, pobjeći ću! 

Malj se okrenuo i htio pobjeći, ali Ludwig je bio dosta brz, pa ga 
uhvati. 

— Ah, tako vi dakle mislite? — poviče on. — on hoće pobjeći? Time 
je priznao svoju krivnju. Ja ću oba ta momka zajedno svezati, da mi 
nijedan ne može pobjeći. 

— To ću vam dozvoliti — primijeti Jastrebov Kljun. — Ja neću da 
budem jedini krivac. Ako budete pravedna, dat ću se bez protivljenja 
vezati. 


— Dobro, to je pametno od njega. Dajte amo vaše ruke! Ovdje 
imam konop. 


— Ali ja se kunem svim svecima, da sam nedužan! — uvjeravaše 

mali. — Ova bitanga me hoće unesrećiti! 

— To će se pokazati — promrmlja Ludwig. 

— Pa valjda me nećete vezanog odvući u Rheinswalden. To bi bilo 
strašni. Moja čast, moj glas... 

— Svatko snosi krivnju društva, u kojem se kreće! Nitko neće dali 
ni pare za ugled jednog zvjerokradice. No što će biti, hoće li on 
dobrovoljno dati ruku ili moram upotrijebiti silu? 

Jastrebov Kljun se sagnuo do zemlje, podigao svoju platnenu 
vreću, prebacio je preko leđa i rekao: 

— Ja dobrovoljno popuštam. Evo moje ruke. 

A ja prisilno popuštam — zastenje veterinar. — Evo moje ruke, 
ali ja ću tražiti zadovoljštinu. 


— To nije moja stvar — primijeti Ludwig. — Ja činim svoju 
dužnost, a sve ostalo će istražiti gospodin nadšumar. 


Privezao je desnu ruku Jastrebovog Kljuna uz veterinarovu 
ljevicu. Onda reče: 

— Tako, to je obavljeno. Ali srndaća, tog neću valjda ja vući kući. 
To je vaša stvar. 

— Ja već imam svoj zavežljaj — objasni Jastrebov Kljun. 

— A što se nalazi u toj vreći? 

— Pet zečeva. 

— Zečeva? Grom i pakao? Odakle su? 

— Doktor je jučer postavio zamke, a jutros smo prije izlaska sunca 
pošli da ih pregledamo. U njima je visjelo ovih petero. 

Mali se ukočio. Nije mogao progovoriti ni riječi. Ali Ludwig učini 
ljutito lice i reče: 

— Dakle i postavljaš zamki! To znatno pogoršava stvar. On nosi 
pet zečeva, onda neka doktor preuzme srndaća. 


— Ali to je laž, samo podla laž! — istisne sad najzad mali čovjek. — 
On je sam uhvatio zečeve! 

— Sve će se to istražiti — primijeti Ludwig sagnuvši se da sveže 
srndaću noge. 

— Gospodine Straubenbergeru, ja ću vas tužiti! Dat ću vas 

zatvoriti. 

— Nije me briga. Ja vršim samo svoju dužnost. 

— Ali cio moj dobar glas je otišao k vragu! 

— Zečevi i srndać također. Evo ga, uzmite — Ludwig objesi 
srndaća malome preko leđa. 

— Sveti Ignacije — jadao se ovaj — sad moram ja nevini stvor, na 
sve još i vući tu tešku životinju! 

— Srndać nije ni izdaleka tako težak, kao svi oni što ih već imaš na 
duši — reče Jastrebov Kljun. 

— Čovječe! Otrovat ću te, čim budem opet slobodan. 


— Do vraga, to postoje sve gore — ljutio se Ludwig. — Dakle i 
trovatelj! Onda se moramo požuriti, da dođemo što prije u 
Rheinswalden. Gospodin nadšumar će se čuditi, kakve mu to 
obješenjake dovodim! 

Gurnuo je obojicu i zajedno krenuše. Veterinar je uzalud molio, 
jaukao, prijetio i tužio. Ludwig je odlučio da će izvršiti svoju dužnost, 
i koliko god se mali odupirao, snažni ga je Amerikanac bez mnogo 
napora vukao za sobom. 


U isto vrijeme nalazio se nadšumar u svojoj radnoj sobi. Tek je 
prije kratkog vremena ustao i pio svoju jutarnju kavu. Nije bio dobre 
volje. Zašto, nije ni sam znao. Tek pred nekoliko dana stigao je list što 
ga je Sternau napisao na Rio Sabinas i izazvao je beskrajno veselje. 


Tada se vani začuše brzi koraci. Ludwig je ušao i ostao u krutom 
stavu stajati na vratima, čekajući da ga nadšumar nagovori. 


— Što donosiš? — upita ovaj zlovoljno. 

— Zvjerokradice? — glasio je još kraći odgovor. Starac je skočio sa 
stolice. 

— Zvjerokradice? — upita on. — Čujem li dobro? 

— Na zapovijed, gospodine kapetane! Dvije zvjerokradice — 
potvrdi Ludwig. 


— Sveti Hubertuse, konačno opet dvojicu! — reče starac. — No, to 
je voda na moj mlin. Te ću napeti na mučila i tako ih razvući, da će im 
noge dosezati od Breslaua do Londona. Gdje su ti? 


— Dolje u staji. Vezani su a pred vratima stoje dva stražara. 


209 


— Tko ih je uhvatio? 

— Ja sam. 

— Ti sam? Ah? A gdje? 

— Na cesti u Mainz. 

— Pričaj! 

— Pao je svježi snijeg, gospodine kapetane, pa sam se digao u ranu 
zoru i pošao da prođem sve poznate prolaze. Kad sam tako hodao 
cestom, najednom pukne pucanj, jedan hitac iz neke strane puške, 
kako sam odmah razabrao. Brzo sam se došuljao bliže i ugledao nekog 
klipana, gdje kleči kraj našeg najljepšeg srndaća, da bi mu izvadio 
utrobu. 

— Tom ću klipanu ja devedeset i devet puta oderati kožu. Jesi li ga 
poznavao? 


— Ne, to je neki trgovac divljači iz Frankfurta. 

— Ah! Otkada ti klipani sami strijeljaju svoje srndaće? 

— Oh, on ga nije sam ustrijelio, nego onaj drugi. 

— Poznaješ li toga? 

— Dapače vrlo dobro. Nisam ga odmah primijetio, ali mi se uskoro 


pokazao. Nisam vjerovao svojim očima. Ali on je te noći ulovio u 
zamke pet zečeva. 


— U zamke? Pet zečeva u jednoj noći! Ubijati divljač na tako 
bijedan način! Dat ću tog klipana rastrgati užarenim kliještima, kao 
što se zovem Rodenstein i kao što sam nadšumar. 


— On je to posve zaslužio, gospodine kapetane. On je već 
godinama bio dobavljač frankfurtskog trgovca. 


— Sramota! I mi ga nismo uhvatili? Tu se opet vidi, kako se možeš 
pouzdati u vlastite ljude. Imaju oči poput dimnjaka a uši poput metle, 
ali ne vide i ne čuju ništa. Ali ja ću ih već jednom zgrabiti i uvesti novi 
red, naime sljedeći: Ako mi svaki od njih ubuduće ne dovede tjedno po 
jednog zvjerokradicu, bit će smjesta istjeran iz službe. Na taj ću se 
način ubrzo riješiti svih zvjerokradica a i vas, vi ljenivci. Jedete moj 
kruh, a moju lijepu divljač žderu drugi. Od čega ćemo onda živjeti ja i 
njegova visost, naš veliki vojvoda? Možda od hrastove kore, češera i 
borovih iglica? Ja ću vam košaru sa kruhom objesiti tako visoko, da 

ćete dobiti vratove poput žirafa, ako ćete htjeti iz nje. Ali, tko je bio taj 
lupež? 

— Naš veterinar! — izvijesti Straubenberger. 

— Naš vete... — riječ je starcu od užasa ostala u grlu. 

— ..rinar — značajno završi Ludwig. 

— Momče, jesi li se napio? Naš kravlji liječnik, naš veterinar da je 
postavljao zamke? To je posve nemoguće. To ne može biti Istina. 

— Istina je, gospodine kapetane. I on čami dolje u staji. 

— No, neka mu se Bog smiluje! Jesi li ponio srndaća sa sobom? 

— Da, doktor ga je sam morao nositi. 


— I pravo mu budi. Želio bih, da mu je srndać prirastao za vrat. A 
kako je sa zečevima? 

— Sve petero je ovdje. Trgovac divljači ih ima u vreći. 

— Dobro, dobro. Odmah ću preslušati oba nitkova. Ja ću ih tako 
preslušati, da će od straha znojiti smolu i sirup. Svi đavoli, odakle vam 
samo to anđeosko strpljenje! Idi i pozovi cijeli narod. Neka svi odmah 
dođu u moju poslovnicu! Kad ti onda domahnem, dovedi oba zlikovca 
gore! Ja ću im već pokazati, što znači srndać i pet zečeva. Premda ih 
konačno moram predati sucu za prekršaje, ipak ću ih prije toga tako 
prestrašiti, da će prema mom postupku zatvor biti pravi raj. 


Ludwig se udalji. Kad je došao u dvorište, bio je neki sluga upravo 
izveo osedlanog konja iz staje, jer je strogi gospodin kapetan htio 
izjahati. 

— Pusti to sad i pomogni mi da sazovem ljude — primijeti Ludwig. 
— Gospodin kapetan će najprije održati sud. 


— Sa zvjerokradicama? 
— Da. Svi ljudi moraju biti prisutni gore u poslovnici. 


Revni je sluga ostavio zavezanog konja i otišao da pomogne 
obavijestiti drugove. Za pet minuta sakupili su se svi stanovnici 
Rheinswaldena. Nadšumar je naredio da sjedeći na stolcima učine 
polukrug, u čijoj se sredini smjestio on sam, pošto je prije toga kroz 
prozor mahnuo u dvorište. Tamo je stajao Ludwig na vratima staje. 
Kad je primijetio znak svog gospodara, otvorio je staju i pustio oba 
grešnika napolje. 

— Stojte, doktore — reče on. — Vi morate nositi srndaća. 

— Ina preslušavanje? 

— To se razumije. Pa on je corpus defectus, koji će vas odvesti u 
buharu, osim zečeva, koji su također takvi corpusi. 

— Ali ja sam nevin. 

— Recite to samom gospodinu kapetanu! Ja se u kriminalne stvari 
ne razumijem toliko kao on. 

Liječnik je morao natovariti srndaća a Jastrebov Kljun je nosio 
svoju vreću. Još su uvijek bili vezani rukama jedan za drugog, Kad su 
ih vodili preko dvorišta, opazio je Amerikanac konja i na sekundu mu 
je oko usana zatitrao veseo smiješak. Ludwig ih je poveo uza stube na 
prvi kat i otvorio vrata. Jastrebov Kljun je bacio brzi pogled na bravu. 
Ušli su a Ludwig je za njima zatvorio vrata. 

— Evo ih, gospodine kapetane — najavi on. — Da li da doktoru 
skinem srndaća? 

Starac je sjedio usred svojih ljudi, sa izrazom i dostojanstvom 
španjolskog vrhovnog inkvizitora. 

— Ne — odluči ljutito stari nadšumar — neka to klipan sam učini. 

— Ali on je vezan. 

— To je suvišno. Razveži ih. Ja sam jednom čuo, da zločinci za 
vrijeme preslušavanja ne smiju biti vezani, pa ćemo se toga i ovdje 
držati. 

Ludwig je odvezao oba uhapšenika. Opet se razvukao zadovoljan 
smiješak preko lica Jastrebovog Kljuna. Veterinar se požurio da uvjeri 
nadšumara u svoju nevinost, prije nego je preslušavanje počelo. 

— Gospodine kapetane — zapomagaše on. — zadesila me je 
strašna nepravda. Zar da sam ja ustrijelio ovog srndaća, a ja ... 

— Mir! — prekine ga nadšumar gromkim glasom. — Ovdje 
govorim samo ja. Tko od vas dvojice kaže jednu riječ, a da ga nisam 
pitao, odmah ću ga dati osakatiti. Jeste li razumjeli? 

Mali je zašutio. Starac se obrati Jastrebovom Kljunu: 

— Ovog drugog poznajem. Ali tko si ti, je IT'? 

— Ja sam trgovac divljači iz Frankfurta — objasni upitani. 

— Kako se zoveš? 

— Henrico Landola. 


Sad je starac skočio sa stolca. — Henrico Landola? Grom i pakao! 
Kakav si ti zemljak? 


— Ja sam Španjolac — slaže lovac divljači, vjeran svojoj ulozi. 
Šumar ga pogleda izbuljenih očiju. 

— Čovječe, klipane, lopove, ništarijo! Otkad si ti trgovac divljači? 
— Tek nekoliko godina. 

— Što si prije bio? 

— Pomorski kapetan. 

— Gusar, zar ne? 

— Da — savršenim mirom odgovori Jastrebov Kljun. 


— Neka te đavo jaše, ti izrode! Henrico Landola! Ah, konačno smo 
ipak uhvatili tog nitkova! Ali čovječe, kako si se združio s tim 
veterinarom? 


— On mi je radio otrove, kad sam nekoga htio otrovati. 

Mali je od užasa skočio u zrak. 

— Svi dobri dusi, ta nije istina. Ni jedna riječ nije istinita! 

— Šuti, trovatelju! — zagrmi Rodenstein na njega. — Danas je dan 


osvete. Danas ja sam sudim. Danas ćemo raskrinkati sve, koje dosada 
nitko nije uspio raskrinkati. Henrico Landola, koliko si ljudi otrovao? 


— Dvije stotine šezdeset i devet. 

Sad se prestrašio i sam nadšumar i kapetan. Prošla ga je jeza. 

— Sotona! — čulo se prigušeno. — Toliko mnogo, toliko mnogo! A 
zašto? 

— Ovaj konjski doktor ovdje nije htio drugačije. Morao sam, inače 
bi on ubio mene. 


— Gospodine Isuse, gospodine Isuse! — poviče mali. — Sve je to 
laž. Nijedan čovjek ne može doći ovamo i reći, da sam ga ja ubio. 


Jastrebov Kljun trgne ramenima. 


— Naravno da poriče. Ali on je nekada bio naj krvoločniji od svih 
mojih gusara. To mogu dokazati! 


— Čovječe, ti si neman! Ja nisam nikada bio ništa drugo nego 
veterinar. 

— Mir, ne miči se — zapovjedi nadšumar.— Vi ste tek tri godine u 
tom kraju. To bi se moglo slagati. 

— Ali prije sam bio u Elberfeldu. 

2. — To će se pokazati. Šutite! Sad imam posla s ovim Landolom. 
Čovječe, zločinče, huljo, 

poznaješ li nekog Corteja? 

— Da — prizna Jastrebov Kljun. 

— Ah, kako si ga upoznao? 

— Putem ovog veterinara. On je Cortejov šurjak. 

— Nisam, nisam — poviče mali. — Ja ne poznam Corteja, i nisam 
nikada čuo to ime. 

— Mir, inače ću vas dati izbatinati — zaurla starac na njega. — Ja 
ću već doznati tko je vaš šurjak. — Zatim se opet obrati Jastrebovom 
Kljunu: — Jesi li radio poslove s tim Cortejom? Zahtjevam istinu. 

— Da, čak vrlo mnoge — hihotao se upitani. — Moj gusarski brod 
bio je njegovo vlasništvo. 

— Taj momak je bar toliko hrabar da kaže istinu. Poznaješ li nekog 
stanovitog Sternaua? 

— Da. 

— Nije li te on jednom htio uhvatiti? 

— Jest. 

— A što si onda učinio? 

— To što i sad radim. Pobjegao sam. Do viđenja, gospodine 
kapetane! 

Jastrebov Kljun je još imao svoju platnenu vreću na leđima. Kod 
posljednjih riječi strelovito se okrenuo i skočio k izlazu. U idućem času 
bio je vani, zalupio vrata za sobom i okrenuo ključ, tako da ga nitko 
nije mogao slijediti. Preskačući po tri, četiri stube odjednom, jurnuo je 
niza stubište i van u dvorište. Tamo je pritrčao konju, odvezao ga, 
skočio u sedlo i odgalopirao. 

Ovaj nepredviđeni događaj je cijeli skup toliko iznenadio, da nitko 
nije ni pomislio, da učini i jedan pokret. Rodenstein se prvi snašao. 

— Hoće pobjeći — poviče on. — Brzo, za njim! — Skočio je prema 
vratima, da ih otvori. — Tisuću đavola, okrenuo je ključ! — Zatim je 

požurio do prozora i pogledao dolje. — Bombe i granate! Skače na 
konja. Sad jaše kroz vrata. Ako tako nastavi, umaći će nam. 


Nitko nije pomislio, da skoči kroz prozor. Svi su pojurili k vratima, 
i stali lupati o njih, dok nije došla jedna stara služavka. Ona je otvorila 
i sad su svi jurnuli napolje i dolje u dvorište. 

— Izvedite konje! — naredi starac. — Moramo za njime! 

Koliko god je konja bilo toliko je jahača čas kasnije jurilo kroz 
vrata. Rodenstein na čelu. U susret im je došao neki seljak. 

— Thomas — dovikne mu nadšumar— nisi li vidio nekog momka 
na konju? 

— Da, na vašem konju — glasio je odgovor. 

— S vrećom na leđima? 

— Da, s vrećom. 

— Kamo je odjahao? 

— Izgledalo je kao da mu se jako žuri, no ipak se zaustavio kraj 
mene i upitao me za vilu Rodriganda. 

— Onda je taj čovjek otišao k vili? 

— Da, gospodine kapetane. 

— Dobro, onda ćemo ga stići. Naprijed, momci! Tko mi od vas opet 
dovede tog lopova, dobit će cijelu godišnju plaću! 

Kolikogod bio star, ostao je od svih progonitelja ipak prvi. 
Izgledalo je, kao da će sam zaslužiti godišnju plaću. Najneshvatljivije 
od svega kod tog događaja je bilo to, da nitko nije pomislio na to da 
uhvati veterinara. Ovaj je ostao sam u sobi i zurio u vrata, kroz koja su 
svi bili izašli. 

— Isuse i Marijo — reče on. — Što da radim? Da isto pobjegnem? 
To će biti najbolje. Ja da sam zvjerokradica, trovatelj i gusar. Ako mi 
uspije da sad sretno izađem iz dvorca, sakrit ću se na punih osam 
tjedana, dok moja nedužnost ne izađe na vidjelo. 


Odšuljao se niza stube. Na dvorištu nije bilo nikoga, jer čak i oni, 
koji nisu dobili konje, pošli su komad puta pješice za jahačima. Tako 
je uspjelo od straha drhćućem čovječuljku neopazice pobjeći. Vani 
pred dvorcem skrenuo je odmah sa ceste i nestao u guštiku. 


Gospođa Unger je uzalud čekala na liječnika za svoju oboljelu 

kravu. 


Nedaleko dvorca Rheinswaldena dao je grof Manuel de 
Rodrigainda y Sevilla sagraditi lijepu ladanjsku kuću, u kojoj je 
stanovao sa kćerkom i unukom, kao i sa Sternauovom majkom i 
sestrom. Stari nadšumar ih nije htio pustiti da se odsele od njega, pa 
se pokorio tek nakon mnogo mrmljanja. Ali vila »Rodriganda«, kako je 
nazvana nova ladanjska kuća, nije bila daleko od dvorca 
Rheinswaldena. 

Neko vrijeme prije nego što je Jastrebov Kljun pobjegao, prošla su 
cestom neka kola. Tamo gdje se ova dijelila i vodila do Rheinswaldena 
i Rodrigande, zaokrenuta su kola u posljednjem pravcu. Putnik je bio 
Kurt, koji se pred tri tjedna vratio sa svog poslanstva, koje gaje odvelo 
u inozemstvo. 

Ubrzo se pojavila pred njima lijepa zgrada vile Rodriganda. 
Dvorišna vrata su bila otvorena, tako da su kola mogla ući. Mladić je 
izašao, platio kočijašu i požurio uza stube. Ovdje ga je dočekao jedan 
mali čovjek, kojeg je štropot kočije potjerao na njegovo mjesto. Bio je 
to kaštelan ladanjske kuće. 

— Gospodine natporučniče! Dobro došli, dobro došli! — povikao 
je. 

— Dobro jutro, dragi Alimpo. Već budni? 

— Da, tko rano rani, dvije sreće grabi. To kaže i moja Elvira. Kako 
bih mogao spavati, kad sam znao, da ćete doći? 

— Dakle je Ludwig najavio moj dolazak? 


— Da, on je prekjučer stigao. Sad je u Rheinswaldenu. Vrlo je 
privržen gospodinu nadšumaru. 


— A gdje su gospoda? 
— U dnevnoj sobi. 


Nakon što je Kurt odložio ogrtač i šešir, ušao je u označenu sobu. 
Tamo je našao don Manuela, Rosetu, gospođu Sternau i njenu kćerku 
i Amy Dryden. Srdačno su ga pozdravili. 

— Došao sam samo na nekoliko sati, da se na dulje vrijeme 
oprostim od vas — razjasnio je Kurt, nakon sto je svima stisnuo ruku. 
— Ja ću danas ili najkasnije sutra opet otputovati odavde. 

— To je Šteta — reče Roseta. — Moraš li službeno otići? 

— Da. A pogodite: kamo! To će biti Dugačak put u zemlju, iz koje 
smo tek prije nekoliko dana dobili tako sretne vijesti. 

— Sretne vijesti? — Bože moj, hoću li tačno pogoditi! Misliš li 
Meksiko? 

Kurt joj smiješeći se kimne glavom i spremao se da im sve iscrpno 
ispripovijeda, ali je u tome bio spriječen, jer je jedan jahač čiji je 
neobični lik privukao poglede svih prisutnih ujurio kroz vrata. To je 
bio Jastrebov Kljun. Ovaj je skočio sa konja, ostavio ga stajati i popeo 
se stubama, noseći svoju vreću na leđima. Ovdje mu je u susret došao 
Alimpo. 

— Tko ste vi? — upitao ga je. 

— Atko ste vi? — upitao je Amerikanac. 

— Ja sam Alimpo, kaštelan ovog dvorca. 

— Ah, to je dovoljno. Može li se govoriti sa njegovim 
stanovnicima? 

— Najprije recite, tko ste vi! 

— To je suvišno. Ionako me ne poznaju. Donosim gospodi važnu 
vijest. 

— Upravo su na okupu. Ali, dragi prijatelju, vi zapravo niste u 
takvom stanju, da biste se mogli pojaviti pred gospodom. 


— Upravo zato sam u pravom stanju. Ali da me se nadugo ispituje, 
na to nisam u stanju. Maknite se! 


— Oho. Ta najprije moram pitati, da li smijete unutra. 

— Glupost. Ja uvijek smijem ući. 

Jastrebov Kljun je gurnuo Alimpa bez okolišanja u stranu i ušao u 
dnevnu sobu. U susret mu je pošao grof i strogo upitao: 

— Vi ste se ovamo ugurali. Kome ste nakanili? 

— Svima vama. 

— Tko ste vi? 

— Nazivaju me Jastrebov Kljun. 

Laki je smiješak prošao grofovim licem. Taj otrcani čovjek imao je 
uslijed svog nosa puno pravo, da nosi to ime. 

— Odakle ste? 


— Ja sam — ah, eto ih, zaista već dolaze! Nisam ni pomislio, da će 
ovaj stari nadšumar tako brzo naći moj trag. 

On je kod tih riječi tako neprisiljeno pristupio prozoru, kao da je 
ovdje kod kuće. I ostali su nehotice učinili isto. Vidjeli su starog 
Rodensteina, kako skače sa zapjenjenog, neosedlanog konja. Alimpo 
je čuo topot kopita, pa je izašao napolje. 

— Dobro jutro Alimpo — čuli su kako viče nadšumar. — Reci brzo, 
je li ovamo stigao neki jahač 

— Da. 

— Posve otrcan i snekom vrećom na leđima? 

— Jest — uvjeravaše žustro mali Španjolac. 

— Hvala Bogu, imam ga! Gdje je taj klipan? 

— Kod gospođe u dnevnoj sobi. 


— Svi đavoli, to je opasno! Moram odmah unutra, prije no što se 
desi nesreća. 

Dva trenutka kasnije rastvorio je Rodenstein vrata i ušao. U trenu 
ie ugledao bjegunca i pojurio je prema njemu. 

— Lupežu, opet te imam! — poviče on ne uzevši vremena, da 
pozdravi ostale. — Nećeš mi ponovo umaći! Dat ću te okovati u željezo 
dok ti ne popucaju sva rebra! 

— Ali, za volju božju, što se dogodilo? — upita grof. — Tko je taj 
čovjek, dragi kapetane! 

— Ovaj čovjek, oh, on je najveći zločinac, koji je ikada postojao pod 
suncem. Otrovao je više od dvije stotine ljudi! 

Prisutni su začuđeno pogledali starca. 


— Da, samo me gledajte! — reče on bez daha. — Rastvorite očiine 
vjerujte, ali ipak je to istina! Ludwig ga je uhvatio. Ali on je opet 
pobjegao, kad sam mu htio suditi i zove se Henrico Landola. 


— Henrico Landola? — upita Kurt. — Gusar? O ne, to nije on. Tog 
ja poznam. 


— Ah, pih! Pa to je sam priznao. 
— Da je on Landola? To nije moguće. 

— Pitajte ga sami! 
Amerikanac je dotle pomno promatrao svaku pojedinu osobu. 


— Kako se to slaže? Vi ste se izdavali za nekog stanovitog 
Landolu? — upita ga Kurt. — 


Poznajete li tog čovjeka? 

— Čuo sam za njega. 

— Ali kako dolazite do toga, da se izdajete za njega? 

Amerikanac smiješeći se slegne ramenima. 

— Šala — kratko odgovori. 

— Ah, tu biste šalu mogli skupo platiti. Landoli ovdje nisu skloni. 

— To znam. 

— Pa ipak je to on — potvrdi nadšumar. — Lupež ima u vreći još 
mojih pet zečeva, što ih je zadavio konjski doktor. 


— Vi za nas govorite u zagonetkama — reče don Manuel, 
zakimavši glavom. Zatim se okrene Jastrebovom Kljunu i uprta ga: — 
Odakle zapravo dolazite? 


— Dolazim od lorda Drydena! — odgovori Jenki. 
— Dakle dolazite iz Meksika? — upita najvećom napetošću Roseta. 


— Da, neposredno. Ni vas još nisam nikada vidio, ali prema opisu 
ste vi gospođa Roseta Sternau ili donna Roseta de Rodriganda? 


— Da, to sam ja. 


— Onda imam i za vas nešto. — Jastrebov Kljun gurne ruku u vreću 
i izvuče pismo. — Od sir Henryja Drydena — nastavio je. — Ja sam u 
Meksiku bio njegov vođa i pratilac. Mnogo toga smo doživjeli ija sam 
spreman, da vam sve ispričam. 


— Kakav slučaj, kakva sreća! Imate li još štogod za nas? 

— Ne. Ostalo su predmeti, koji pripadaju meni. 

— Onda ste nam dobro došli! Treba li da pročitam pismo, dragi 
oče? 

Don Manuel odbije: 


— Odgodimo to još malo? Moramo se najprije ipak malo 
pozabaviti sa ovim čestitim čovjekom, koji je meni i svima vama 
zagonetka. 

— Da — primijeti kapetan — prokleto glupa zagonetka. Čovječe, 
kako dolazite do toga, da se izdajete za Landolu? Tko ste vi uistinu? Ali 
sad vam zabranjujem svako laganje. 


Jastrebov Kljun gurne ogromni zalogaj duhana iz jednog obraza u 
drugi, zašilji usta i pljune mlaz smeđeg duhanskog soka tako blizu 
starčevog lica, da se ovaj prestrašeno trgnuo. 


— Milijun gromova! — prokune nadšumar. — Kakva je to 
svinjarija! Misli li možda on da mi ovdje iskušavamo vatrogasne 
štrcaljke, je li? Zar mene popljuvali! Sreća, što me nije pogodio! Za 
koga me on zapravo drži, je I'? 

Amerikanac odgovori, dok mu se na mršavu licu ukazao veseli 
smiješak: 

— Za izvrsnog vrhovnog suca iz Rheinswaldena, sir. Ali to je 
svejedno, to me ne smeta. Kad pljujem, pljujem, pa bih htio vidjeti 
onoga, koji će mi to zabraniti. Tko neće da bude pogođen, neka mi se 
ukloni s puta. 


Don Manuel učini dobrohotni pokret rukom i reče: 


— Ostavite te sitnice! Gospodine, kapetan nije ništa loše mislio s 
riječju »laganje«. Htio je samo znati nešto pobliže o vašoj osobi i vašim 
prilikama. 

— Pih! — primijeti Jastrebov Kljun. — O mojoj osobi ne mora ništa 
više znati, jer ona stoji pred njim, pa je treba samo pogledati. Može sve 
dobro promotriti, čak i maj nos, a da za to ne mora ništa platiti. A moje 
prilike? Što time zapravo mislite? Izgledam li možda kao netko u kojeg 
bi se neka mogla zaljubiti? Ja o cijelom ženskom rodu ne želim ništa 
znati — nisam još nikada imao nikakav odnos. Kako uopće ikome 
padne na pamet dolaziti do toga, da me ispituje o tim prilikama! Ni ja 
nisam gospodina kapetana pitao za njegove ljubavne odnose. 

Grof smiješeći se zaklima glavom: 

— Vi se varate. O takvim nježnim prilikama nije bila uopće riječ. 
Mi bismo htjeli samo znati tko ste vi i što ste vi? To ćete lako razumjeti. 

— Tko i što? Hm! Da se zovem Jastrebov Kljun, to se samo po sebi 
razumije, jer imam za to pravi, prikladni nos. A da sam prerijski lovac, 
to se zapravo tiče samo mene. 


— Prerijski lovac? — promrmlja nadšumar. — Ah, zato mu je dakle 

bilo toliko stalo do divljači. 

— Da. Stoga se nisam mogao svladati, kad sam jutros vidio 
srndaća. Uzeo sam pušku i ustrijelio ga. 

— Grom i pakao, dakle ga je on ustrijelio? A ne veterinar? 

— Ne, ja sam ga ustrijelio. 

— Ali sad je uistinu dosta! Ali on mu je više godina dobavljao 
divljač? 

— Bože sačuvaj! — nasmije se Jastrebov Kljun. 

— Zaista nije? — upita nadšumar iznenađeno. — On dakle nije 
nikakav zvjerokradica? 

— Isto tako malo kao što sam ja frankfurtski trgovac divljači. 

— Grom i pakao! Onda me je on vukao za nos? 

— Da, — odvrati ravnodušno Jastrebov Kljun. Ali sad se starac sav 
bijesan zaleti na njega i zagrmi: 

— Sto mu milijuna gromova, kako se on to usudio! 

— Pššššiiiitttttssss! — poletio mu je duhanski sok u susret, tako 
da je Rodenstein jedva imao vremena da uzmakne na stranu, da ne 
bude pogođen. To ga je još više razljutilo. Urlao je dalje: 

— Držati me za ludu i još me popljuvati, mene, nadšumara velikog 
vojvode od Hessena i kapetana von Rodensteina! Taj lupež mora 
dobiti batina i to takvih, da ostane ležati na zemlji poput tri puta 
klorofor-miranog noćnog čuvara! Ako je možda zato došao iz Amerike 
ili Meksika, da se meni naruga, onda ću ga tako dugo lupati s tim 
Meksikom po glavi, da neće više moći pjevati niti »Mekši« niti »ko«. A 
sad želim znati, kakav je on razlog imao, da me na tako podli način 
prevari! 

— Razlog? — nasmiješi se Amerikanac. — Hm! Nikakav. 

Starac je otvorio usta koliko je mogao i silno začuđeno pogledao 
govornika. 

— Što? — iznenadi se on. — Nikakav razlog? Baš nikakav? Dakle 
se je samo htio s nama našaliti? 

— Da — nasmije se bezbrižno Jastrebov Kljun. 

— Ah! Dakle zaista se samo našalio! Onda neka odmah prasne sav 
barut! Klipan se je snama našalio. Sa mnom! Cujete li svi? Sa mnom! 

Veseli me samo to, što mu nije uspjelo, da pobjegne. Zna li on, što ga 
teka? Zatvor! 


Jastrebov Kljun se nasmije. — Zatvor? Pih! Radi jednog srndaća? 
Glupost! 


— Glupost, glupost veli on? On valjda ne pozna naše zakone? 
— Što se mene tiču vaši zakoni? Ja sam slobodni Amerikanac. 


— Tu se on jako vara! Sad on nije više nikakav slobodni 
Amerikanac, nego uhvaćeni lopov. Mi u svojoj zemlji kažnjavamo 
zvjerokradnju zatvorom. 

Jastrebov Kljun je sad ipak učinio malo sumnjičavo lice. Primijetio 
je:— Ali mi tamo prijeko smijemo pucati kolikogod hoćemo. 

— Tamo prijeko da. Ali ne ovdje. Razumije li me on? 

— Grom i pakao, na to nisam ni opće pomislio! Srndać je izašao iz 
šume i ja sam opalio; to je sve. Ako me za to osude na zatvor, ja ću 
pobjeći. 

— To mu neće više tako lako uspjeti. Ali kako to da je upravo 
ovamo pobjegao? 

— Jer ovdje imam važnog posla. Pa ja sam došao kao izaslanik u 
stvari porodice Rodriganda. 

— Zašto mi to nije odmah rekao? Sad ću čuti, kakvu nam je vijest 
donio i onda će se vidjeti, što ću s njim učiniti radi srndaća. 

Ostali, koji su bili prisutni u sobi, pustili su obojicu da nesmetano 
govore. Način razgovora činio im je posebno veselje. Sad su znali, da u 
tim prilikama stari nadšumar neće ni pomisliti na to da prijavi lovca. 
Stoga su pustili da njih dvojica nesmetano dovrše razgovor, a tad je 
grof opet uzeo riječ. 

— Mi dakle sad znamo vaše ime i vaše zvanje — reče on. — Hoćete 
li nam reći kako ste se sastali s osobama, koje nas toliko zanimaju? 

— To možete čuti — odgovori Jastrebov Kljun. — Znate li, što je to 
istraživač? 

— Ne — promrmlja ljutito nadšumar. 


izrazom lica svoj duhanski sok u kaminsku vatru, tako da je zapištala. 
— To ne znate? — upita on. — Pa to svatko zna! Ima Zapadnjaka, 

koji imaju tako oštar dar orijentacije, da nikada ne mogu zabluditi. Oni 
poznaju svaki put, svaku rijeku, svako drvo i grm, pa se sigurno 
snalaze i ondje, gdje nikada nisu bili. Takve ljude nazivaju izviđačima. 
Bez njih se ne može obaviti ni jedna važnija stvar. Svaka karavana, 
svako društvo lovaca, mora imati uza se jednog ili više izviđača, ako 
ne kani propasti. Takav izviđač sam ja. 


— Grom i pakao — primijeti kapetan — onda on poznaje sve 
puteve i putiće američke divljine? Ali to se na njemu ne vidi! 

— Zacijelo imam ponešto glupo lice? 

— Vrlo glupo! 

— Pššššiiiittttsssss! — siknuo je štrcnu sok zajedno sa 
prožvakanim duhanom na prsa. 

Tada se Rodenstein trgnuo, prokleo i stupio korak naprijed prema 
Amerikancu: 

— Lupežu, što se to on usuđuje napraviti kapetanu i nadšumaru 
velikog vojvode? Drži li on da drugi ljudi ne umiju pljuvati? — I on 
sigurno pljune Jastrebovom Kljunu na čelo. 

Jenki mirno, ali ne bez stanovitog prezira, obriše sa lica 
neočekivani poklon. 

— Početnik! — procijeni on. — Kako se on usuđuje reći 
amerikanskom prerijskom trkaču da je glup? Zar on možda misli, da 
se kapetan vojske velikog vojvode može mjeriti sa jednim izviđačem? 
Ako me on procjenjuje prema odijelu, kojeg danas nosim, onda se 
nalazi na krivom putu. 


Jastrebov Kljun je govorio njemački stranim naglaskom. Ipak je 
tako jasno i izražajno izgovorio svoj govor, da je ovaj učinio na starog 
kapetana snažan dojam. Osjetio je, da se ovdje namjerio na čovjeka, 
koji mu je dorastao po grubosti i osornosti, pa se počešao za uhom i 
rekao: 

— Svi sveci, ala je taj čovjek uljudan! Taj klipan to sipa kao iz 
rukava. No, ja ću sada malo šutjeti. Daljnje će se već vidjeti, kad budem 
znao, na čemu sam s njime. 

— To posve pravo činite — primijeti Jastrebov Kljun, pošto je sada 
prihvatio uljudniji ton. A zatim se okrenuo ostalima i nastavio: — Ja 
sam dakle takav izviđač. Jednog lijepog dana nalazio sam se u El 

Refugio, gdje me je iznajmio neki Englez, koji je kanio poći uz Rio 
Grande del Norte. 

— Ah, moj otac? — upita lady Amy. 

— Da. Poslao me je u EI Paso del Norte da javim predsjedniku 
Huarezu, da mu lord donosi oružje i novaca. Našao sam ga u nekoj 
maloj tvrđavici, koja se zove Guadalupe. Ali prije toga sreo sam još 
druge ljude. Najprije je tu bio neki lovac, kojega nazivaju Crni Gerard. 
Osim toga još je tu bio jedan drugi lovac, malen, sposoban čovjek, za 
kojega ćete se naročito zanimati. 

— Valjda nekog znanca? Kako se je zvao? 

— Mali Andre. On ima brata u Rheinswaldenu. 

— U Rheinswaldenu nemamo nikoga, tko se zove Andre. 


— To nisam ni mislio. Andre ovdje nije prezime, nego samo ime, a 
znači isto što i Andreas. 

Kod tih je riječi naćulio uši čestiti Ludwig, koji je za vrijeme tog 
razgovora tiho ušao, da bi pomogao pri hvatanju bjegunca. 


— Andreas? Grom i pakao! Najzad to se odnosi na mene. Ja imam 
brata, koji se zove Andreas. Otišao je u daleki svijet i nikada se više 
nije vratio. 

— Što je on bio? 

— Pivar. 

— Lijepo, to se slaže. Kako se vi zovete? 

— Ludwig Straubenberger. 

— A Mali Andre se zapravo zove Andreas Straubenberger. 

Sad Ludwig sklopi ruke. 

— Jeli moguće, je li to istina? Moj brat? Zaista moj brat? 

— Da. 

— Neka bude Bogu časti slava. Andreas živi, moj brat živi! Ali gdje 
je sada? 

— Da, upravo to je stvar, zbog koje sam došao ovamo. Mi ne znamo 
gdje je on, pa ga moramo potražiti. Ali prije toga moram spomenuti još 
neke druge osobe, što sam ih našao u tvrđavi Guadalupe. 

Sad je Jastrebov Kljun ispričao sve što se desilo počev od njegovog 

dolaska u tvrđavu Guadalupe pa sve do trenutka, kad je s Huarezom 
dojahao na haciendu del Erina. Nije doduše u tančine poznavao 
sudbinu svih osoba, ali poznavanje osoba i događaja učinilo ga je u 
očima slušalaca važnom osobom. Ovdje su čuli daleko više nego što su 
mogli razabrati iz Sternauova pisma. Rosetino je lice pocrvenjelo od 
veselja, saznavši, da joj je muž na životu. Ali najednom je naglo 
problijedila. Jastrebov Kljun je izvijestio, kako su Sternau i njegovi 
pratioci najednom netragom nestali. 


— Rekao sam vam da su se mister Sternau, mister Anton Unger, 
oba poglavice i ostala petorica odijelila od nas, da uz pomoć Mixsteka 
otmu haciendu del Erina Cortejovim pristalicama. 

—Atoimjeiuspjelo. 

— Jeste. Predsjednikova se vojska neočekivano pojačala, tako da 
smo mogli brže za njima doći, nego što smo mislili. Ali kad smo kasnije 
prispjeli, oni su već bili otišli. 

— Ali kamo?— Tko to zna! Naša su ispitivanja bila bezuspješna. 
Lord Dryden je konačno došao do uvjerenja, da se radi o jednoj novoj, 
velikoj nesreći. Ali bilo je na žalost prekasno. Jedini, koji je tu zaista 
mogao nešto učiniti, bio sam ja. 

— Ah! Što ste vi postigli? 

Jastrebov Kljun slegne ramenima. 

— Malo, vrlo malo! Huarez je isprva vjerovao da se radi samo o 
kratkom izletu, sa kojeg će se izgubljeni ubrzo vratiti. Na žalost se 
varao. Kad se odviše dugo zategnuo njihov povratak i predsjednik 
otišao dalje na jug, počeo se lord Dryden bojati. Ali on se nije mogao 
odvojiti od Huareza. Zato sam ja pošao u potragu. Slijedio sam njihov 
trag do Santa Jage, dalje on nije išao. 

— Zar nitko ne sluti gdje se nalaze? 

— Najvjerojatnije je, da ih je Cortejo namamio u stupicu. 

— Bože moj! Moramo ih spasiti, ako je to još moguće! 

— Stoga i dolazim. Kad sam izgubio trag, vratio sam se natrag 
Englezu. Odmah smo pošli Huarezu, a ovaj je, nakon što nas je 
saslušao, bio mišljenja, da je Cortejo pobjegao Panteri Juga i da su 
progonitelji na svaki način pali u ruke tog partijskog protivnika. On je 
odmah poslao glasnika Panteri. Ovaj je poručio, da se Cortejo ne nalazi 

kod njega. Neka se uopće ne usudi da mu dođe u blizinu. Zato sam ja 
sam pošao do Pantere. Bio je to opasan pothvat. Pri tome sam stavio 
na kocku svoj životi glavu. Ali sam sretno prošao. 

— A rezultat? 


— Na žalost nije zadovoljio. Došao sam do uvjerenja, da se ni 
Cortejo ni oni koji su nestali ne nalaze kod Pantere. Smatram, da su ih 
negdje zasužnjili kao Huarezove prijatelje, da ih predbježno učine 
neškodljivima. 

— Dakle bi još bilo nade, da se oslobode don Fernando, moj 
suprug i njihovi drugovi? 

— Da, ako bi uspjelo naći njihov trag. Huarez i lord Dryden su 
poduzeli sve što je bilo moguće, ali uzalud. Poslali su me ovamo 
prijeko, da vam donesem tu vijest. 

Prisutni se žalosno zgledaše. Što da oni učine, kad ni Huarezu ni 
Drydenu nije uspjelo da uđu nestalima u trag! Roseta i Amy su počele 
tiho plakati. Grof, gospođa Sternau i njezina kćerka su stali uz prozor 
i tužno i zamišljeno se zagledali napolje. Ali stari nadšumar nije mogao 
na tako tihi način, dati oduška svojoj boli, već je stisnuo šaku i povikao: 

— Nebesa, kad bih bar taj jedini puta mogao biti opet mlad! 
Odjahao bih prijeko i smlavio cijeli Meksiko. Ali moje stare kosti to ne 
bi podnijele. U njima nema više srži. 

— Ali moje su zato još mlade, dragi kume! — poviče Kurt. 

— To je istina, moj mladiću — primijeti starac. — Ali kakvog posla 
imaš ti s Meksikom? 

Sad se Roseta okrenula obojici. 

— Ah, zaista, dragi Kurte! Pa ti upravo sada moraš otputovati u 
Meksiko k predsjedniku Huarezu. 

— Da — reče on. — Moram ondje prijeko obaviti neku zadaću. Ali 
se nadam, da će mi ovo poslanstvo ostaviti vremena, da mogu tragati 
za našima. 

Lovac na krzna je ispitujućim pogledom omjerio natporučnika. 

— Vi? Vi hoćete u Meksiko? Mladiću, ostanite radije kod kuće! 
Tamo prijeko nije zrak zdrav za tako finu gospodu. Hm, okolo zuji 
odviše tanadi. 

— Ja upravo to volim. 

Jastrebov Kljun se malo zlobno nasmije. 

— Ali od jednog takvog taneta se može lako i propasti. 

— To znam. Kamo ćete poći, kad ovdje obavite svoje poslanstvo? 


— Opet u Meksiko. Isporučio sam, što sam imao isporučiti, dakle 
sam gotov i moram samo počekati na odgovor, koji moram prenijeti 
predsjedniku i lordu Drydenu. Ja mogu još danas otići. 

— Hoćemo li zajedno putovati? 

— Rado. Mislim, da ću vam prijeko biti koristan. Ali kad biste htjeli 
otići, mr. Unger? 

— Bilo je odlučeno da pođem sutra. Ali dozvolite mi jedno pitanje! 
Kad bi koji od pruskih ministara zatražio od vas poštenu obavijest o 
prilikama u Meksiku, biste li mu je htjeli dati? 


— Ako bi on isto tako pošteno mislio o nama. 
— Sumnjate li u to? 


— Hm. U takvim slučajevima mora čovjek biti oprezan. Pruska 
doduše nije prijateljica Francuske. Ali kako stoji sa Austrijom? 


— Mi smo je tek nedavno pobijedili. 


— To je istina. Držim dakle, da Pruskoj neće biti mnogo stalo za 
dobrog Maksa od Meksika. Ali zašto pitate? 


— Jer poznajem jednog ministra, kojem bi bilo ugodno govoriti s 
vama o Meksiku. 

— Kako se zove? 

— Bismark. 

Jastrebov Kljun učini začuđeno lice. 


— Sam Bismark, taj vražji momak? Tom bih dao najiskreniju 
obavijest. No mislio sam, da sutra morate otputovati? 


— Imam svakako nalog, da sutra otputujem. Poklonili su mi samo 
još ovaj današnji dan, da se ovdje u Rheinswaldenu oprostim. Ali 
mislim, da bih se mogao usuditi, da vas odvedem Bismarku. 


— A gdje je on sada? 
— U Berlinu. 
— Dobro, onda moramo onamo! 

— Vi dakle pristajete. Hvala vam. Ali — hm! — Kod tih riječi Kurt 
baci jedan značajan pogled na lovčevu odjeću. — Vaš vanjski izgled 
nikako ne odgovara za ovakav posjet. 


— Tako, tako? Hm. No, ja imam ovdje u vreći bolje. Pravo 
meksikansko odijelo. 


— Ah, to ni na koji način ne smijete obući, jer nitko u vama ne 
smije naslutiti Meksikanca. Morate inkognito doći k Bismarku. 

— Inkognito? Grom i pakao, kako to otmjeno zvuči! Ali kako da to 
počnem, je I'? 

— Obući ćete jednostavno civilno odijelo. Ja ću vam ga priskrbiti. 


— Priskrbiti? To znači platiti? Nemojte mi s time dolaziti! 
Jastrebov Kljun nije čovjek, koji dozvoljava da mu se plati odijelo. 
Momak, koji je poduzeo putovanje iz Meksika do Evrope, ima sigurno 
toliko novca, da može platiti kaput i kravatu! 


— No, nisam vas htio uvrijediti. 

— To vam ne bih ni savjetovao! Dakle, kad putujemo? 

— Večeras, posljednjim vlakom. 

— Zajedno? To mi ne odgovara, jer na to nisam navikao. Volim da 
sam upućen samo sam na sebe. Radije mi označite neko mjesto u 
Berlinu, gdje ćemo se sresti! 

— Hm. Ne mogu vas nagovarati i tako neka bude kako želite. 
Sastat ćemo se dakle sutra u tri sata po podne u svratištu 
»Magdeburški dvor«. Ova gospoda će vas sigurno htjeti još štošta 
pitati. Ja se moram spremiti, pa ću poći u svoju sobu! 

Kurt je otišao. No nije bio još ni pola sata u svojoj sobi, kad netko 
zakuca. Vrata se otvoriše i Rodenstein uđe. 

— Došao sam samo — primijeti on — da ti kažem da će 
Amerikanac već sada otići. 

— U Berlin? — iznenađeno odgovori Kurt. 

— Najprije u Mainz. Ali prije toga k meni, ja imam još njegovu 
pušku. Prokleto glupa pucaljka. Ali on je zubata mrcina. 

— Onda dakle nema govora o zatvoru? 

— Zapravo bih ga morao zatvoriti. Ali taj mi je klipan odviše prost. 
Ja volim uljudnosti navikao sam na finiji saobraćaj. Zato radije neću s 

njime imati nikakva posla! Do viđenja! 
— Do viđenja! 
Dok je Rodenstein odlazio, mrmljao je pred sebe: 


— Da, spadao bi u zatvor, ali — sto milijuna gromova! — ja dosad 
nisam ni znao da sam tako tankoćutan. 

14. KRABULJNA ŠALA U MAINZU 


Mainza i znatiželjnim pogledima promatrao natpise na 
trgovinama. Najzad je zastao pred jednom kućom. 
— Dućan s odijelima Levija Hirscha — promrmljao je. — Ući ću. 


Nem sati kasnije, šetao je Jastrebov Kljun polako kroz ulice 


Čim je otvorio vrata, dočekao ga je neki Izraelov sin ispitujućim 
pogledima. Vanjština Jastrebova Kljuna nije mnogo obećavala. 

— Što želi gospodin? — upita trgovac. 

— Odijelo. 

— Odijelo? Cijelo? A joj! 

— Dakako cijelo! — primijeti lovac. — Ne smije biti poderano. 

— Poderano? Bože Abrahamov! Zar da ja imam poderana odijela 
za gospodu, koja dolaze kupiti lijepe stvari kod Levi Hirscha, najboljeg 
trgovca u Mainzu! Što je gospodin? 

— To se njega ništa ne tiče. 

— Jeli gospodin odavde? 

— Nije. 

— Onda gospodin nije valjda došao da uzme stvari na kredit, što 
se zove — veresija? 

— Platit ću odmah. 

Levi Hirsch je sad još pozornije odmjerio Jastrebov Kljun, nego što 
je to prije učinio i reče: 

— To čuti je za moje uši drago i lijepo. Dakle gospodin ima 
dovoljno novaca da plati potpuno odijelo, koje se sastoji od kaputa, 
hlača i finog prsluka? 

— Neka se on zasada vraga brine za moju kesu razumije li me on? 


— Pravedni Bože! Pa valjda smijem pitati, da budem siguran, ako 
se radi o tome da sklopimo posao! 


— Siguran? Gram i pakao, zar me on drži za skitnicu? 

Staretinar je u obranu ispružio svih deset prstiju u zrak, koraknuo 
natrag i povikao: 

— Što veli gospodin? Kako bih ja mogao i pomisliti tu riječ, što je 
on izgovorio i zvuči kao skitnica! Ali neka gospodin ima dobrotu i baci 
jedan pogled na sama sebe! Pa on u zimi nosi odijelo, koje je i za ljeto 
odviše hladno i koje nose samo posve obični ljudi. 

— Nemamo vremena da pravim duge uvode. Neka mi on kaže, 
hoće li mi pokazati odijelo ili neće! 

— Naravno da ću vam pokazati jedno odijelo. Ali neka mi 
gospodin reče, kakvo bi htio vidjeti! 

— Hm! — zamišljeno primijeti Jastrebov Kljun. — Trebao bih 
odijelo, u kojem me ni na koji način ne smiju prepoznati. 

— Gospodin se dakle kani presvući? 

— Da. Neka se ne vidi, odakle dolazim. 

— Onda bih morao znati odakle gospodin dolazi? 


— To se vas ništa ne tiče. Za vas je dovoljno, da imam namjeru 
putovati onako, kako se kaže, inkognito. 


— Pokazat ću vam frak, kakvog je nosio veliki Metternich za 
vrijeme kongresa, održanog u glavnom gradu Beču protiv francuskog 
cara Napoleona. 


— Tko je bio Metternich? 


— Ministar i knez, moćan poput cara i bogat poput velikog 
Mogula, koji je dvaput veći od slona. 


Trgovac je iz najmračnijeg kuta svoga podruma iznio neki odjevni 
predmet. Bio je crvenkastosmeđe boje i providan nabranim rukavima, 
manšetama i gumbima, velikim poput tanjura. Jastrebov Kljun ga 
pogleda i upita: 

— Što stoji taj ministarski frak? 

— Nikako ga ne mogu dati ispod dvanaest talira i deset srebrnih 
groša. 

Jastrebov Kljun je bio naviknut na amerikanske cijene. 

— To je jeftino — izjavio je. — Evo trinaest talira! 

' Zahvatio je u platnenu vreću i izvukao veliku kesu, odakle je 
Židovu isplatio trinaest sjajnih talira. 

Hirsch se iznenadio i rekao: 


— Gospodin je dobio ministarski frak za četiri talira prejeftino, ali 
ja sam zato tražio tako malo jer će gospodin uzeti još, da upotpuni 
cijelo odijelo. Smijem li donijeti prsluk i hlače? 


— Aliito me ima učiniti inkognito. 

— Onda moram najprije pitati, što bi gospodin htio predstavljati? 

— Što? Hm! Prokletstvo! Na to nisam ni pomislio. Kako se čovjek 
mora predstavljati, ako putuje inkognito? 

— Hm. Možda gospodin želi putovati kao umjetnik? 


— Umjetnik? Grom i pakao, da! To mi odgovara. Za to sam kao 
stvoren. Ali koliko vrsti umjetnika ima? 


— Najprije dolaze pjesnici. 
— Hvala, ti odviše gladuju. 
— Kipari. 

— Ti odviše kuckaju. 

— Kompozitori i glazbenici 


— Hm! To ne bi bilo loše. Kompozitor i glazbenik? To mi se više 
sviđa. Kakav bi prsluk morao onda imati? 


— Dat ću gospodinu zeleni prsluk sa toliko plavog cvijeća, da će ga 
smatrati livadom punom potočnica. Onda ću donijeti sivo crne hlače, 
koje su bile u modi kod Sebastiana Bacha, koji je žestoko lupao po 
orguljama, i komponirao pune košare nota. 


— Neka mi se dakle donese oboje, a osim toga par čizama. 


— Lijepo. Dat ću vam također tako visok i širok šešir, kakvog je 
nosio Orfej, silazeći u Orkus. 

— Dobro. Kupit ću i šešir. 

Šešir je bio strašan. Obod je imao tri stope u promjeru a razmjerno 
visoka bila je glava šešira. 

— Ako gospodin želi ići kao glazbenik, zar ne mora imati i note, da 
pokaže, da je veliki kompozitor? 

— Gromi pakao, da, note, te bih najzad bio zaboravio. Imate li koje 
ovdje? 

— Zašto da nemam note? Hoće li gospodin dati jedan talir? 

— Hoću. Ovamo s njima! 

Hirsch je donio note za gitaru i vježbenicu za glasovir. Onda 
zamišljeno primijeti: 

— Ali kad je čovjek kompozitor, mora imati i neko glazbalo, da u 
njega puše ili da po njemu struže gore ili dolje. 

— To je istina. Imate li i glazbalo? 


— Naravno da imam i glazbala! Otkupio sam bas s dvije žice, i 
trubu, na koju su se srušila tri zida Jerihona. 


— Donesite je ovamo! 

— Što? Bas ili trublju? 

— Trublja mi je milija. 

— Evo je! 

Staretinar je izvukao glazbalo iz hrpe starog gvožđa. 

— Svi đavoli! — primijetio je Jenki. — Ali ona ima brazgotine! 

— Može li biti drugačije? Nisam li vam rekao, da su na nju pala tri 
jerihonska zida? 

— Hm! Ako je tako! Ali ovdje su dvije rupe! 


— Zašto biste biji nezadovoljni s rupama, kad su one dobre za 
glazbu i za pluća! Ne treba puhati zrak sve do kraja, jer on odmah 
ovdje izlazi kroz rupe. 


— To je prikladno! Što stoji trublja? 

— Mene je stajala deset talira, ali ja ću vam je dati za osam. 

— Dobro, ovdje je novac! Ali ne bih li mogao radije platiti 
novčanicama? Srebro ću kasnije trebati. 

Jastrebov Kljun je zahvatio u vreću i izvukao snop novčanica od 
deset talira, od kojih je jednu položio na stol. Ostale je Jenki gurnuo u 
džep od hlača. Hirsch je pohlepno promatrao ovu kretnju. Kakva 
neopreznost, tolike novčanice od deset talira gurnuti u džep! 

— Morate mi uzvratiti dva talira — primijeti Jastrebov Kljun. — 
Dajte mi za to naočale! 

— Kakve želi gospodin? Da mu dadem naočale, lorgnon ili 
monocle? 


— Jedne, koje pristaju mom incognitu. 

— Onda ću vam dati stari cviker od nosa maestra Glucka, koji je 
komponirao mnogo stvari za kazalište. Evo ga Koštao me je četiri 
talira, ali vama ću ga dati za dva, jer je gospodin kupio cijelo odijelo. 

— Lijepo! Odmah ću ga obući. Ima li ovdje neka prostorija, gdje 
bih se mogao presvući? 

— Pa cijela je trgovina prostorija u kojoj se mušterije oblače i 
svlače. Neka gospodin ode u kuta ja ću mu pomoći. 

— Ne bili imali želju, da otkupite ovo moje staro odijelo? 

— A jao! Što da dadem za takve stvari! Pogledat ću ga i onda ću 
ponuditi, koliko mogu. 

Usprkos bolnom poviku, njegove su oči radosno zasjale. Nije više 
skinuo pogleda sa Jastrebovog Kljuna, koji je počeo mijenjati odijelo. 
Staretinar je znao, da se novčanice od deset talira nalaze u džepu hlača 
i htio se uvjeriti, hoće li ih izvaditi. 

Kad je Jastrebov Kljun obukao kupljeno odijelo, gurnuo je staro 
odijelo nogom od sebe i upitao: 

— No, što je? Hoćete li ga kupiti? 

Trgovac je tačno pazio. Znao je da novčanice nisu bile dirnute. 

— Pogledat ću stvari — reče on. 


Levi Hirsch je uzeo hlače u ruku, neopazice, kako je mislio, opipao 
izvana džep i jasno osjetio, kako su papiri zašuštali pod njegovim 
dodirom. Bili su vrijedni više od dvije stotine talira. Zato nije čudo, da 
su staretinarove ruke zadrhtale od straha, da bi mu mogla izbjeći 
zarada. 


— Što da dadem za te tralje, koje neće nitko htjeti kupiti? — Upita 
Levi Hirsch. — Ništa ne vrijedi. 
— Što nudite? — kratko upita Jastrebov Kljun. 


— Za sve to ću dati jedan talir — učini staretinar svoju prvu 
ponudu. 


— Ali što mislite! Ovamo s time! Spremit ću to u svoju vreću! 

Tada trgovac brzo ustukne i reče: — Dat ću dva talira. 

— Ne pada mi na pamet — primijeti Jenki, koje bio spreman za 
polazak i ispružio je ruku ka stvarima, 

— Tri talira — ponudi sad trgovac. 

— Glupost. 

— Četiri talira. 

— Ne! 

— Pet talira. 

Staretinar je drhtao od straha, kao da ga je zgrabila groznica. 

— Ne, to odijelo je vrijedno najmanje četrdeset talira. 

— Četrdeset! — zajauče trgovac pošto je oči isto toliko razjapio 
kao i usta. — Kako je to moguće! 


— Sukno ovih stvari je ispredeno od ljenivčevih dlaka. Tko nosi 
ovu vunu, neće nikada dobiti groznicu. Ako dobijem premalo, dat ću 
te stvari preplesti. 


— Ljenivčeva vuna? Četrdeset talira! O Bože Abrahamov, Izakov i 
Jakobov, zašto je upravo Ljenivčeva vuna! Dat ću deset talira, ali ni 
pfeniga više. 

— Četrdeset! To kažem posljednji puta. Moram otputovati vlakom 
i nemam mi minute vremena za izgubiti. 


— Otputovati vlakom? — pomisli trgovac. Onda će stranac otići, i 
neće se moći povratiti. To je povisilo vrijednost papirnatog novca. 


Jastrebov Kljun je uhvatio hlače i povukao ih k sebi. Trgovac ih nije 
ispustio, već ih je vukao i sav preplašen povikao: 

— Trideset. 

— Četrdeset! 

— Trideset i pet. 

— Četrdeset! Ili ovamo sa stvarima! 


— Bože Abrahamov! Pa to nisu gospodinove stvari već moje, jer ja 
ću dati četrdeset talira. 

— Dobro! Ovamo s njima! — primijeti Jastrebov Kljun, 

Staretinar je za svaku sigurnost još jednom opipao papire, zatim 
zavio odjevne predmete, odložio ih i uzeo novac. Požurio se da 
otpremi stranca, da se ovaj ne bi možda ipak dosjetio, gdje je ostavio 
svoj papirnati novac. 

— Tako, ovdje je četrdeset talira — reče konačno. — Silni novac za 
takve prnje. Mi smo gotovi. Gospodin može ići. 

Jastrebov Kljun mu se nasmije u lice. 

— Da, mi smo gotovi, ja mogu ići. On mi je zaračunao posve 
pristojnu cijenu, ali ja se nisam pogađao jer to džentlmen nikada ne 
radi. Prema tome su naši računi izravnani. Do viđenja. 


— Do viđenja, gospodine. 

Tek što je Jastrebov Kljun kroz vrata izašao, otvorila su se vrata 
male prostorije, koja je ležala iza podruma. Tamo je bio staretinarov 
stan. Ušla je njegova žena. 

— Levileben! — povikala je pljesnuvši rukama. — Što je to učinio? 
— Jednu veliku, strašnu glupost! 


On je brzo iznutra zaključao vrata dućana i lukavo pogledao ženi 
u navorano lice. 


— Što sam to učinio? Glupost? 

— Da, užasnu. Dao si za te prnje četrdeset talira. Sigurno si poludio 
u glavi. 

— Ne, bio sam vrlo pametan. Upravo sam učinio dobar poslić. 

Ženino se lice razvedrilo. 

— Čula sam svaku riječ vaše trgovine. Tko je bio taj čovjek? 

— Zar ja znam? Jesam li ga pitao? Bio je luda. Kupio je od mene 
najgoru robu za luđačku cijenu. 

— Ati si kupio te prnje, koje ne vrijede više od deset srebrnih 
groša, za još ludu cijenu. 

— Ženo, što si od toga razumjela? Te prnje vrijede mnogo puta po 
četrdeset talira. 

— Valjda zato što su iz ljenivčeve vune, je I'? 


— Ljenivčeva vuna? Nemoj da te ismijem! Ljenivčeva vuna ne 
postoji. Tog su čovjeka nasamarili. 


— Onda je to samo ovčja vuna? I ti si dao četrdeset talira? Hoćeš li 
da te zatvore u kuću, gdje luđaci imaju ljetni stan? 


— Saraleben, meni te je žao. Ove stvari vrijede sto četrdeset talira. 
Odmah ću ti to dokazati. Zahvati u džep! 


On je rukom razvukao otvor džepa od hlača i pruži joj ga. 
— Što je unutra? — upita ona oklijevajući. 

— Posegni unutra! Vidjet ćeš, što ćeš naći! 
Žena gurne ruku unutra i na to reče: — Papir. 
— Da. Izvadi ga! 


Gledao je u njene ruke lukavim i napetim očekivanjem, dok su one 
izvukle nekoliko komadića papira. 


— Što je to? — upita on. 
Ona pregleda te komadiće. — Razrezane novine. 


— O Manase i Efraim! Zgrabio sam krivi džep. Zahvati, brzo u ovaj 
Saraleben! 


Hirsch joj je pružio drugi džep a ona je zavukla ruku u njega. 

— Ništa — kratko reče žena. 

On problijedi. — Ništa? — promuca. — Rekla si ništa? Nema ništa 
unutra? 

— Posve ništa. 

— A u prvom džepu? 

— Samo ovi komadići papira. 

Sad je sam staretinar brzo pregledao džepove. U njima nije bilo 
upravo ništa. Od užasa su mu hlače ispale iz ruke. 


— O pravedni Bože! — zajaukne. — Ja sam prevaren, ja sam 
kapores, ja sam bankrotirao za četrdeset talira! 


Osjetio se tako slabim, da je morao sjesti na stolac. Ali ona se 
poduprla rukama o bokove. 


— Što si ti? Kapores i bankrotirao za četrdeset talira! Ne. Kapores 
je tvoj razbor, a bankrotirao je tvoj mozak. 


— Saraleben! — jaukao je on. — Ta u njegovom je džepu bilo više 
od dvadeset novčanica. 


— Novčanica? Kakvih novčanica? 
— Novčanica od deset talira. 

— Jesi li ih vidio? 

— Jesam. 

— Onda ih je opet izvadio! 

— To nisam vidio. 

— Tko je on? 

— Zar ja to znam! 

— Kamo je otišao? 

— Rekao je da mora ići na kolodvor. 

— Onda idi, skoči, trči, žuri, bježi! Moraš ga naći. 

— Ali čemu, Sara, čemu? 

— Mora od tebe opet za četrdeset talira otkupiti hlače. Prevario te 
je. 

— Nije, već sam ja njega htio prevariti. 

— O Levileben. kakva si ti budala! Stidjet ću se tebe kod svakih 
šturih hlača, koje ugledam. 

— Ja sam poput Hioba — odgovori on. — Najprije bogat, a sad 
siromah. 

— Šuti, Hiob nije kupovao ljanivčevu vunu! 

— Možda onda još nije bilo ljenivaca. Saraleben, ja sam umoran, ja 
sam bolestan, ja sam mrtav. Mene ne može više ništa spasiti osim 
hladnoga groba. Oh, četrdeset talira! Oh, ljenivčeva vuna! Oh, stare 
hlače! Moja oporuka je gotova. Leži tamo u svadbenoj ladici. Tebi 


ostavljam sve, a vjerovnici neće dobiti ništa. Ostaj mi zdravo! Laku 
noć, ti otrcani svijete! 


Kad je Jastrebov Kljun napustio dućan, krenuo je ozbiljno dalje. No 
čim je zaokrenuo za prvi ugao, počeo se glasno smijati. 

— Oh, Levi — primijetio je. — Kako si glup, kako si glup. Ja sam 
zato stavio novčanice u džep, da te nasamarim. A kad sam ti ponudio 
hlače, novac je već davno bio vani. Ipak je istina, da pet pametnih 
Židova nije doraslo jednom Jenkiju. Četrdeset talira za te prnje! To je 
nevjerojatno. Imam svoje cijelo novo odijelo zabadava i još mi je 
preostalo novaca. 


U tom novom odijelu izgledao je Jenki, naravno, neobično. Nije 
imao izgled nekog čestitog, ozbiljnog čovjeka, već je izazivao dojam 
krabulje, čemu je dobar dio pridonio i njegov nos. On je davao tom 
čudovišnom odijelu tek pravo obilježje. Nije daleko došao, kad su za 
njim već stala trčati djeca. Njegov šešir, frak sa gumbima veličine 
tanjura, stare kožnate hlače, plesne cipele, cviker i truba su zaista bili 

prikladni da privuku gledaoce. On je to na svoje najveće zadovoljstvo 
primijetio. 

— Grom i pakao, mora da sam vrlo pristao u tom odijelu! — 
nasmiješio se. — Neće dugo trebati i sva će mladež trčati za mnom. 


Tako je hodao noseći vreću i pušku na leđima ali trubu s puno 
ljubavi u obim rukama od ulice do ulice Njegova je pratnja rasla i 
toliko bučila, da su se s desna i lijeva stali otvarati prozori. 


— George Washington! Kakvu strku ja ovdje izazivam! Mainz će 
se još dugo sjećati Jastrebovog Kljuna — promrmljao je. — Šteta samo 
što ne znaju, da sam to ja, jer sam došao inkognito. 

No njegov inkognito nije mogao dugo potrajati. Iza ugla je došao 
stražar. ugledao čudnu pojavu i ljude, koji su je slijedili, pa je zastao da 
sačeka mnoštvo. Zatim je prišao Amerikancu i zgrabio ga za ruku. 

— Hej! Tko ste vi? 

Jastrebov Kljun je zastao i pogledao čovjeka. 

— Pššššiiiittttssss! — siknuo je ovom slavuju duhanski sok tik kraj 
nosa. 


— Ja? — upita zatim. — A tko ste vi? 

— Ja sam gradski stražar. 

— Lijepo. Onda smo drugovi. Ja sam šumski stražar. 

— Glupost! Znate li da mi morate odgovoriti na svako pitanje? 
— Pa zar niste na svoje pitanje dobili odgovor? 

— Da. Ali kakav! Odakle ste? 

— Od prijeka. 

— Od prijeka? Što to ima da znači? 

— No, da nisam odavde. 


— Čovječe, treba da obuzdate svoj jezik, jer ću vas morati uhapsiti! 
Kako se zovete? 


— Jastrebov Kljun. 


Sad se stražar uistinu razljutio. — Zar mi se hoćete rugati? Odakle 
dolazite? 


— Odande. — Jastrebov Kljun pokaže iza sebe. 
— A kamo idete? 

— Onamo. — On pokaže preda se. 
— To mi je odviše. Vi ste moj uhapšenik. 
— Ah! Nije loše. A ako se branim? 


— Onda ćete radi otpora protiv državnih vlasti dobiti tri godine 
tamnice. 


— Zounds, to čini trinaest. Već sam danas trebao dobiti deset 
godina. 

— Ah! Zašto? 

— To se vas ne tiče. 

— Čovječe, vi ste ili lud ili ja budala, koja se kuša našaliti, ali će vas 
ta šala skupo stajati. 


— No, ako je jedan od nas dvojice luđak, a drugi glupan, onda ću 
ja rado biti luđak. 


— Čovječe, tiče li se to mene? 

— Ne, već mene, naime luđaka. 

— Onda glupan ostaje za mene. 

— Tako, hoće li to zaista ostati za njega? Tu mu jane mogu pomoći. 


— Vidim, da s vama ne mogu ništa na ulici obaviti. Treba da 
pođete sa mnom! Naprijed! 


— Kamo? 

— To ćete vidjeti. Što imate ovdje u vreći? 
— Putne potrepštine. 

— A u tom starom toku? 

— Moju lovačku pušku. 

— Imate li oružni list? 

— Da, imam ga. 

— Tko ga je ispostavio? 

— Ja sam. 


— No, možete se onda spremiti na oduzimanje puške i na dvije 
godine tamnice. 


— Grom i pakao! Opet dvije godine? 
— Da. Radi krivotvorenja isprava. 

— To sada čini ukupno već petnaest godina. 
— Da. Ako tako nastavite, može iz vas još nešto ostati. 


Za vrijeme ovog razgovora, bili su oni brzo naprijed došli, praćeni 
mnoštvom ljudi, koje je neprekidno raslo. Sad su došli do redarstvene 
stražarnice. 

— Ovo je mjesto, na kojem ćete doznati, što hapšenje znači. 

— To znam već odavno. 

— Ah! Vi ste već češće bio uhapšen? 

— To se vas opet ništa ne tiče. 

— Vi ste grubijan, kome ćemo začepiti gubicu. 

Ušli su u predvorje kuće a odavde u predsoblje, u kojem je sjedilo 
nekoliko stražara. Na klupi je sjedilo više ljudi, koji su čekali da se 
riješe njihove stvari. Stražar je pokazao na tu klupu i naredio Ja- 
strebovom Kljunu: 


— Neka on sjedne ovamo! 


Jastrebov Kljun se nije obazirao na te riječi. Položio je svoju 
platnenu vreću i omot za pušku na zemlju i sjeo na stolac, koji je bio 
određen za službenika. 


— Stoj! Tako nisam mislio! — opomene ga stražar ljutite. — Ovaj 
stolac nije za ljude njemu slične. 


Jastrebov Kljun slegne ramenima. 

— Hm. Kakve ljude on zapravo misli kao meni slične? 

— Onakve, koji spadaju na onu klupu. 

— No, onda neka on sam izvoli tamo sjesti! On se svakako više 
razumije u ljude, slične njemu, nego u one slične meni. Ja najbolje 
znam koje mi mjesto pripada. 

Sad su i ostali stražari začuđeno pogledali govornika, a jedan od 
njih upita: 

— Tvrdoglav momak! Što je on? 

— Ne zna ni sam — primijeti pratilac Jastrebovog Kljuna. 

— Taj čovjek hoda poput krabulje. Zar je lud? 

— Sreo sam ga na ulici, gdje je za njim trčalo mnoštvo ljudi. Nije 
se htio legitimirati. Stoga sam ga poveo sobom. 

— Ovdje će već naučiti govoriti! 

— To već znam, staro momče — primijeti Jastrebov Kljun. — Samo 
nisam smatrao za potrebno. Ja se na ulici upustim u velike 
govorancije. Nisam imao vremena za to. 

— Ovdje će se već naći vremena. 

— Ne mnogo. Moram sljedećim vlakom dalje. 

— To nas se ništa ne tiče. Kamo zapravo mislite otići? 

— Hm! Zar bi on možda htio poći sa mnom? 

— S njime? Ne pada mi na pamet — nasmije se činovnik. 

— No, onda ne morate znati kamo mislim poći. 

— Oho! Pa on je najveći grubijan, kojeg sam dosada sreo. Ali mi 
ćemo već uspjeti da ga naučimo potrebnoj učtivosti! 

Pššššiiiittttssss! — pljune mu Jastrebov Kljun tik kraj lica. — Hoću 
li to možda naučiti od njega? — naceri se on. — Ne čini mi se da je on 
za to prikladan. 

— Grom i pakao! — prokune stražar. — Što mu pada na pamet, da 
pljuje na mene i da se ovdje razbacuje takvim uvredama! Ako se to još 
jednom usudi, zatvorit ćemo ga i vezati u spone. Ali sad neka odmah 
ustane sa stolca i ode na onu klupu prijeko, kamo i spada 

No Jastrebov Kljun se tek sad udobno smjestio na stolcu i lagodno 
prekrižio noge. 

— Polako, polako, staro momče! Svaki, koji je sjedio na tom stolcu, 
mora se smatrati počašćenim, da sad ja na njemu sjedim. 

— Dakle otpor! Onda ću mu ja sad dodijeliti stan, u kojem će se 
moći udobno smjestiti, a da ne smeta i ne vrijeđa druge ljude. Hajde sa 
mnom u buharu? 

— U buharu? Imam prokleto malo volje za to. To moram reći. 

— Vraga mi pitamo za to, ima li on volje ili ne. Dakle naprijed! 

Stražar je položio ruke na šaku Jastrebovog Kljuna. Prerijski lovac 
ih je otresao, ustao i rekao: 

— Čovječe, neka on najprije posluša, što ću mu ja sad reći! Ja nisam 
ništa nezakonito učinio, a mogu se oblačiti kako mi se sviđa. Ako ljuti 
trče za mnom, to znači da su glupi. Ja ću se znati legitimirati, ali ću 
samo onda dati odgovor i podatke, ako se sa mnom postupa onako, 

kako to može zahtijevati jedan džentlmen. 


Držanje i riječi Jastrebovog Kljuna izazvale su dojam. Činovnik ga 
je začuđeno pogledao. 


— Džentlmen? — upitao je zadovoljno. — Pa valjda on ne misli 
reći, da je inozemac? Valjda ne drži da ćemo mu to vjerovati! 


— Pih. Što on vjeruje ili ne vjeruje, to mi je ravnodušno. Ali meni 
se čini, da on ne zna postupati sa džentImenom, jer ovoga se ne 
nagovara sa »on«. 

To je opet ovoga razljutilo. — Klipane, što njemu pada na pamet — 
viknuo je glasnije, no što su ovdje u predsoblju obično govorili. — Ja 
ga samo želim upozoriti na to, da mi ovdje imamo sredstava da 
otporne skitnice naučimo pameti! 


U to se otvoriše jedna vrata, neki gospodin s na očalima ispruži 
glavu unutra i koreći upita: 


— Što se tu dešava? Zabranjujem ovakvu buku. 

Prisutni stražari se smjesta postaviše u službeni stav. 

— Oprostite, gospodine komesaru — ispričao se jedan. — Ovdje 
imamo jednog uhapšenika, koji je veoma tvrdoglav. 

Komesar je promotrio Jastrebov Kljun. 

— Svi đavoli, kakav je to klipan? 

— Ne znamo. On nam uskraćuje svaku izjavu. 

— Jeste li pregledali njegove papire? 

— To bi bilo uzalud. Htio sam vam ga prijaviti na preslušanje, jer 
izgleda da mu nismo dosta visoki. 

— Zašto je uhapšen? 

— Njegova neobična vanjština privukla je za njime mnoštvo 
svijeta. Zatražio sam stoga obavijest o njegovoj osobi, ali nisam dobio 
zadovoljavajući odgovor. Stoga sam ga pridržao. 

— Jeli vas dobrovoljno slijedio? 

— Jeste. Ali ovdje je postao grub i čak se usudio, izricati prijetnje, 
jer — hahahaha! — jer nismo postupali s njim kao s džentlmenom, što 
je on na smiješan način tražio. 


— Jeste, jer su mi se prijetili zatvorom — upadne Jastrebov Kljun. 

Komesar mu dobaci prijeteći pogled. 

— Vi imate samo onda odgovarati, kad budete upitan 

— Ja ne mogu čekati, dok se netko ne sjeti da me pita — odgovori 
Jastrebov Kljun. — Moje je vrijeme kratko odmjereno, moram 
sljedećim vlakom otići. 

— Kamo? 

— Nemam razloga da to bilo kome saopćim. 

— Ah! Tako, tako! Ni ja to neću saznati? 

— Ako raspolažete potrebnom nadležnošću i ako me na uljudan 
način upitate, neću vam uskratiti odgovor. 

Komesar se podrugljivo nasmije. — No, potrebnu nadležnost 
posjedujem, a uljudnošću ću vas toliko poslužiti, koliko mi se učini 
potrebnim. Što ima ovdje u tom kožnatom toku? 

— Pušku. 

— Pušku? Ah! Ima li oružni list? 

— Da. 

— Što ima ondje u vreći? 

— Razne stvari! 

— To nije dovoljno. Neka sve pojedinačno nabroji! 

— To nije moja stvar. Tko ovdje želi znati, što je unutra, neka 
pogleda! Ja sebi uostalom dozvoljavam pitanje, je li ovo ovdje soba u 
kojoj kanite sa mnom razgovarati. Već sam rekao, da sam spreman 
dati obavijest o sebi, ali ne pred svačijim ušima. Nije čudo, da me ovdje 
nazivaju prkosnim! 

— Neka dakle uđe! 

S tim riječima je komesar ušao u svoju sobu i kraj toga dao znak 
stražaru, da unese vreću i pušku. 

Jastrebov Kljun je ušao i primijetio, da se u sobi nalazi još jedan 
drugi gospodin, koji je prvom bio tako sličan, daje odmah pogodio da 
su braća. Nosio je dugačak, vrlo njegovan brk. Imao je odrešito 
vojnički izgled, premda je bio obučen u civilno odijelo. Najnapadnije 
na njemu bila je njegova desna ruka. iz rukava je naime virila kožnata 
rukavica, na kojoj se vidjelo, da ne pokriva živu ruku. To je bio bivši 
gardijski poručnik von Ravenow, koji je prije četiri mjeseca zajedno s 

pukovnikom von Winslowom u dvostrukom dvoboju protiv Kurta 
izgubio desnu ruku. Taj gospodin je omjerio pridošlicu poluzačudnim 
polurazveseljenim pogledom. 


— Do vraga, kakvo to ptičje strašilo dovodiš ovamo unutra? — 
smiješeći se upita on komesara. 

— Živu zagonetku, čije ćemo rješenje odmah naći — odgovori 
upitani. Zatim se okrene Jastrebovom Kljunu: — Neka mi se najprije 
kaže tko ste Vi zapravo! 


Lovac slegne ramenima. — Najprije moram ipak znati, jeste li vi 
uistinu čovjek, kojemu moram dati obavijesti. 


— Grom i pakao, zar niste čuli, da sam komesar? 

— Jesam, ali to ne vjerujem. 

— To je veselo. Zašto u to sumnjate? 

— Jer mislim, da se redarstveni komesarijat povjerava samo 
čovjeku, koji je naučio uljudno saobraćati s ljudima. 

— Tako! Ja sam dakle neučtiv prema vama? 


— Hm! Htio bih samo primijetiti, da sam navikao da sa svakim 
čovjekom postupam onako, kao što on postupa sa mnom. Odsada ću 
vas oslovljavati tako kao što vi oslovljavate mene. Imate dakle izbor 
između »vi« i »on«. 

Čovjek vojničkog izgleda pogladio je brk. 

— Prokleti deran — primijetio je. — On ima trubu. Sigurno je 
prosjački glazbenik. 

Komesar odgovori smiješeći se: — Dakle umjetnik! No, onda ću 
voditi računa o tom položaju i predbježno ću se poslužiti 
dostojanstvenim »vi«. Okrenuvši se Jastrebovom Kljunu, nastavio je: 
— Čast mi je, da vam se predstavim kao redarstveni komesar von 
Ravenow. 


— Hvala! — hladnokrvno odgovori Jastrebov Kljun na te, s očitom 
porugom, izgovorene riječi. 

— Avi, gospodine? — upita komesar. 

— Prije nego li na to mogu dati odgovor, moram najprije znati, tko 
je ovaj drugi gospodin. 

— Ah, vi ste prokleto znatiželjni. Ovaj gospodin je moj brat, 

poručnik izvan službe von Ravenow. 

— On nije namješten ovdje na redarstvu? 

— Nije. 

— Onda moram moliti, da ga odstranite. 

— Grom i pakao! — poviče poručnik, skočivši sa stolca. — Koje li 
drskosti od tog čovjeka! 

I komesar je namrštio obrve i strogo koreći rekao Jastrebovom 
Kljunu: 

— Nemojte otići predaleko! Tko može ovdje ostati ili se mora 
udaljiti, o tome imam jedino ja odlučivati. 

— Dobro, onda molim, da me se otpusti! Ne dozvoljavam da me 
preslušavaju u prisutnosti nekog stranca, koji ovamo ne spada. 

— Lijepo. Ja ću vas doduše otpustiti, ali ne u slobodu, već u ćeliju, 
u kojoj ćete imati vremena da promijenite mišljenje. 

— U tom slučaju zahtijevam da me najprije prijavite upravitelju 
redarstva. Ali na svaki način ću raspitati, je li istina, da me se može 
zatvoriti iz tog razloga, što ne dozvoljavam da me preslišavaju u 
prisutnosti nepozvanog. 

Poručnik se zakašlja i zareži: 

— Odmah ga zatvori i daj ga izlemati! 

Tada mu pristupi Jastrebov Kljun i zaprijeti mu se podigavši desnu 
ruku, kao na udarac. 

— Reci još samo jednu riječ, momče, pa ćeš dobiti pljusku, da ćeš 
svoj nos smatrati balonom! Ako misliš, da možeš ovdje zapovijedati, 
jer si oficir ili brat onoga, koji me ima preslušati, onda se kruto varaš. 
Ja nikako nisam čovjek, kojeg bi se moglo zastrašiti. 

Poručnik je brzo koraknuo natrag i dobacio svom bratu pogled 
pun poziva. 

— Što sad? Nadam se, da ćeš toga drs... 

— Stoj! — prekine ga komesar. — Nijedne riječi više, koja bi te 
mogla dovesti u opasnost, da dođeš u doticaj sa šakama jednog — no, 
tog čovjeka! Bilo bi zaista neobično da poduzmem preslušavanje u 
tvojoj prisutnosti. Stoga te molim, da se na nekoliko časaka povučeš. 
Ja ću biti kratak. 

— Ah! Ja da se dakle uklonim ovom čovjeku? — ljutito upita 
poručnik. 

Njegov brat slegne ramenima. 

— Službene stvari — primijeti on. 


— No, onda se ne trebaš čuditi, ako se radije potpuno, nego samo 
privremeno, povučem. Mislim, da smo o našim prilikama dovoljno 
razgovarali? 

— Nemam ništa više dodati. 

— Onda dozvoli da se oprostim. 

S time je poručnik, ne sačekavši ni jednu riječ svog brata, izišao 
ponosno uzdignute glave kroz vrata napolje. Tome ukorijenjenom 
aristokratu je bilo nepojmljivo, da je morao ustuknuti pred ovakvom 
skitnicom, a njegovom je oholom karakteru ležalo, da to dade svom 
bratu osjetiti na taj način, da je odmah izašao iz kuće. Na komesaru se 
vidjelo da se zbog toga jako ljuti, ali je ipak pokušao da to sakrije, 
koliko je moguće, kad se obratio Jastrebovom Kljunu: 

— Vašu pušku! — naredi. 

Nagovoreni izvuče pušku iz toka i pruži mu je. 

— Evo je. 

— Oružni List. 

— Evo ga. 

Jastrebov Kljun posegne u džep i izvadi neki papir, koji pruži 
činovniku. Isprava je bila ispravna. Glasila je na posjednika, tako da 
dakle nije bilo navedeno ime Jastrebov Kljun. 


— Otvorite vreću! — zapovijedi komesar stražaru vrativši oružni 
list njegovom vlasniku. 


Stražar je poslušao nalog i izvukao najprije kesu koja se činila vrlo 
teška. Kad ju je otvorio, pokazalo se, da se sadržaj sastoji od samih 
zlatnika. 

— Odakle vam taj novac? — strogo upita činovnik. 

— Zaslužio ga — kratko izjavi lovac 

— Čime? To moram znati, jer se to zlato ne može dovesti u sklad s 
vašom ličnošću. 

— Zar bi moja osoba radi sklada također morala biti zlatna? 

— Ne šalite se, jer bi vas to moglo skupo stajati! Šta ima još u vreći? 
— Evo! Dva revolvera! — izvijesti stražar. 

— Ah! Opet oružje! 

— Da. A ovdje je veliki nož. 

— Pokažite ga! 

Komesar pregleda nož. Onda upita Jastrebov Kljun: 

— Kakve su to mrlje na oštrici? Možda mrlje od krvi? 
— Ljudska krv. 

— Grom i pakao! Zar ste njime ubili čovjeka? 

— Jesam. Više njih. 

— Gdje? 

— Na raznim mjestima. 

— Tko Ili što su bili U ljudi? 

— To nisam naročito zapamtio. Posljednji je bio oficir. 
Ravenow je ukočeno pogledao govornika. 


— Čovječe! — poviče om. — I vi se usuđujete da mi to tako mirno 
priznate? Dat ću vas staviti u okove. — Stražaru, tražite brzo dalje! 


Podređeni činovnik je ponovo posegnuo u vreću i izvukao raznu 
odjeću. Bila je izrađena od najfinijeg sukna i opšivena zlatnim i 
srebrnim vrpcama i resama. 

— Što je to? — upita komesar. 

— Odijelo! — odgovori Jastrebov Kljun. 

— Odakle vam? 

— Kupio ga. 

— Tesu vrpce i rese prave: stoje mnogo novaca. Jedan glazbenik 
nema sredstava, da kupi ovakvo pokladno odijelo. 

— Tko kaže, da je to odijelo pokladno? 

— To svatko vidi. 

— Pih! Taj svatko bi morao biti vrlo naivan. A tko vam kaže, da 
sam ja glazbenik? 

— Ova vaša trublja. 

— Oh, ta trublja nije ništa rekla, nije dala od sebe ni jedan jedini 

zvuk. Ja sam je tek prije pola sata kupio ovdje u Mainzu kod Levija 
Hirscha. I odijelo, što ga nosim, je od njega. 

— Ali čovječe, kako dolazite do toga, da se oblačite u tako napadno 
odijelo? 

— Tako mi se sviđa, to je dosta. 

— Kako se zovete? 

— William Saunders. 

— Odakle ste? 

— Iz Saint Louisa u Sjedinjenim Državama. 

— Što ste vi? 

— Obično prerijski lovac. No za vrijeme rata sam dragunski 
kapetan ili bolje rečeno konjanički kapetan vojske Sjedinjenih Država. 


— To neka vam vrag vjeruje! Možete li dokazati vaše tvrdnje. 
Imate li putnicu? 

— Evo je! 

Jastrebov Kljun izvuče iz vreće staru kožnatu lisnicu, izvadi iz nje 
jedan od papira, koji su se tu nalazili, pruži ga činovniku. Ovaj ga 
pregleda i tada začuđeno reče: 


— Zaista ispravna putnica, ispostavljena na kapetana Williama 
Saundersa, koji želi poći iz New Orleansa u Meksiko. 


— Nadam se da se i lični opis slaže. 


— Jeste. U tom nosu se ne može nitko prevariti. Ali kako ste došli 
u Njemačku mjesto u Meksiko? 


— U Meksiku sam u međuvremenu već bio. 
— Možete li to dokazati? 


— Mislim da mogu. Jeste li kada čuli za nekog stanovitog sir 
Henryja Drydena, grofa od Nottinghama? 


— Vjerujem da jesam. Nije li to bio onaj engleski opunomoćenik, 
koji je imao zadaću, da Huarezu odnese oružje? 

— Jeste. Ovdje je jedna isprava od njega. 

Jastrebov Kljun pruži drugi papir. Činovnik ga pročita i onda reče 
više razočarano nego začuđeno: 

— Vi ste bili vođa i pratilac tog Huareza? 

— Da. Izviđač meksikanskog predsjednika Huareza! 

— To mi je poznato. 

— No, ovdje imate još jedan ovakav papir! 

Jastrebov Kljun pruži i treću ispravu. Na to se komesar smete i 
poviče: 

— Čovječe, pa to je topla preporuka predsjednikova, pisana 
francuskim i engleskim jezikom. 

— Tako je. A poznajete li možda nekog stanovitog baruna 
Magnusa? 

— Mislite li možda pruskog poslanika u Meksiku? Što je s njime? 

— Evo! 

Jastrebov Kljun pruži četvrtu ispravu. Kad ju je činovnik pročitao, 
još jednom je pogledao lovca na krzna i začudio se: 


— Pa to je putnica tog kraljevskog činovnika. Kako ste došli do 
baruna Magnusa? 


— Ručao sam kod njega. 


— Kao pozvani gost? Ali, gospodine kapetane, moram vam reći, da 
ste me tu zapravo vukli za nos. Ovo odijelo je dakako meksikanska 
odjeća, koju ste prijeko nosili. 

— Da, ja inače hodam više nego jednostavno obučen, ali kad se 
moram pojaviti kod pruskog poslanika, onda oblačim nešto boljega. 
To ćete razumjeti. 


— Dozvolite mi pitanje, što vas vodi u Njemačku? 

— Porodični i politički poslovi. 

— Porodični poslovi? Imate li ovdje rođaka? 

— Nemam rođaka, već znanaca. 

— Gdje? 

— U Rheinswaldenu. 

— Ah, ja poznajem tamošnje stanovnike. Koga ste to mislili? 
— No, grofa od Rodrigande i sve njegove rođake. 

— Gospode! Kako ste došli do tog poznanstva? 

— Ja? Isto tako, kao što ste i vi došli do njega. 

— Ah! Oprostite! Možda nisam ovlašten, da pitam za te lične 

stvari. No vi ste govorili i o nekim političkim poslovima. Što imam pod 
time razumjeti? 


— Poslove, o kojima ovdje neću govoriti. 

— Dobro. Ali smijem li doznati, kamo ćete odavde putovati? 

— U Berlin. 

— Ah! S tajnim nalozima? 

— Možda. Vi dakle uviđate, da se nisam mogao dati preslušavati u 
prisustvu vašeg brata. 

— Svakako. Molim za oproštenje. 

Činovnik je sad bio uvjeren, da je Jastrebov Kljun zaista ono, za što 
se izdaje. Njegovi su papiri bili bez sumnje pravi. Rekao je sam sebi, 
da bi tužba tog čudnovatog čovjeka mogla dovesti njega i njegove 
podređene u neprilike. Stoga mu je bilo udobnije da zamoli za 
oproštenje. Ali mnogo toga nije mu bilo na strancu još razumljivo. 
Stoga se raspitao: 

— Vi ste bili u Rheinswaldenu i govorili ste s gospodom? 

— Jesam. Sa svima. 

— Bože moj! Zar možda u tom odijelu? 

— Ne pada mi na pamet. Te sam stvari kupio maloprije, ovdje u 
Mainzu. 

— Ali vi imate dovoljno novaca, da kupite drugo odijelo! Ja vam ne 
mogu jamčiti, da vas neće još jednom uhapsiti i savjetujem vam, da 
promijenite odijelo. 

— Ono će ostati. Ja ne činim ništa zla. Zar Nijemac nema slobodu, 
da se obuče, kako mu se sviđa, gospodine komesaru? 

— Ukoliko time ne izaziva javnu strku: da. 

— No, onda ću se poslužiti tom slobodom. Kako stoji, hoćete li me 
strpati u ćeliju? 

— No, budući da ste se iskazali, nikako. Slobodni ste. 

— Lijepo. Onda ću vam zahvaliti na ugodnoj zabavi. A znate li 
zašto se ne oblačim drugačije? Samo zbog zabave. Ja sam neka vrst 
šaljivdžije, pa me ništa toliko ne veseli, koliko kad se ja zadnji mogu 
nasmijati drugim ljudima. Adios, senor Commissario! 

Dok je izgovarao zadnje riječi, Jastrebov Kljun je svoje stvari 


Bel 


spremio natrag u vreću i zajedno ih s puškom prebacio preko ramena. 
Zatim je izašao kroz vrata. 


— Kakav je to čovjek — reče komesar začuđenom stražaru. — 
Ovakvog čudaka nisam sreo u čitavom svom životu! 


— Ljudi će opet trčati za njime. 
— Na žalost! Ali to njega veseli. 


— Zar ne bi bilo bolje da pošaljemo kojeg kolegu u civilnom 
odijelu, da barem spriječimo preveliku strku? 


— To možemo učiniti. Mora se poći za njim do kolodvora. 

15. VRAGOLIJE U VLAKU 


astrebov Kljun je pošao prema kolodvoru, dok su mu se 

znatiželjni ljudi čudili i slijedili ga. Ondje je promotrio natpise nad 

vratima, kupio voznu kartu prvog razreda, ali je odlazak vlaka 
sačekao u čekaonici trećeg razreda. Kad je vlak bio spreman za 
polazak, upozorio ga je neki činovnik, da mora ući, ako kani još 
putovati. Izašao je i brzim pogledom primijetio, da postoji samo jedan 
jedini odio prvog razreda. Kondukter, na kojeg se obratio, začuđeno 
ga je pogledao. 

— Vi biste se htjeli voziti prvim razredom? — upita čovjek, koji 
nije mogao shvatiti, da se ovako obučen čovjek želi poslužiti najboljim 
razredom. — Pokažite mi malo vašu putnu kartu! 


Jastrebov Kljun mu je dade. Kondukter se osvjedočio, zaklimao 
glavom i onda primijetio: 
— No, onda brzo uđite, jer će odmah krenuti! 


Čudnovati putnik se zajedno s tokom za pušku i platnenom 
vrećom, ugurao u kupe. U istom trenutku zafućkao je stroj, vrata se 
zatvoriše i vlak krene. 


— Do vraga! — zagrmi u susret lovcu. — Što mu pada na pamet? 
Onaj, koji je povikao te riječi, bio je jedini putnik, koji je već sjedio 
u odjeljenju, a to nije bio nitko drugi nego poručnik von Ravenow. 


— To ga se ništa ne tiče — kratko promrmlja Jastrebov Kljun, 
pošto je odložio stvari i udobno se smjestio u sjedalo. No s time nije 
bivši oficir nikako bio sporazuman. 


— Imali on voznu kartu prvog razreda? — upite on. 

— Nito ga se ništa ne tiče — glasio je odgovor. 

— Ite kako me se tiče! Moram se uvjeriti ima li on uistinu pravo, 
da uđe ovamo. 


— Neka on bude veseo, da ja njega ne pitam za to. Za njega je čak 
čast, što sam se toliko ponizio, da se s njim vozim. 

— Klipan, neka me ne nagovara sa »on«. Ako se hoće voziti sa 
prvim razredom, ima se držati običaja koji ovdje vladaju, jer ću ga 
inače dati izbaciti. 

— Ah, onda je on sigurno uzeo kartu četvrtog razreda jer se služi 
običajima, koji ondje vladaju. Tko je počeo sa »on«, vi ili ja? Ako me on 
pokuša izazvati, onda neću biti ja izbačen, nego on sam, kojeg ću dati 
izbaciti na zrak. 


— Sto mu gromova! — siknuo je bivši gardijski husar na tobožnjeg 
vucibatinu. — Hoće li on zaušnicu? On skitnica, on? 


— Oh, ja ga i tom robom mogu poslužiti. Evo mali pokus. Sigurno 
će dobro doći. 


S time zamahne Jastrebov Kljun rukom poput munje i opali 
poručniku tako žestoku zaušnicu, da je pogođeni glavom tresnuo o 
zid. 

— Tako — nasmije se lovac na krzna. — Ovo je za »skitnicu«. Ako 
ima još više ovakvih riječi na spremištu, ja sam spreman za isti 
odgovor. 

Ravenow se uspravi. Obraz mu je gorio a oči su mu od bijesa bile 
podlivene krvlju. Ponovo se bacio na Jastrebov Kljun, ne misleći da se 
može služiti samo jednom rukom. Sad se podigao i Jastrebov Kljun, 
koji je do sada ostao sjediti, zgrabio ga ljevicom za prsa, odgurao ga u 
kut, pljusnuo ga desnicom i pustio ga da padne na sjedalo. 

— Tako — reče on. — Izgleda da se ljudi u Njemačkoj posve 
ugodno zabavljaju u odjeljenju prvog razreda. Spreman sam na 
nastavak. 


Nakon tih riječi, sjedne Jastrebov Kljun s najvećim mirom natrag. 
No poručnik je kipio od bijesa. Prsa su mu se nadimala svom snagom, 
ljevica mu se grčevito stiskala a iznosa mu je curila krv. Od uzbuđenja 
nije mogao govoriti, već je samo stenjao. Nije se mogao ni maknuti. 
Tek nakon duljeg vremena, kad je smogao snage da govori i da se 
pokrene, dala je lokomotiva znak, da se vlak približuje nekoj stanici. 
Ravenow skoči k prozoru i otvori ga. 


— Kondukteru! Ovamo, ovamo! — zaurla, premda vlak još nije ni 
izdaleka bio stao. 


Kočnice zacviliše i vlak stane. 

— Kondukteru, ovamo! — ponovo zaurla oficir. 

Pozvani je po glasu čuo, da je ovdje potrebna brzina. Brzo je prišao 
i upitao: 

— Gospodine, što želite? 

— Otvorite i dovedite vlakovođu i glavara stanice! 


Nagovoreni otvori a Ravenow iskoči. Oba činovnika požuriše 
onamo. 


— Gospodo, moram vas pozvati u pomoć — reče Ravenow. — Evo 
najprije moje posjetnice. Ja sam poručnik, grof Ravenow. Mene su 
ovdje u ovom odjelu napali. 


— Ah! Tko? — upita poglavar postaje. 

— Ovaj čovjek! 

Kod tih riječi poručnik pokaže na Jastrebov Kljun, koji je udobno 
sjedio i mirno promatrao scenu. 

— Ovaj čovjek? Kako on dolazi u odio prvog razreda? 

Oba činovnika prišla su bliže, da pogledaju Amerikanca. 

— Kako ste došli ovamo unutra? — strogo upita glavar stanice. 

— Hm! Popeo sam se — nasmije se Jastrebov Kljun. 

— Imate li kartu prvog razreda? 

— Ima — potvrdi kondukter tog vagona. 

— Ni to nije loše — primijeti glavar. — Takvi ljudi i prvi razred! 
Gospodine von Ravenow, smijem li vas pitati, što razumijevate pod 
riječju »napali«? 

— On me je napao i udario me je. 

— Jeli to istina? — upita glavar Amerikanca. 


— Jeste — kimne ovaj vrlo prijazno. — Nazvao me je lupežom. 
Zbog te riječi sam mu dao zaušnicu. Imate li nešto protiv? 


Glavar se nije obazreo na to pitanje, nego se obratio bivšem 
poručniku: 

— Jeli istina, da ste se poslužili tim izrazom? 

— Ne pada mi na pamet, da to niječem. Pogledajte samo tog 
čovjeka! Zar da možda dozvolim da se sastanem sa takvom vrstom 
klateži kad sam platio prvi razred? 

— Hm! Ja vam ne mogu protusloviti, jer... 

— Oho— prekine ga Jastrebov Kljun. — Zar ja nisam isto platio? 

— Može biti — primijeti glavar slegnuvši ramenima. 

— Jesam li razderan ili u traljama? 

— To baš ne, ali ja mislim... 

U tom trenutku dao je strojovođa znak, da je vrijeme prošlo. 

— Gospodo — primijeti Ravenow — čujem, da je spremno za 
odlazak. Ja zahtijevam, da se ovaj drski čovjek kazni. 

— Drzak? — poviče Jastrebov Kljun. — Hoćeš li još jednu pljusku? 

— Mir! — zapovijedi mu glavar postaje. — Ako tražite, da ga 
kaznimo, onda vas moram zamoliti, da prekinete vožnju da biste dali 
Vašu izjavu u zapisnik. 

— Za to nemam vremena. Ja moram u određeno vrijeme biti u 
Berlinu. 

— To mi je žao — usprotivi se činovnik. — Potrebna mi je vaša 
prisutnost. 

— Zar da ovakvom drskom čovjeku žrtvujem svoje vrijeme? Ja 
uostalom ne smatram za potrebno, da ovdje sastavljamo zapisnik. 
Jednostavno uhapsite tog klipana, dajte ga preslušati j onda neka spisi 
budu poslani u Berlin, da pribilježe moj iskaz. Moju adresu imate na 
ovoj posjetnici. 

— Stojim vam na usluzi, milostivi gospodine. 

S tim riječima pristupi činovnik vratima odjela. 

— Iziđite! — naredi Jastrebovom Kljunu — Vi ste uhapšeni! 

— Grom i pakao! I ja moram u Berlin, isto tako kao i ovaj grof. 

— To me se ništa ne tiče. 

— On je kriv cijeloj toj zbrci. 

— To će se vidjeti. Izađite! 

— Ne pada mi na pamet. 

— Onda ću vas znati prisiliti. 


— Ne trudite se odviše oko njega — primijeti Ravenow — ja sam 
bio prisutan, kad su ga u Mainzu hapsili. On je skitnica, koja se iz 
pretjerane drskosti vozi prvim razredom. 

— Tako, tako! Dakle je već jedinom bio uhapšen. Izađite! 


— Ako me prisilite da izađem, zahtijevam to isto i za grofa — izjavi 
Jastrebov Kljun. 


— Jezik za zube! Vi ste ga napali. 
— On je priznao, da me je prije toga uvrijedio. 
— Vi ne spadate u prvi razred. 


— Držim da ćete se mnogo namučiti dok to dokažete. Naglašujem, 
da zahtijevam ista prava, budući sam isto toliko platio. 


— Vi ćete doći do svoga prava. Izađite! 

— Spreman sam, da se legitimiram. 

— Grom i pakao, ali ja hoću sad! 

— Obuzdajte svoj jezik! 

— Hoćete li konačno izaći ili treba da pozovem svoje pomoćnike? 

— Dobro. Ako me ne pustite da se dalje vozim, onda vas 
upozoravam, da ćete snositi štetu. 

— Želite li mi se još prijetiti? 

— Idem već, dragi prijatelju. 

S tim riječima Jastrebov Kljun izađe, prebaci platnenu vreću i 
pušku preko ramena; uhvati svoju trubu i stane čekati, što će se s 
njime dogoditi. Pogledi svih prisutnih bili su upereni u njega. Ali grof 
se uspne trijumfirajućeg izraza natrag i milostivim kimanjem glave 
oprosti se od činovnika. Glavar postaje dade znak, da vlak može 
krenuti, vlakovođa kratko fućne i kotači se pokrenule. 

— Dođite! — naloži činovnik svom uhapšeniku. 

Uđoše u glavarev ured, a ovaj pošalje po redarstvo. Dotična 
postaja bio je neki mali gradić, u kojem je bio namješten samo jedan 
stražar. Trebalo je dosta vremena, dok su ga doveli. Jastrebov Kljun se 
do tada mirno držao, pogotovo što se poglavar nije potrudio da 
povede s njime razgovor. No sad je ispričao stražaru što se dogodilo. 
Ovaj je uhapšenika promotrio oholim pogledima. 

— Jeste li vi ispljuskali grofa von Ravenowa? 

— Jesam — kimne lovac na krana. — Jer me je on uvrijedio. 

— On vas je samo upozorio, da ne spadate u odio prvog razreda. 

— Grom i pakao! Istim pravom mogao sam i ja reći, da grof ne 
spada u prvi razred. On me je nazvao lupežom, iako mu nisam baš 
ništa učinio nažao. Tko je tu krivac? 


— Niste ga smjeli udariti, već ste ga morali prijaviti. 
— Nemam vremena za to. Isto tako je i on mene mogao prijaviti, 


umjesto da me vrijeđa, ako je uistinu držao, da ne spadam u njegov 
odio. 


— Čini se da vi mnogo prije spadate u četvrti razred. 

— Grom i pakao! Znate li vi tko sam ja i što sam ja? 

— To ću već doznati — primijeti stražar. — Imate li sa sobom neku 
ispravu? 

— To se razumije. Ja sam se htio legitimirati već glavaru postaje. 
Ali on mi to nije dopustio. On će morati snositi posljedice. 

— Onda pokažite! 

Jastrebov Kljun izvadi sve isprave, koje je pokazao redarstvenom 


komesaru u Mainzu. Stražar ih pročita a lice mu je kod toga bivalo sve 
duže. Kad je završio reče: 


— To je prokleta pripovijest! Taj frak i to strašno odijelo mogu 
svakoga zavesti. Znate li, gospodine glavaru, tko je taj gospodin? U 
prvom redu prerijski lovac i pri tome amerikanski oficir, naime 
kapetan. 

— Nemoguće! 

— Ne, zaista! Ono malo francuskog jezika, što sam ga naučio u 
školi, dovoljno je, da odgonetnem i druge papire. Gospodin kapetan je 
poslanik meksikanskog predsjednika Huareza. 

Željeznički je činovnik problijedio. 

— Atu je još i preporuka baruna Magnusa, pruskog poslanika u 
Meksiku. 

— Tko bi to mislio! 

Oba se muškarca zapanjeno pogledaše. 

— No, a što sad? — uljudno zapita Jastrebov Kljun. 

— Ali, gospodine, zašto se tako oblačite? — poviče glavar postaje. 
— Vaše je odijelo krivo, da sam vas smatrao za nešto drugo nego što 
jeste. 

— Moje odijelo? Pih! Ne tražite ispriku! Ja sam vam ponudio, da se 
legitimiram. Vi mi to niste dozvolili. To je vaša krivnja. Što će se sad 
desiti? 

— Vi ste slobodni — reče stražar. 

— Usprkos tome što sam ispljuskao poručnika? 


— Da, To je obostrana uvreda, koja se kažnjava samo na zahtjev. 
Grof može staviti zahtjev. To se mene ništa ne tiče. 


— Tako, hm! To je čudno! Pošto sam oficir, puštate me na slobodu. 
Da to nisam, vi biste me zatvorili, jer je tako želio visoko milostivi grof. 
Neka vrag odnese ovaj ljubazni način pravednosti! 

— Oprostite, gospodine kapetane — primijeti željeznički 
službenik, — Grof je rekao, da ste ga napali. 

— Glupost! On je priznao, da su moje zaušnice bile odgovor na 
njegovu uvredu. Znate li vi uopće je li taj čovjek, kojeg sam ispljuskao, 
uistinu grof von Ravenow, za kojeg se izdaje? 

— Naravno. Dao mi je svoju posjetnicu. 


— Grom i pakao! Moju ispravu niste pogledali, ali posjetnica ovog 
čovjeka je imala važnost. Ovakvu posjetnicu može izraditi svaki 
varalica. Vaša će vam neopreznost još naškoditi! 

Željeznički činovnik se prestraši. — Pa valjda će se gospodin 
kapetan zadovoljiti mojom molbom za oproštenje! 


Zadovoljiti? Ja? No, što se mene tiče! Pa ja sam dobra duša. No 
kako će drugi prihvatiti tu stvar, to ne znam. 

— Drugi? Smijem li pitati, koga to mislite? 

— Hm. Zapravo ne. Ali ja ću vam to povjeriti pod pečatom 
službene tajne. Ja idem gospodinu von Bismarku, 

Glavar postaje je ustuknuo. 

— Bismarku? Nadam se, da ondje nećete spomenuti ovaj 
neugodni doživljaj. 

— Neću? Naprotiv! To moram vrlo opširno spomenuti. Moram 
naime objasniti zašto nisam mogao stići na sazvanu sjednicu. 


Glavaru se učinilo kao da je sad on dobio strašnu zaušnicu. 
Zaprepašteno je pogledao Amerikanca. 


— Da, važnu diplomatsku sjednicu, koju ću sad propustiti. Da ste 

barem pročitali moje papire, kad sam vas za to molio! 

— Bože moj, ja sam izgubljen! Neće li gospodin kapetan ipak 
pravodobno stići, ako pođe sljedećim vlakom? 

— Neću. Bilo je izračunato tačno na četvrt sata, 

— Kakva nesreća! Što da se učini? 


— Ništa! Ali zar možda mislite, da ću ja uzeti posebni vlak, da 
popravim vašu nespretnost? 

Tada uplašeni čovjek duboko uzdahne. 

— Posebni vlak? Ah, to bi išlo! To bi bio jedini način, da se 
nadoknadi izgubljeno vrijeme, 

— To je istina. Ali ja neću na to privoljeti. Cijelo vaše ponašanje 
bila je jedna velika uvreda za mene. Zar da tu uvredu još nagradim? 
Treba li možda da još platim cijenu za posebni vlak? 


— Gospodine kapetane, to ja ni ne tražim. Ja ću vam staviti 
besplatno na raspolaganje stroj i vagon. Mašina će vas odvesti do 
Magdeburga, ako prije ne stignete vlak, a tamo ćete ga sigurno još stići, 


— Hm. Kad bih mogao poći odavde? 

— Momentano još ne. Moram brzojaviti u Mainz po stroj i vagon. 
Učtivo vas molim, da pristanete na moj prijedlog. Zalim, što sam učinio 
grešku, ali vi mi nećete uskratiti priliku, da ju ispravim. 

Jastrebov Kljun pogleda činovnika zamišljeno u lice. Crte lica su 
mu se čudnovato trzale. Protrljao je nos, učinio vrlo zadovoljno lice i 
upitao: 

— Nijeli taj grof rekao, da putuje u Berlin? 

— Jeste. 

— Vozi li se on preko Magdeburga? 

— Bevra i Magdeburga. Ondje se duže zadržava. 

— Mogu li stići vlak prije Magdeburga? 

— Može se urediti, da ga prestignete na nekoj maloj postaji. 

— Onda ću dakle biti prije u Magdeburgu nego grof? Dobro. 
Pristajem na vaš prijedlog. 

— Dozvoljavate mi dakle da brzojavim? — veselo upita čovjek. — 
I bit ćete tako dobri da ne spomenete moju zabunu? 

— No, pripovijest me je razljutila, ali ja ću je ipak zaboraviti. Ali 
recite, jesu li vaši prihodi veliki? 

— Nisu. 

— A jeli posebni vlak skup? 


— Ja ću vrlo dugo vremena morati trpjeti zbog posljedica ovog 
izdatka. 


— Hm. Zapravo, pravo vam budi, ali meni vas je žao. Kako bi bilo 
da podijelimo troškove? 


Tada se činovnikovo lice strelovitom brzinom razvedrilo. 

— Gospodine, je li to istina? — upita on, 

— Ja, što da drugog učinim, ako vas ne želim unesrećiti? 

— Hvala. Time ste pokazali, da ste zaista Amerikanac i džentlmen. 


To je lovcu na krzna polaskalo. Ponovo je učinio vrlo lukavo lice i 
rekao: 


— A još bi bilo bolje, kad bih snosio sve troškove? 

— To bi mi bilo najdraže, gospodine kapetane — zablistao se 
željezničar. 

— No, neka bude. Ja ću sve platiti. Ali stavljam uslov, da stignem u 


Magdeburg prije grofa. Osim toga tražim od vas nekoliko redaka, da 
sam se legitimirao i da ste vi uslijed grofovih izjava došli u neprilike. 

— Smijem li upitati, u koju svrhu ćete upotrijebiti te retke? 

— Grof će me u Magdeburgu vidjeti i sigurno ponovo pokušati 
svađu.Vaši reci će mi poslužiti kao svjedodžba da vam možda nisam 
pobjegao. 

— Napisat ću vam je, čim pošaljem brzojav u Mainz. 

— Učinite to! A sad vi, gospodine stražaru! Ja sam dakle otpušten? 
Onda ste se vi uzalud trudili. Evo, uzmite. 


Jastrebov Kljun posegne u džep, izvadi dva talira i pruži mu ih. 
Nagrađeni se uljudno zahvali i napusti sobu zajedno sa glavarom 
stanice, koji je pošao da otpremi brzojav. 

Pola sata kasnije došao je zatraženi stroj. Jastrebov Kljun se popeo 
u vagon i kratki je vlak izjurio iz postaje. 

Već je bila davno noć, kad je vlak, u kojem se vozio Ravenow, 
stigao u Borssum. Ovdje se zaustavio na nekoliko časaka. Ravenow se 
udobno smjestio i čak je zapalio cigaru. Tad se izvana začuje poziv: 


— Magdeburg, prvi razred! 

— Prokletstvo! — promrmlja Ravenow. — Sad je gotovo s 
pušenjem. 

Već se spremao da baci cigaru kroz prozor, kad se odjel otvori i 
pogled mu padne na čovjeka, koji je ulazio. 

— Dobra večer — pozdravi pridošlica. 


— Svi sveci! Dobra večer, gospodine pukovniče — zahvali 
Ravenow. 


Pridošlica oštrije pogleda govornika, 

— Vi me poznajete, gospodine? S kime imam čast? 

Ravenow nije uopće znao, što bi mislio. 

— Što, vi me ne poznajete? A prošla su tek četiri mjeseca, od 
»sretnog dana«, kad smo zadnji puta bili zajedno. Zar ću vam zaista 
morati reći svoje ime? 

— Ja vas molim da budete tako ljubazni. 

Odjeljenje se zatvorilo i vlak je krenuo. 

— Zar sam se uistinu toliko promijenio? — upita Ravenow. 

— Možda — nasmiješi se pukovnik. — Molim vas, dakle, vaše ime. 

— Pih, pa to nije potrebno. Evo znak prepoznavanja! 


Pri tom ispruži Ravenow svoju desnu ruku u zrak, tako da se jasno 
mogla vidjeti umjetna šaka. Pukovnik se trgne. 

— Što? — poviče on. — Vi ste poručnik Ravenow? Čovječe, kako to 
izgledate? 

Poručnik začuđeno pogleda Winslowa. 

— Tamo je ogledalo — nastavi ovaj. — Zar se još niste pogledali u 
njega? 

Ravenow je do sada bio toliko zaokupljen svojom srdžbom, da se 
začudo nije ni pogledao u ogledalo. On ustane, stupi pred ogledalo ali 
odmah preplašeno ustukne. 


— Grom i pakao! — poviče. — Tako, tako me je dakle udesio! No, 

čekaj momče, ja ću ti sotonu poslati na trag! Boga mi, ne smijem se ni 
pred kim pokazati. 


— Imeni se tako čini. Ali što vam se desilo? Čovjek bi pomislio, da 
ste došli iz neke žestoke tučnjave. 


— Ispričat ću vam stvar, gospodine pukovniče. Ali najprije jedno 
razjašnjenje. Odakle dolazite? 

— Iz Wolfanbuttela. A vi? 

— Iz Mainza. Idem u Berlin. 


— Ija. Radi se o stvari, zbog koje mi je posve drago, da sam vas 
sreo. 


— Ija vam moram posve isto reći. Poručnik von Golzen mi je jučer 
brzojavio. 

— Zaista? — iznenađeno upita pukovnik Winslow. — I meni. Sad 
slutim, da je sadržaj obih brzojavki isti. I vi mislite tog — tog nitkova? 

— Toga Ungera? Da. 


— Golzen mi je brzojavio, da je taj klipan opet u Berlinu. Vidio ga 
je prekjučer. Ja sam odmah krenuo. 


— Da održite svoju nekadašnju zakletvu? 


— Da. Osvetu za ovo ovdje! — Pukovnik sad sa svoje strane 
podigne svoju desnu ruku. I on je nosio umjetnu šaku, obučenu u 
rukavicu. 

Ravenow lupi nogom o zemlju. 

— Kad pomislim na ono vrijeme, mogao bih poludjeti — zaškripi 
zubima. — Mlad, bogati velika budućnost preda mnom! Onda je došao 
taj prokleti čovjek i — ah! 

— Zar nije sa mnom isto tako? — mračno upita pukovnik. — Ja sam 
upravo trebao postati generalom. Grom i pakao, vama se još može 
zavidjeti, prema meni. Vi nemate ženu. 


— Naravno. Shvaćam. — Ravenow se podrugljivo nasmije. 


— Ta predbacivanja! Bez mirovine! Mali imetak! Naravno da 
imam dosta slobodnog vremena. 


— Llja. Ja sam ga dobro iskoristio. 


— Kao i ja. Danomice sam se više sati vježbao u pucanju lijevom 
rukom, pa tvrdim, da bolje pogađani sad nego prije desnicom. 

— Aja sad odlično baratam sabljom lijevom rukom. Idem u Berlin, 
da izazovem Ungera — sikne Ravenow. 

— A ja idem onamo, da ga ubijem — uvjeravaše ga bijesno 
pukovnik. — Ja ću tog klipana izazvati i onda ću ga ustrijeliti. 

— Jeste li već pomislili na to, koga ćete uzeti za svjedoka? Mislim, 
da ćemo tu naići na poteškoće. 

— Tako? — Winslow se malo zbunio. — Bit će oprezni — primijeti 
on. — Odmah će slutiti, da se radi o životu i smrti... 

— Pih — nasmije se Ravenow. — Možete ipak jasno govoriti, a da 
vam to neću zamjeriti. Vi predmnijevate, da naša čast nije više tako 
sjajna, kao prije. 

— Na žalost — uzdahne pukovnik. — Oni su nam dani i u tom 
pogledu mnogo naškodili. 

— Zato jane dam ni prebite pare. Što je čast? Kako to da oficirova 
čast ide do vraga, čim ga netko takne štapom ili kad dobije zaušnicu? 
To su predrasude starih prababa! 

Ravenow prezirno zapucketa prstima po zraku, ali su mu oči ipak 
zablistale, kao u bijesnom uzbuđenju. Amerikančevi su udarci bili vrlo 
snažni. Poručnikovo je lice bilo nateklo. Nos i usnice su poprimile 
tamnu, plavocrnu boju. Nije bilo nikakvo čudo, da ga pukovnik von 
Winslow nije prepoznao. 

— Hm — primijeti ovaj. — Zaušnica je ipak vrlo osjetljiva stvar, 
mislio čovjek o tome, što god hoće. 

— Ali ni najčasniji čovjek nije siguran pred jednom zaušnicom. 

— To zvuči upravo tako, kao da se čudnovata boja vašeg lica ima 
pripisati brojnim zaušnicama. 

— No, a kad bi to uistinu bilo tako? 

— Zar se netko usudio da vam dade zaušnicu? 

— Jednu? Mnogo više? — nasmije se poručnik, ali to je bio smijeh 
pun bijesa i srdžbe. 

— Atko je to mogao biti? Valjda neki — neki čovjek, čiji dodir ne 
uništava baš potpuno ono, što se naziva čašću? 

— Upravo protivno. Taj klipan je bio posve obična skitnica, neki 
skitnički glazbenik. Poslušajte! 

Ravenow ispriča događaj. 

— Čudim se. Ja bih ga ubio. Vi ste svakako dohvatili tog klipana? 
— najzad poviče pukovnik. 

— To se razumije. On se sad nalazi u zatvoru i očekuje svoju kaznu. 

— Ravenow, Ravenow! Ta pripovijest nije baš jako časna za vas. 


— To znam i sam. Čudite se što vam uopće o tome pričam? Ali kako 
da vam objasnim ove otekline? Vrag zna, kako će to dugo trajati. 

— Savjetujem vam, da na to stavite sirovo meso, i to odmah. 

— Odakle da ga dobijem? 

— U Magdeburgu. Mi ćemo ubrzo stići u Niedern-dodeleben, 
posljednju postaju prije toga grada. U kolodvorskoj restauraciji ili 
kuhinji bit će na svaki način sirovog mesa. Možemo ga lijepo staviti, 
jer se sami nalazimo u odjelu. Do Berlina ćemo se voziti više sati, a 
dotle može najveća upala splasnuti. 

Sad su upravo ušli u neku malu postaju, gdje su dulje vremena 
stajali. To je pukovniku tako palo u oči, da je otvorio prozor, da se 
raspita za razlog ovog zatezanja. 

— Kondukteru — upita on — zašto čekamo tako dugo? 

— Najavljen je posebni vlak, koji moramo propustiti — glasio je 
odgovor. 

Nije dugo trajalo, a već je ovaj stigao. Sastojao se od mašine i samo 
jednog vagona. Iz jednog od njegovih prozora virila je glava, čije su oči 
odmjerile vlak, koji je ovdje stajao. Pukovnik je ugledao glavu, premda 
je posebni vlak projurio velikom brzinom. 

— Nebeski bataljon! — poviče on. — Kroz prozor je virio neki 
momak, koji je imao nos, gotovo tako velik kao lemeš. 

— Ha! Nikako nije mogao biti veći od nosa onog skitnice, s kojim 
sam jutros imao posla. 

Sad je i njihov vlak ponovo krenuo. Kad su stigli u Magdeburg, nije 
se posebni vlak uopće vidio. Budući da je Ravenow želio izbjeći, da ga 
se vidi, pošao je Winslow u buffet i zatražio sirovog mesa, koje je odnio 
svom suputniku. Kad su opet sjeli u odjeljenje, ovaj ga je stavio u 
rupčić i privio ga na lice, upravo kad je vlak krenuo. Tek što je 
poručnik jedan čas držao lijek na oteklini, on je zastenjao. 

— Što je? Što vam je? 

— Znate li sigurno, da sirovo meso pomaže? 

— Da, ono vrlo brzo steže otekline. 

— Ali strašno peče. 

— Imora peći. 

Ravenow je zašutio, ali je uskoro opet počeo stenjati i najzad 
strgnuo rupčić dolje. 

— Ne mogu to više izdržati — zareži on. 

— Nije moguće, da je tako zlo — začuđeno reče pukovnik. 

Sad Ravenow prinese meso nosu. 

— Jeste li rekli, zašto vam meso treba? 


— Ne. Ja sam zatražio sirovo govedsko meso, ali su mi rekli, da 
takvog nemaju više u komadima, već samo još kosanog. Stoga sam 
uzeo takvo. 


— Bez da ste upitali, je li čisto? 

— Glupost. Čime bi ga onečistili? 

— Nisu ga onečistili. Ali se u njemu nalazi besramna množina soli 
i papra. I to da ublaži oteklinu? 


— Hm! Sol i papar to naravno neće učiniti. Kako glupo od tih ljudi. 
Bacite tu stvar kroz prozor! 


Odmah nakon što je Ravenow poslušao pukovnikov poziv, ušao je 
vlak u Magdeburg-Neustadt i stao. Tada se u blizini odjela začuje 
pitanje: 

— U Berlin, kondukteru? 

— Da, niže dolje. 

— Dolje je treći razred. Ja hoću prvi. 

— Vi? Zaista prvi? Pokažite svoju kartu! — 

— Ovdje je. 

— Tačno, Uđite brzo ovamo! Odmah polazimo. 


Činovnik je otvorio vrata i putnik se uspeo. Dobro jutro! — 
pozdravi on uljudno. 


Nije dobio odgovora, jer Ravenow nije od čuda mogao govoriti, a 
pukovnik nije odgovorio od ogorčenja, jer mu se pridošlica nije učinio 

čovjekom, na čiji pozdrav treba odgovoriti. 

Stranac je sjeo, a vlak je odmah krenuo. 

— Tako mi sotone! — istisne Ravenow. 

— Što je? — upita Winslow. 

Upitani šutke pokaže na stranca, koji se s vrećom, puškom i 
trubom smještao što je udobnije mogao. Pukovnik ga je neko vrijeme 
promatrao a zatim upravi pogled na Ravenowa. Ovaj se međutim 
oporavio od zaprepaštenja, 

— Pukovniče, znate li, tko je taj čovjek? — brzo šapne. 

Winslow poluglasno odgovori: — Posve sigurno je to onaj momak, 
čiji je strašni nos doputovao posebnim vlakom, 

— To je onaj moj čovjek! Skitnica, onaj — ah, zaušnice. 

— Grom i pakao! Mislio sam, da je uhapšen? 

— Da, sigurno je opet pobjegao... 

— U posebnom vlaku? 

— Tko zna kako se to dogodilo. Kada dolazimo do sljedeće 
postaje? 

— Za šest minuta dolazimo u Biederitz. 

— Ondje ćemo ga dati uhapsiti. 

— Da se ne varate? Znate li sigurno, da je to on? 

— Kako bi to bilo moguće kod tog nosa i tih zubi! 

— Odmah ćemo vidjeti. 

Pukovnik zauzme vrlo poduzetno držanje, okrene se Jastrebovom 
Kljunu i upita: 

— Tko ste vi? 

Jastrebov Kljun mu ne odgovori. 

— Tko ste vi? — ponovi Winslow. 

I opet bez odgovora, 

— Slušajte! Pitam vas, tko ste vi! 

Tada mu Jastrebov Kljun vanredno ljubazno kimne. 

— Tko sam ja? Putnik. 

— To znam! Želim znati vaše ime! 

— O jao! Baš ga nemam pri ruci. 
— Ne govorite gluposti! Odakle dolazite? 
— Iz Mainza. 


— Ah, vi ste bili kod redarstvenog komesara von Ravenowa i 
putem su vas opet uhapsili? 


— Na žalost. 
— Kako ste došli u Magdeburg? 
— Posebnim vlakom. 


— U koji ste se ušuljali? Pobrinut ću se da i opet ne umaknete, vi 
lumpaci vagabundus! 


— Lumpaci? Vagabundus? Slušajte vi, dobri čovječuljče, nemojte 
u mojoj prisutnosti više izgovoriti ove dvije riječi! 

Pukovnik se izazovno isprsio. 

— Zašto? — upita on. 

— Moglo bi se dogoditi da vam se odgovor ne bi sviđao. 

— Imali to biti prijetnja? 

— Ne, nego opomena. 


Najzad se Ravenow odlučio. Vidio je u pukovniku saveznika, u 
kojeg se mogao pouzdati. Obojica zajedno bili su svakako dorasli 
strancu. 


— Molim, ne razgovarajte sa tim balavim stvorenjem — reče stoga 
Ravenow pukovniku. — Ja ću ga predati redarstvu, koje najbolje zrna 
što treba činiti sa takvim odrpancem. 

Ravenow još nije ni izgovorio posljednju riječ, kad mu Jastrebov 
Kljun odrapi tako strašnu zaušnicu, da je sletio sa sjedala. Tada 
pukovnik skoči i zgrabi Jastrebov Kljun za prsa. 

— Lupežu! — poviče on. — To ćeš okajati! 

— Maknite ruku! — zapovjedi lovac na krzna, a oči mu zasjaju. 

— Što? — plane pukovnik. — Meni kamiš zapovijedati? Evo ti, što 
ti pripada! 

Winslow zamahne da ga pljusne, ali u istom trenutku klone uz 
glasni bolni jauk. Jastrebov Kljun je odbio udarac i na bokserski način 
mu zabio šaku u želudac, tako da je odmah postao nesposoban za 

borbu. Ravenow nije mogao priteći u pomoć svom savezniku. 
Posljednja pljuska je bila takva, da je imao dosta. A pukovnik je čučao 
na sjedalu sav se zgrčivši i plašljivo stenjući. 

— To vam je od lumpaci vagabundusa! — poviče Jastrebov Kljun. 
— Ja ću vas naučiti, da budete uljudniji. 

— Čovječe, što si se usudio — zastenje pukovnik. 

— Posve ništa. Što bih se kod vas imao usuditi! 

— Dat ću te zatvoriti! 

— To će se odmah vidjeti. 

Stroj je u tom času dao zak, da dolazi u neku postaju. Kad se vlak 
zaustavio, otvorio je Jastrebov Kljun prozor i dozvao konduktera. Ovaj 
je požurio bliže. 

— Što zapovijedate? — upita revnosno. 


— Pozovite brzo vlakovođu i glavara postaje! Mene su napali u 
odjelu. 


To je odmah pomoglo. Kondukter je odjurio a dvije sekunde 
kasnije došla su oba željeznička činovnika. Jastrebov Kljun je zauzeo 
cijeli otvor prozora, tako da se njegovi suputnici nisu mogli čuti. 


— Što je? Što želite? — upita vlakovođa izdaleka. 

— Kako dugo stojimo ovdje? 

— Samo jednu minutu. Ona je već prošla. Moramo dalje. 

— Strpite se još jednu! Neću vas duže zadržavati. Gospodine 
glavaru postaje, mene su danas po drugi puta napali u odjelu. Molim, 
da uhapsite moja oba suputnika. Evo moje putnice! 

Jastrebov Kljun ju je držao spremnom. Još nije bio dan. Glavar je 
pregledao putnicu u svjetlu fenjera i onda rekao: 

— Stojim vam na raspolaganju, gospodine kapetane. Tko su ta dva 
čovjeka? 

— Jedan se od njih izdaje za grofa, a drugi je njegov ortak. Na sreću 
mi je uspjelo, da ih predbježno učinim neškodljivim. Smijem li izaći? 

— Molim vas. Ovamo ljudi! 

U blizini nije bilo redara, no na poziv je došlo nekoliko željezničkih 
radnika, koji su očito bili dovoljni, da svladaju dva čovjeka. Pukovnik 
i Ravenow su čuli svaku riječ, što je bila izgovorena i obojicu je 

neočekivani nastup Jastrebovog Kljuna tako smeo, da su ostali bez 
riječi sjediti, čak i onda kad je kondukter otvorio vrata i Amerikanac 
iskočio napolje. 

— Gdje su oni? — upita glavar. 

— Tu sjede — odgovori Jastrebov Kljun, glavar se nagne u 
odjeljenje i zapovjedi: 

— Izvolite izaći! Ali brzo! 

— To ne ide — usprotivi se pukovnik. — Mi smo... 

— Već znam — prekine ga činovnik. — Napolje! Napolje! 

— Grom i pakao! — poviče sad Ravenow. — Znate li da sam ja 
poručnik grof van Ravenow! 

Činovnik mu posvijetli fenjerom u lice i odgovori prezirno 
slegnuvši ramenima: 

— Lijepo! Uistinu izgledate poput grofa. Izađite konačno, inače ću 
morati upotrijebiti silu. 

— Naša prtljaga — prigovori pukovnik. 

— Sve ćemo urediti. Napolje s time, ljudi! 

Oba bivša oficira su ga morala slijediti. Predbježno su ih čuvali u 
nekoj sigurnoj sobi. Jastrebov Kljun je ostao uz glavara, koji je 
nadzirao istovarivanje prtljage. 

— Lijepe stvari! — nasmije se jedan od radnika. — Ovo je zaista 
neka stara trublja! Gospodine Isuse, kako je zgužvana i probušena! 
Kakav to mora biti užas, slušati ovakvu staru štropotaljku. 

— Aovdje je vreća! — primijeti drugi. — To je pravi dokaz, da su ti 
momci lupeži. Zar trublja i vreća spadaju u prvi razred? No, a starudija, 
što se u njoj nalazi! 

Oni su prtljagu Jastrebovog Kljuna smatrali vlasništvom druge 
dvojice, a on nije dao truda, da im razjasni pravo stanje stvari. Kad je 
odjeljenje bilo ispražnjeno, vlak je otišao. Prtljagu obih oficira ponio 
je sa sobom, jer se nije nalazila u odjeljenju, već u poštanskim kolima. 

— Molim, pođite sa mnom, gospodine kapetane! — zamoli glavar i 
i otprati ga u svoj ured, gdje mu ponudi da sjedine. 

Lovac na krzna to učini i izvadi svoje ostale dokumente. 

— Želim upotpuniti svoju legitimaciju — naglasi on. — Imajte 

dobrotu pa pregledajte! 

Činovnik je pročitao isprave. Proželo ga je poštovanje. Jedan 
znanac glasovitog Huareza! Samo nešto mu se činilo čudnim: odijelo 
tog glasovitog čovjeka. Stoga reče: 


— Evo vam natrag vaše papire, gospodine kapetane. Bila je 
dovoljna i putnica, koju sam pročitao. Ja sad vidim, sa kakvim 
gospodinom imam posla. Hoćete li mi dozvoliti jedno pitanje? 


— Govorite! 


— Čak i onda kad bi se to pitanje činilo nametljivim? Zašto se ne 
oblačite, kako to vaš položaj zahtijeva? 


Tada Jastrebov Kljun učini tajanstveno lice, položi ruku na usta i 
šapne: — Inkognito. 

— Ah. tako! Nitko ne smije zanati, tko ste vi? 

— Tako je. Zato je tu vreća, tok i trublja. 

— Ah to je vaše vlasništvo? 


— Da, putujem kao glazbenik. Nadam se, da moj inkognito neće 
kod vas biti izvrgnut nikakvoj opasnosti, 


— Naučio sam šutjeti. Smijem li vas sad možda zamoliti za 
izvještaj? 

— Dolazim iz Mainza. Kad sam ondje ušao u odjeljenje prvog 
razreda, sjedio je u njemu neki čovjek. To je bio mlađi od ove dvojice. 
On se izdavao za grofa i započeo sa mnom svađu. Predmnijevam da je 
on francuski špijun, koji me slijedi, da me na svaki način spriječi, da 
dođem do gospodina van Bismarka, kojemu sam poslan kao zastupnik 
predsjednika Huareza. 


— Pobrinut ćemo se za to, da ovom gospodinu Francuzu, prođe 
svako veselje za daljnje pakosti. 


— Nadam se. Dakle, on je započeo svađu sa mnom, a ja sam mu 
dao nekoliko pljusaka. Zadržavanje na prvoj stanici upotrijebio je 
gospodin »grof«, da me dade uhapsiti kao skitnicu. Tamošnji glavar 
postaje nije posjedovao vašu oštroumnost i vaše poznavanje ljudi. 
Mene su zadržali, a onog drugog su pustili da se odveze dalje. 


— Kakva nevjerojatna naivnost! — polaskano poviče činovnik. — 
Pa već se na prvi pogled vidi da ste vi uplivan čovjek, koji putuje 

inkognito. Dalje! 

— Takozvani grof legitimirao se samo svojom posjetnicom. Mane 
nisu htjeli ni saslušati. Ali kad sam kasnije pokazao svoje isprave i 
izjavio, da ću propustiti sastanak, na kojem me čeka Bismark, osjetio 
se taj dobri glavar upravo smrvljenim. Zapravo sam kanio da ga 
dadem kazniti, ali on se tako ispričao, da sam odustao od toga. Uzeo 
sam do Magdeburga posebni vlak, da stignem svoj vlak, no prije toga 
sam od glavara zatražio ovo pismo. Slutio sam naime, da će takozvani 
grof, čim me ponovo opazi, staviti nove zapreke na put. 

Činovnik pročita izjavu i onda reče: 

— To mi je vrlo važno. Moj kolega izjavljuje, da su ga zaveli krivi 
grofovi podaci. Mene taj momak neće prevariti! Molim, nastavite! 

— Došao sam u Magdeburg-Neustadt, a kad sam ušao u odjel, 
ugledao sam svog protivnika. Uz njega je bio još jedan. Opet su 
započeli svađu. Onaj drugi me je htio tući. Dao sam takozvanom grofu 
novu pljusku, a onom drugom udarac u želudac. Na sreću smo tada 
odmah stigli ovamo. Da su se ona dvojica dospjela oporaviti, sigurno 
bih bih izgubio život. 

— Ja ću ih već zgrabiti. Ali uz put, držite li vi i onog drugog za 
Francuza? 

— Ne, nego za Rusa. Ta vi znate, da je Rusija zaposjela upravo 
zapadne granice. Neka vrag zna, što bi taj čovjek trebao obaviti ovdje. 


— Mi ćemo ga u tome spriječiti. Dozvoljavate li, da Ih preslušam? 

— Rado. 

— Vi ćete biti prisutni. Molim vas da me slijedite. 

Činovnik je poveo Jastrebov Kljun u sobu, u kojoj su se nalazila oba 
uhapšenika. Tu su se nalazili pod nadzorom dvojice željezničkih 
radnika, koji su ih vanredno pažljivo čuvali. Čim su ova dvojica ušla, 
Ravenow plane. 

— Kako se usuđujete postupati snama kao sa zatvorenicima? 

— Mir! — poviče mu činovnik u susret. — Imate samo onda 
odgovarati, kad vas upitam! 

Jastrebov Kljun je dobio stolac a glavar stanice je najprije upitao 
pukovnika von Winslowa kako se zove. 

— Imate li legitimaciju sa sobom? 


— Zašto? Pa valjda ne trebam tucet putnica kad iz Wolfenblittela 
putujem u Berlin. 

— Hm, hm. Poznajete li Rusiju? 

— Jednom sam bio ondje na dopustu. Imam ondje rođake. Ali 
zašto govorite o Rusiji? 

— To ćete sigurno vi bolje znati od mene. 


— Grom i pakao! Valjda me ne kanite umiješati u neko 
saučesništvo sa Rusijom? To bi ipak bilo smiješno! 


— Meni je svejedno, što vi držite za smiješno. Sad pređimo na 
drugog! Kako se zovete i što ste? 


— Ja sam poručnik grof von Ravenow. 

— Imate li legitimaciju? 

— Imam, evo. 

Ravenow posegne u džep i izvadi posjetnicu. 


— Nemate ništa drugo? Ova posjetnica ništa ne vrijedi. Svatko 
može dati otiskati na posjetnicu bilo koje ime. 


— Do vraga, ali ja vam dajem riječ, da sam ja onaj, za kojeg se 
izdajem! 

— Što me se tiče vaša riječ! Poznajete li Francusku? 

— Vrlo dobro. Zašto? 


— Priznali ste da poznajete Francusku, a to je dovoljno — nastavi 
činovnik. — Morate mi samo reći, odakle dolazite! 


— Iz Mainza. 

— Jeli ondje ušao i ovaj gospodin? 

— Jeste. Ali to da je neki gospodin? To je lupež! 

— Netrudite se da ga ocrnite. Ja ga dobro poznajem. Vi ste ga dali 
uhapsiti na nekoj postaji iza Mainza? 

— Da. 


— To bi vas moglo skupo koštati. Tamošnji glavar mi piše, da ste 
ga zaveli u bludnju. 


— Kako bi njegovo pismo moglo već biti ovdje? 
— To je moja stvar. Gdje ste sreli tog drugog, koji se izdaje za 

pukovnika? 

— Putem, posve slučajno. 

— Poznajete li sa? 

— Da, već vrlo dugo. 

— Odakle? 

— Glupo pitanje! Služili smo u istoj pukovniji. 

— Ako se još jednom poslužite izrazom, koji ste upotrijebili, ja ću 
pooštriti svoj postupak prema vama. 


— Tako je. Tako mora biti — primijeti jedan od radnika pošto je 
Ravenowa gurnuo u rebra. 


Klipane! — plane poručnik. — Nemoj me još jednom dodirnuti, 
jer ću te udariti, da ćeš pasti na pod! 

— To ćemo znati spriječiti — reče glavar. — Gospodine kapetane, 
želite li, da ih vežemo? 

— Da, predlažem, da se vežu — izjavi Jastrebov Kljun. 

— Što? — upita Ravenow. — Taj čovjek da je kapetan? A kakav 
kapetan je I'? 

Radnik je pošao u stranu, da bi potražio smotak čvrste uzice. Sad 
je stime došao i rekao: 

— Ovamo s rukama! 

Ravenow upitno pogleda pukovnika. Ovaj odgovori: 

— Nemojte se braniti! Ovi ljudi nisu vrijedni pažnje. Morat će nam 
dati sjajnu zadovoljštinu. 

— U to sam uvjeren. Ali jao onda tim klipanima! Evo, vežite me, ali 
ja vam kažem, da ćete to skupo platiti! 

— Grof, koji dozvoljava da ga ispljuskaju, neće nam biti jako 
opasan — primijeti glavar. — Ali što je to? Pa vama obojici manjka 
desna ruka. 

Činovnik nije dobio odgovora. Preko lica Jastrebovog Kljuna 
preletio je veseli bljesak, on brzo reče: 

— Grom i pakao, upravo sam se nečega sjetio. To je neobično 
važno. Prije dvije godine uhapsili su u Carigradu dva špijuna. Jedan od 
njih bio je Rus, koji je tvrdio da je pruski pukovnik, a drugi je bio 

Francuz, koji je tvrdio da je njemački grof i poručnik. Sultan je ublažio 
smrtnu osudu, poklonio im je život, ali je obojici dao odsjeći desnu 
ruku. 


— Glupost! — poviče pukovnik. 
— Prokleta laž! — zaškripi zubima poručnik. 


— Mir! — naredi glavar postaje. — Sad tačno znam, na čemu sam 
s vama. Gospodine kapetane, želite li da sastavimo zapisnik? 


— To nije potrebno. Rasprava će se održati u Berlinu. Glavno je, 
da im se ne dozvoli da odavde umaknu. 


— Za to ću se ja pobrinuti. Predat ću ih oružnicima, ali dotle neka 
ostanu vezani i čuvani dolje u podrumu. Odvedite ih! 


Oba nesretna oficira su se odrekla svakih daljnjih prosvjeda. 
Zdrave ruke privili su im uz tijelo, a zatim su ih odveli u podrum. 


— Učinili smo ovdje vrlo važan lov — veselo reče glavar postaje 
Jastrebovom Kljunu. 


— Vrlo važan — potvrdi ovaj. — Kad odlazi sljedeći vlak u Berlin? 

— Za pola sata dolazi brzi vlak iz Hannovera. 

— Odvest ću se s njime. Tamo ću odmah prijaviti naš lov a vi ćete 
primiti brzojavnu obavijest. 

Tako se i dogodilo. Jastrebov Kljun je slijedećim vlakom otputovao 
u Berlin dok su oba protivnika lukavog i obijesnog lovca snovala 
osvetu. 

16. KAKO JE JASTREBOV KLJUN 
DOŠAO BISMARKU 


svojom neobičnom pojavom priličnu pozornost, no ipak su se 

manje obazirali na njega nego u Mainzu. Sjeo je u kočiju, čijem 
je kočijašu označio za cilj svratište »Magdeburški dvor«. Kad je ondje 
napustio kočiju, nisu mu se manje čudili. Već njegovo lice bilo je 
napadno, a njegovo odijelo je posve naličilo onome jednog čovjeka, 
koji dolazi na seoski krabuljni ples kao staromodni seoski glazbenik. 


K- silaska iz vlaka u prijestolnici pobudio je Jastrebov kljun 


On se dobrohotno u sebi nasmiješio, primijetivši te začuđene 
poglede, koji su bili u njega upereni i upitao je natkonobara, koji mu je 
pristupio: 

— Mogu li dobiti sobu? 

Konobar je ispitujući pogledao čovjeka i onda primijetio: 

— Hm. Imate li legitimaciju? 

— Naravno. 

— Onda dođite! — S tim riječima povede konobar čudnog gosta 
kroz predvorje u dvorište, gdje je otvorio jedna vratašca. — Ovamo 
unutra! — reče on. 

Jastrebov Kljun uđe i ogleda se. To je bila tamna, zadimljena 
sobica. Na prozoru su stajale razne stvari za mazanje i čišćenje, U 
jednom kutu je ležala kutija s alatom. Na zidovima su visjeli mnogi 
odjevni predmeti, koji su čekali na čišćenje. Uz jedan stol sjedilo je više 
osoba uz čašicu rakije, zabavljeno nekom prljavom kartaškom igrom. 

— Grom i pakao! Kakva je to rupa? — upita lovac na krzna. 

— Služinska soba. 

— Što sam ja tražio, služinsku sobu ili sobu? 

Natkonobar se otmjeno nasmiješi. — Svakako sobu. Ali recite mi, 
što vi razumijevate pod sobom? 

— No, nikako ovakvu špilju! 

— Sigurno ste navikli na nešto bolje? 
— Sigurno — kimne Jastrebov Kljun. 
— To se na vama ne vidi. 


— Takve se stvari češće dešavaju. Vi držite da nisam otmjen, a ja 
ipak jesam. Kod vas je obratan slučaj. 


— Kako to mislite? 


— Vi otmjeno izgledate, ali to niste. No sad vas još jednom molim 
za pristojnu sobu. Cijena ne igra uloge. 


Sad se konobar duboko i podrugljivo nakloni. 
— Kakogod zapovijedate. Dođite! 


Poveo je Jastrebov Kljun natrag i uz neke stube. Gore u hodniku 
bila su jedna vrata otvorena. Vodila su u jedno lijepo uređeno 
predsoblje, na koje se nastavljala još otmjenija soba za stanovanje. 
Kroz druga vrata dala se razabrati spavaonica. 


— Jelivam to dovoljno? — upita natkonobar, očekujući, da će gost 
prestrašeno ustuknuti. 

Ovaj se ravnodušno ogledao. 

— Hm. ni izdaleka nije otmjena, ali nije loša! 

To je razljutilo konobara, koji se prevario u očekivanju, pa je 
primijetio: 

— Njegova jasnost grof Waldstatten je ovdje stanovao dva dana. 

— To me čudi. Ovakvi grofovi obično imaju velike zahtjeve. 

— Valjda ih nemate i vi? 


— Zašto ne? Zar je titula tako nešto naročito? Jeste li na primjer vi 
manji orangutan od takvog grofa? Zadržat ću taj stan. 


Konobar se htio našaliti. Sad se uplašio. Šta će biti, ako ta skitnica 
zaista ostane ovdje, a onda ne može platiti. Ovaj otmjen namještaj i taj 
čovjek, koji je izgledao kao da je izašao iz bakine ropotarnice! 

— Taj stan stoji osam talira na dan — brzo je povikao. 

— To mi je svejedno. 

— Bez opskrbe i posluge. 

— To mi je posve svejedno. 


Bac 


U to se pojavila neka djevojka, koja je dotada bila zaposlena u 
spavaćoj sobi. To je bila ona konobarica koja je bila znanica iz mladosti 
Kurta Ungera i koja mu je tada pomogla, da ispita tajnu kapetana 
Landole. Berta je čula kratak razgovor i bila je znatiželjna da vidi 
čovjeka, koji je na takav način zadao posla natkonobaru. 


— Vaša legitimacija? — sada je rekao ovaj. 
— Grom i pakao, zar vam se toliko žuri? — upita Jastrebov Kljun. 
Upitani slegne ramenima. 


— Mi smo po redarstvenim propisima obavezni, da ne izdamo 
nijednu sobu, dok ne znamo, s kime imamo posla. 


— Onda je vaša kuća sigurno obična krčma, u kojoj se ne zna, što 
je to knjiga stranaca? 

Jastrebov Kljun je to rekao takvim tonom, koji je na konobara 
učinio dojam. 

— Možete dobiti knjigu stranaca. 


— Ondaje donesite! No prije toga mi recite poznajete ii husarskog 
poručnika Kurta Ungera! 


— Ne. 

— Dakle nije stigao? 

— Ne znam ništa o njemu. 

Sad je djevojka pristupila bliže i rekla: 

— Ja dobro poznajem gospodina poručnika. 

— Ah! Zar je on već ovdje stanovao? — upita Jastrebov Kljun. 

— Nije. Ja ga poznajem, jer potječem iz blizine Rheinswaldena. 

— Ja dolazim iz Rheinswaldena. Sreo sam ga kod grofa don 
Rodrigande, pa smo dogovorili, da ćemo se danas ovdje sastati. 

— Onda će sigurno doći — primijeti djevojka prijazno. — Hoćete li 
i za njega naručiti sobu? 

— O tome mi nije ništa rekao. Ali — Jastrebov Kljun se sad obrati 
natkonobaru: — Što vi stojite ovdje? Nisam li vam naložio, da mi 
donesete knjigu stranaca? 


— Odmah, gospodine — reče konobar, ali sad posve drugim 
tonom. — Zapovijedate li još štogod? 

— Nešto za jelo! 
— Doručak? Donijet ću vam jelovnik. 


— Nije potrebno, jer mi je svejedno što ću dobiti. Donesite mi brzo 
čestiti doručak! 


Konobar je odjurio. Jastrebov Kljun je bacio svoju vreću, tok i 
trublju na ležaljku, presvučenu plavom svilom a zatim se opet 
okrenuo djevojci. 


— Vi ste dakle iz okolice Rheinswaldena? Onda vjerojatno ne 
poznajete odviše dobro Berlin? 

— Oh, ipak. Već sam dulje vremena u Berlinu. 

— Jeste li već vidjeli Bismarka? 

— Jesam. 

— Znate li gdje on stanuje i kako bih odavde morao poći da 
stignem do njega? 

— Znam. 

— Onda mi opišite taj put! 

Konobarica je začuđeno pogledala gosta. 

— Zar kanite k njemu? 

— Da, dijete moje. 

— Oh, to je teško. Morate se najaviti u ministarstvu ili nešto slična. 
To ne znam tako tačno. 

— Glupost. Tu se neće mnogo okolišati. 

Sad je djevojka objasnila Jastrebovom Kljunu put, kojim je imao 
poći. Zatim je došao konobar i donio knjigu stranaca. Jastrebov Kljun 
se upisao i onda opomenuo konobara da se požuri s doručkom. Oboje 
posluge se udaljilo, a neobični gost je počeo rastvarati svoju imovinu, 
pri čemu ga je iznenadio konobar, koji je donio jelo. Ovaj je učinio vrlo 
iznenađene oči, kad je ugledao sadržaj vreće i toka. Požurio je u 
poslovnicu da obavijesti svog gospodara. Ovaj još nije ništa znao, jer 


se upravo bio povratio izvana. Vrlo se zaprepastio, kad je čuo, kakvog 
gosta ima kod sebe. 


— Itom ste čovjeku dali broj jedan, našu najbolju sobu? — poviče. 


— Odveo sam ga gore, da mu se narugam — ispričavao se konobar. 
— Ali on ju je odmah zadržao. 

— Kako se ubilježio? 
— Kao William Saunders, kapetan Sjedinjenih Država. 


— Gospode Bože, pa valjda to nije opet kakav varalica i izdajica, 
kao tada onaj Shaw, koji je također rekao da je kapetan Sjedinjenih 
Država? 


— Izgled mu je naravno baš takav. Nos mu je poput drška starog 
kišobrana! 


— A što nosi uza se? 
— Pušku. 
— Grom i pakao! — prostenje gostioničar. 


— Dva revolvera, veliki nož s oštrom zavrnutom oštricom i staru 
trublju. 

— Staru trublju? To ne vjerujem. Jeste li tačno vidjeli, da je to 
zaista trublja? Je li bila od mjedi? 

— To se teško može reći — zamišljeno odgovori konobar. — Žuta 
je, slična mjedi, ali nije svijetlo-žuta, nego tamnija, kao da je zarđala. 

— Tamnija? Pa valjda nije od kovine za topove? 

— Da, to bi bilo moguće. 

— Bože moj, onda je to možda neka vrst puške ili kakav pakleni 
stroj! Niste li na njoj primijetili nikakav kokot, pritiskivač, kazalo ili 
neke kotačiće? 

— Nisam. 

— Moramo se uvjeriti o tome! 


— Ali kako? Izgleda da to nije čovjek, koji bi dozvolio da 
zavirujemo u njegove stvari. 


— Dakle izgleda ratoborno, izazovno? 

— U najvišem stepenu. Osim toga je zloban. 

— Što se tu može učiniti? 

Konobar je rekao sam sebi, da je bio neoprezan, kad je primio tog 
čovjeka. Sad je pokušao da ispravi svoju grešku revnošću. 


— Nešto se mora dogoditi — reče on. — Držim da je taj klipan 
kadar izvršiti atentat. 


Sad se umiješala i konobarica, koja je do sada šutke slušala, i 

povikala: 

— Atentat? Isuse i Marijo! On je pitao za Bismarka. 

Svratištar je problijedio. 

— Za Bismarka? O Bože! Što je htio? 

— Morala sam mu opisati gdje Bismark stanuje. I tačno mu opisati 
put donde. On hoće govoriti s njim. 

— Nebesa! Evo atentata! 

— Rekla sam mu, da nije lako doći do Bismarka. Ali on je 
primijetio, da tu neće mnogo okolišati. 

— Onda nema sumnje, da kani izvesti atentat. Ustrijelit će 
ministra. Što se tu može brzo učiniti? 

— Brzo obavijestiti redarstvo. 

— Da. Sam ću odmah otrčati tamo. 


Svratištar je brzo otišao. Na redarstvenoj postaji, koja se nalazila 
dosta daleko od njegovog stana, jedva je od uzbuđenja smogao 
potrebne riječi. Hvatao je zrak. 

— Umirite se, dragi moj — primijeti činovnik. — Izgleda da ste 
došli u vrlo važnoj stvari. Ali bolje je da malo počekate dok dođete do 
daha, prije nego počnete govoriti. 

— Zraka? Oh, njega ću već smoći. Ja —ja — donosim atentat. 

Redarstveni se činovnik trgne. — Atentat? — ponovi on. 

— Da, donosim ga ovamo — soptao je gostioničar, još posve bez 
daha. — To znači, ja vam ga ovime najavljujem. 


— Ah, tako. To je zaista nešto vrlo ozbiljno. Jeste li zrelo promislili, 
da se kod toga radi o zločinu, o velikoj opasnosti, ali i o isto tako velikoj 
odgovornosti, što je morate preuzeti? 

— Ja sve preuzimam na sebe, zločin, opasnost, pa i odgovornost 
— odgovori čovjek, koji nije ni primijetio, kako se smeteno izražava. 

Činovnikje jedva potisnuo smiješak. — Onda govorite! Protiv koga 
bi imao biti uperen atentat? 

— Protiv gospodina von Bismarka. 

— Do vraga! Zaista? Na koji način bi imao biti izveden? 

— Puškom, nožem i paklenim strojem. 


3B1 


Sad je činovnik učinio vrlo ozbiljno lice. 

—Tko je atentator i tko su mu pomagači? 

— Dozvolite mi tu najprije jedno pitanje. Sjećate li se onog 
kapetana Shawa, koga ste tražili kod mene, ali mu je uspjelo da 
pobjegne? 

— Da. Izdavao se za kapetana Sjedinjenih Država. 


— No, kod mene stanuje jedan čovjek, koji se isto tako izdaje za 
kapetana te zemlje. 


— Ali to nije razlog, da ga smatrate za sumnjivca. 


— Ustezao se da pokaže svoju legitimaciju i tražio je da mu se dade 
knjiga stranaca, pa se u nju upisao. 


— To je neobično. Kako se naziva? 

— William Saunders. 

— To je englesko ili amerikansko ime. Kad je stigao? 

— Prije pola sata. 

— Kako je obučen? 

— Posve neobično, gotovo kao krabulja. Nosi stare kožnate hlače, 
plesne cipele, frak sa nabranim rukavima, zarukavljem i gumbima 
velikim kao tanjur; i šešir sličan kišobranu. 

— Hm. Izgleda da je taj čovjek prije čudak nego zločinac. Tko 
namjerava učiniti zločin, taj se oblači što je moguće nenapadnije. 

— Ali njegovo oružje! On ima uza se pušku, dva revolvera i nož. Ali 


glavno oružje sastoji se od neke naprave slične trublji od kovine za 
topove. Tko zna, čime je nabijeno to ubojito oružje? 


— Jeste li ga vidjeli? 
— Ja sam ga nisam vidio, ali ga je vidio moj natkonobar. 
— Zašto se niste sami uvjerili? 


— To bi možda bilo strancu napadno. Nisam htio pobuditi kod 
njega sumnju, kako bismo ga sigurno uhvatili. 


— Ali kako znate, da on namjerava izvesti atentat protiv 
gospodina von Bismarka? 


— Pitao je za njegov stan i zatražio od jedne od mojih konobarica, 
koja je moja rođakinja, da mu tačno opiše put donde. 

— To bi doduše moglo biti važno, ali nije uvjerljivo. 

— Oh, on je čak tvrdio, da sa Bismarkom neće mnogo okolišati. 

— Jeli rekao kad kani poći ministru? 

— Nije. 

— Gdje se sad nalazi? 

— Doručkuje u svojoj sobi. 

— Dobro. Možda se varate, ali je na svaki način moja dužnost, da 
tog čovjeka malo ispitam. Ali tone mogu preuzeti sam na sebe. Moram 


stvar najprije prijaviti na višem mjestu, ali za pola sata bit ću kod vas. 
Vi se imate pobrinuti za to, da čovjek dotle ne izađe iz kuće. 


— Smijem li ga zadržati silom, ako bude potrebno? 


— Samo u krajnjem slučaju. Vaša mudrost će već naći razloga, da 
ga nagovori da ostane. 


— Učinit ću što mogu. — S time se gostioničar udaljio. 
Međutim je Jastrebov Kljun ništa ne sluteći, dovršio doručak. 


— Zar da možda čekam na tog poručnika? — upita sam sebe. — 
Oho, Jastrebov Kljun je pravi momak, koji će bez preporuke govoriti s 
Bismarkom. S njime neće smjeti dozvoliti nikakvu šalu, kao s ostalima. 
Moje će stvari, dakle, ostati ovdje. No ipak sam znatiželjan kakve će 
oči učiniti, kad jedan ovako ludo odjeven momak zatraži k njemu 
pristup. 

Jastrebov Kljun odnese sve svoje bogatstvo u spavaću sobu. Ovu 
je zaključao i izvadio ključ, pa ga strpao u džep. 

— Ovi ljudi ne trebaju za vrijeme moje odsutnosti saznati, što se 
nalazi u mojoj vreći — promrmlja. — Konobar je dosta vidio. A ako 
ovdje imaju glavni ključ, imam i ja svoj šaraf. 

S time izvuče iz džepa jedan od onih amerikanskih sigurnosnih 
šarafa, koji služe da se njime zatvori ključanica, tako da nikome ne 
može uspjeti, da ga opet ukloni. Zavrtio je šaraf u rupu, sve dok nije na 
pritisak iskočilo pero. Zatim je napustio sobu i sišao niza stube. Bilo je 
čudno, da ga nitko nije primijetio, ali se cijelo osoblje skupilo u kuhinji, 
da se porazgovori o tom vrlo važnom događaju. Svi su vjerovali da je 
sigurno kod doručka, i nisu imali pojma o brzini, kojom prerijski lovac 
može potamaniti i najveće količine jela. 


eizjej 


Tako je neopazice izašao iz kuće i krenuo putem, što mu ga je 
konobarica opisala. Nekoliko puta se doduše morao raspitati, ali je 
nesmetano stigao na svoj cilj. Stanovnik velikog grada, pa čak ni đaći 
u velikim gradovima, nema volje da trči za svakim čovjekom, koji se 
napadno oblači. 


Kad je ugledao vratara, koji je stajao na vratima, povjerljivo mu 
pristupi: 

— Zar ne, ovdje je Bismarkov stan? 

— Jeste — potvrdi stražar, pošto je pridošlicu odmjerio 
podrugljivim pogledom. 

— Na prvom katu? 

— Da. 

— Jeli master kod kuće? 

— Master? Tko? 

— No, Bismark! 

— Vi mislite njegovu milost, ekselenciju grofa von Bismarka? 

— Da, ja mislim grofa, njegovu milost, ekselenciju i samog 
Bismarka. 

— Da, on je kod kuće. 

— No, onda sam dobro pogodio. 

Jastrebov Kljun požuri kraj njega. Ali ovaj ga zgrabi za ruku: 

— Stoj! Kamo idete? 

— No, knjemu! 

— Knjegovoj ekselenciji? To ne ide! 

— Tako? A zašto ne? 

— Zar vas on očekuje? 

— O tome ništa ne znam. 

— Onda morate poći običnim propisnim službenim putem. 

— Službenim putem, što je to? 

— Onda moram najprije znati, zbog koje stvari dolazite. Je li to 
privatna stvar, diplomatska ili koja druga? 

— Bit će ona koja druga. 

— No — primijeti sad stražar ozbiljnije — ako mislite da sam ja 

ovdje zato, da se možete sa mnom našaliti, onda se varate. Ako 
dolazite zbog »kakve druge« stvari, onda i odite »nekamo drugamo«! 

Lovac na krzna mu povjerljivo kimne. — To ija mislim — nasmiješi 
se prijazno. — Ionako ne bih imao vremena, da vas dalje smetam. 
Dobar dan! 

Ali umjesto da ode, krenuo je prema unutrašnjosti zgrade. 

— Stoj! — opet poviče vratar. — Tako to nije bilo mišljeno. Ne 
smijete proći. 

— Ja ću vam dokazati protivno. 

S tim riječima podigne Jastrebov Kljun čovjeka i postavi ga na 
stranu. No nije učinio ni pet, koraka, kad ga vratar ponovo zgrabi i 
poviče: 

— Rekao sam vam, da se udaljite! 

— Pato i činim — primijeti Jenki. 

— Ako dobrovoljno ne odete, uhapsit će vas zbog smetanja kućnog 
mira! 

— Volio bih vidjeti onoga, kojemu bi to uspjelo! 

Jastrebov Kljun se gipko otrgnuo iz zahvata i stigao do stuba, prije 
no što je slugi uspjelo da ga ponovo uhvati. Sad bi se sigurno bila 
razvila mnogo žešća prepirka, da se nije pojavio neki gospodin, koji je 
silazio niza stube i primijetio to malo natezanje. Nosio je jednostavnu 
uniformu a na glavi je imao kapu. Hod mu je bio čvrsti siguran, držanje 
vojnički uspravno, no na licu mu se ocrtavala dobrohotnost, a oko mu 
je s prijaznim negodovanjem počivalo na oba muškarca, koji su se 
tamo vukli i gurali. 

Čim je vratar ugledao tog čovjeka, smjesta je ispustio svog 
protivnika i stao u stav pozor. Ali Jastrebov Kljun je iskoristio taj 
trenutak slobode da u dva brza koraka, s kojima je preskočio po tri i 
četiri stube, tako da se našao na istoj stubi sa gospodinom, koji je 
silazio. Tada je rukom taknuo šešir i pozdravio: 

— Good morning, stari gospodine! Možete li mi reći u kojoj ću sobi 
naći ekselenciju od ministra Bismarka? 

Stari gospodin je pogledao neznanca. Brk mu je malo zadrhtao. 

— Vi želite govoriti sa ekselencijom? Tko ste vi? 

— Hm. To smijem reći samo visosti tog ministra. 

— Tako. Jeste li naručeni? 

— Nisam, my old master! 

— Onda ćete morati otići neobavljena posla. 

— To ne ide. Moja stvar je vrlo važna! — naglasi Jastrebov Kljun. 

— Tako, tako. Privatna stvar? 

»Old Master« je učinio neobičan utisak na prerijskog lovca. Nekom 
drugom ovaj ne bi odgovorio, ali ovdje je primijetio: 

— Zapravo vam ne bih trebao reći, ali u vama ima nešto od pravog 


džentlmena, pa ću biti obziran. Ne to nije privatna stvar. Ali više zaista 
ne mogu odati 


— Ne poznajete li nijednog gospodina, koji bi vas mogao uvesti 
kod njegove ekselencije? 

— Poznajem. Ali taj nije ovdje. On će doći kasnije, a ja nisam htio 
dulje čekati. 

— Tko je ta osoba? 


— To nije osoba, nego natporučnik gardijskih husara. Zove se Kurt 
Unger. 


Blagim licem »starog gospodina« prešao je brz trzaj. 


— Tog poznajem. On će doći u Berlin, da vas najavi grofu von 
Bismarku? 


— Da. 
— Ali ja sam mislio, da je on na putovanju. 


— Htio je otići. Tad sam ga našao u Rheinswaldenu i pri tome je 
štošta saznao, što mu se učinilo važnim da sazna ministar. 


— Ako je tako, onda ću ja stupiti na natporučnikovo mjesto i uvesti 
vas, ako mi kažete, tko ste vi. 


— Ne ovdje. Ovdje to čuje vratar. 

— Onda dođite! — nasmiješi se čovjek, i pođe naprijed. 

Stigli su do predsoblja. 

— No, ovdje smo sami. Sad možete govoriti. 

— Ali ovdje opet stoji jedan »stup od soli«. 

Pri tome Jastrebov Kljun pokaže na slugu. Gospodin dade ovome 

znak, našto se on povuče. 

— Dakle sad — reče tonom, u kojem se osjećalo neko nestrpljenje. 

— Ja sam prerijski lovac i dragunski kapetan Sjedinjenih Država, 
stari moj prijatelju. 

— Tako, tako. Je li to što vi nosite, odora vojske Sjedinjenih 
Država? 

— Nije. Ako to smatrate za uniformu, onda prokleto malo znate o 
vojnim stvarima. No, stari, to nije ni potrebno. Ja sam naime ponešto 
čudan svetac, ja se rado šalim, pa sam objesio ovo odijelo preko krzna, 
da uživam u blejanju onih, koji mi se čude. 

— To je neobičan sport. Ako vas treba uvesti ovamo, ja bih ipak 
prije toga htio znati, u kojoj stvari želite govoriti s ekselencijom. 

— Upravo je to stvar, koju ne smijem izdati. 

— Onda nećete dobiti pristup. Grof uostalom nema preda mnom 
nikakvih tajni. 

— Zaista? Vi ste vjerojatno neka vrst povjerljivog pobočnika kod 
njega? 

— To bi se gotovo moglo tako reći. 

— No, onda ću pokušati. Dolazim iz Meksika. 

Lice starog gospodina odmah je poprimilo izraz velike napetosti. 

— Iz Meksika? Jeste li ondje sudjelovali u borbama? 

— Naravno, stari moj prijatelju. Najprije sam bio vodič jednog 
Engleza, koji je oružje i novac nosio za Huareza. 

— Lord Dryden? Jeste li s njime putovali? 

— Uz Rio Grande del Norte, sve dok nismo našli Huareza. 

— Dakle ste vidjeli Huareza? 


Sad se na govorniku vidjelo da razgovor sluša s najvećim 
interesom. 


— Oh, mnogo puta: vidio i govorio! 
— Kako stoji stvar s njegovim protivnikom Maksimilijanom? 


— Nije baš dobro. Carstvo mu se klima, prijestolje mu se klima, 
glava mu se klima. Što se tiče njegovog prijestolja, do toga mi dakako 
kao Amerikancu i pristalici Huareza, nije stalo. Ali mi je žao za glavu 


izra 


zavedenoga čovjeka. — No sad sam vam već toliko odao, da vam mogu 
pokazati i moje papire. 

Jastrebov Kljun izvuče svoje putnice i pruži ih starom gospodinu. 
Ovaj ih brzo pregleda, još jednom omjeri čovjeka i reče: 

— Tamo prijeko mora biti čudnih ljudi...! 

— Iovdje — prekine ga lovac. 


— O tome kasnije. Sad ću vas predstaviti grofu, jer... — Tu je 
govornik bio ponovo prekinut jer su se otvorila vrata i na njima se 
pojavio sam Bismark. Čuo je glasove, a pošto ga je to smetalo, htio je 
da vidi tko se tu zabavlja. Kad je obojicu ugledao, pokazalo mu se na 
licu suzdržano čuđenje. 


— Kako, veličanstvo se opet nalazi ovdje? — upita duboko se 
poklonivši starom gospodinu. 

— Veličanstvo! — brzo poviče Jastrebov Kljun. — The devil! 

Bismark ga je gotovo prestrašeno pogledao. Ali onaj, koga je 
nazvao »veličanstvo« prijazno je kimnuo Jenkiju. 

— Ne trebate se prestrašiti! 

— Tomi ni ne pada na pamet — naglasi lovac na krzna, — ali ako 
vas ovaj džentlmen naziva veličanstvom, onda ste vi valjda pruski 
kralj? 

— Da, to sam ja. 

— Heigh-day! Kakav sam ja magarac bio! Ali tko bi to mogao 
pomisliti! Dolazi taj stari, dobri gospodin tako tiho i polako niz stube, 
pita me ovo i ono, a kad tamo to li je lično pruski kralj! No Jastrebov 
Kljun, kakvom budalom te mora taj kralj držati? 

— Jastrebov Kljun? Tko je? — upita kralj. 

— To sam ja sam. U preriji naime ima svatko svoj nadimak, po 
kojem se najlakše dade prepoznati. Momak, koji je meni dao moj, 
učinio je to zbog mog nosa. Ali veličanstvo, tko je taj gospodin ovdje? 

— To je grof Bismark, kojemu ste pošli. 

Tada Jenki široko otvori usta i ustukne korak unazad. 

— Što? To je Bismark? No, tog sam si posve drugačije zamišljao. 

— A kako? 

— Malenog, suhog i neznatnog, poput pravog pravcatog lukavog 

piskarala. Ali veći stas ništa ne škodi, naprotiv, on imponira. Molim 
vaše veličanstvo, da kaže ministru, tko sam ja. 

Kralj pruži smiješeći se grofu papire Jastrebovog Kljuna. Bismark 
ih pregleda i onda reče: 

— Dođite, kapetane! 


Nakon što je kralja pustio preda se, ušao je u svoju radnu sobu, a 
Amerikanac za njime. Sluga, koji je malo kasnije došao u predsoblje, 
čuo je po glasovima, koji su se često mijenjali, da se unutra vodi vrlo 
živahan razgovor. 


Kad se gostioničar svratišta vratio s policije, upitao je odmah za 
svog gosta. 


— Jeli on još ovdje? 

— Jeste — odgovori natkonobar. — On još doručkuje. 

— Ne smije prije izaći iz kuće dok ne dođe policija. 

— Onda ću se postaviti gore u hodniku. 

— Ne, to ću preuzeti sam — primijeti svratištar. — U tako važnim 
stvarima, ne može čovjek nikada biti dovoljno savjestan. 

S tim riječima već se uspinjao uza stube i sjeo na stolac, koji je 
stajao u hodniku. 

Nije prošlo četvrt sata, kad je došla policija. Poduzete su pažljive 
mjere opreza. Kraj kuće i s protivne strane na pločniku šetali su tajni 
policajci, naoko nevino gore-dolje, ali ni časak nisu puštali s vida 
prozore i vrata svratišta. Zaposjednuto je dvorište i hodnik, a na uglu 
se zaustavila kočija, spremna da primi uhapšenika. Jedan od 
kriminalističkih činovnika pošao je u pratnji dvojice drugova da 
uhapsi traženoga. 

— Jeli još ovdje? — upita on tiho gostioničara. 

— Jeste. Nije se pojavio — glasio je odgovor. 

— Gdje stanuje? 

— Tamo, na broj jedan. 

Kriminalistički činovnik je zajedno sa svojim pratiocima pošao 
prema označenim vratima. Natkonobara je dotjerala znatiželja, ali ga 
je gospodar opomenuo: 

— Nemojte se usuditi odviše daleko unutra! 
— Pa valjda neće biti tako opasno. 


— Što znate vi o opasnosti takvog paklenog stroja i to još u obliku 
trublje! Ovako nešto se još nije dogodilo. 


Tad se kriminalistički činovnik još jednom vratio k svratištaru. 


— Pričali ste, da je taj čovjek govorio skonobaricom? Mislim da bi 
bilo bolje da ova najprije uđe unutra. 


— Ali ako on Bertu ustrijeli? 


— To mu neće pasti na um. Prije bi se nama moglo desiti, da 
odmah dobijemo kuglu. Ali djevojka imade dovoljno razloga, da uđe k 
njemu, a da ne pobudi njegovu sumnju. Onda nam može reći, kako ga 
je to pogodilo. 

Gostioničar se pokorio i dao dozvati konobaricu Bertu, koju su 
podučili i onda se ona približila vratima. 


Na njeno opetovano kucanje nije bilo odgovora. Zato je Berta ušla 
u sobu. Ljudi, koji su ostali vani, morali su dosta dugo čekati dok se 
pojavila. Kad se konačno vratila, njene crte lica izražavale su stanovitu 
zabrinutost. 


— No! — šapne činovnik. — Što radi? 

— Ne znam. On nije u dnevnoj sobi i nije u predsoblju. Izgleda da 
se zadržava u spavaonici. Ovu je zaključao, 

— Možda spava. Jeste li pokucali? 

— Jesam. Ali nisam dobila odgovora. 

— Sigurno je bio vrlo umoran, pa radi toga tako čvrsto spava. 

— Tako sam jako kucala, da bi se morao probuditi. 

— Gdje su mu stvari? 

— Uzeo ih je sa sobom u spavaonicu. 


— Možda radi nešto na svojem aparatu i samo se pravi kao da 
spava. Dođite s nama, gospođice, vi ćete mu odgovoriti, kad zakucam! 


Čuvari zakona su tiho ušli, a konobarica s njima. Na stolu je još 
stajalo suđe s ostacima jela. 


— Pokucajte! — tiho naloži kriminalistički činovnik. 
Berta je poslušala, ali se nije čuo nikakav šum. Djevojka je jače 

pokucala, no sa istim uspjehom. 
— Ja ću sam pokušati — reče činovnik. 
Pristupio je k vratima, zalupao po njima obim šakama. Bez 


odgovora. Sad se najprije uvjerio, pogledavši kroz prozor na ulicu, da 
je kuća dobro čuvana Onda je ponovo zakucao i povikao glasno: 


— U ime zakona! Otvorite! 

Opet bez odgovora. 

— Onda moramo sami otvoriti! Dajte mi otpirač! 

Jedan od podređenih izvadio je činovniku traženi alat. Ovaj se sam 
nagnuo nad ključanicu, da je traži. 

— Prokletstvo! — poviče kriminalist ljutito. — Pa ona je 
začepljena! 

— Zar je ključ u bravi? — upita jedan. 

— Ne. Onje s ove strane stavio nešto unutra. 

— Onda čovjek ni nije unutra. 

— Kako izgleda, nije. 

Sad je jedan za drugim pregledao bravu i ubrzo su pronašli, da je 
u nju utaknut čelični predmet, koji se nije dao odstraniti. 

— Onje otišao — primijeti jedan redar. 

— Pobjegao, umakao — doda drugi. 

— O ne, stvar je još gora — ustvrdi njihov pretpostavljeni. 
Okrenuvši se djevojci, upita: 

— Jeli vam rekao, da kani k Bismarku? 

— Jeste. 


— Onda se odšuljao, pa je opasnost na vidiku. Slijedite me, 
gospodo! Moramo smjesta k Bismarku. Ali ova će kuća i nadalje ostati 
pod nadzorom. 


Činovnici su dozvali kočiju, ušli i odvezli se što su brže mogli. Tek 
što su otišli, zaustavila su se pred vratima neka druga kola. Mladić, koji 
je izašao iz njih, nije bio nitko drugi nego Kurt Unger. Nije imao ni 
pojma u svemu onome, što se dogodilo, a nije mogao ni znati, da su 
mnogi od ovih pješaka, koji su gore-dolje hodali ulicom, preobučeni 
redari, koji su čuvali svratište. Ušao je u gostinjsku sobu, i zatražio od 

prisutnog konobara čašu vina. Nekoliko časaka kasnije ušla je 
konobarica Berta Uhlmann. Odmah je prepoznala Kurta i prišla k 
njegovom stolu. Na njenom licu odražavalo se djelomično čuđenje a 
djelomično zabrinutost. 

— Vi ovdje, gospodine, natporučniče? Dakle je ipak istina, da ste 
htjeli ovamo doći! 

— Naravno. Ali odakle to znate? 

— Rekao je to onaj stranac koji ima biti sada uhapšen. 

— Uhapšen? Zašto? 

— Sprema neki atentat pomoću paklenog stroja. 

— Zaboga! — reče Kurt, koji nije slutio, da se ovdje govori o 
Jastrebovom Kljunu. 


— Da, cijela je kuća opkoljena a redarstvo se već požurilo 
Bismarku. 


— Bismarku? Zašto njemu? 

— Jer je udarac trebao biti njemu namijenjen. 

— Pato bi bilo strašno! Tko je taj momak? 

— Američki kapetan, koji vas ovdje očekuje. Ali on je ipak tvrdio, 
da se vi kanite ovdje s njim sastati. 

— Nije li na vanjštini tog čovjeka bilo nešto, po čemu bi se lako 
mogao prepoznati? 

— Jeste, strašno dugačak nos. 

— A policija ga zaista traži? 

— Da. Svratištar ga je prijavio. On kani umoriti Bismarka. Ima 
razno oružje uza se i pakleni stroj. 

— Glupost! Dakle je pošao Bismarku? 

— Da. 

— Iredarstvo je u potrazi za njim? 

— Da. 

— Onda znači, da ne smijem izgubiti ni časa. Moram za njim. 


Kurt skoči i požuri kroz vrata. Njegova su kola bila otišla. Ali našao 
je druga, koja su ga odvezla najvećom brzinom. 


Međutim je Jastrebov Kljun dovršio svoj razgovor s obojicom 

visoke gospode. Dobio je uputu da Kurta odmah pošalje Bismarku, čim 
ovaj stigne i onda da počeka daljnja obavještenja. 

Sad je lovac na krzna vrlo zadovoljno polako šetao ulicama. Pošao 
je doduše drugim putem, nego što je došao ovamo, ali je imao tako 
razvijen dar orijentacije, da nije mogao zalutati. Tako je stigao u ulicu, 
u kojoj se nalazilo njegovo svratiste. Ušao je u gostinjsku sobu. Za njim 
su ušli tajni detektivi, koje je smatrao običnim gostima. Jedan od 
detektiva prišao je njegovom stolu i upitao: 

— Dozvoljavate li? Nismo li se već jednom vidjeli? 

— Nosite se do đavola! — promrmlja Jastrebov Kljun. 


— To neću učiniti. Ako jedan od nas dvojice treba da pođe do 
đavola, to onda neću biti ja. 


Janki je začuđeno pogledao govornika. 

— Slušaj, momče, kaniš li se možda očešati o mene? 

— Možda — nadmoćno se nasmije ovaj. — Poznajete li ovu stvar? 

Redar je izvadio neku značku i gurnuo je Jastrebovom Kljunu pred 
oči. 

— Nosi se odavde s tvojim novcem! — poviče lovac. — A ako mi 


još jednom tvoju šapu podneseš tako blizu nosu, pobrinut ću se za to, 
da se to više ne dogodi! 

— Ah, vi dakle ne poznajete ovu medalju? Ta medalja je moja 
legitimacija. Ja sam vodnik ovdašnje policije! 

Sad je lovac na krzna postao pažljiv. Ogledao se po sobi i shvatio 
da ovdje ima posla sa samim tajnim detektivima. 

— Tako! Vi ste policajac? Lijepo. Ali zašto to kažete upravo meni? 


— Jer me vi vrlo zanimate. Pozivam vas, da mi na pitanja, koja ću 
vam sad postaviti, iskreno odgovorite! 

Jastrebov Kljun se ponovo ogledao po sobi i onda ravnodušno 
primijetio: 

— Vi Nijemci ste ipak čudan narod! Nikome na svijetu nije toliko 
stalo do hapšenja, koliko vama. 

— Tako? Nalazite li da je tako? 


— Da, do vraga, nalazim da je tako, i to na moju vlastitu štetu. Od 
jučer ujutro je to već treći puta što bih imao biti uhapšen! 

— Vi ste dakle jučer bili već dva puta uhapšeni? I opet ste umakli? 
— Čitave kože. 

— No, ali sad nam nećete opet umaći! 

— Ja se ipak nadam. 


— Ja ću se pobrinuti za to da vas čvrsto držim, Imajte dobrotu da 
mi pružite ruke. 


Vodnik je posegnuo u džep i izvadio željezne okove. No to je 
Amerikancu ipak bilo previše. On je skočio. 


— Što? Okovati me hoćete? Pakao, smrt i đavo! Ja bih htio vidjeti 
onoga, koji će se usuditi da stavi ruku na mene! Što sam ja učinio vama 
momcima, da ste me opkolili, kao psi divljač? 

Međutim su se i ostali detektivi približili Jastrebovom Kljunu i 
stvorili oko njega krug. Ali u sigurnoj udaljenosti stajao je gostioničar 
sa svim svojim osobljem, promatrajući neobični prizor. 

— Što ste nam učinili? — upita redarstvenik. — Nama ništa. Ali vi 
najbolje znate što ste inače učinili i namjeravate učiniti. Vi se zovete 
William Saunders? 


— Otkada živim. 

— Vi ste Kapetan vojske Sjedinjenih Država? 

— Da. 

— Gdje ste bili sada, za vrijeme vašeg izlaska? 

— Šetati. 

— Gdje? 

— Ja sam ovdje stran, pa ne poznajem imena ulica. 

— Niste li možda potražili stan gospodina von Bismarka? 

— To je moguće. 

— Vi ste okorjeli grešnik! Svaki drugi bi kod tog dokaza, da je 


njegova igra izgubljena, problijedio, koljena bi mu stala klecati. No vi 
ostajete mirni. 


— Izvolite vi samo klecati za mene! 


— Vaše će ruganje uskoro prestati. Nijekali ste da imate još 
drugog oružja. Pa ipak nosite sa sobom neku gromovitu pušku, jedan 
pakleni stroj ili nešto slična. Priznajete li to? 

Zapadnjak je začuđeno pogledao činovnika u lice. 

— Gromovitu pušku? Pakleni stroj? 

— Da, iz mjedi ili kovine za topove! 

Najzad je Jastrebovom Kljunu postalo jasno. Najradije bi se glasno 
nasmijao, ali se prisilio da ostane ozbiljan. 

— O tome ne znam ništa. 

— Mi ćemo vam to dokazati. 

— Učinite to! 

— Zašto ste zaključali svoju spavaonicu? 

— Hoćete li mi to zabraniti? 


— Ne, ali ću vas zamoliti, da nam je otvorite. Mori nas čežnja, da 
malo upoznamo vašu prtljagu. 


— Ja sam u vašoj vlasti. Ali ja vas upozoravam! S mojim oružjem 
ne umije svatko baratati! 


— Bez brige! Bit ćemo oprezni. Dakle ovamo s rukama! 


Te su riječi bile izgovorene u takvom tonu, da nisu dozvoljavale 
nikakvo protuslovljenje. On je pružio lovcu na krzna okove. Jastrebov 
Kljun je poslušao. Mirno je dozvolio da ga okuju i tako su ga uz veliku 
pratnju odveli u sobu broj jedan. Pred vratima spavaonice su se 
zaustavili. 


— Vi ste zaključali ova vrata — reče vodnik. — Zašto? 

— Jer nisam htio da mi netko čeprka po prtljazi. Zar vam to nije 
razumljivo? 

— Ali vi ne samo da ste izvukli ključ, vi ste i začepili ključanicu. 
Jesu li tajne, koje morate sakrivati, tako — opasne? 

— Uvjerite se sami! 

— Najprije morate otvoriti. Što ste gurnuli u rupu? 

— Patentni šaraf. 

— Izvadite ga! 


Premda je bio vezan, posegnuo je Jastrebov Kljun u džep od 
prsluka i izvukao tanku kvačicu, koju je zataknuo u ključanicu. Njome 
je povukao patentno pero i tako je mogao izvaditi šaraf. 


— Tako, dragi moj! Izvadite ključ iz ovog mog džepa i otvorite! 

To je učinjeno. Vrata sobe su se sad mogla otvoriti. Ali vodnik je 
odrečno mahnuo rukom. 

— Stoj, nemojte se gurati naprijed! — naložio je. — Može se 
pretpostaviti, da se ovdje nalaze tajanstvene mašine i opasna razorna 
sredstva. Neka uhapšenik pođe naprijed. On će biti prvi, koji će biti 
pogođen. 


Jastrebov Kljun su zgrabile četiri ruke i oprezno ga gurnule u sobu. 
Tek onda su za njim pošli ostali. Narednik se ogledao. Najprije je 
primijetio pušku. 

— Kakva je to puška? 

— Kentucky puška. 

— Nabijena? 

— Nije. 

— Ali to nije puška, nije oružje za pucanje? To je obična toljaga! 
Kako se s ovakvom stvari uopće može pucati? 

— Da, policajac bi njome teško mogao pogoditi. 

Činovnik je prečuo tu porugu, odložio pušku i uzeo nož. 

— Kakav je to bodež? 


— Bodež? Grom i pakao! Pa valjda ćete znati razlikovati bowie nož 
od bodeža! 

— Ah, to je bowie nož! Jeste li s njim proboli kojeg čovjeka? 

— Jesam, 

— Strašno! A ovi revolveri ovdje! Jeste li i njima također ubijali 
ljude? 

— Naravno! Ove pucaljke su dobra belgijska roba, divno gađaju. 


Uostalom, nisam valjda zbog toga uhapšen, da vam dajem ovdje 
poduku u poznavanju oružja! 


— Samo strpljenja! Sad dolazi glavna stvar. Recite, što se to tamo 
žuti ispod vaše vreće! 

— Pakleni stroj. 

— Grom i pakao! Vi to priznajete? Jeli nabijen? 

— Do grla. 

— Do grla? Gospodo, dakle najveći oprez! Držite čvrsto tog 

čovjeka, da se ne može ni pomaknuti. Uhapšeniče, pitam vas, čime je 
taj stroj nabijen? 

— Zrakom. 

— Ah, na svaki način eksplozivnim plinovima! Smije li se 
dotaknuti pakleni stroj, a da ne eksplodira? 

— Smije — vrlo ozbiljno odgovori Jastrebov Kljun. — Nema 
nikakve opasnosti. 

— Možemo li ukloniti odijelo i rublje, pod kojim je sakriven ovaj 
stroj? 

— Učinite to bez ikakve brige! 

— Ali kako se to čudovište dovodi do eksplozije? 

— Jednostavno tako, da se u njega puše. 


— Dobro, onda ćemo pokušati! Gospodo, ja ću sam naprijed dotaći 
pakleni stroj, izvrgavajući se opasnosti, da dobijem prvu kuglu. 

S time uhvati govornik košulju, hlače, bluzu i nekoliko čarapa što 
su ležale na glazbalu. Sve te predmete uhvatio je vršcima dvaju prsta 
i vanredno pažljivo ih je uklonio. Najzad je čudovište ležalo pred njim 
golo i otkriveno. 

Oprezno, kao što bi možda zgrabio bombu s upaljenim fitiljem, 
podigao je trublju. 

— Lagana je poput obične trublje. Da, eksplozivni plinovi su 
obično lakši od ostalih vrsta plinova. 

Narednik je zgrabio trublju za jedan kraj i podigao ju visoko u 
zrak, da pregleda njenu tajanstvenu građu. Ali se ova najednom 
raspala i teži je dio pao na zemlju. 

Dobri je čovjek povjerovao, da će pakleni stroj sad eksplodirati. 
Kriknuo je i stao, kao da očekuje smrt. Pad polovice trublje 
prouzrokovao je svakako eksploziju, ali posve drugačiju, nego što ju je 
policajac očekivao. Kad je naime kriknuo smrtnim strahom, nije se 
Jastrebov Kljun mogao dulje suzdržati: počeo se tako strahovito 
smijati, da se činilo da se zidovi tresu. Taj je smijeh bio tako priljepčiv, 
da su mu se svi pridružili, jer su uvidjeli, da se ovdje zaista radi samo 
o staroj trublji. Narednik je u prvi čas bio zaprepašten. A onda je 
odbacio i drugu polovicu trublje i zagrmio na Jastrebov Kljun: 

— Čovječe, meni se čini da se vi meni smijete! 
— A kome drugome? — naceri se lovac. 


— Ali ja vam zabranjujem da mi se rugate Zar niste priznali da 
imate oružje kod sebe? 


— Zar ga možda nemam? 

— I pakleni stroj? 

— Pa to i jest. Dozvolite samo da vam netko mjesec dana svira na 
njemu! 

— Rekli ste da je nabijen. 

— Zrakom. Nije li to istina? 

— Rekli ste da će eksplodirati. 

— Ako se puše u nju. Zar to osporavate? 


— Covječe, mislite li vi da sam ja vaša luda? Ta će vas šala skupo 
stajati, lako više nema govora o paklenom stroju, ipak ima dovoljno 
razloga, da vas uhapsim. Vi nosite oružje. Imate li oružni list? 


— Imam. Ovdje u vanjskom džepu mog fraka. 
— Ah! Dajte ga ovamo! 


— Ta sami ga izvadite! I sami vidite, da sam vašom dobrotom 
okovan. 

Činovnik je posegnuo u označeni džep i izvukao papir, koji je 
rastvorio i pročitao. Pružio ga je svojim drugovima da ga pregledaju i 
rekao: 


— Ta je isprava doduše valjana, ali to ne može na stvari ništa 
promijeniti, kao što ćemo odmah vidjeti. 


Zatim se okrenuo Jastrebovom Kljunu i nastavio: 

— Vi ste rekli konobarici da kanite poći gospodinu von Bismarku? 
— Da. 

— Ida nećete s njime mnogo okolišati? 


— Ne. Ja sam samo rekao da kod gospodina von Bismarka neću 
mnogo okolišati, naime u slučaju da bi mi netko pravio smetnje, da 
dođem do ministra. 


— To je izgovor! 
— Pitajte konobaricu! 

Narednik je to učinio a Berta je priznala, da je uhapšanik stvarno 
rekao ono, što je sada naveo. Istražitelj je uvidio damu je opet oduzeto 
jedno oružje. Stoga se branio: 

— Usprkos svega to ostaje prazan izgovor. Ta pođite ministru! 
Pokušajte, hoće li vas ovakvoga pustiti preda se, kako sad stojite preda 
mnom! 

— Pih! Na svaki način će me prije pustiti preda se, nego čovjeka, 
koji staru trublju drži paklenim strojem. Ja ću vam uostalom priznati, 
da sam već bio kod Bismarka. 

— A kada? — podrugljivo upita čovjek. 

— Malo prije nego što sam se vratio. 

— Pustili su vas pred njega? 

— Da. Njegovo veličanstvo kralj je čak bio tako milostiv, da me je 
uveo kod svog ministra. 

— Luđak! 

No u to se s vratiju čuo glas: 

— On nije luđak! On govori istinu! 

Svi su se okrenuli. Tu je stajao Kurt Unger, a iza njega su se vidjeli 
kriminalistički činovnici, koji su se bili požurili, da ministra opomenu 
na prijeteću opasnost. Vođa, jedan nadnarednik, stupi naprijed i 
naredi: 

— Smjesta skinite ovom gospodinu okove! 

Ovaj je nalog odmah izvršen. A kriminalistički činovnik je 
nastavio, okrenuvši se Jastrebovom Kljunu: 

— Gospodine, vama je nanesena teška nepravda. Prava krivnja 
leži na onima, koji su vas prijavili, naime na natkonobaru i svratištaru 
ove kuće. Slobodno vam je, da tužite te ljude, pa možete biti sigurni u 
našu pomoć. Ali i ja sam dobio visoku zapovijed, da vas zamolim za 
oproštenje i dadem vam zadovoljštinu. Pripravan sam na to i pitam 
vas, kakvu zadovoljštinu tražite? 

Jastrebov Kljun se ogleda naokolo. Licem mu preleti smiješak. 
Onda odgovori: 

— Dobro. Moram dobiti zadovoljštinu. Ovaj gospodin je moju 
staru trublju smatrao paklenim strojem. Zahtijevam da je primi od 

mene kao poklon i da je sačuva kao uspomenu na važan dan, kad 
umalo što nije gospodinu von Bismarku spasio život. 

Svi se nasmijaše. A čovjek, koji je primio taj velikodušni dar, 
smijao se s ostalima. 

— Izaista ne tražite ništa drugo? — upita narednik. 


— Ne, ja sam zadovoljan, ali želim, da opet budem svoj vlastiti 
gospodar. 


Ta mu je želja odmah ispunjena, jer su se svi povukli. Samo je Kurt 
ostao. Tek je sad tačnije promotrio Amerikanca i onda prasnuo u 
smijeh i povikao: 

— Ali čovječe, kako se možete baviti ovakvim pokladnim šalama! 

— To mi leži u naravi — nasmije se Jastrebov Kljun. 

— Putem ste se tako šalili. U Mainzu su vas uhapsili. 

— Tako je. 

— Kasnije su vas izvukli iz odjeljenja... 

— Ali ja sam pojašio za njima u posebnom vlaku. 


— Da, A što je najbolje od svega, izvrsno ste se osvetili, pošto ste 
dali zatvoriti onog pukovnika i poručnika. 


— Ito vam je poznato? 


— Putnici su vaše pustolovine prepričavali u vlaku, a iz opisa vaše 
vanjštine sam razabrao, da ste samo vi mogli biti taj junak. Osim toga 
oba su oficira moji lični neprijatelji. Oni su pošli da mi se osvete. Ja sam 
se osvetio tako, da sam izašao iz vlaka i potvrdio njihov identitet, tako 
da su pušteni na slobodu. Htjeli su me prisiliti na dvostruki dvoboj, ali 
ja sam im rekao, da ljudi, koje je ispljuskao neki skitnički glazbenik, 
nisu nikada više sposobni da dadu zadovoljštinu. Time sam ih se 
riješio. 

— Hm! A što ćemo sad? 

— Mi ćemo još danas krenuti preko Le Havre de Grace u Meksiko. 
Na temelju vaših obavijesti o Huarezu i Maksimilijanu moje su upute 
popunjene i proširene. Moramo se požuriti. Ali sad ćemo prije svega 
zadovoljiti potrebe ovog časa. 


Svršetak 


ere) 


